
VOICU BUGARIU 


Profetul naiv 


„Mai binele este dușmanul binelui." 
(Voltaire, Dicţionar filozofic) 


„Ce ar fi dacă în «bine» s-ar afla un simptom de regres, 
ceva în genul unei primejdii, amăgiri, otrăvi, al unui 
narcotic prin care prezentul ar trăi pe socoteala 
viitorului?" 

(Friedrich Nietzsche, Genealogia moralei) 


Preliminarii 
(anii 2020) 


1 
Condor Stoica, autor 


Tatăl meu, Gheorghe Stoica (1928-2008) mi-a 
povestit că prin 1965 a păţit ceva ieșit din comun. O 
entitate stranie s-a instalat în casa lui și s-a manifestat 
într-un mod ciudat. Amănunte despre acest episod 
neverosimil pot fi aflate dintr-un roman apărut în 1973, 
„Sfera". Textul respectiv a fost și este considerat o 
ficțiune. Tatăl meu a fost însă un om foarte serios și 
înclin să-i dau crezare, deși autorul „Sferei" n-a afirmat 
niciodată că romanul său este de fapt un reportaj. 

Când mi-a relatat cum s-au petrecut în realitate 
lucrurile, tatăl meu s-a arătat foarte reticent. A refuzat 
să-mi dea amănunte. S-a mulțumit să-mi spună că 
autorul romanului a schimbat unele date reale, cea mai 
importantă modificare fiind profesia lui D., personajul 
central. In realitate, tatăl meu a fost finanţist. In 
roman, este scriitor. Un contrast mai mare decât cel 
dintre aceste două profesii este greu de găsit. 

Când am aflat cele de mai sus, eram un adolescent. 
La început, povestea sferei misterioase nu m-a 
impresionat prea mult, deși am recunoscut că este 
ieșită din co- 

mun. în acea vreme, alte lucruri erau în stare să mă ui- 
mească. Am citit totuși romanul și mi-a plăcut faptul că 
personajele nu seamănă deloc cu părinţii mei. îmi 
amintesc, am gândit atunci că apariția unei asemenea 
sfere în casa unui om obișnuit nu este posibilă, iar 
tatăl meu a dorit să-și bată joc de mine. în secret, am 
nutrit un anumit dispreţ adolescentin față de o 
năzbâtie comisă de un adult. Acum îmi spun că tatăl 
meu, un ins prozaic până în măduva oaselor, a gândit 
oarecum asemănător. Deși sfera a fost în faţa ochilor 
lui, și-a spus că nu este decât o iluzie creată de un 
magician. 

Pe măsură ce timpul a trecut, s-a dovedit că 
povestea despre sfera existentă în realitate m-a 
influenţat, ba chiar a ajuns să mă obsedeze, întrucâtva. 
Acum, când am aproximativ vârsta personajului D., din 
„Sfera", îmi spun că am devenit autor de sefeuri sub 
influența relatării despre sferă. în definitiv, astfel de 
convertiri pornite de la o minciună bine găsită nu sunt 
chiar atât de rare. Se non e vero, e molto ben trovato. 
Acest aforism al lui Giordano Bruno sugerează că 
oamenii admit minciunile confortabile și le consideră, 
în mod tacit, o regulă a jocului social. Printre obsesiile 
mele de literat (de sefist) se află și una legată de 
minciună. întotdeauna mi-am dorit să scriu un eseu 
despre imensul rol al minciunii în societatea umană. Pe 
de altă parte, „mă întorc și zic": Dacă n-a fost o 
minciună? Dacă sfera realmente a apărut în casa pă- 
rinţilor mei, înainte de nașterea mea? 

M-am decis, cu mare întârziere, să verific spusele 
tatălui meu. Casa nu mai exista, fusese demolată. 
Păcat 

de ea, fiindcă fusese o clădire cu camere spaţioase, cu 
tavane situate la vreo patru metri de podele. Am încer- 
cat să caut dovezi în presa scrisă. N-am găsit absolut 
nicio referire. Poate de vină a fost ideea, rezistentă în 
acei ani, că oamenii nu trebuie deranjaţi cu știri prea 
șocante. (Azi, lucrurile stau exact pe dos. Toate sursele 
de informare se întrec în a prezenta evenimente cât 
mai atroce cu putință. Acestea sporesc audiența și 
implicit veniturile provenite din difuzarea unor 
reclame.) În roman există mai multe scene unde apar 
jurnaliști. Să fi fost toate imaginate? 

Am căutat și martori, folosind diverse mijloace. Am 
dat și anunţuri pe două reţele sociale, obţinând doar 
replici ironice. Un ins maliţios a spus chiar că am fost 
angajat de o companie de publicitate să fac reclamă 
romanului și că am apelat la acest mijloc neobișnuit. 
Pe scurt, n-am obţinut nicio confirmare a poveștii. O 
decizie în privinţa sferei a rămas la latitudinea mea. A 
existat sau a fost imaginată? Mi-am spus că adevărul 
contează mai puţin, important fiind ceea ce cred 
oamenii. 

în aceste zile, constat, a discuta despre dilema mea 
legată de sferă este o extravaganţă la fel de mare 
precum aceea de a face literatură de ficţiune. Covid 19 
a monopolizat gândurile oamenilor și implicit cuvintele 
lor. Cu toate acestea, viaţa merge înainte. Nu mă tem 
să folosesc acest clișeu, fiindcă este foarte potrivit. De 
la instalarea pandemiei și până azi, după ani de coșmar 
derulat lent, precum o tortură asiatică din Evul Mediu, 
oamenii nu s-au predat și au continuat să activeze. S- 
au scris și cărți, 

angajaţi în acest domeniu (și implicit a mea) a căpătat 
însă tot mai mult aerul unei activităţi anacronice. 


In 2005, CIA a realizat un scenariu al lumii în anul 
2025. Pandemia de azi a fost prevestită, cu multe amă- 
nunte corecte. Citind o carte despre acest raport, am 
înţeles încă o dată că viitorul este relativ previzibil. în 
acel raport se spune că un sfert din populaţia lumii se 
va infecta, iar mortii vor fi de ordinul sutelor de 
milioane. Experții CIA au mai spus că pandemia se va 
repeta peste zece ani, cu efecte la fel de devastatoare. 
Optimiștii au găsit și ceva pe placul lor în scenariul 
respectiv. Anume predicția că pandemia va dispărea la 
fel de brusc precum a apărut. 

Constat că am vorbit despre diferite lucruri, dar n- 
am amintit de moartea soţiei mele. S-a întâmplat în 
timpul celui de al patrulea val al pandemiei. N-a avut 
comorbi- dităţi, era o persoană sănătoasă în momentul 
îmbolnăvirii. A fost răpusă de o variantă a virusului 
rămasă până astăzi destul de enigmatică. 

Multe voci au descris această pandemie prin 
analogie cu altele, asemănătoare. De exemplu, gripa 
spaniolă, începută în 1918 și încheiată în 1920. 
Impresia mea este că acest Covid 19 este mult mai 
periculos decât cel de acum o sută de ani. Imunizarea 
de grup (unii o numesc de turmă), produsă în 1920, nu 
s-a repetat. Trăim azi cu totul altceva. 

Poate că s-ar cuveni să adopt un ton mai dramatic 
atunci când vorbesc despre soţia mea. Sute, poate mii 

de filme si seriale americane m-au adus însă în situaţia 
curioasă de a dezvolta o alergie faţă de cuvântul iubire. 
Nu faţă de sentimentul respectiv, faţă de cuvânt. Ame- 
ricanii, cei din filme, foarte probabil și cei din realitate, 
îl folosesc tot timpul, până la abrutizarea spectatorilor. 
II rostogolesc atât de mult, încât acesta ajunge să nu 
mai însemne nimic. Ba chiar să sugereze lipsa 
paradoxală de respect faţă de respectivul sentiment și 
de oamenii dominați de el. Am scris o carte despre 
iubire și acolo se vede foarte clar că nu sunt vreun 
cinic susţinător al tezei că la drept vorbind iubirea este 
pierdere de vreme, importante fiind profitul și 
confortul personal. In acesta din urmă, firește, se 
includ și actele sexuale. Sunt însă obligat să înregistrez 
o situaţie de fapt. 

Iată de ce prefer să-mi economisesc cuvintele atunci 
când o amintesc pe draga mea soţie. Moartea ei 
neașteptată m-a lovit rău de tot. 

Un cuvânt, acum, despre Gigi, fiul meu în vârstă de 
unsprezece ani, rămas orfan atunci când s-ar fi spus că 
viaţa lui în raiul copilăriei a atins apogeul, iar el este 
instalat parcă pentru eternitate în cenestezia ideală a 
unui copil sănătos și inteligent. 

L-am botezat Gheorghe, cu numele tatălui meu. îmi 
amintesc cu nostalgie cât de mult i-a displăcut soţiei 
mele această alegere. Ea prefera lanis, deși strămoșii 
ei au fost români. Am reușit s-o conving, în cele din 
urmă. Argumentele ei erau înduioșător de naive, dar 
aveau o logică geopolitică. în mod intuitiv, dar și 
observând ce 


10 


Profetul naiv Voicu Bugariu 


se întâmplă în relaţiile românilor cu lumea din afara 
graniţelor lor, a conchis că nu prea este o mare 
afacere să fii român. Este mai bine să ai un prenume 
străin, capabil să sugereze că tu, la drept vorbind, nu 
ești tocmai român. A funcţionat și moda, pare-se. In 
anii când s-a născut Gigi, prenumele tradiţionale 
românești erau folosite mai ales la ţară. Orășenii, în 
special cei bine situaţi, apelau la Patrick, lanis, Carlo și 
altele asemănătoare. Orice prenume, numai să vină din 
aria culturală europeană sau din cea americană, nu și 
din cea românească. Ţiganii de la noi ne-au luat-o 
înainte în această privinţă. Au apelat de multă vreme 
la nume de fotbaliști străini sau de vedete pop-rock. 
Părinţii mei s-au aliniat la modă, în sensul că au 
renunțat la tradiția românească, dar nu i-au imitat pe 
occidentalii europeni. M-au botezat Condor. (Este 
numele unei păsări impresionante, dar mâncătoare de 
stârvuri. Dacă vreun cârcotaș îmi amintește » » 

acest amănunt, îi spun că și oamenii mănâncă stârvuri 
de animale.) Ulterior, m-am gândit că un asemenea 
prenume prinde bine sau, oricum, lasă impresia (cui?) 
că respectivul ins face parte dintr-un grup social 
select. Ai un prenume rar? Dacă da, intri automat într- 
o elită. O prostie, printre altele. Ceva în acest gen cred 
că ţintesc și oamenii tatuaţi. Capătă sentimentul că fac 
parte dintr-o elită. Prenumele neaoșe românești au 
ajuns, încă din copilăria mea, în minţile unora, să 
indice un fel de primitivism, ba chiar o sărăcie cu 
duhul. Cu trecerea timpului, am învăţat însă că omului 
nu trebuie să-i pese prea mult 

de părerea celorlalţi despre el. Nimănui nu-i pasă de 
nimeni, la drept vorbind. Excepţie fac, în principiu, 
relaţiile dintre părinţi și copii. 

Pandemia, cu regulile ei de izolare și cu renunţarea 
tot mai deplină la exercitarea simțului tactil în relaţiile 
cu alti oameni, a accentuat această situaţie, nu știu cât 
de întristătoare. Respect realitatea așa cum este. 
încerc să mă adaptez cât mai bine la o lume unde 
contactele cu alți oameni se realizează mai ales prin 
intermediul tehnologiei. Sunt solicitate văzul și auzul. 
Simţul tactil și mirosul se pot exercita doar în mod 
excepţional. îmi amintesc un cântec dintr-un serial 
polițist australian. Acolo, un bărbat si o femeie aflati, 
conform unui clișeu consacrat, într-o nesfârșită etapă a 
preliminariilor amoroase, dar incapabili s-o 
depăşească, intonează un cântecel amuzant. Ei spun că 
oamenii sunt, la urma urmelor, niște mamifere și au 
nevoie să se atingă. Un adevăr apărut pe neașteptate 
într-un context anost. 

2 
Micul vindecător 


Buimăcit de moartea mamei sale, Gigi, fiul lui Con- 
dor Stoica, se purtase o vreme de parcă ar fi fost 
hipnotizat. Nu răspundea la întrebări, iar rezultatele 
sale la testele școlare susținute online deveniseră 
submediocre. Când tatăl său îl ruga să vorbească, el îi 
arunca o privire goală, de om cu creierul spălat. Se 
mișca altfel decât înainte, de parcă ar fi fost un 
convalescent slăbit de o boală lungă. Stoica senior, un 
ins cu vocaţia stoicismului, rezistase la acest nou stres 
și așteptase ca timpul să-i vindece fiul. La școală, 
nimeni nu-i făcuse vreun reproș lui Gigi, iar dacă 
acesta n-ar fi fost un copil foarte inteligent, poate că i- 
ar fi trecut prin minte că merge și așa, iar învățatul 
este pentru proști. 

Boala existenţială a copilului durase vreo două luni 
si se încheiase într-o dimineaţă, când Stoica senior ob- 
servă că Gigi redevenise cel de dinaintea nefericitului 
eveniment. Ochii lui curaţi de copil redeveniseră lim- 
pezi și candizi, iar expresia înfricoșătoare de absenţă 
dispăruse. După vreo săptămână, se petrecuse încă un 
mic eveniment, din categoria celor capabile să-l 
impresioneze pe autorul de sefeuri. Intr-o seară, Stoica 
avu o migrenă ivită din senin. Partea din stânga a 
frunţii în- 

cepu să-l doară într-un mod aproape insuportabil. Un 
atac cerebral ? Ar fi exact picătura ce umple paharul. 
Nu m-am molipsit de virus, dar mi se rupe o vână în 
cap! Stoica se ferea cât putea de medicamente și drept 
urmare rămase nemișcat, pe canapeaua unde se afla, 
mulțumindu-se să se strâmbe discret. Când observă că 
fiul său îl privea ţintă, făcu un efort și-și șterse rictusul 
de suferinţă. Gigi se apropie de el și-l întrebă: 

— Te doare capul? 

— Da. De unde știi? 

Gigi răspunse printr-o altă întrebare: 

— îmi dai voie să-ţi ating fruntea? 

Stoica n-avu nimic împotrivă; o palmă mică îi 
acoperi partea dureroasă, iar cealaltă îi cuprinse 
partea corespunzătoare a cefei. Stătură așa vreme de 
câteva minute, iar seniorul simţi cum palmele copilului 
său se înfierbântă într-un mod aproape ameninţător. 
Ce putea să fie? Răspunsul veni repede. Durerea 
dispăru ca și cum n-ar fi fost. La uimirea adultului, 
copilul se mulţumi să zâmbească, parcă brusc obosit. 

— Ce mi-ai făcut? îl întrebă Stoica. Ești un vindecă- 
tor? 

Copilul ridică din umeri: 

— Nu știu. Așa mi-a venit. 

Stoica știa că asemenea vindecări sunt posibile și 
presupun un transfer de energie. Deși scria literatură 
SF, iar adevărurile științifice ar fi trebuit să fie pentru 
el un fel de dogmă infailibilă, făcea parte dintre 
oamenii dispuși să asculte și păreri aparent absurde 
despre lume și despre 

oameni. Drept urmare, consumase multă energie stu- 
diind diferite discipline ezoterice, ba chiar devenise un 
cunoscător destul de bun al astrologiei. Unii dintre co- 
legii săi de breaslă îl ironizau pentru această 
competenţă lipsită de legături cu știința, dar lui nu-i 
păsa. în decursul secolelor au existat numeroși 
astronomi pasionaţi de astrologie, argumenta el. Erau 
cu toţii niște proști? Nici vorbă. Dacă și voi aţi 
aprofunda acest sistem de caracterologie și predicţie, 
aţi vedea că adesea prognozele se adeveresc. Stoica 
reușea, de regulă, să convingă vreun sceptic, doar 
atunci când venea cu niște referiri la problemele de 
sănătate ale respectivului, așa cum acestea reieșeau 
din analiza horoscopului. Ascultând ce spun astrele 
despre ficatul, rinichii sau inima sa, scepticul devenea 
dintr-odată serios, ba chiar crispat, de parcă ar fi 
simţit o împunsătură în colecist. 

Când venea vorba despre tehnicile medicale 
alternative, Stoica invoca un citat din Hegel: „Tot ce 
este real este rațional și tot ce este raţional este real." 
Constatând abilităţile fiului său, nu putea să-i spună 
acestuia opinia filozofului, dar putea să adopte cea mai 
potrivită atitudine față de un copil. Anume că totul 
fusese un fel de joc. De altfel, Gigi îi lăsă impresia că a 
uitat imediat episodul. 

Peste vreo săptămână avu loc ceva similar. 
Menajera familiei Stoica (de fapt, menajeră este prea 
mult spus; era vorba despre o sexagenară cumsecade, 
vecină de bloc, dispusă să vină din când în când pentru 
a face curăţenie; pretenţiile ei bănești erau foarte 
mici, iar Stoica îi dădea de regulă mai mult decât 
cerea; în plus, îi plătea perio- 

die testul Covid, precum și măștile sanitare profesio- 
nale; de asemenea, o credea atunci când aceasta 
declara că nu iese din casă decât o dată pe săptămână, 
pentru a-și cumpăra alimente) apăru într-o dimineaţă 
șchiopătând. O durea un genunchi, iar medicamentele 
nu prea o ajutau. Dorind să vadă dacă abilităţile fiului 
său sunt reale sau vindecarea lui fusese o întâmplare, 
îi povesti femeii episodul. Aceasta (unii ar fi numit-o „o 
femeie simplă") îl privi cu o expresie de fervoare în 
ochii ei de om cumsecade. Stoica își stăpâni un 
zâmbet. Probabil este o persoană religioasă de felul ei. 
Crede în minuni. De altfel, admit și eu că, dintre 
oameni, doar copiii ar trebui să poată face minuni. 
Apoi, pe fața lată a doamnei Mardare, sub mască, păru 
că se ivește un surâs sfios. 

— Oare ar vrea copilul să mă trateze și pe mine? în- 
trebă ea, ezitant. 

Gigi asistase la schimbul lor de replici și își privi în- 
trebător tatăl. Stoica n-avea nimic împotrivă. Da, 
copilul o va ajuta. 

— Nu merge prin pantaloni, spuse Gigi, serios. Tre- 
buie să pun mâinile pe piele. 

— Mă duc acasă, să mă schimb? întrebă cu inocenţă 
doamna Mardare. 

Stoica făcu niște semne de încuviinţare. In timp ce 
femeia pleca grăbită, își privi fiul. Acesta părea 
oarecum absent. Se concentrează, fără să-și dea 
seama? 

Tratamentul se dovedi, încă o dată, eficient. Când 
femeia declară, uluită, că nu mai simte nicio durere, 
Stoica 

îi făcu un semn lui Gigi, frecându-și palmele una de 
cealaltă. Aveau în casă mai multe recipiente cu 
dezinfectant, puse la vedere. Gigi, ascultător, îl luă pe 
cel mai apropiat și se conformă. 

Ascultând cu răbdare mulţumirile femeii, Stoica 
înte- lese că fiul său este prea mic pentru o asemenea 
activitate. Ştia câte ceva despre oameni cu mâini 
vindecătoare. Aceştia declarau că ședințele lor 
terapeutice nu numai că nu-i oboseau, dar îi și 
înviorau. Erau energizante. Așa ceva nu se poate, este 
împotriva logicii. Fiind un transfer de energie, cineva 
primește, iar celălalt dă. 

îi ceru insistent doamnei Mardare să nu-i facă publi- 
citate lui Gigi: 

— Este prea mic, s-ar putea să-i facă rău. Noi te-am 
ajutat fiindcă suntem vecini. Dumneata nu trebuie să 
vorbești cu nimeni despre durerile de genunchi și 
darul lui Gigi. Mă înţelegi? 

Doamna Mardare începu să-și frământe mâinile 
muncite. 

— Vai de mine, domnu' Condor! Bineînţeles că nu 
vorbesc cu nimeni. Nici măcar cu soțul meu. 

Stoica era destul de sceptic în această ultimă 
privință. O amenință pe buna doamnă Mardare cu 
represalii: 

— Dacă vine cineva la noi pentru tratament, nu te 
mai cunosc. M-ai înțeles? 

3 
Monstrorum artifex 


A venit timpul să vorbesc despre activitatea mea de 
autor. Aceasta a devenit destul de ciudată, de când 
suntem în pandemie. Se observă un dezinteres tot mai 
evident pentru literatura de ficțiune, iar autorii de 
distopii, inclusiv subsemnatul, se transformă treptat în 
niște personaje mai degrabă naive. Realitatea este mai 
terifiantă decât scenariile lor imaginate. O deteriorare 
rapidă de imagine suferă și autorii amintiţi de Borges 
într-un memorabil comentariu despre Chesterton. 
Aceștia sunt specializaţi în crearea unor lumi 
îngrozitoare, operele lor „abundă în chipuri ale ororii”. 
Autorul din această categorie, monstrorum artifex, 
numit astfel de Pliniu cel Bătrân, este un „stârnitor de 
coșmare". Părerea lui Borges despre literatura horror, 
mai veche sau mai nouă, nu este prea bună. Nici eu nu 
prea agreez acest gen, îl consider ieftin. (Cu toate 
acestea, un Stephen King s-a îmbogăţit de pe urma 
scrierii unor asemenea texte.) Se pare că oamenii s-au 
săturat de crimele si atrocitățile din cărți si 1 * , » din 
filme. Le sunt suficiente cele comise de virusuri, aceste 
creaturi silenţioase. 

Cu toate acestea, am de gând să scriu un roman, o 
carte în același timp realistă și SF. Se poate așa ceva? 
Cred că 

da, cu condiţia ca autorul să fie interesat de realitatea ' 

» 
obiectivă și în același timp să facă eforturi de a 
„calcula" ceea ce s-ar putea întâmpla într-un viitor mai 
apropiat sau mai îndepărtat. In acest context, trebuie 
să ţin cont de faptul că pandemia m-a determinat să-mi 
radicalizez părerea în legătură cu locurile comune, 
atât de folosite în sefeurile obișnuite. Mi-am dat seama 
că nu mai sunt » 
dispus să pun cap la cap niște clișee, unite între ele 
prin vreo idee tehnico-știinţifică ingenioasă. 

Autorul canonic de sefeuri este un etern adolescent, 
el consideră că scrierea textelor sale nu presupune o 
seriozitate vecină cu fanatismul. El acuză o anumită 
frivolitate intelectuală, admisibilă, în definitiv, la un 
om inteligent. Astăzi, când moartea altora a devenit o 
parte a vieţii cotidiene, iar moartea personală nu mai 
este ceva legat, teoretic, de bătrâneţe, ci un eveniment 
foarte posibil, un fel de musafir invizibil prezent în 
casa ta și aflat într-o stare de pasivitate instabilă, gata 
oricând să se transforme în virulență și să se manifeste 
prin asasinarea gazdei sale, se cere seriozitate. 

Cred că lucrurile se vor schimba în privinţa divertis- 
mentului și a industriei acestuia, implicit în ceea ce 
privește  sefeul și literatura fan tasy. Posturile 
comerciale de televiziune se vor împuţina, explicația 
fiind scăderea consumului, la nivel global. Nu numai 
fiindcă au murit mulţi oameni, ci și pentru că 
societatea de consum se va transforma pe nesimţite în 
altceva. Drept urmare, reclamele pentru diferite 
produse dispensabile, încă atât de abundente astăzi, se 
vor împuţina. Cred că oamenii nu vor mai fi atât de 
obsedaţi de consum. 

Sunt multe de discutat și nu cred că eu sunt cel mai 
potrivit pentru a lămuri ce se întâmplă azi. Totuși, cum 
reprezint punctul de vedere al omului obișnuit, pot să 
mă pronunt, într-un roman. 

I-am amintit pe autorii capabili să le producă coş- 
maruri cititorilor lor, fiindcă eu însumi am făcut parte 
dintre ei. Am realizat respectivele cărţi oarecum ă con- 
trecoeur, mânat de un demon al imitaţiei. Se pare că a 
fost vorba despre ceva frecvent la autorii 
contemporani. Un tânăr coleg de breaslă mi-a spus 
recent că marea lui ambiţie este să realizeze niște 
proze unde atrocitățile să fie înfățișate printr-o 
scriitură impecabilă. De ce vrei să faci așa? l-am 
întrebat, intrigat de modestia ambițiilor sale literare. 
Cutărescu și Cutare, colegii mei de generaţie, au 
reușit. Ce, eu nu pot? S-a ţinut de cuvânt și a scos la 
iveală niște proze bine scrise, pline de orori. Al doilea 
argument al lui, pe lângă dorința de a-și egala 
confrații, a fost convingerea că amatorii de literatură 
vor așa ceva. Nu-i interesează condiţia umană? m-am 


hazardat eu. 
» 


Nu așteaptă de la scriitor niscaiva sugestii autentice în 
legătură cu aceasta? Aceste întrebări naive au avut 
darul de a-l determina pe tânărul autor să mă 
privească cu un soi de milă, din categoria celei 
rezervate bătrânilor și retardaţilor. Am dedus că 
vorbim două limbi diferite, în materie de literatură. 

Ideea este că nu intenţionez să mai comit vreodată 
literatură de tip horror. Nu știu dacă interesează pe 
cineva această decizie a mea, probabil că nu. 
Important este însă că-mi aparţine și că viitorul meu 
roman nu va avea 

legătură cu respectivul gen altfel decât ca o consecință 
a faptului că realitatea de astăzi ESTE horror. 

Am de gând să apelez la reţelele sociale și să iau de 
acolo opinii interesante, bune de alăturat într-un 
montaj. Pe Facebook și pe Twitter se exprimă cei mai 
importanţi oameni ai momentului, dar și anonimi 
capabili de formulări interesante. De ce să nu-i aleg pe 
câţiva dintre ei și să-i citez? Nu cred că-mi vor cere 
drepturi de autor, ci mai degrabă îmi vor mulţumi, 
fiindcă spusele lor vor fi scutite de o efemeritate 
nemiloasă și o vor dobândi pe aceea a unui roman, mai 
blândă. 

Mi se va spune că va rezulta un eseu, nu un roman. 
Ei și? Contează să fie ceva interesant. De altfel, multe 
romane plasate în viitor suferă de o boală neplăcută. 
Au dialoguri obositor de lungi. Explicaţia cea mai 
prozaică este foamea de pagini a autorilor. Aceștia vor 
să realizeze cărţi cât mai groase, după modelul 
confraţilor lor americani. Când cumpără o carte, se 
pare, omul vrea să obţină un obiect voluminos, din 
moment ce tot a dat banii. Să nu se ducă acasă cu vreo 
broșură de dimensiuni mo- dește. Dialogurile 
prelungite, uneori până peste toate limitele, sunt 
resursa cea mai la îndemână a autorului, (îmi amintesc 
de spusele unui psiholog în privința câinilor de 
companie. Vedem pe stradă că unii oameni sunt 
însoţiţi de niște căţei nostimi, iar altii de niște dulăi 
ma- sivi. De unde vin preferinţele respective? Un ins 
modest de felul.lui își va alege un câine relativ mic. Un 
narcisist, în schimb, va opta pentru un câine de talie 
mare, menit să simbolizeze măreţia stăpânului său.) 

Ei bine, în romanul plănuit de mine, dialogurile vor 
fi puţine. Vor exista personaje tradiţionale, fiindcă 
altfel nu se poate, dar voi urmări mai ales ideile și 
mentalităţile. 

Când scrii un roman, preliminariile, la fel ca și în 
dragoste, pot fi uneori mai reușite decât actul propriu- 
zis. (Este cazul clasic al femeilor frigide, capabile 
adesea de cea mai autentică tandreţe.) Mă gândesc la 
niște scene menite să arate cum văd lucrurile niște 
personaje caracteristice pentru vremurile de azi. 
Acestea nu vor fi angrenate neapărat în niște conflicte. 
înfruntarea importantă este cea dintre oameni și 
virusuri. Celelalte au devenit aproape ridicole. Luptele 
au loc azi în minţile și în trupurile oamenilor. 
Virusurile, actorii principali ai actualităţii, nu au nimic 
de spus, iar agresiunea lor este silențioasă. Omul se 
trezește la terapie intensivă, simte că se sufocă și 
moare. Dacă ar fi victima vreunui animal de pradă, ar 
auzi niște „mârâituri bestiale". Nu, nimic în acest gen. 
Sau, pentru a folosi o stupidă expresie adoptată de 
persoanele trendy în ultimii ani, „de genu'". Situaţia ar 
putea semăna, eventual, cu agresiunea unui șarpe boa 
constrictor. Acesta, foarte tăcut de felul lui, te strânge 
până-ţi dai duhul. 

Spre regretul autorului tradițional de sefeuri, unde 
invaziile extraterestre sunt purtate de dușmani cât se 
poate de vizibili, de data aceasta năvălitorii sunt mai 
mult decât insignifianţi, dacă îi luăm separat. Nişte mo- 
lecule nenorocite, de o simplitate structurală demnă de 
dispreţ, dar capabile să se reproducă și să se 
înmulțească 

în mod diabolic. Ce să scrii despre așa ceva? Nu este 
nimic spectaculos, demn de a atrage atenţia unor ama- 
tori de horror. Virusurile sunt de o modestie si de o » 
discreţie remarcabile, iată adevărul. 


M-am documentat asupra acestui virus, încercând 
să trec dincolo de nivelul informaţiilor jurnalistice. Am 
citit articole de specialitate și cred că am reușit să 
pricep esenţa, dincolo de jargonul specialiștilor. Am 
priceput că în ceea ce privește evoluţia virusului sunt 
posibile doar aproximaţii și analogii. Se speră că 
vaccinul va fi eficient și atunci când vor apărea noi 
variante, iar cei vaccinaţi vor fi întrucâtva protejaţi. In 
mod previzibil, diversele articole științifice vizibile 
online sunt moderat optimiste. lată un exemplu: 
„Mutaţia este, în general, un mecanism care 
generează noi variante antigenice, dar numai o 
variaţie limitată a potenţialului patogenic." Probabil 
este vorba despre o regulă stabilită științific de 
epidemiologi. Pe de altă parte însă nu poţi să le spui 
oamenilor (și comunităţii științifice) că într-un viitor 
relativ apropiat prevezi niște mutații ale virusului și 
apariţia unor variante rezistente la vaccinurile deja 
existente. 

In proiectatul meu roman, am de gând să introduc 
personajele în moduri relativ originale. Scuza mea este 
faptul că personajul principal, virusul, nu are nimic de 
spus și este profund atipic, dar participă din plin la 
acţiune. Dacă așa stau lucrurile, de ce nu mi-aș 
permite si eu niște libertăţi narative!? »  * î 

Voi fi întrebat dacă nu cumva textul meu este un 
pseudoroman, un conglomerat dubios de fragmente 

disparate. Nu, domnilor și doamnelor, voi răspunde, 
este vorba despre un roman â tiroirs, adică de o 
alcătuire asemănătoare cu o comodă. în fiecare sertar 
se află altceva, dar toate sertarele fac parte din 


aceeași structură. 


Nu uit însă că autorul unui roman nu poate depăși fără 
riscuri niște limite în materie de originalitate, dacă nu 


vrea să fie citit doar de niște studioși masochisti. în $ 
x 


pandemie, lucrurile se schimbă și în această privință. 
Rețelele sociale fac din oricine un autor, iar editurile 
de buzunar sunt gata oricând să-ţi publice orice. Câţiva 
admiratori se vor ivi din neant și totul va fi în ordine. 

4 
Moartea statistică 


Dr. Marcel Neuman, medic psihiatru din București, 
era un profesionist serios, precum cei mai mulţi dintre 
comilitonii lui. Specialitatea sa presupunea multă dis- 
creţie, precum și ceva asemănător cu aplicarea 
regulilor stabilite de omiletică. Intr-adevăr, el mai mult 
asculta decât predica, dar ceva din amenitatea 
specifică a bunului oficiant al unei religii se regăsea în 
comportamentul lui. 

O altă calitate a doctorului Neuman era aceea de-a 
nu se mira de nimic sau, cel puţin, de-a nu arăta că se 
miră. Când la una dintre consultaţiile sale online, pe 
ecran îi apăru un ins la vreo șaizeci de ani, părând 
robust fără să fie gras, având un aer de om stânjenit, 
medicul aplică automat acest principiu. Pacientul 
părea orice în afară de un om cu suferinţe psihice. 
Faţa lui bronzată de mon- tagnard, mâinile puternice și 
spatele drept sugerau un fost militar de carieră recent 
pensionat, dar rămas cu niște tabieturi ţinând de 
pregătirea fizică. 

De ce vine la mine un asemenea om zdravăn, 
inclusiv la cap? Aș putea să pariez că n-are nicio 
problemă legată de psihiatrie. 

Curând se dovedi că intuiţia medicului mai dădea și 
câte un rateu. Cu o surprindere perfect ascunsă, dr. 

Neuman își dădu seama că omul suferea de o tulburare 
disociativă de identitate și anume de personalitate 
multiplă. Cel ajuns la psihiatru era un om obișnuit, un 
pensionar sănătos, cu un intelect normal. Dublul lui, în 
schimb, era o persoană mult diferită, după cum avea 
să afle medicul. Acest alter ego susţinea că este un 
extraterestru intrat în corpul unui pământean. 

Cum respectiva tulburare este foarte rară în 
România, conform statisticilor, doctorul Neuman aflase 
despre ea doar din cărţi. Ascultându-1 pe fostul militar 
de carieră, pensionat cu gradul de locotenent-colonel, 
văduv, fără copii, regretă că vizitatorul său nu se află 
în cea de a doua ipostază a sa, mult mai interesantă, 
cel puţin pentru un psihiatru, decât aceea de om 
normal. Poate că suferă încă din cauza soţiei sale. 
Accidentul mortal de mașină ] » 
al unei persoane apropiate este resimţit de cei mai 
mulți oameni ca o intervenţie brutală a destinului. 
Drept urmare, este suportat mai bine de către 
supraviețuitori. Cel puţin, așa scrie la carte. 

Parcă citindu-i gândurile, locotenent-colonelul în re- 
tragere scoase la iveală niște coli de hârtie scrise de 
mână. După ce-l rugă să i-o arate pe una dintre ele, 
psihiatrul grafolog constată că grafia este ordonată și 
dovedește un simt estetic dezvoltat. > 

— Am scris aceste pagini în timp ce eram convins că 
sunt un extraterestru, spuse locotenent-colonelul, 
lăsând impresia că reușește să se distanţeze, ironic, de 
el însuși. Nu mă pricep la literatură, dar atunci când 
le-am recitit mi s-a părut că dovedesc un oarecare 
talent. Oricum, 

sunt sigur că în mod normal n-aș fi în stare să scriu așa 
ceva. Nu am cunoștințele necesare. Si scrisul este 
altfel. 


» » 
De obicei, eu scriu cu litere de tipar. Probabil fiindcă 
am făcut desen tehnic cândva. 

— Nu știu ce să zic, ezită psihiatrul. In mod normal, 
v-aș ruga să-mi adresaţi un e-mail cu textul. Acum în- 
clin să fac o excepţie. Aţi putea să mi le trimiteţi, filele 
scrise? Prin curier? 

Neobișnuitul pacient nu avu nimic împotrivă. Polite- 
tea militară nu e o vorbă goală, cugetă doctorul 
Neuman. 

înainte de a întrerupe legătura, pacientul mai aduse 
o precizare: 

— Am uitat să vă spun că familia și prietenii mei nu 
știu nimic despre situaţie. Dublul meu se poartă de 
parcă ar fi un spion sub acoperire. De exemplu, a scris 
pe ascuns paginile acestea. Nimeni nu a aflat de 
existenţa lor. Sunteţi singurul cititor al lor, în afară de 
mine. 

Intrat chiar a doua zi în posesia manuscrisului, 
psihiatrul nu se grăbi să citească. Dezinfectă plicul cu 
un spray anticovid și apoi îl puse într-o pungă de 
hârtie, fără să-l mai atingă. După care se spălă 
minuţios pe mâini. A treia zi începu să citească 
paginile scrise de neobișnuitul său pacient. 


AAA 
„Se cuvine să precizez, mai întâi, de ce scriu aceste 
reflecţii și nu mă limitez la a-i informa pe superiorii 


mei. Ei bine, fiindcă nu mă pot stăpâni. Simt nevoia să 
scriu 

de mână, precum un pământean de acum cincizeci de 
ani. Pe neașteptate, în conștiința mea hibridă a apărut 
acest impuls. Grafomanie? A fost un prim semn că n- 
am putut să evit o anumită umanizare a mea. Probabil 
că imitaţia este o lege universală, în ceea ce le privește 
pe vietăţi." 

„Am ales să fiu un pensionar. Am considerat că trăi- 
rile unei persoane din această categorie sunt 
caracteristice pentru omul din epoca pandemiei. 
Bătrânii sunt cei mai ameninţaţi de coronavirus, iar 
sentimentul primejdiei, după cum am aflat, intensifică 
trăirile omului." 

„Noi nu suntem adepţii violenţei și nici nu dorim să 
aservim vreo populaţie umanoidă, indiferent unde s-ar 
găsi aceasta. Vrem, în schimb, să înțelegem. Un amic 
al meu, dobândit de când am prezenta identitate, 
spune că mă îmbăt cu informaţii, iar acumularea lor a 
devenit un viciu. Nu contează dacă are sau nu 
dreptate. Oricum, consider că observaţia lui este 
flatantă si certifică in- », 
direct faptul că îmi interpretez bine rolul de om." 

„Ar fi de spus câte ceva despre felul cum am ajuns 
în această postură. în numeroase cărți de ficţiune unde 
apar ființe inteligente venite din alte părţi ale 
Universului, există niște tipare. Probabil că și situaţia 
noastră, a celor veniţi să afle ce simt oamenii, a fost 
anticipată, nu o singură dată. lată de ce cred că nu 
este cazul să vin cu amănunte. Mi se pare însă 
interesant să spun că am ajuns, într-o oarecare 
măsură, chiar un om, în ceea ce simt. Masca mi s-a 
lipit pe față, pentru a apela la o imagine pretențioasă. 
Unii dintre ai mei s-au întrebat chiar dacă mai 

sunt potrivit pentru această misiune, dacă nu cumva 
devin părtinitor. Cum se vede, noi suntem destul de 
umani, în esenţă. Probabil că inteligenţa nu poate să 
ajungă la o puritate desăvârșită." 

„Literatura SF a lansat de multă vreme ideea că 
civilizațiile extraterestre nu intervin în evoluția 
evenimentelor de pe Terra. Preferă să fie neutre și să 
asiste la ce se întâmplă. Această soluţie pare să fi fost 
inspirată din vechi credințe religioase. Oamenii din 
urmă cu multi ani erau foarte inventivi, atunci când nu 
era vorba despre tehnologie. Astfel, s-au gândit la ceea 
ce s-a numit deus otiosus, adică o divinitate neutră, 
neimplicată în treburile celor creati de ea. Acest 
creationism este ceva interesant $ + 
și nou pentru noi. Pentru a folosi un cuvânt inteligibil 
pentru oameni, noi acceptăm doar evoluționismul." 

„Nu este însă misiunea mea să fac speculaţii asupra 
religiozității oamenilor sau a absenței ei. Cum am mai 
spus, mă interesează sentimentele și în special 
calitatea oamenilor de a fi subiectivi. Pandemia pare a 
fi un prilej bun pentru un observator ca mine. In 
asemenea situaţii, când vieţile sunt amenințate, 
lucrurile se petrec cam ca într-un război. Sentimentul 
acut de insecuritate naște * 
nesiguranță și apoi frică. Fiind ființe muritoare și nu 
eterne precum zeii lor, oamenii știu că trebuie la un 
moment dat să dispară. Ei au însă, în vremuri normale, 
niște așteptări rezonabile. Statistice, le-aș spune. 
Pandemia schimbă datele problemei. Omul poate să se 
infecteze pe neașteptate, să acuze anumite simptome 
acceptabile, să creadă că are o formă ușoară sau 
medie a bolii, să as- 

tepte, mai mult sau mai puţin liniștit, să se vindece, iar 
deodată să se simtă rău, să cheme ambulanta, să 
ajungă la terapie intensivă și să moară în câteva zile. 
Oamenii au observat că situaţia seamănă cu aceea din 
al doilea război mondial. Atunci, unele orașe puteau fi 
bombardate în orice moment, de preferinţă noaptea. 
Citadinii respectivi erau obligaţi să se adapteze la 
această situaţie." 

„Pentru a înţelege natura sentimentelor, a fost nece- 
sar să duc foarte departe identificarea cu un om și 
astfel să-mi  periclitez obiectivitatea.  Trăirea 
sentimentului de frică mi s-a părut în mod special 
riscantă. Este și motivul alegerii unui militar drept 
subiect al cercetării mele. Din cele aflate despre 
pământeni, militarii sunt cei mai curajoși oameni. 
Omul ales de mine este robust și are un psihic pe 
măsura fizicului său. Are și ceea ce se numește 
experienţa vieţii. A fost pe un teatru de operaţiuni mili- 
tare și a întâmpinat pericole reale. De altfel, a scăpat 
cu viaţă dintr-o explozie și crede că a fost ajutat de 
divinitate, fiindcă toţi camarazii lui din vehiculul 
respectiv au murit." 

„Totul îl recomandă drept un om foarte curajos. Cu 
toate acestea, după câte am aflat, nu este străin de 
frică. Este însă în stare s-o ascundă mai bine decât un 
om obișnuit, decât un civil deprins să trăiască departe 
de orice primejdie fizică iminentă." 

„Un. om perfect rațional nu știe ce este aceea frică. 
El calculează la rece sansele si acţionează în 


consecinţă. * » $ » Cum se știe, frica fundamentală 
este cea legată de pro- 

pria moarte. Celelalte forme de frică derivă oarecum 
din aceasta. Frica de durere, de exemplu, pare a fi o 
formă atenuată a celei de moarte. Durerea ar fi o 
promisiune a morţii. Pe de altă parte, se știe că 
oamenii foarte curajoși nu excelează prin inteligenţă. 
Ei se avântă, fără să cugete în prealabil dacă este bine 
sau nu, indiferenți la riscuri. Această categorie m-a 
interesat, fiindcă resortul interior al curajoșilor este 
afectivitatea. Cei inteligenţi nu sunt neapărat mai lași, 
dar obișnuiesc să cântărească posibilităţile. Curajosul 
nu stă pe gânduri, trece la fapte." 

Psihiatrul citi cu oarecare uimire cuvintele scrise de 
pacientul său în a doua sa ipostază. Părea destul de 
clar că „extraterestrul" era un om destul de citit, iar 
lecturile sale nu erau tocmai cele atribuite în mod 
tradițional militarilor de carieră. Evident, nu este deloc 
imposibil ca un militar să aibă o anumită preferinţă 
pentru psihologie sau, pur și simplu, să fie un bun 
observator și să ajungă la niște concluzii corecte 
asupra semenilor săi. Oricum, este destul de 
neobișnuit. Ideea de a studia pe viu afec- tivitatera 
oamenilor este atrăgătoare. lar iubirea este, de 
departe, cea mai interesantă formă de manifestare a 
afectivității. » 

Dr. Neuman se gândi că, în definitiv, problema pa- 
cientului său ar putea fi considerată ceva fără legătură 
cu patologia, un fel de joc practicat de un adult, din 
motive fără legătură cu psihiatria. îi trecu prin minte 
că lo- cotenent-colonelul în retragere dorește să-i 
testeze competenţa profesională. Poate că a pus pariu 
cu un prieten al lui si vrea să vadă dacă este în stare 
să mă însele. îsi > * » 

aduse aminte de un film SF din 1982, devenit un clasic 
al genului: E.T. the Extra-Terestrial. Acolo, un 
extraterestru omnipotent, cu o înfățișare de reptilă, 
nimerește pe Pământ și se împrietenește cu niște copii. 
In cele din urmă pleacă, iar la despărţire copiii îl 
îmbrățișează și îl sărută. Ideea că repulsia față de 
anumite viețuitoare este firească devine ridicolă. 
Esenţa filmului este convingerea că orice vieţuitoare 
poate să iubească, adică să trăiască o preferinţă 
absolută și iraţională. Te pomenești că locotenent- 
colonelul meu este un cititor de sefeuri și un fan al 
filmelor de gen! Fiindcă se plictiseste de când a ieșit la 
pensie, s-a gândit la un fel de farsă jucată unui 
psihiatru. Bine, dar să faci așa ceva în timp de 
pandemic!? Nu prea pare verosimil. Ar trebui să-i cer 
sfatul prietenului meu, Condor Stoica. Un psihiatru dă 
sfaturi, nu cere. De data aceasta însă este o situație 
specială. Condor este autor de sefeuri și parcă văd că 
ar veni cu vreo interpretare interesantă. 

Peste vreo două săptămâni, neobișnuitul pacient îi 
solicită psihiatrului, conform înţelegerii, o nouă între- 
vedere online. De data aceasta, dr. Neuman observă 
niște schimbări în comportamentul și înfățișarea lui. 
Ușoara stânjeneală de la prima consultaţie fusese 
înlocuită cu o expresie de om chinuit parcă de o durere 
fizică moderată, dar sâcâitoare. In timp ce vorbea, 
pensionarul începu să-și atingă mâinile într-un mod 
repetat, de parcă ar fi dorit să se convingă, la nesfârșit, 
că acestea sunt la locul lor. Psihiatrul se gândi că 
poate neliniștea pacientului său e semnul că va ieși la 
iveală, pe neașteptate, a doua personalitate. Ar fi 
frumos să am un asemenea noroc. 

Fiindcă era un om cumsecade de felul lui și își 
respecta sincer pacienţii, regretă imediat un asemenea 
gând. 

Pensionarul adusese din nou niște foi de hârtie 
scrise de mână, dar de data aceasta psihiatrul nu îi 
mai ceru să i le trimită. 

— V-aș ruga să mi le rezumaţi, dacă sunteţi amabil, 
spuse el, prevenitor. 

Fostul militar se grăbi să-i îndeplinească dorinţa. în- 
cepu să relateze și nu după multă vreme, doctorul 
Neuman băgă de seamă că își găsește cuvintele cu 
mare ușurință, de parcă ar fi fost un politician sau un 
avocat, obiș- nuiţi să vorbească în public: 

— în esență, spune că este frământat de o 
informaţie citită recent. Nu poate să nu se gândească 
la ea. 

— Ce informaţie, vă rog? se interesă medicul, foarte 


politicos. 
— Moartea statistică. A citit el că există anumite 
sans 
e1 


ca un om să se molipsească de Covid 19 și să moară. 

Fostul militar se opri și lăsă impresia că-și caută cu- 
vintele. Pe figura lui, mai palidă decât atunci când îl 
consultase prima oară, psihiatrul observă nesiguranța 
de sine. Mi se pare din ce în ce mai plauzibil faptul că 
între cele două personalităţi există un canal de 
comunicare, ca să spun așa. Asta este ceva neobișnuit. 
După câte îmi amintesc, acestea sunt independente. 

Vorbind oarecum silnic, de parcă s-ar fi luptat cu 
tentaţia de a întrerupe legătura, renunțând astfel la 
consultaţie, pacientul continuă: 


— Aici scrie că res ectivul, l-am bgtezat Celălalt, a 
anlat ca sansele teoretice ale unui om de vârsta mea de 
a 

nu se molipsi sau de a face o formă ușoară a bolii sunt 
mari. 

Medicul așteptă răbdător continuarea. 

— Ei bine, nu admite că statistica este relevantă. 

— Cum adică? 

— Scrie că omul poate să moară chiar dacă are mari 
șanse să scape. îl frământă ideea că s-ar putea molipsi 
și ar face o formă gravă a bolii. 

Pacientul căzu pe gânduri, lăsând o clipă impresia 
că a uitat de interlocutorul său. Psihiatrul păru 
nedumerit: 

— Bine, dar dacă este un extraterestru, de ce s-ar 
neliniști? Poate să plece când dorește. Nu vi se pare că 


aici este o contradicţie? 
1 
în timp ce pacientul cugeta ce să răspundă, pe ecra- 


nul privit de medic apăru capul negricios și zâmbăreţ 
al unei fete de vreo optsprezece ani. Ce ţigancă 
frumoasă! Cum psihiatrul era un om eminamente 
corect, o drese imediat, în sinea lui. Ce persoană 
agreabilă de etnie romă! 

— Nu știu ce să spun, zise fostul militar în cele din 
urmă. Toată povestea mi se pare absurdă. 

NM pare absolut deloc deranjat de curioasa apariţie. 
Ciudat! 

întrevederea se încheie cu o promisiune. Pacientul 
se angajă să scaneze foile scrise de dublul său și apoi 
să le trimită online psihiatrului. Diplomat, acesta din 
urmă se feri să pună vreo întrebare despre insolita 
participantă la consultaţie. Se mulțumi să cugete că 
problema pacientului său se va rezolva de la sine. 

în pandemie, timpul se scurge la fel de repede 
precum în vremuri normale. Trecură câteva săptămâni, 
iar neo- 

bișnuitiil pacient nu mai dădu nici un semn de viaţă. 
Psihiatrul aproape uită de el. Era un om ocupat. 
Efectele claustrării impuse de vremuri erau mari, iar o 
seamă de oameni atinși de depresii voiau să obţină 
remedii. 

Intr-o seară, uitându-se la televizor, auzi o știre din 
categoria celor menite să le arate telespectatorilor că 
necazurile lor nu sunt chiar atât de mari precum par. 
Fusese găsit trupul neînsufleţit al unui pensionar. 
Omul fusese militar. Avea 62 de ani. Neatent la nume, 
doctorul Neuman tresări când pe ecran apăru 
imaginea recentului său pacient. Pare să fie vorba 
despre o sinucidere, spuse știrista. Ulterior, medicul 
reuși să afle că autopsia nu reusise să determine cauza 
mortii. Omul fusese sănă- $ » 
tos, dar inima lui încetase din senin să mai bată. Discu- 
tând cu Condor Stoica despre întâmplare, psihiatrul 
află că acesta nu respingea ipoteza unui extraterestru 
„instalat" realmente în conștiința răposatului. Dacă 
unii oameni se sinucid din cauza presiunii psihice 
provocate de pandemie, de ce n-ar putea să-i imite o 
creatură venită de pe altă planetă? 

„O să scapi de povara injustă a identităţii naţionale." 
Acest scurt citat este sinteză a uneia dintre polemicile 
fără de sfârșit ale actualităţii. Cum este mai bine? 
Statele naţionale să rămână ceea ce știm noi că au 
fost? Sau să fie absorbite treptat de niște entităţi 
supranaţionale și astfel să se îndeplinească scenariile 
propuse de către anu- miţi ideologi? Uniunea 
Europeană este bună, iar Regatul Unit a făcut o mare 
greșeală părăsind-o? Sau este un organism artificial, 
menit să se dizolve mai devreme sau mai târziu? 
Situaţia reală a României de azi este una mi- » 
nunată, fiind în fine îndeplinite visele cele mai 


optimiste de sincronizare cu valorile europene? Sau 
ţara este de fapt o colonie, o exportatoare de mână 
ieftină de lucru, un teritoriu cu resurse naturale 
exploatate de alţii? Românii au devenit cumva un 
popor de consumatori? Românismul este o atitudine 
justificată istoric sau o rușinoasă rătăcire ideologică? A 
fost Eminescu un geniu al poeziei și un exponent al 
sufletului românesc sau un versificator printre alţii din 
secolul al XIX-lea? Cu un cuvânt, românii au rătăcit 
până de curând prin cotloanele dezolante ale 
primitivismului și le este dat, în fine, să afle cum 
trebuie să trăiască? Sau nu? 

Aceste dezbateri capătă un relief special în aceste 
zile, când pandemia pare dezlănţuită, iar oamenilor li 
se promite o rezolvare a marelui necaz. Este vaccinul 
un mijloc de influențare a oamenilor de către o elită 
malefică, doritoare de putere absolută? Sau este o 
dovadă minunată a faptului că dezvoltarea științei și 
tehnologiei a atins un nivel unde natura este definitiv 
îmblânzită? Teoria conspirației este interesantă. 
Urmărindu-i diferitele avataruri, constatăm că 
anticipările autorilor de sefeuri mai vechi și mai noi 
sunt în același timp plauzibile și naive. Realitatea de 
azi depășește în amploare orice plăsmuire a 
imaginaţiei. Este o realitate SF. 

Libertate sau sclavie? S-ar părea că supremaţia 
Ame- ricii pe scena mondială se apropie de sfârșit, iar 
China se pregătește să devină lider mondial. 
Democraţia de tip american, o variantă de o 
remarcabilă nobleţe în principiu, a produs și niște 
monștri. De ce sunt atât de mulţi oameni foarte săraci 
în Statele Unite? De ce infracţiona- litatea a ajuns la 
niște cote foarte ridicate? De ce sistemul juridic din 
această ţară a tuturor posibilităţilor este atât de 
luxuriant, iar șansele infractorilor de a nu fi pedepsiţi 
sunt atât de vaste? Există numeroase argumente în fa- 
voarea tezei abominabile că omul nu are în realitate 
vocaţia libertăţii, ci pe aceea a sclavajului, desigur 
devenit suportabil datorită tehnologiei și posibilităţilor 
în materie de divertisment. 

Constat că mă îndepărtez tot mai mult de ceea ce 
așteaptă cititorii canonici de sefeuri de la mine. Pe 
cine îl interesează scenariile geopolitice ale viitorului 
relativ 


37 


Profetul naiv Voicu Bugariu 


apropiat? Majoritatea celor întrebaţi de mine au ridicat 
din umeri atunci când i-am întrebat ce părere au 
despre viitorul unei Românii dezmembrate. Au spus că 
nu-i interesează această chestiune. Dom'le, dacă 
Transilvania devine un stat de sine stătător, iar situaţia 
mea nu se schimbă, totul este OK. Bine, am obiectat eu 
cu o oarecare timiditate, dar generaţii întregi au luptat 
pentru întregire. Asta nu contează? Nu contează, a 
spus interlocutorul meu, un bărbat la patruzeci de ani, 
informat și inteligent. Vremurile s-au schimbat în mod 
radical. Altele sunt mizele. Am spus apoi că s-ar putea 
să apară în câţiva ani o Românie fără români. Alte 
state ar cumpăra, perfect legal, pământul cândva 
românesc, iar etnicii români ar lucra, de preferință ca 
slugi, prin ţări străine. Interlocutorul meu a ridicat din 
umeri, vag agasat. Este evident că problema naţională 
i se părea o chestiune cu totul depășită. Contează 
nivelul de trai, domnule, a spus el. 

I-am spus că atitudinea lui este tipică pentru un nar- 
cisist. Nu l-am luat pe nepregătite cu această dojană. 
Era la curent cu evoluţia paradigmei în psihiatrie. Ştia 
că narcisismul a fost scos dintre tulburările de 
personalitate. Narcisistul, mi-a spus el, este o persoană 
foarte utilă, fiindcă are interese precise și își face 
datoria, acolo unde este plătit. Narcisistul ideal este 
corporatistul. Acesta pornește de la o poziție modestă, 
dar dorește să ajungă președintele corporației. Face 
pregătire fizică, este un familist ideal și este obsedat 
de orgasmele soţiei sale. Cum așa? m-am crucit eu. 
Narcisistul are o problemă cu stima de sine, self- 
esteem. Drept urmare simte tot timpul 

nevoia să-și dovedească propria valoare și să-și adauge 
noi perfomanţe în palmares. 

Rezultă că omul de azi poate să fie absolut străin de 
ideea tradiţională de patrie și cu toate acestea să fie 
un bun cetățean. Asa stând lucrurile, romancierul, 
subsem- natul în speţă, preocupat să „calculeze" 
trăirile omului obișnuit, nu este chemat să opteze 
pentru una dintre posibilităţi, ci să devină un avocat și 
în același timp un procuror. Adică să nu susţină, cu 
argumente diverse, că una dintre poziţii este bună, iar 
cealaltă este rea. I se recomandă neutralitatea. 
Această atitudine este însă rezervată doar bunului 
Dumnezeu. In cele din urmă, omul alege una dintre 
cele două, etern două, variante. Asta dacă nu preferă 
să spună că adevărul este undeva la mijloc, dovedind, 
în opinia mea, lașitate intelectuală. 

Cu toate acestea, se poate discuta și în această 
privinţă. Logica polivalentă se poate aplica, mai nou, 
inclusiv în materie de geopolitică. Intr-un discurs 
recent, liderul chinez a vorbit despre calea originală 
parcursă de ţara sa. China ar fi depășit dilema 
capitalism ori comunism. În cazul ei, nu ar fi deci 
vorba despre un hibrid între capitalism și comunism, ci 
despre o formă nouă, originală. Cum se vede, 
principiul tertium non datur este depășit. 

Să nu cumva să se creadă că în spusele mele se află 
vreun atom de ironie. Nu, asa ceva nu există. 
Menţionez cele de mai sus din pură curiozitate 
intelectuală și apoi trec la altceva. 

Niciodată n-am mai trăit o epocă unde știrile și 
interpretările contradictorii să fie atât de agresive. S- 
ar zice 

că în mass și social media se poartă un război de tipul 
toţi împotriva tuturor. Bellum omnium contra omnes. 
După Thomas Hobbes, acesta ar fi caracteristic 
primitivilor. Și animalelor, adaug. 

Noi numim acest fenomen luptă de opinii și-l consi- 
derăm rezonabil. Existenţa lui demonstrează, printre 
altele, că interdicțiile din timpul comunismului sunt 
pentru totdeauna de domeniul trecutului. Avem însă și 
argumente pentru a vorbi despre o vastă agresiune 
psihică. Nu mă mir că numărul sinuciderilor este în 
creștere. * Războiul dus de virusuri împotriva 
oamenilor este astfel dublat de un război al cuvintelor. 
Numărul de opinii este uriaș, iar cine dorește să fie la 
curent cu noutăţile este pur și simplu în primejdie. 
Creierul lui poate să se „încingă", iar omul să sufere o 
cădere psihică, un mental breakdown. 

Cele de mai sus par niște naivităţi; în definitiv, în 
orice epocă există un stres, suportat mai bine sau mai 
rău de oameni. Unii clachează, dar asta este treaba lor, 
spune narcisistul, omul cel mai bine echipat pentru 
vremurile noi. Nu vorbim despre selecţia naturală 
atunci când ne referim la oameni, dar viitorul va fi 
probabil o reîntoarcere sofisticată la vremurile când 
supraviețuia cel mai bine dotat genetic. Evident, 
lucrurile vor sta așa în ceea ce îi privește pe oamenii 
obișnuiți. Cei bogaţi și implicit puternici vor beneficia 
de avantajele oferite de tehnologie. Democraţia va 
funcţiona, dar va veni o vreme când se vor atinge 
limitele ei, iar anumite opţiuni ale „destinului' vor 
deveni vizibile. 

în acești ani de pandemie s-a vorbit până la 
granițele demenţei despre conspirații, despre grupuri 
de oameni omnipotenţi și capabili să planifice viitorul 
umanității. Scopurile atribuite acestora nu sunt noi. 
Literatura SF s-a ocupat de multă vreme cu asemenea 
scenarii. Ideea centrală, ce ţine de patologia puterii, 
este că indivizii de rând trebuie să fie controlaţi și 
ghidaţi. Dictatorii dintot- deauna au dorit același lucru. 
Tehnologia avansată oferă posibilităţi în această 
privinţă. în schimb, strategia democraţiilor modeme 
este preferința pentru autoreglarea societăţilor, prin 
economia de piaţă și statul de drept. în discuţiile 
interminabile sunt rostogolite expresii precum „cabala 
globalistă", „statul profund" (la noi se folosește „statul 
paralel", entitate cu scopuri mult mai modeste, dar 
usturătoare pentru români), „Noua Ordine Mondială", 
„globalismul", „Marea Resetare", „oculta mondială", 
„guvern mondial", „dezindustrializare și denatalizare" 
(a unor ţări). în mod special, mi s-au părut șocante opi- 
niile unui jurnalist italian. Ca un Dino Buzzati reîntors 
în jurnalistică, acesta leagă demersurile antiitaliene 
ale forțelor globaliste de ura satanică împotriva 
creștinismului; se urmărește desființarea proprietăţii 
private, deci globaliștii sunt cam marxiști de felul lor... 
Asemenea scenarii sunt destul de puerile, în opinia 
personajului meu. Același jurnalist scrie despre 
complotul împotriva lui Donald Trump. Acesta ar fi 
pierdut alegerile fiindcă era un adversar al globalizării. 

Un exemplu românesc, ceva mai vechi, dar valabil 
în spirit. Intr-un interviu din anul 2000, economistul 
Anghel 

Rugină vorbește despre Oculta Mondială, o instituţie 
capabilă să dicteze cursul istoriei, fiind situată 
deasupra oricăror autorităţi cunoscute. Cel intervievat 
nu produce dovezi, iar funcţionarea practică a 
respectivei entități rămâne imposibil de cunoscut. 
Admiterea acestui scenariu presupune ceva similar 
credinței în zei. In Olimp se aflau niște fiinţe 
supranatural de puternice, capabile să tragă toate 
sforile unor marionete umane. Economistul respectiv 
era născut în zodia Gemenilor, a marilor fabulatori. 

Ceva analog Ocultei Mondiale, dar mai puţin 
abstract, ar fi Clubul Bilderberg. Nişte oameni influenți 
din lumea occidentală se întrunesc o dată pe an și 
stabilesc cum va evolua umanitatea în perioada 
următoare. Obiecţia de mai sus este valabilă și în 
privinţa lor. Una este să discuţi și alta este să ai la 
dispoziție un aparat executiv eficient. 

Hârtia și ecranele suportă orice. Victimele pot fi 
însă cititorii. Dacă aceștia iau de bune toate 


elucubraţiile? 
1» 
Printre „personajele" mele trebuie să figureze și 


minciuna. In potopul de cuvinte abătut asupra celor 
aflaţi în izolare din cauza pandemiei se află 
nenumărate minciuni. S-ar zice că un virus moral se 
multiplică în conștiințele oamenilor și mărește până la 
demenţă dorinţa de a produce neadevăruri sau, cel 
puţin, afirmaţii hazardate, dar mai mult sau mai puţin 
plauzibile. De ce mint oamenii atunci când nu este 
vorba despre minciuni vitale? Fiindcă prin minciună se 
poate ajunge mai repede la profit. Mai repede decât 
prin efort cinstit. Știu, această afirmaţie sună a 
marxism, dar nu deţin o altă explicaţie. O prietenă a 
mea, moartă înainte de vreme, cu vreo șase 

ani în urmă, spunea că fiecare om are ceva de vânzare. 
Cred că avea dreptate, în ciuda faptului că afirmaţia ei 
conţinea o critică timidă a capitalismului, ca sistem. Ei 
bine, aș putea să spun că vânzătorii de minciuni pros- 
peră în aceste zile sumbre. Unii vând cu succes măști 
medicinale neconforme, în vechea tradiţie a 
alimentelor tratate cu substanţe nocive, alţii vorbesc 
despre diferite conspirații. Primii câștigă bani, 
ceilalați, o oarecare notorietate, transformată tot în 
bani, în cele din urmă. Omul obișnuit, personajul meu 
preferat, se află la mijloc. El este chemat să ducă o 
istovitoare luptă de ariergardă și să facă efortul de a 
ghici ce se ascunde sub cutare reclamă sau sub 
nenumăratele luări de poziţie împotriva, de pildă, a 
vaccinării anticovid. Este bună sau nu? Oficialităţile 
europene pledează în favoarea vaccinului, iar poziția 
lor pare de bun simţ. Există însă numeroși opozanți. Ei 
susțin că vaccinul are o semnificaţie pur comercială. 
La drept vorbind, lumea ar putea să se dispenseze de 
el. Cine minte? 

Este posibil ca dilemele atribuite de mine omului 
obișnuit din prezent să fie puerile, iar oamenii reali să 
nu le aibă. întrebarea este cum se decid? Probabil, 
prin imitație. Există și o categorie interesantă de rebeli 
refulaţi. Ani, decenii în șir, ei au dus existenţe 
obișnuite, dar se pare că au nutrit în secret tentaţia 
răzvrătirii, a rebeliunii. Pandemia a fost catalizatorul 
ivit din senin. Respectivii au început să protesteze și să 
declare că guvernul ia măsuri aberante, iar medicii 
porniţi să susțină diferite interdicții sunt aserviţi 
marilor companii farmaceutice. 

Pandemia s-a dovedit providenţială și pentru niște 
politicieni improvizaţi. Nu certific și nici nu contest 
buna lor credinţă. Constat doar că au reușit să devină 
parlamentari. Curios mi se pare faptul că ei susțin 
niște teze valabile, cum ar fi necesitatea protejării 
pădurilor din România, dar alura lor agresivă și cumva 
primitivă îi plasează într-o familie politică nu tocmai 
creditabilă. Votanţii lor nu sunt neapărat niște 
înapoiaţi, cum am citit într-un comentariu. Pur și 
simplu, respectivii nu agreează europeismul, n-au 
reușit să se convingă că acesta este cea mai bună 
opţiune pentru români. 

Antinomia românism - europeism (globalism), per- 
fectă în felul ei, este o temă de meditaţie pentru 
românii de azi. Nu știu dacă și pentru cei de mâine. 
Realmente, este imposibil de găsit o argumentaţie 
inatacabilă. Evident, politicienii și jurnaliștii au înţeles 
foarte repede cum stă socoteala. Ei le-au explicat 
oamenilor obișnuiți, cu răbdare sau cu abia ascunsă 
exasperare, ceea ce ei socotesc că este un adevăr 
elementar: sincronizarea la valorile europene este 
singura opţiune rezonabilă pentru românii de azi. 
Pandemia le oferă argumente copioase europeiștilor. 
Uite ce frumos se poartă Uniunea Europeană cu noi! 
exclamă ei. Ne trimite vaccinuri cu promptitudine și ne 
tratează de la egal la egal. Ce ne-am fi făcut dacă nu 
eram în UE? 

Un om înţelept m-a sfătuit cândva să nu judec în su- 
periorităţi, ci în diferenţe. El a precizat că acest fel de 
a gândi devine inutilizabil doar în cazul legii morale. 
Este greu, chiar imposibil să nu-l socotești pe omul 
moral su- 

perior celui imoral. Curios lucru, ultimele decenii au 
adus modificări până și în această privinţă. Mă refer la 
political correctness. Conform acestei orientări, 
infractorii sunt socotiți nişte cetățeni de un fel 
deosebit, dar îndreptătțiți să fie tratați cu respect. Ei au 
condiții de detenție decente și sunt reeducați prin 
muncă. Indiferent ce atrocități au comis, ei sunt tratați 
ca nişte oameni ca oricare alții, fără umiliri, fără 
torturi. Respectiva orientare are si o sumedenie de 
alte consecințe, cum ar fi bunul trata- ment aplicat 
animalelor.  Chinuirea necuvântătoarelor este o 
infracțiune. Nenumărate asociaţii au grijă ca animalele 
de companie să fie tratate cu respect și grijă. Toţi 
iubitorii de animale pun însă între paranteze existența 
abatoarelor, unde lichidarea animalelor este practicată 
la scară industrială. Cazul porcilor este cel mai jenant. 
Se știe că nivelul de inteligenţă al acestora este destul 
de ridicat. 

Un unchi al meu, cel mai mic și singurul rămas încă 
în viaţă dintre fraţii Stoica, mi-a spus că îl roade o 
teamă. Este adeptul vaccinării anticovid, dar se teme 
că va păţi un necaz din cauza neglijenţei cuiva din 
sistem. Cum așa? l-am întrebat. Vaccinul trebuie 
păstrat în condiţii speciale, mi-a spus el. Dacă 
nimeresc într-un loc unde cineva nu respectă regulile? 
Dacă respectivul consideră, văzân- du-mă, că sunt prea 
bătrân pentru a mai emite pretenţii mari de la viată? 
Dacă se trezește în el, foarte discret, un fascist pornit 
să-i lichideze pe reprezentanţii unor categorii sociale 
socotite inferioare? Cu tot respectul, i-am spus că și un 
trecător pe un bulevard poate să pățească 


45 


Profetul naiv Voicu Bugariu 


un necaz, adică să-i cadă un ghiveci de flori în cap. 
Șansele sunt foarte mici, ce-i drept. Asta înseamnă că 
nu mai trebuie să ieșim din casă? Ai dreptate, mi-a 
spus, dar trebuie să ţii cont de bătaia de joc. în ce 
sens? Eu nu-i critic pe români, ca etnie, dimpotrivă, a 
continuat el. Nu putem însă ignora preferința lor 
pentru practicarea bătăii de joc. Nu este vorba de toţi, 
evident. Ajuns aici, unchiul meu a căpătat un anumit 
aplomb oratoric. Ce este bătaia de joc? îți spun eu, a 
perorat el, este o lipsă explicită și activă de respect 
pentru semenii tăi. Un prieten al meu spune că am 
învăţat de la ţigani să ne batem joc de tot și de toate. 
Aici l-am întrerupt și i-am făcut un semn mustrător. 
Uiţi de political correctness, i-am spus. Fii atent! a 
continuat unchiul meu. Uite un citat din Victor Efti- 
miu, dintr-o vreme când cuvântul ţigan putea fi folosit 
fără probleme. N-o fi fost el un mare filozof, dar era un 
bun observator, cred. Așteaptă, te rog! A dispărut 
vreun minut de pe ecran și a revenit cu o carte. Mi-a 
arătat mai întâi coperta și apoi a deschis cartea, 
apărută, pare-se, în 1941. A citit, cu aceeași tonalitate 
ușor emfatică: „Oricât ne-am strădui, nu putem ajunge 
în ironie, spirit de negaţiune și știință de-a batjocori - 
pe ţigan." în sinea mea, îi dădeam dreptate, dar mi s-a 
părut potrivit să adopt rolul avocatului pornit să 
găsească argumente împotriva acuzării. Nu cred că 
putem generaliza, am spus. Şi apoi, după cum bine știi, 
psihologia etnică este o direcţie de cercetare 
abandonată. Globalizarea, a mormăit el. Am tăcut 
amândoi o vreme, mulțumindu-ne să ne privim 
ecranele. Totuşi, a spus el apoi, nu te interesează 


46 


Profetul naiv Voicu Bugariu 


soarta românilor? Ba da, dar nu văd legătura. O vezi 
foarte bine, a zis el, indispus. Batjocoritorului nu-i mai 
pasă de nimic. El nu mai respectă nici ideea de patrie, 
este logic. 

Acest unchi al meu este un om interesant. I-am spus 
de câteva ori că el ar fi trebuit să devină autor de 
literatură, nu eu. îmi vine în minte o altă reflecţie a lui, 
refe- ritoare la resentiment. El este un om citit și 
printre preferințele sale figurează și Nietzsche. Mi-a 
vorbit odată de o carte scrisă de Max Scheier, un 
discipol al lui Nietzsche. în românește, a fost tradusă 
cu titlul Omul resentimentului. Se întreba dacă nu 
cumva trăirea prelungită a resentimentului îi oferă 
omului respectiv niște satisfacţii necunoscute pentru 
omul obișnuit, niște delicii. 

Scriu rândurile de față la vreo câteva săptămâni 
după convorbirea cu unchiul meu. La televizor, unde 
privesc mai ales documentare pe teme științifice și 
ecologice, ni se spune că oameni de bine luptă din 
răsputeri împotriva relelor provocate de batjocoritori 
și indiferenți (o specie mai specială de practicanți ai 
pătăii de joc). Oceanul planetar este invadat de plastic, 
milioane de tone. Distrugerea pădurilor și poluarea 
atmosferei se amplifică în mod alarmant. 
Infracţionalitatea crește. Clima se schimbă, în rău. 
Pandemia a venit ca o povară în plus pe umerii unei 
umanităţi deja apăsate de mari greutăţi. 

Dacă aș fi un moralist, aș avea de ce să mă inflamez. 
Nu sunt. Din acest motiv, mă mulțumesc să spun că ră- 
dăcina răului este lipsa de respect. Se pare că mulţi 
dintre semenii mei nu au capacitatea de a nutri 
respect 

pentru alţii și, în mod implicit, pentru ei înșiși. Aceasta 
este esenţa bătăii de joc. 

în romanul meu ar urma să vină vorba despre acest 
resort curios al unui comportament foarte răspândit. 
Omului nu-i pasă de alţii. O să mi se spună că îi pasă 
de familia lui. Este corect, dar este vorba despre ceva 
superficial. Ce folos că îţi merge bine azi, dacă peste o 
generaţie oamenii, inclusiv copiii tăi, vor trăi într-o 
imensă groapă de gunoi!? Narcisistul amintit mai sus 
nu-și pune asemenea întrebări, se pare. 

Un personaj ar urma să se întrebe cum este mintea 
unui ins incapabil de respect. Nu este vorba despre 
socio- paţi, cu ăștia lucrurile sunt clare. Au o 
inaptitudine structurală de a înţelege nevoile altora. 
Interesează omul normal. Mai întâi, ipoteza că 
respectivul nu este prea deștept de felul lui. Pur și 
simplu, nu pricepe cum este să fii respectuos. Trebuie 
luată în discuţie și lipsa de energie. Pentru a fi un ins 
civilizat și implicit capabil de respect, trebuie să 
consumi energie. Dacă nu o ai? Dacă recurgi tot timpul 
la cea mai comodă soluţie? 

Invoc și cultura respectului, prezenţa sau absenţa 
ei. Unele popoare apelează în mod tradiţional la 
această cultură, o trăiesc. lată un exemplu, poate 
hazardat. Germanii pronunţă cu multă grijă numele 
proprii străine, respectând regulile fonetice ale 
limbilor respective. Francezii în schimb, parcă atinși 
de o superbie cronică, le pronunţă de parcă ar vorbi 
despre niște cuvinte din limba lor. Astfel, Mozart 
devine Mozar, cu accentul pe a doua silabă. Este aici o 
mică bătaie de joc? Neîndoielnic. 

Cred că și un ins cu o inteligenţă medie poate să 
arate respect. Cum? Dând dovadă de religiozitate. Nu 
este necesar să fie practicantul unei religii oarecare. 
Trebuie însă să aibă ceea ce personajul meu numește 
simţ religios înnăscut. Adică vocaţia de a recunoaște o 
autoritate cvasidivină. Respectând această autoritate, 
omul cu pricina capătă disponibilitatea de a respecta și 
alte lucruri, mai pământești. în acest context ar veni 
vorba despre rolul bisericii ortodoxe în viața românilor 
de azi. Acest rol este foarte mare, spun sociologii și 
observatorii empirici. De ce? Fiindcă biserica este un 
factor de coeziune naţională. Legătura ei cu 
sentimentul naţional este importantă. Personajul 
interesat de rolul bisericii va fi ironizat de diferiţi 
corporatiști deștepţi. Aceștia vor observa că mersul la 
biserică este o practică desuetă și caracteristică 
pentru niște oameni inadaptaţi la vremurile noi. 
Personajul meu, un ins înclinat să apere cauze 
pierdute, va spune că printre oamenii credincioși se 
numără și intelectuali distinși, în nici un caz suspecți 
de suficiență. Nici credincioșii fără prea multă școală 
nu pot fi bănuiţi, în mod automat, de inferioritate 
intelectuală. Apărătorul credinței va invoca și un 
argument adeseori ignorat de atei. Nu intră în discuţie, 
va spune el, existenţa lui Dumnezeu, ci condiţia omului 
credincios. Aici se află esenţa disputei. El va aduce 
vorba apoi despre anumite diferențe de doctrină 
existente între ortodoxia din România și catolicism. 
Papa de la Roma este adeptul unor ajustări de tip 
aggiornamento. El a declarat că iadul nu există decât 
în sufletul omului, iar biserica catolică primește în 
sânul 

ei, fără nicio problemă, minoritari cum ar fi homosexu- 
alii. De asemenea, biserica sa are în vedere să le 
promoveze pe femei în diferite funcţii ecleziastice, așa 
cum sectele neoprotestante au procedat de multă 
vreme. BOR este mai conservatoare, iar atitudinea ei 
este justificată istoric. Papa Francisc vorbește în 
numele unei comunități mondiale, iar ierarhii români 
păstoresc doar creștinii din ţara lor. BOR are de apărat 
identitatea naţională tradițională a românilor. Există o 
legătură strânsă între Biserica Ortodoxă Română și 
statul naţional român. Se poate constata, de altfel, că 
patriotismul este trăit mai ales de cei înclinați spre 
religiozitate. Cât de anacronică este biserica azi? 
Globaliștii vor răspunde că diferitele biserici vor 
deveni curând ceva de domeniul trecutului. Poate că 
au dreptate, mai ales în noul context creat de 
pandemie. Se va ajunge, este foarte posibil, la o vreme 
când practicile religioase vor deveni un lux prea 
costisitor, o povară. Oricum, se întâmplă ceva cu 
biserica. Oamenii apelează în continuare la ajutorul 
divinității, dar anumite întâmplări îi pun pe gânduri. 
Iată, de exemplu, cazul bebelușului mort în urma bote- 
zului ortodox. Copilul plângea, dar preotul l-a scufun- 
dat de trei ori în apă, fără să-i astupe nasul și gura. 
Celui mic i-a intrat apă în plămâni și a murit. Din 
aproape în aproape, s-a ajuns ca Sfântul Sinod să 
dezbată o ajustare a regulilor. Nu cumva ar fi mai bine 
să fie eliminate asemenea riscuri, iar copilul să fie doar 
udat, în limite rezonabile? Dumnezeu să mă ierte, dar 
această dezbatere îmi amintește de dezbaterea despre 
sexul îngerilor, pur- 

tată, zice-se, de teologii din Constantinopol, în timp ce 
otomanii ocupau orașul. 

Schimb tema de reflecţie. 

Personajul meu, atât de plictisitor pentru amatorii 
de literatură horror, ar aduce vorba și despre 
societatea de consum, unde risipa este una dintre 
regulile principale ale jocului social. Omul risipitor, ar 
raţiona el, nu prea poate să practice respectul. In 
schimb, cel auster pare mult mai compatibil cu o 
asemenea atitudine interioară. Doctrina stoicilor ar 
trebui predată la școală. Da, dom'le! 

In această perioadă, este normal să înflorească și in- 
fracţiunile de tot felul. In vreme de război, înainte ca 
legea marţială să poată fi impusă, regulile de convie- 
tuire socială sunt mai puţin respectate, iar infractorii 
găsesc prilejuri inedite de a-și pune în aplicare 
intenţiile rele. Apar fărădelegi de un fel special, 
originale, iar autorităţile intervin mai greu. Mă 
gândesc să scriu o povestire intitulată „Animale 
bolnave". Titlul ar fi un omagiu adresat lui Nicolae 
Breban, autorul unui roman cu acest nume. In acest 
text ar fi vorba despre niște răufăcători de un fel 
special, apăruţi în timpul pandemiei. 

Ar mai fi de adăugat multe. Pandemia este 
primadona, nici vorbă, dar și alte personaje sunt 
interesante. Nu sunt oameni, ci mentalități, curente de 
opinie. Răspândirea și consolidarea acestora este 
favorizată de Internet. Uite, de exemplu, cultura 
anulării, cancel culture. Este numită și call-out culture, 
cultura denunţării. O personalitate din trecut sau din 
prezent este contestată și scoasă din „circuit" pentru 
vina de a fi spus sau de a fi sugerat ceva 

socotit nepotrivit despre o minoritate. De exemplu, 
Mozart și Beethoven ar trebui scoși din sălile de 
concerte, fiindcă în timpul lor exista sclavie, iar muzica 
lor susține, în mod implicit, supremaţia albilor. 

Personajul meu ar conchide că întreaga cultură 
europeană, bazată pe idei creștine, este socotită 
periculoasă și se urmărește anihilarea ei. Acest demers 
se înfăptuieşte și prin mijloace mult mai puţin 
elaborate decât controversele academice și 
jurnalistice. Uite cazul migran- ţilor. Bieţii europeni! 
Virusurile îi podidesc dinăuntru, iar migranţii din 
afară. 

Asta înseamnă să fii un marginal! Să te afli între 
două posibilităţi, să alergi la nesfârșit pe o graniţă. Nu 
înţeleg de ce nu mă decid să încropesc un sefeu 
„cinstit", cu niște personaje evident neautentice, dar 
„comestibile". Da, dar nu prea ar merge ca aceste 
personaje să aibă prea multe idei. Amatorii de sefeuri 
nu prea înghit speculaţiile intelectuale dincolo de 
anumite limite. 


EAr -A` -Ar 


Stoica auzi cum fiul său deschide ușa de la intrare. 
Se gândi că de fapt mai potrivită ar fi o carte de eseuri. 
Numaidecât găsi însă o serie de argumente și 
împotriva acestei variante. Sper că nu m-am ţicnit, 
spuse el în șoaptă. 

6 
Prietenii celor mici 


La începutul anilor 2020, în spaţiul public românesc 
au început să apară informaţii despre un grup cu o 
preferință destul de curioasă. Poate că relativul succes 
al acestor oameni a fost o expresie a tendinței de a 
favoriza minoritățile, vizibilă în întreaga lume 
occidentală. 

Mai întâi, a fost doar un grup pe Facebook. Un ins 
numit Benedict Ionescu l-a înfiinţat în mod neutru, ca 
să zicem așa. Adică fără să precizeze despre ce fel de 
prieteni mici este vorba. Toţi au înţeles, se pare, că 
este vorba despre copii. Prietenii de pe reţeaua socială 
au aderat „cu drag", (în epocă, expresia „cu plăcere" 
era considerată demodată.) De ce n-ar fi făcut-o? în 
vremuri de pandemie sau/și de război, copiii devin încă 
și mai importanţi și demni de-a fi iubiţi. Ei reprezintă 
viitorul, cu atât mai preţios atunci când prezentul este, 
pentru a folosi o expresie mai frustă, „de căcat'. 
întrebat ce obiective are, bunul Benedict a produs 
niște generalități despre vocaţia omului adult de a 
proteja. Numai sociopațţii sunt străini de această 
înclinație atât de umană. Uitati-vă si, $ » la lumea 
animalelor. Se leagă prietenii dintre cele mai ciudate. 
Am văzut, de exemplu, un cuplu format dintr-un cal și 
un gâscan. Cei doi erau inseparabili. 

Un moment interesant a intervenit atunci când unul 
dintre membrii tăcuţi până atunci ai grupului a postat 
o diatribă nu lipsită de anumite calităţi retorice. Dom- 
nule Benedict Ionescu, a scris el, să nu crezi că noi (1?) 
nu știm unde vrei să ajungi. Mi-e greu să scriu 
respectivele cuvinte infamante, dar în cele din urmă le 
voi scrie. Pedofilie mascată! Pornografie infantilă! Iată 
adevărul! Pe căi  întortocheate, sunt încurajate 
schimburile de imagini cu copii inocenți și cine mai știe 
ce atrocități încă! Rușine, domnule Benedict Ionescu! 
De trei ori rușine! în treacăt fie spus, expresia finală a 
postării, de sorginte caragia- lescă, a stricat oarecum 
impresia de ansamblu, printr-o notă comică. 

Nu știm ce efect au avut cuvintele de mai sus 
asupra membrilor grupului. Au stârnit indignare sau 
doar  stupefacţie? Oamenii sunt influenţabili, au 
înclinația de a se conforma. Vreme de câteva zile, 
membrii grupului au păstrat tăcerea. S-ar fi spus că au 
nevoie de timp, pentru a digera ipoteza despre 
scandaloasa aplecare a domnului Benedict. Apoi, prin 
intervenţii dubitative, neașteptat de scurte, au început 
să iasă la iveală opiniile. Nu cred că poate fi vorba 
despre așa ceva, a spus un pensionar din specia celor 
hiperactivi (din disperare?). Și apoi, nici nu avem vreo 
dovadă. Unde este prezumția de nevinovăție? Hm? De 
ce săi  atribuim omului asemenea înclinații 
abominabile? Nu este corect, doamnelor si domnilor! 

în mod inevitabil, a urmat o discuţie online, o 
sesiune Zoom. Participanţii au fost vizibili și audibili. A 
fost in- 

discutabil faptul că își savurează participarea la acest 
soi de simpozion ad-hoc. Benedict Ionescu, un ins la 
vreo cincizeci de ani, chel, cu o mustață galică, a făcut 
figura inițiatului calm. Asemănarea lui cu actorul 
necunoscut dintr-o reclamă pentru bere era izbitoare. 
Nu s-a grăbit să-și spună părerile, deși acuzele la 
adresa lui au fost grave. S-a mulţumit să zâmbească 
enigmatic și să-i încurajeze astfel pe ceilalţi să 
vorbească. 

Dintre participanţi, a ieșit în evidenţă o femeie la 
vreo șaizeci și ceva de ani, cu părul vopsit blond și 
dicția remarcabil de bună. Să fi fost o actriță? A vorbit 
foarte mult și a dovedit că are darul prolixităţii. 
Condor Stoica, nimerit din întâmplare printre 
urmăritorii evenimentului, n-a putut decât s-o admire 
pentru felul cum dilua ideile. Această doamnă ar trebui 
să se apuce de literatură, și-a spus el. Ea face exact pe 
dos față de mine. Eu elimin cuvintele de prisos, ea le 
înmulțește. 

Doamna cea blondă a pledat pentru ideea modestă 
că adevărul se află la mijloc, în general vorbind. O 
absurditate, în contextul dat.  Vorbitoarea şi 
ascultătorii ei resemnaţi n-au părut însă să-și dea 
seama de acest fapt. Apoi doamna blondă a spus că nu 
trebuie să ne pripim atunci când este să judecăm pe 
cineva. A reușit să exprime această idee cu multe 
cuvinte, cu foarte multe. Stoica a constatat că 
vorbitoarea are darul de a produce banalităţi cu o 
naturaleţe ieșită din comun. Sub acest raport, este 
captivantă. Se poate așa ceva? s-a întrebat el, atins de 
o subită naivitate. 

A devenit repede evident că vorbitoarea este liderul 
real al grupului. Este carismatică, nefericita! a 
exclamat 

Stoica, profitând de faptul că nu putea fi auzit de 
ceilalți, în asemenea situaţii, aproape nu contează ce 
spune vorbitorul. Ascultătorii îi execută ordinele, chiar 
dacă le spune să se arunce într-un puț. Dar liderul 
formal, adică Benedict Ionescu? De ce se complace în 
espectativă? Stoica i-a privit cu atenţie imaginea. Și-a 
păstrat zâmbetul de inițiat și în același timp de adult 
îngăduitor faţă de zburdălniciile unor copii. 

Cu înclinația lui spre analiză psihologică, Stoica ar 
fost îndreptăţit să intervină în ciudata dispută despre 
pedofilie. Și-a dat însă seama că participanţii nu doresc 
să treacă de un anumit nivel confortabil al discuţiilor. 

> 
Cineva o va întrerupe în cele din urmă pe doamna 
blondă. Acel cineva va spune că în absența unor probe, 
discuția este absurdă. 

După vreo jumătate de oră, vorbitoarea a încheiat, 
iar pe feţele celor vizibili pe ecrane au apărut niște 
timide zâmbete de ușurare. Cuprins de o tuse 
intempestivă, Benedict Ionescu a făcut niște semne 
cum că are de gând să lămurească lucrurile. Te 
pomenești că este infectat! au cugetat la unison, 
probabil, participanţii la sesiunea Zoom. Ce bine că 
suntem la adăpost! 

După ce a reușit să-și depășească accesul de tuse, 
domnul Benedict și-a ridicat palma dreaptă cu degetele 
răsfirate. Cei prezenţi s-au temut că doamna blondă va 
interpreta greșit gestul lui și va începe din nou să vor- 
bească. Spre norocul lor, nu s-a întâmplat așa. 

— Dragii mei, a început în stil paternalist domnul 
Benedict, este vorba despre o neînțelegere. Cum aţi 
putut 

să vă închipuiţi o asemenea grozăvie? Cu totul alta 
este intenţia mea. 

A tăcut, de parcă ar fi așteptat să fie implorat. Unul 
dintre participanţii la sesiune, un bărbat la patruzeci și 
cinci de ani, cu părul grizonant în mod decorativ, a 
făcut un gest brusc. De exasperare? 

— Domnu' Ionescu, nu ne mai fierbe atât, nene! Am 
înţeles, nimeni de aici nu este pedofil. Foarte bine! 
Atunci, cum stă socoteala? 

— Ei bine, da, a zis sentenţios domnul Benedict. Nu 
îmi rămâne decât să vă spun. Este vorba despre 
virusuri, aceste ființe atât de mici. Prin excelenţă mici, 
aș spune. 

— Ce-i cu virusurile? A intrat în vorbă a doua 
femeie din grup, o persoană brunetă între două vârste, 
părând acrită de vicisitudinile vieţii și mai ales de ale 
pandemiei. Ce legătură au? 

— Au, dragii mei, au, a spus Benedict, păstrându-și 
tonul de părinte sfătos. Nu cumva ar trebui să le dăm 
mai multă atenţie? 

- Cui? 

— Virusurilor, evident. 

— Asta-i culmea! a izbucnit domnul încărunţit. Păi, 
nu toată lumea vorbește despre ei? Ce atenţie să le 
mai dăm? 

Apoi, ca și cum ar fi intervenit o forță ocultă, pe 
toate feţele vizibile pe ecrane, cu excepţia celei a 
domnului Benedict, a apărut o expresie de consternare 
amestecată cu uimire. 

Au intuit toți că bunul Benedict le propune să 
devină prietenii virusurilor. Nici mai mult, nici mai 
puţin. Con- 

firmarea a venit imediat. Ciudatul Benedict Ionescu a 
părut că renaște și capătă noi puteri din surse oculte. 
Vocea sa a devenit întrucâtva lătrătoare: 

— Da, doamnelor și domnilor, a articulat el 
cuvintele în stil de mare orator, da, de trei ori da! 
Trăim într-o ţară liberă sau, mai exact spus, într-o 
Europă liberă! Avem dreptul de a ne asocia, cu 
condiţia să nu încălcăm legea penală. Noi nu vrem 
avantaje materiale, o, nu! Cineva trebuie să adopte și 
punctul de vedere al virusurilor. 

— Si ei sunt oameni! a intervenit sarcastic doamna 
brunetă. 

Benedict Ionescu, imperturbabil: 

— Nu sunt oameni, stimată doamnă, dar sunt fiinţe. 
Virusurile n-au nimic personal cu oamenii. 

— N-o fac într-adins, a spus doamna, dovedind că 
are replică. 

în asemenea situaţii, oamenii se influenţează unii pe 
alții nu numai prin argumente logice. Circulă parcă 
niște curenţi psihici, și-a spus Stoica. De unde cu puţin 
timp înainte au părut stupefiaţi și discret indignati, 
oamenii s-au înveselit brusc. în definitiv, au părut a-și 
spune, sunt destule necazuri din cauza pandemiei, n- 
are rost să ne mai facem probleme din toate prostiile. 
Uite și la Benedict ăsta! Un scrântit oarecare. Are si el 
o idee. Dacă 1 
Eugen lonescu ar mai trăi, ar aprecia-o, a cugetat 


Stoica. Ar scrie o piesă într-un act. în definitiv, 
absurdul face parte din viaţă. 

în orele următoare, sesiunea le-a lăsat tuturor 
impresia că e interminabilă. Domnul Benedict a preluat 
trep- 

tat iniţiativa, profitând de o eclipsă a doamnei blonde. 
Aceasta din urmă, după un început fulminant, când 
mai toți cei prezenţi s-au resemnat să o asculte la 
nesfârșit, a căzut într-o muţenie neașteptată. Expresia 
feţei ei fanate s-a schimbat și a exprimat lasitudinea. 
Ce interesant! a constatat Stoica, raissoneur-vl piesei 
de teatru improvizate acolo, pe loc, de niște oameni 
atât de diferiţi între ei. Te pomenești că suferă de 
tulburare bipolară și trece de la o stare de spirit la alta 
cu totul opusă. 

In zilele și săptămânile următoare, discuţiile pe 
Facebook despre dilema ură-iubire pentru SARS-COV- 
2 (zis și Covid 19) au continuat. Românii au mult simţ 
al umorului (poate prea mult, după unii autori) și nu li 
s-a părut absurd să discute despre egalitate de șanse 
în legătură cu microorganismele. De ce să nu aibă și 
ele drept la viață? Bine, au replicat unii, dar virusurile 
nu sunt tocmai microorganisme. De ce? Fiindcă nu 
sunt vii, dar nici moarte, se află la intersecţia dintre 
viu și neviu! Și ce dacă? 
stin eosur Stora a ns RS a A Ants 
Bechamp. Acesta a fost adversarul celebrului Pasteur 
şi a susținut că microbii sunt de fapt prietenii omului 
sau, în orice caz, nu sunt dușmanii acestuia. Ei se 
manifestă „dușmănos" numai atunci când în corpul 
omului se ivesc niște dezechilibre. Bechamp a susţinut 
și că în celulele din corpul omului există niște 
„Microzymas". Acestea ar fi unitatea de bază a vieţii 
organice, aflată la originea microbilor. Teoria este 
respinsă de știința modernă, dar rămâne fascinantă, 
poate și fiindcă se înru- 

dește cu diferite doctrine ezoterice. Cine are karma 
bună, mănâncă doar ce trebuie și nu este un neliniștit 
nu are de ce se teme de microbi. Pe scurt, microbii nu 
vin din afara corpului, ci se dezvoltă înăuntrul 
acestuia, în anumite condiţii. 


Stoica, sefist și în gândurile sale, și-a imaginat, cu 
delicii intelectuale, o lume unde ar fi triumfat 
asemenea idei. Uriașa industrie a medicamentelor și a 
vaccinurilor n ar exista! Selecția naturală ar determina 
SOSI INOlE da f S . 
menil Rac mun dictator capricios, la, fel ca în 
primele’ adi ale" ùniani atii. ul n-ar încerca să 
intervină în ca 


mecanismele ei. Un fatalism de felul celui oriental tra- 
dițional ar fi stăpân în lume. Fantastic! a spus Stoica în 
șoaptă. 

Documentându-se la nesfârșit pentru viitorul său 
roman, Stoica a mai aflat că anumite grupuri sociale 
pornite împotriva vaccinurilor au existat încă din vre- 
mea când Bechamp polemiza cu Pasteur. Nimic nou 
sub soare, a mormăit el. Curios este însă că nu mă pot 
decide pentru o adeziune lipsită de orice rezervă. 
Acum ar fi bună opinia doamnei de la sesiunea Zoom. 
Ea ar spune că adevărul se află la mijloc. Ha, ha! 

în săptămânile următoare, grupul constituit de dom- 
nul Benedict a continuat să funcţioneze. A fost o epocă 
a controverselor purtate nu numai între personalităţile 
zilei, la posturile de televiziune, dar și de anonimi dor- 
nici să intre în tagma „privilegiată" a celor desemnaţi 
prin termenul de Social Media Influencers. A fost 
inerent ca unele dintre intervenţii să fie ridicole sau 
doar co- 

mice, din moment ce participanţii la dezbateri s-au nu- 
mărat cu miile, dacă nu cumva cu zecile de mii. Ideea 
că virusurile nu sunt odioase li s-a părut atrăgătoare 
multora. Să fim prieteni cu virusurile? Curios lucru, 
dar argumentele cele mai ușor de găsit au fost cele 
legate de political correctness. Virusurile sunt o 
minoritate? Da, dom'le. Atunci, nu cumva este corect 
să nu le discriminăm? Bine, dar ne omoară! au replicat 
neavizaţii în materie de trend. Da, dar n-o fac cu ură, 
au intervenit ceilalţi, doct. Aha, s-au dumirit 
retrograzii, depășiţii de vremuri, este ca și cum ar fi 
niște ucigași plătiți? Ca în filmele americane, unde 
asasinul de profesie îi spune victimei că nu are nimic 
personal cu ea și de abia apoi o omoară? 

Mânat de un demon al negării în materie de locuri 
comune, Stoica s-a gândit la un moment dat să devină 
un merhbru activ al grupului și să pledeze, evident, în 
favoarea virusurilor. A renunţat. Este mult prea 
ridicol, și-a spus. Trebuie să rezist tentaţiei de a elogia 
micro- biomul, zis si microbiota. Adică totalitatea 
bacteriilor, arheelor, algelor unicelulare, protozoareor, 
fungilor și virusurilor aflate în corpurile oamenilor. 
Comunitatea microbiană. O expresie tare de tot! Dacă 
elogiez aceste făpturi foarte mici, dar implacabile, 
înseamnă că sunt un colaboraţionist? 

Imortalitatea bacteriilor și a virusurilor este un fapt. 
Se pare că războiul împotriva acestora nu poate fi 
câștigat. Se poate spera doar la niște armistiţii fragile. 
In această situaţie pot eu, Condor Stoica, să scriu un 
roman SF tradițional, cu personaje schematice și 
dialoguri implicit comice? (De ce sunt comice aceste 
dialoguri? Simplu, fiindcă niște oameni din viitorul 
îndepărtat vorbesc ca și cum ar fi niște corporatiști din 
zilele noastre.) 

Constatând, iarăși și iarăși, că scrierea unui sefeu 
tradițional mi se pare la fel de ridicolă precum 
realizarea unui text fantasy, eventual din specia celor 
interminabile, constat că realmente interesante sunt 
mentalitățile și ideile. In timpul pandemiei, am 
colecţionat informaţii despre raportarea oamenilor la 
invadatorii veniţi din infinitul mic. Le găsesc fascinante 
și consider că surprind germenii unei lumi cu 
priorităţile schimbate. înainte de pandemie, le-aș fi pus 
în gura unui personaj, a unui rais- onneur. Mă întreb 
dacă așteptările cititorilor canonici de sefeuri s-au 
schimbat. Vor ei un roman eseistic, în noile condiţii? 

Nu cred că trebuie să răspund la această întrebare. 
Cartea mea, dacă voi reuși s-o scriu, va fi tipărită în 
ma- 

niera numită on demand, adică în câteva zeci de exem- 
plare. Dacă acestea se vor vinde, editura va cere alte 
câteva zeci, iar procesul se va repeta. Cartea sau, mai 
exact spus, obiectul tipărit, nu va fi difuzată de către 
niște librării, ci va fi livrată de editură, la cerere. In 
această situaţie, subsemnatul nu mai poate fi numit 
prozator, ci mai degrabă amator de literatură, în sens 
larg. Drept urmare, nu mă consider dator să respect 
cutumele meseriei de prozator. Printre altele, pot să 
renunţ la personaje și să pun în locul acestora niște 
informaţii de tip jurnalistic. Cine mă va mustra? 
Nimeni, vă asigur. Asta fiindcă nimănui nu-i va păsa. 
Câteva zeci de cititori vor răsfoi obiectul tipărit (o 
carte, pentru a fi denumită ca atare, are nevoie de un 
tiraj semnificativ), poate câţiva dintre ei își vor etala 
opiniile pe Facebook.. Atât. Așa-zisa carte va fi uitată 
precum o floare de plastic văzută în glastra unei 
persoane cu gusturi artistice îndoielnice. Mi se va 
spune că tocmai crunta lui efemeritate îi dă obiectului 
meu literar o anumită nobleţe. Uite contemplarea de 
către japonezi a repede trecătoarelor flori de cireș. 
Sărbătoarea numită sakura. Frumuseţea este efemeră, 
se știe. 

Ei bine, spun eu, dacă așa stau lucrurile, nu văd de 
ce m-aș strădui să scriu pe gusturile și pe așteptările 
unor ipotetici cititori. Nu văd nici de ce aș face eforturi 
disperate de autopromovare, precum anumiţi confraţi 
ai mei, persoane desigur întru totul respectabile. 

După ce m-am decis să renunţ la personaje și con- 
flicte specifice literaturii populare, se ivește o altă pro- 
blemă. Ideile și faptele reale sunt fascinante, nici 
vorbă, 

dar cum să le introduci în mod convenabil într-un text 
de ficțiune? Ce am de făcut? Singura soluţie este să mă 
transform într-un jurnalist, adică într-un ins dispus să 
folosească ideile altora fără a indica sursele, ca si cum 
ar fi ale lui. De altfel, în vechime, se pare că ideea pa- 
ternităţii în materie de texte nu exista. Nimeni nu se 
supăra dacă un text al lui era preluat de altcineva și re- 
publicat fără indicarea sursei. Da, dar vremurile s-au 
schimbat, mi se va spune. Evident, evident. Iată de ce 
mă voi strădui să reformulez, să păstrez doar ideile, iar 
atunci când va fi vorba de fapte diverse, foarte 
grăitoare în felul lor, nu voi copia fragmentele 
respective. (Cineva socotește că aceste precizări sunt 
plictisitoare? Treaba lui. Nu-mi pasă, mă prevalez de 
impunitatea conferită bieţilor autori de literatură de 
către pandemie.) 

Sunt însă cazuri când reformularea ar fi o dovadă de 
pură ipocrizie. Un exemplu ar fi cuvintele rabinului 
Amnon Yitzchak referitoare la o specie de comunism 
faraonic. Le citez, cu menţiunea că provin de pe 
Internet. 

Am în fața mea un document ONU denumit Noua 
Ordine Mondială, Agenda ONU, pentru anii 2021-2030. 

„Pregătiți-vă pentru ceea ce urmează să auziti. 

între acești ani (2021-2030) se vor instaura: 

- Un Guvern Mondial 

- O Monedă Digitală Mondială 

- O Bancă Centrală Mondială 

- O Armată Mondială 

- Sfârșitul suveranității naționale 

- Eliminarea proprietăţii private 

- Distrugerea Unităţii Familiale 

-  Depopulare 

- Controlul creșterii și densității populației 

-  Vaccinare multiplă obligatorie 

- Venit Universal de bază, adică plafonarea 
salariilor 

- Implantarea  microcipurilor, pentru a avea 
dreptul de a cumpăra, călători și pentru monitorizarea 
populației 

- Organizarea unui Sistem Mondial de Credit 
Social, asemănător cu cel implementat în China 

-  Trilioane de dispozitive electronice conectate la 
sistemul de monitorizare 5G 

- Guvernul va fi cel care va crește copiii 

- Scolile și Universitățile vor fi deținute de Guvern 

- Sfârșitul transportului privat, nu vei mai putea 
deține un autoturism 

- Toate companiile vor fi deţinute de Guvern, un 
Guvern Corporativ 

-  Restricţii cu privire la călătoriile non esenţiale 

- Oamenii vor fi concentrați în anumite zone - 
orașe 

- Oprirea irigaţiilor pentru terenuri 

- Sfârșitul fermelor agricole particulare 

- Eliminarea creşterii de animale în spatii 
naturale, pășuni 

- Interzicerea caselor de familie 

-  Restricționarea accesului la pământ agricol 

- Interzicerea  remediilor naturale (tratamente 
naturiste), doar cele sintetice vor fi permise 

- Interzicerea combustibililor naturali 

Acesta este documentul, pentru cine poate întelege, 
va fi chiar mai rău decât pe vremea faraonilor..." 

Acest text mi se pare nec plus ultra în materie de 
teorie a conspirației. Este greu de imaginat ceva încă 
și mai rău, dacă nu apelăm la scenarii apocaliptice, 
unde oamenii sunt uciși lent, dar mai înainte de 
aceasta sunt supuși unor umilințe diabolic de 
elaborate. In munca mea de documentare, am dat 
peste numeroase varia- ţiuni pe tema complotului 
împotriva umanității.  Sintagme precum „marea 
resetare" sau „oculta mondială" (condusă eventual de 
Illuminati) sunt suficient de grăitoare pentru a sugera 
ideea că niște genii malefice pun la cale un viitor unde 
libertatea individului, atât de scumpă occidentalilor de 
azi, va fi ceva de domeniul trecutului. Pentru 
personajul meu, rămas deocamdată în domeniul 
proiectelor tentante, o antinomie ar ieși repede la 
iveală. Faptele l-ar constrânge să recunoască existența 
unor primejdii planetare legate de suprapopulare. 
Oponentul lui, un ins extrem de optimist de felul lui, ar 
afirma că planeta are resurse suficiente pentru a hrăni 
o populaţie de 80 de miliarde de oameni, iar evoluţia 
rapidă a tehnologiei va aduce și rezolvările necesare. 
Discuţia celor doi s-ar reduce, în cele din urmă, la 
alternativa libertate a individului - prosperitate a 
planetei. Cum este mai bine, pe termen lung? Să 
apărăm comoditatea nemărginită a individului, inclusiv 
cea psihică? Să facem abstracţie de explozia 
infracționalităţii și de gigantismul sistemelor judiciare 
din ţările civilizate? Sau să recunoaștem, nu fără 
umilință, că un dictator ecolo- gist ar fi cea mai bună 
soluţie pentru planetă? Acest „dictator" evoluat, format 
eventual dintr-un grup de genii 

asistate de inteligenţe artificiale, ar sacrifica niște 
drepturi individuale, dar ar rezolva trei probleme: 
infracţio- nalitatea (include atacarea militară a unui 
stat suveran), poluarea planetei, criza resurselor. 

Ideea împuţinării drastice a populaţiei planetare 
este abominabilă, nici vorbă. Ambii interlocutori ar 
recunoaște că sistemele sociale bazate pe idei fasciste 
și marxiste au dus la sacrifii umane dintre cele mai 
atroce și mai potrivnice oricăror idealuri umaniste și 
creștine. Ce te faci însă, ar cârti pesimistul, dacă 
sistemele democratice s-ar dovedi incapabile să ţină 
sub control diversele forme de manifestare ale răului? 
Indispus, optimistul ar spune că sistemele totalitare 
dintotdeauna au asigurat securitatea individului, dar 
nu și libertatea acestuia. 

Mi se pare evident că antinomia de mai sus poate fi 
dezbătută la nesfârșit. Doar evoluţia lumii reale în vii- 
toarele decenii va arăta cine a avut dreptate. Oricum, 
lumea occidentală de azi suferă niște agresiuni necon- 
venţionale. De pildă, problema mutării africanilor în 
Europa. Evident, toţi oamenii sunt egali, dar 
mentalitățile se schimbă greu, iar civilizaţia vine mai 
totdeauna cu o curioasă devitalizare. In cartea clasică 
a lui Huntington, The Clash of Civilizations, se află o 
observaţie șocantă. Copiii născuţi de oropsitele femei 
din ţările islamice sunt mai sănătoși decât cei din ţările 
occidentale, unde femeile beneficiază de toate 
libertăţile posibile. Huntington era cumva un 
simpatizant al talibanilor, avant la letrre? Nu cumva 
transformarea planetei într-un imens spital, acţiune 
presupusă de fragilitatea oamenilor civi- 

lizaţi, este discutabilă? Cum se vede, ambele 
posibilităţi pot fi argumentate, într-o oarecare măsură. 

Personajele din problematicul meu roman SF ar 
urma să mai dezbată și alte controverse ale acestei 
epoci ciudate. Ar veni astfel vorba despre infodemie 
(poluare informaţională). Cine dorește să se informeze 
despre pan- demie are la dispoziție un ocean de știri și 
opinii, lansate de medici, dar și de persoane fără nicio 
legătură cu epi- demiologia. Un demon al polemicii 
pare a-i bântui pe anumiti concetățeni ai noștri, 
vorbitori de limbă română, în mod special m-au 
impresionat niște doamne. Prima, medic dermatolog, 
datorită figurii ei de femeie acrită, scârbită de tot ce 
vede. Asteia îi pute tot, așa ar fi carac- terizat-o bunica 
mea. A doua, avocată ajunsă în Parlament, datorită 
agresivităţii ei furibunde, exprimate doar verbal, dar 
amenințând parcă să se transforme în orice moment în 
una fizică. Aceste doamne declară că virusul nu există, 
iar purtatul măștii și vaccinarea sunt niște prostii. De 
remarcat faptul că ambele persoane au studii 
superioare. Am cunoscut și oameni cu mai puţină 
școală, la fel de porniţi împotriva ideii că virusul este o 
primejdie reală. Aceștia nu vin cu argumente și nici nu 
țin să convingă pe cineva. Pur și simplu, declară că nu 
cred ce li se spune și li se arată la televizor. Pentru un 
legalist ca mine, această atitudine este destul de 
enigmatică. 

Pe de altă parte, m-am convins tot mai mult că mass 
media nu este nicidecum un instrument inflexibil al 
adevărului. Jurnaliștii par a fi prea adesea niște 
marionete manipulate de creiere invizibile. Ei sunt 
specialiști ai 

formulărilor șocante pentru o clipă, dar de fapt 
așteptate și cunoscute de toţi. Pierre Bourdieu îi 
numește pe acești intelectuali fast-thinkers și scrie 
despre ei că „gândesc în clișee, în «ideile primite» 
despre care vorbește Flaubert - idei banale, 
convenţionale, comune care sunt primite în general. 
Până când ajung la voi, aceste idei au fost deja primite 
de toţi ceilalţi, așa că primirea nu este niciodată o 
problemă." Interesant este că  respectivii sunt 
carismatici, fapt dovedit științific. Cam acesta ar fi me- 
canismul. Este foarte simplu să afirmi că susținătorii 
vaccinării sunt niște instrumente ale Ocultei Mondiale. 
Ideea este ușor de digerat. Iar anumiţi oameni, numiţi 
în popor „prăpăstioși", au o înclinaţie curioasă pentru 
acceptarea unor scenarii catastrofice. 

Personajul meu, eventual nea Mișu, unchiul meu (va 
veni vorba despre el mai la vale), ar fi potrivit pentru a 
dezbate această dilemă. El este un personaj excentric, 
dar nu într-un mod ostentativ. L-aș putea numi un 
spirit pitoresc. Deși este doctor în filozofie, precum 
Camil Petrescu (adeptul ideii că romancierul nu este 
un omniscient), nea Mișu a avut îndeletniciri fără 
legătură cu efortul intelectual. Aparenţa lui socială a 
fost întotdeauna a unui bonom. Obișnuiește să spună, 
atunci când este întrebat de ce s-a făcut instalator, că 
efortul fizic este euforizant. Se eliberează endorfine în 
creier, dom'le, asta este chestia! Așa se exprimă el, 
plasând cuvinte pretenţioase într-un context colocvial. 
Colegii lui de generaţie au păreri împărţite despre el. 
Cei mai mulţi îl taxează drept ţicnit și au încetat orice 
relaţie cu el. Unii, puţini 

la număr, consideră că practicarea meseriei de 
instalator nu duce în mod necesar la o descalificare 
intelectuală. Nu trebuie neapărat să fii un universitar 
pentru a reflecta asupra lumii și a condiţiei umane. 
Uite cazul lui Petre Ţuţea, filozoful nepublicat în 
timpul vieţii sale, om cu talent oratoric, „Socrate al 
României", spuneau ei. 

Adevărul este că nea Mișu are adesea niște mici dis- 
cursuri interesante. N-a publicat un rând și își face un 
titlu de glorie din asta, dar când vorbește despre 
bătaia de joc, de pildă, sau despre raportul dintre bine 
și rău în lume, poate deveni captivant, pentru cineva 
cu experienţe culturale situate dincolo de perimetrul 
literaturii populare și al filmelor comerciale. Când este 
întrebat de ce nu-și publică opiniile, măcar pe Internet, 
invocă o carte de Matei Călinescu, Viaţa și opiniile lui 
Zacharias Lichter, unde personajul central este de 
asemenea un filozof „cu acte", retranșat într-o 
existenţă de om al străzii. Originalul meu unchi este un 
moralist, în sensul familiar al noţiunii. El nu prea este 
mulțumit de contemporanii săi, în general vorbind. Ar 
dori, cel puţin în teorie, ca oamenii să practice 
stoicismul. Când îi cer să argumenteze această 
preferință destul de ciudată într-o societate de 
consum, dă înapoi și spune că stoicismul este o soluţie 
de avarie. 

în perioada pandemiei am discutat de mai multe ori 
cu nea Mișu, ba chiar l-am înregistrat, după ce i-am 
cerut voie în prealabil. Ipotezele lui cu privire la viruși 
sunt interesante, chiar dacă nu pot fi argumentate 
științific. O idee a lui este că virușii sunt niște 
invadatori, niște 

cuceritori. Știu că sună ridicol, spune, dar istoria se re- 
petă, în esenţă. Sau în spirit, dacă preferi această 
formulare. El propune o analogie cu un război clasic de 
cucerire. Ce soluţii au cei invadaţi și luaţi în stăpânire? 
Să reziste, continuând lupta, sau să colaboreze, să se 
acomodeze cu noii stăpâni. Este o dilemă importantă 
pentru întrega umanitate și, în primul rând, pentru 
guvernantii de toate nuanțele, de la cei adevărati, din 
statele puternice și până la cei de paie, de felul celor 
de la noi. Poate si din cauza vârstei sale, nea Misu 
vede lucrurile cam în negru. El crede că revenirea la 
normalitate, la vechea normalitate, nu este posibilă. 
Cred, a spus el, că virusurile, așa insignifiante cum 
sunt luate separat, sunt împotriva globalizării. Ei, nea 
Mișule, am intervenit eu, în stilul condescendent 
justificat de faptul că sunt cu o generaţie mai tânăr 
decât el, chiar așa... Globalizarea este un proces 
ireversibil, ca o avalanșă. Desigur, îmi dau seama de 
asta. Pe de altă parte, virusurile se opun unei activităţi 
esenţiale a omului civilizat de azi. II îm- * i 

piedică să călătorească. De asemenea, torpilează turis- 
mul de masă, dacă pot să mă exprim astfel. Cei bogaţi 
au avioanele lor personale și chiar insulele lor. Nu 
intră în discuţie. Ceilalţi depind însă de industria 
turismului. Sunt sau mai degrabă au fost mii de 
zboruri în fiecare zi. Virusurile sabotează și comerțul, 
liniile de aprovizionare. Si ce ai dori, am intervenit eu, 
să ne întoarcem în Evul Mediu sau chiar și mai 
devreme? Nu vreau asta, dar este evident că mesele cu 
alimente provenite din trei continente nu vor mai fi 
posibile. Globalizarea presu- 

pune o gigantică circulaţie de materii prime și de pro- 
duse finite. Virusurile par a nu fi de acord cu aceasta. 
Admițând, mai în glumă, mai în serios, că este un 
oracol, l-am întrebat ce soluţie vede. Pentru viitor. N-a 
considerat că îl iau peste picior și a spus că umanitatea 
va trebui să treacă la un alt nivel în materie de 
mentalitate. I-am adus aminte că în romanul „Sfera" se 
propune o soluţie. Un dispozitiv ultraevoluat este 
capabil să influențeze minţile tuturor oamenilor din 
lume. Pare un » » 
act dictatorial, un atentat abominabil la libertatea indi- 


vidului (marota unor ideologi luminaţi). în mod curios 
însă s-ar putea să funcţioneze. Indivizii n-ar fi trans- 
formaţi în niște sclavi, ci în niște oameni foarte inteli- 
genţi și empatici. Nea Mișu a admis că ar fi bine așa 
ceva. Au mai fost încercări, ce este drept, a spus el, 
dar nu s-au folosit mijloace tehnologice. Creștinismul, 
de exemplu. A vrut să schimbe mentalitățile. Aspectul 
curios, a continuat el, este că de fapt oamenii ar urma 
să fie obligaţi să fie buni! Constrânși! 

O altă marotă a lui nea Mișu a fost (este) ideea că vi- 
rusul „luptă" împotriva tehnologiei. Vrea să „demon- 
streze" că omul, cu aplecarea lui spre artificial, nu este 
de fapt în stare să se opună invadatorilor veniţi din in- 
finitul mic. Până la urmă, vom recunoaște că am ajuns 
la mila hazardului, a mai spus morocănosul nea Mișu. 

Chiar când formula asemenea teze prăpăstioase, 
avea niște mici zâmbete, semn că își dă seama că nu 
are dreptate. în cele din urmă, a recunoscut că se pot 
face speculații pe tema „bunului sălbatic", dar 
dezvoltarea teh- 

nologiei, inclusiv în domeniul medicinei, nu poate fi 


oprită. Nu putem să inversăm cursul istoriei, taică, a 
încheiat el, părând mai degrabă vesel decât trist. 

8 
Animale bolnave 


Unchiul lui Condor Stoica, brașoveanul Mihai 
Stoica, 78, cunoscut de apropiații lui drept nea Mișu, 
era un ins destul de original. Printre altele, se purta ca 
și cum n-ar fi știut că vârsta lui este socotită de multi 
drept un fel de stigmat. Respectivii nu-i arătau 
ostilitate, dar îi sugerau printr-o mie de mici semne că 
îl socotesc un produs social expirat, iar moartea lui n- 
ar fi neapărat de dorit, dar n-ar pica deloc rău. Ca 
urmare a acestei mentalități, datorită probabil unei 
înclinații spre îndeplinirea amabilă a așteptărilor 
celorlalţi, nu puţini dintre colegii de generaţie ai lui 
nea Mișu aleseseră să se poarte ca și cum ar fi fost 
realmente cu un picior în groapă. 

Originalul unchi al lui Condor Stoica n-o făcea pe ti- 
nerelul, precum unii comilitoni ai lui, puţini la număr, 
dar arăta naturaleţea unui adult stăpân pe sine. Mai 
simplu spus, se purta ca un bărbat și nu ca un moș. 
Efectele acestei atitudini se vedeau, în opinia lui, în 
relaţiile cu femeile. Acestea mă privesc cu bunăvoință, 
gândea el, dar nu este o îngăduinţă milostivă, cuvenită 
bătrânilor. Ce altceva ar putea fi? îl întrebase nepotul 
său Condor, în cursul uneia dintre convorbirile socotite 
instructive de către autorul de sefeuri. Nea Mișu îi 
explicase că 


74 


Profetul naiv Voicu Bugariu 


așa-numita gerontofilie nu este, la drept vorbind, o 
boală psihică. Dar ce? Ţine de natura umană, la fel ca 
oricare altă preferință neincriminată de codul penal. O 
persoană tânără are o relaţie cu un bătrân. Ce poate fi 
rău în asta? Desigur, sunt recomandate relaţiile cu 
bărbaţi tineri, fiindcă promit ivirea unor copii reușiţi. 
Asta nu înseamnă însă că așa-numitele cupluri 
discordante sunt în mod automat reprobabile. Mai ales 
în zilele noastre, când omenirea are probleme mari cu 
suprapopularea planetei. De altfel, oamenii bogaţi au 
mai totdeauna partenere mult mai tinere decât ei și 
nimeni nu se supără. Nu că as fi eu vreunul dintre ei... 
+ 

Vorbind în acest fel, bătrânul Stoica teoretiza, dar 
își apăra și propria formă de viață. De ceva vreme avea 
o relaţie cu o fată de optsprezece ani (împliniţi), 
numită Cerasela. Ceri, pentru prieteni. Aceasta primea 
mici sume de bani de la el, dar dădea semne foarte 
clare că „o face" mai ales din plăcere. Nea Mișu se 
pricepea la asemenea lucruri. Știa, de exemplu, că 
prostituatele cu înaltă calificare le oferă clientilor lor 
si iluzia unor or- gasme proprii. Nu se comportă ca 
niște Liebespuppen, ci precum niște femei adevărate, 
energizate de cel mai puternic afrodiziac: iubirea. Ceri 
„își dădea drumul" (expresia ei) cu toată convingerea, 
dovedind, o dată și încă o dată, că este o adeptă 
intuitivă a trăirismului agreat de bătrânul ei prieten. 
Când o cunoscuse, Stoica îi spusese că două lucruri 
sunt importante în viaţă: copiii și acuplările (folosise 
un cuvânt mai frust). Cerasela nu dăduse vreun semn 
că pricepuse, dar viața ei dovedea că 

era de acord cu această teză. Cu vreun an în urmă apă- 
ruse la Stoica, după o absenţă destul de lungă, însărci- 
nată în cinci sau șase luni. Sânii ei glorioși deveniseră 
și mai mari. îi spusese bătrânului ei prieten, cu 
inocenţa ei de ființă sălbatică, că tatăl copilului este un 
băiat cu nevastă. O să se despartă de ea și o să te ia pe 
tine? Nu, nu l-am mai văzut de atunci. Ce a spus taică- 
tău, când a aflat? Nu s-a supărat? Nu s-a supărat, a zis 
că așa s-a întâmplat și copilul este un dar de la 
Dumnezeu. 

Bătrânul Stoica învățase multe de la Cerasela și de 
la prietenele ei, ocazional cunoscute. în mod normal, ar 
fi trebuit să adopte părerea cea mai comodă. Anume că 
aceste fete, mai toate cu unul sau mai mulţi copii 
născuţi înainte de atingerea majoratului, reprezintă o 
parte putredă a societăţii românești, adică europene. 
Ele și grupul lor social sunt niște eșecuri, produse din 
vina societăţii, dar și dintr-o înclinare nevindecabilă 
spre infracțiune și promiscuitate. Stoica nu le dădea 
dreptate acestor moraliști de ocazie, cu ultradiscrete 
înclinații spre ideologiile fasciste. în blocul lui existau 
câţiva reprezentanţi ai acestei categorii. O văzuseră pe 
Cerasela intrând la el, iar scandalizarea lor nu fusese 
mică. Unul dintre ei, un bărbat de vreo patruzeci de 
ani, îl admonestase pe Stoica cu indignare „sfântă". 
Ce-1 supărase atât de tare pe acest bun cetăţean? 
Categoria socială și etnică a fetei, neîndoielnic. Dacă la 
bătrânul Stoica ar fi venit o prostituată tânără și 
îngrijită, cu pielea neatinsă de soare, probabil că ar fi 
salutat-o cu deferență atunci când ar fi întâlnit-o pe 
scară, iar prin cap i-ar fi bântuit scena- 

riul unei infidelități conjugale. Părerea lui Stoica 
despre fată și despre cele din categoria ei era una 
bună. Într-adevăr, ele erau un nisip funest strecurat 
între rotițele civilizaţiei europene, dar în același timp 
aveau o autenticitate extraordinară, greu de găsit la 
femeile civilizate. Cerasela și prietenele ei nu fuseseră 
la școală și nu știau să citească, dar învăţaseră foarte 
repede să folosească un telefon mobil și chiar să scrie 
mesaje, cu greșeli, dar inteligibile. De asemenea, 
aveau calitatea de a-și iubi foarte mult copiii. Toate, 
fără excepţii, găseau în actul sexual sensul vieţii, al 
doilea după creșterea copiilor (sau primul?). Și ar mai 
fi ceva, ar fi adăugat nea Mișu într-o convorbire cu un 
interlocutor interesat de temă. Fetele acestea trăiesc 
într-o sărăcie incredibilă. Nu greșesc când o numesc 
mizerie. Nu mă mir că ne-am împrietenit. Eu sunt atins 
de mizeria fiziologică a vârstei, ea, de mizeria socială. 

Cine l-ar fi auzit pe bătrânul Stoica susţinând 
asemenea teze, ar fi avut destule motive de dispreţ. 
Mamiferele, altele decât oamenii, nu fac altfel, ar fi 
spus un asemenea oponent. Oamenii aceștia se opun 
civilizaţiei europene, sunt niște paraziți. Condor Stoica 
însuși ar fi avut destule argumente în acest sens. Nu 
vezi, unchiule, ne fagocitează, ar fi spus el. Uite câţi 
copii fac. Ne vor înlocui, iar România va ajunge să se 
cheme Rominia. Bătrânul Stoica, cu înclinația lui de a 
adopta poziţia apărătorului, a avocatului, i-ar fi dat 
dreptate, dar ar fi venit cu noi argumente. Ar fi spus că 
viitorul unei Românii europenizate nu este singurul 
posibil, iar eșecul tenta- 

tivei de a salva lumea prin știință și tehnologie nu este 
imposibil. Dacă viitorul aparține unei primitivităţi 
transformate într-o formă acceptabilă de viaţă? Oricum 
ar fi, cugeta nea Mișu, dacă femeile din Evul Mediu 
erau la fel de autentice precum Cerasela, bărbaţii de 
atunci aveau o compensație importantă pentru absenţa 
protezelor moderne de tot felul, oferite de tehnologie. 

în timpul pandemiei, Stoica continuase s-o 
primească pe Cerasela în apartamentul său. Ultima ei 
vizită fusese cu puţin timp înainte de naștere. 
Naturaleţea fetei se păstrase intactă. Se purta de 
parcă n-ar fi fost la prima sarcină, ci o mamă rutinată, 
precum femeile din neamul ei. Acestea, pe la douăzeci 
și cinci de ani, aveau deja cinci sau șase copii. Şi, 
evident, nu se opreau. 

Admirând-o pe naturala Cerasela, Stoica se gândea 
că atitudinea lui interioară putea să fie un semn de 
scădere a performanţei cognitive. De ramolire, mai 
simplu spus. Cum să încuviinţezi forma de viaţă a unei 
persoane antisociale? Jocul social din vremea lui și cel 
din- totdeauna presupune ca oamenii să capete o 
anumită calificare. Pe frumoasa Cerasela nu putea s-o 
încadreze nici măcar în categoria cerșetoarelor sau în 
cea a prostituatelor. Ea „se ducea" cu anumiţi bărbaţi, 
după propriile mărturisiri, dar numai atunci când nu 
mai avea încotro și trebuia neapărat să facă rost de 
bani pentru mâncare. Pe de altă parte, Cerasela, 
aparent o femeie placidă, arăta ce-o interesează cu 
adevărat în viaţă doar atunci când făcea sex. în acele 
momente, cel puţin în opinia lui Stoica, ea arăta că 
este o persoană realizată, 

în ciuda aparenţelor dezastruos de nefavorabile pentru 
ea. Era o artistă a propriilor trăiri și deci putea fi 
scuzată pentru modul său „boem" de viaţă? 

Intr-o dimineaţă de februarie a unui an de după 
2020, în timpul pandemiei, nea Mișu ieși la 
cumpărături. Purta mască de protecţie și, cu trecerea 
zilelor, „noua normalitate" i se părea tot mai puţin 
atroce. Ce-i drept, în ochii trecătorilor mascaţi nu se 
citește veselie, ci mai degrabă resemnarea unor 
deţinuţi, își spuse el. în definitiv, faptul că nu m-am 
molipsit până acum arată că sunt un ins norocos. Şi 
Cerasela... I-am cumpărat măști speciale și bonete de 
felul celor purtate de personalul medical în timpul 
operaţiilor. Se dezbracă în hol și apoi își pune toate 
hainele într-un sac de iută. Apoi, fără să atingă ceva, 
se duce direct la baie. Face duș, atentă să nu-și ude 
masca sau boneta. Eu o spăl pe spate și, deși n-ar fi 
neapărat necesar, pe sânii ei minunațţi. îndrăznesc să 
afirm că aceste ședințe de spălare ale propriului corp 
sunt secvențele cele mai apropiate de standardele 
europene din existenţa ei. 

Asemenea gânduri agreabile îl ajutau pe nea Mișu 
să uite de adevărul elementar și evident că, la drept 
vorbind, ducea existența mizerabilă a unui damnat. Nu 
avea la dispoziție decât două posibilități mari și late. 
Rezista sau crăpa. Agresiunile exercitate de virusuri și 
de mass media erau puternice și constante. Omul real 
era chemat să arate dacă este în stare să trăiască mai 
departe și să nu se sinucidă, precum doi vecini de bloc 
ai lui nea Mișu. în ultima vreme mai apăruse o 
agresiune, ca și cum cele- 

lalte două n-ar fi fost de ajuns. Vaccinarea... Privind la 
televizor, bătrânul Stoica aflase că etapele anunţate de 
autorități nu erau respectate. Diferite categorii fără le- 
gătură cu persoanele statistic cel mai amenințate erau 
vaccinate, iar candizii reporteri semnalau cu satisfacţie 
asemenea cazuri. Stoica mai aflase, conversând cu di- 
verși cunoscuţi la telefon că pentru re-vaccinare era de 
fapt nevoie de pile. Lucrurile nu mergeau militărește 
de simplu, cum s-ar fi putut crede la un moment dat. 
Nu, dom'le! Cutare reușise fiindcă fiul său avea 
legături cu mediul medical, altcineva fiindcă 
intervenise nu știu cine. Stoica, legalist de felul său, se 
adresase medicului de familie. Fusese asigurat că totul 
este în ordine, nu trebuie decât să stea liniștit acasă și 
să aștepte un telefon. După vreo lună de zile, aflase 
însă că programarea prin medicul de familie este o 
glumă bună, un exercițiu lipsit de consecinţe practice. 
Convorbirile cu amabilii repon- denţi de la numărul 
unde se făceau programări pentru vaccinare îi 
confirmaseră că lucrurile merg într-un anumit fel. Toţi, 
inclusiv o femeie, răspundeau nespus de politicos, dar 
din inflexiunile vocilor lor lui Stoica nu-i fusese greu să 
deducă micul adevăr că era vorba tot de un exerciţiu 
formal, fără urmări practice. O doctoriță, medic 
primar, aflată încă în activitate, îl sfătuise să meargă la 
centrul de vaccinare cu trei cutii de pizza. Această 
sugestie fusese ultimul argument în favoarea tezei lui 
nea Mișu referitoare la norocul omului în timp de 
pandemie. Discutând cu un coleg de generaţie, acesta 
la fel de sceptic ca și el în privința vaccinării fără pile, 

Stoica conchisese că nu are decât să aștepte. In 
definitiv, raționase el, în chip de bun cunoscător al 
corupției din România, un procent oarecare de bătrâni 
vor ajunge să fie revaccinaţi fără pile. Este o chestiune 
de statistică. (Viitorul avea să-l contrazică pe scepticul 
nea Mișu. Numeroși bătrâni modești reușiră să se 
revaccineze. Se produse chiar o inversare de priorităţi: 
oficialităţile numai că nu-i implorau pe oameni să 
accepte imunizarea, iar în anumite locuri puteai să te 
vaccinezi fără nicio programare.) 

In dimineaţa de februarie, deci, nea Mișu era în 
drum spre supermarket. în faţa lui apărură doi oameni 
între două vârste, bărbat și femeie, foarte amabili. în 
ochii femeii, o blondă cu înfățișare elaborată, machiată 
cu artă, lui Stoica i se păru că vede o neobișnuită 
răceală. Un gând trecător. 

— Bună ziua, spuse bărbatul, cu un zâmbet neutru. 
Noi reprezentăm o organizaţie nonprofit și efectuăm 
testări gratuite. Doriţi să vă testati? 

— Păi, n-am nici un simptom, spuse nea Mișu, cu 
aerul că se scuză. 

— Desigur, interveni femeia, dar se poate să aveţi 
totuși virusul. 

— Si, unde ar urma să...? 

— Avem toate dotările. Staţi liniștit! 

Făcu un semn peste umărul său, iar Stoica observă 
o mașină părând a fi o ambulanţă destul de ponosită. 

Parcă ghicindu-i gândurile, bărbatul adăugă cu 
amabilitate: 

— Nu ne-am putut permite una nouă. Condiţiile de 
recoltare sunt însă perfecte. Nu ne putem îngădui să 
trecem cu vederea vreo regulă. Totul este steril. 

— Nu aveţi costume speciale? se interesă Stoica. 

— Suntem revaccinaţi și am dezvoltat anticorpi, îi 
explică femeia, cu un zâmbet rece. Nu este nicio 
primejdie de contaminare. 

Stoica era un ins prudent de felul lui și se ferea de 
situaţii neobișnuite. Uneori i se întâmpla însă să acţio- 
neze impulsiv, parcă mânat de niște forțe oculte. își 
amintea cum simţise cândva nevoia să treacă strada pe 
semnul roșu al semaforului, printre mașinile aflate în 
mișcare. Dăduse curs impulsului și auzise ca prin vis 
niște scrâșnete de frâne. Ajuns cu bine dincolo de 
stradă, auzise apostrofările unui șofer. „Nu mai umbla, 
mă, pe stradă, dacă nu ești în minţile tale!" Ridicase 
ambele mâini, cerându-si scuze. 


în fata celor doi trăi ceva asemănător. Mânat de un 
x 


impuls irezistibil, îşi încălcă prudenţa lui obișnuită și 
acceptă să fie testat. Introducerea acelui obiect subţire 
în sinusurile lui era destul de dureroasă, dar el avea o 
vocaţie de stoic. Suportă fără să crâcnească. Rezultatul 
urma să-i fie trimis prin e-mail. Foarte bine. 

în apropierea blocului său, plasată strategic, pentru 
a-l vedea când se apropie, dar în același timp pentru a 
nu fi zărită de colocatarii lui Stoica, Cerasela îl 
aștepta. Purta mască, iar ochii ei de cadână frumoasă 
îl fascinară din nou pe nea Mișu. De regulă, o ruga să 
nu intre împreună cu el în bloc. Era recomandabil să 
nu fie văzuţi 

împreună. Stoica își aminti că, recent, unul dintre 
vecinii săi de scară îl numise „porc bătrân". Stoica se 
mulțumise să spună, cu glas politicos, că nu comite 
nici una dintre infracțiunile prevăzute în Codul penal. 
Celălalt, furibund, își mișcase mâinile într-un mod 
ameninţător. Mă va lovi? Nu se întâmplase așa ceva. 
Respectul tradiţional al românilor fată de bătrâni, 
urme din el, mai bine ... 

zis, se manifestase în mintea insului înfuriat. 
Mormăind niște înjurături, acesta se retrăsese. 

Intrând în bloc împreună cu fata-mămică, Stoica se 
gândi că este un ins destul de curajos. Uite, după ce 
mi-am făcut testul pe stradă, la niște necunoscuţi, 
acum dau o nouă dovadă de vitalitate. Mă expun unui 
scandal pe scară. Că doar n-o să-mi spargă ușa 
apartamentului. 

Avură noroc, scara era pustie. Oamenii se fereau de 
virusuri și nu mai ieșeau prea des din apartamente. 
Excepţie făcea o femeie mărunţică, nu cu mult mai 
tânără decât Stoica. Aceasta mișuna, literalmente. 
Doar prin- tr-un noroc deosebit n-o întâlneai urcând 
sau coborând, cu sau fără mască, după dispoziţia de 
moment. Nea Mișu o diagnosticase cu o dromomanie 
absolut nevinovată. O simpatiza, fiindcă în privirile ei 
nu citise niciodată vreun reproș în legătură cu relaţiile 
sale, ci mai degrabă un fel de complicitate amuzată. 

Cerasela plecă după vreo oră și jumătate. Stoica 
constată că în comportamentul ei se ivise ceva nou, un 
fel de disperare enigmatică, amestecată fără rost în 
plăcere. Ce-o mai fi și asta? se întrebă el. Că doar n-o 
fi vreun personaj de roman existențialist. Este o femeie 
zdravănă 

la trup și la minte, slavă Domnului! în mod special îi ră- 
măsese în minte privirea ei atunci când se pregătea să 
plece. S-a uitat la mine de parcă aș fi fost un bolnav 
incurabil și mă vede pentru ultima oară. 

își aminti de privirea fetei peste două zile, când în- 
cepu să se simtă foarte obosit. Cu puţină vreme în 
urmă primise un mesaj de la cei doi testatori (îi numi 
așa) de pe stradă. Rezultatul era negativ. O fi o 
indispoziţie trecătoare, își spuse Stoica. Cine știe, 
poate că sunt meteo- sensibil. Cum însă starea lui de 
rău nu se ameliora, ba chiar se agrava, se gândi că s-ar 
putea să fie infectat cu Covid 19. Poate că am așa- 
numita happy hypoxia. Adică am o lipsă de oxigen, dar 
nu știu. Simptomele erau neplăcute, dar psihicul 
bătrânului nea Mișu lupta împotriva lor, refuza să le ia 
în considerare. Tocmai am primit rezultatele testului si 
acestea sunt bune. Atunci? Proba- bil am o răceală 
banală sau o faringită anodină. 

Ce folos? Deși raționamentele lui Stoica erau judici- 
oase, în ziua următoare simţi că trupul său trăiește 
ceva special, nemaicunoscut. își aminti de un episod 
medical neplăcut, petrecut în urmă cu vreo șapte ani. 
Luase un antibiotic, pentru a se vindeca de o 
„pneumonie inter- stițială'", dedusă dintr-o rapidă 
auscultare și probabil existentă doar în imaginaţia 
medicului respectiv. Nu se simţea prea rău, dar cum 
era un ins înclinat să urmeze recomandările 
autorităţilor, se conformase. Boala i se agravase, pe 
măsură ce urma tratamentul. Simţea că nu are aer și 
tușea tot timpul, ca un damnat. Reacţie alergică. 
Fusese la un pas de moarte. 

Cum în timp de pandemie lucrurile merg repede, 
„venerabilul bătrân" se trezi internat în spital. Era bol- 
nav de Covid, iar starea lui era gravă. Le spuse medici- 
lor de testul făcut pe stradă, dar aceștia nu părură că 
dau vreo importanţă acestei informaţii. 

In timp ce zăcea în spital, reuși să-i comunice 
Cerase- lei unde se află și constată, o dată mai mult, că 
aceasta trăia o anumită neutralitate emoțională. Nicio 
inflexiune din glasul ei nu dovedi că știrea o 
impresiona în vreun fel. Lucru curios, undeva „în 
culise" se ghicea o anumită emoție. Cel puţin, așa îi 
plăcu bătrânului Stoica să creadă. Să te gândești că 
sunt la pâmaie, îi spuse nea Mișu în încheiere. In acest 
fel, apelă la o comparaţie accesibilă tinerei mămici. 
Unii dintre bărbaţii fetelor din categoria ei obișnuiau 
uneori să intre la închisoare. Partenerele lor » 
îi așteptau, dar nu ca niște penelope, ci având relaţii 
intime cu alti bărbaţi. 


; 3 

Tot în perioada spitalizării, Stoica află că persoanele 
cunoscute de el recent, cei cu testul efectuat pe 
stradă, erau nişte terorişti dintr-o specie nouă, 
uimitoare. Ei răspândeau virusul printre bătrâni. Deci 
ei m-au infectat, se cruci Stoica, atins concomitent de 
indignare și de o vagă admirație demențială. Ăștia sunt 
nişte fascişti, aplică soluția din romanul lui Asimov, 
Pebble in the Sky. Când a apărut? în 1950. Cu astfel de 
gânduri de om sănătos, Stoica dovedea încă o dată 
capacitatea lui de a se dedubla și de a-și contempla 
soarta ca și când ar fi fost vorba despre o altă 
persoană. Nu era vorba despre vreo schizofrenie bine 
ascunsă, ci de o strategie. Dacă vreau să 

supraviețuiesc, îi explicase odată Stoica nepotului său, 
trebuie să mă ţin departe de depresie. Am ales o anu- 
mită dedublare. Mă contemplu din afară, ca și cum ar 
fi vorba despre altcineva. 

în doar câteva zile, boala lui nea Mișu evoluă 
nefavorabil. Ajuns în pragul morţii, acesta își manifestă 
încă o dată firea paradoxală. în loc să se gândească la 
diferite episoade cruciale din viața lui, cum se 
recomandă în filmele comerciale, el cugetă la asasinii 
săi, la cei porniţi împotriva bătrânilor. îi numi „animale 
bolnave". Dacă ar fi avut putere, ar fi zâmbit, satisfăcut 
de faptul că a (re)găsit o formulare pregnantă. 

Ajunse astfel la etapa când medicul venit în faţa pa- 
tului său începuse să aibă mimica și gesturile unui re- 
semnat. Concentrația de oxigen din sângele 
pacientului nu voia cu nici un chip să crească, iar 
semnele vitale se estompau lent, dar sigur. Nea Mişu, 
cuprins de o luciditate ciudată, conchise că i se 
apropie sfârșitul. Cu o curiozitate rece se gândi că 
ultimele amintiri vor fi interesante. Va afla și el, în fine, 
ce a contat cu adevărat pentru el. Amintirile veniră 
repede. Nu evocau vreo iubire din tinereţe, cum ar fi 
decis vreun regizor estet, ci moartea bunicii lui dinspre 
mamă, petrecută în anii '60. 

La scena respectivă participă nea Mișu, (pe atunci 
doar Mihai) și mama acestuia, o femeie înaltă, în 
vârstă de 57 de ani. Bunica are 79 de ani, este o 
ţărancă analfabetă și nu suferă de nicio boală. A făcut 
o diaree rebelă, s-a tratat cu ceaiuri și a început să se 
simtă mai bine. Din cauza slăbiciunii provocate inclusiv 
de deshidratare, a 

fost nevoită să stea câteva zile în pat. Se dă jos din pat, 
fiindcă simte că i-au revenit puterile, face câţiva pași 
prin cameră. Apoi se întoarce spre pat și se întinde. 
Spune „Nu mă lăsaţi!"; în glasul ei, panică. Imediat 
după ce a vorbit, mama lui Mișu se apropie cu pași 
mari de pat, o ia în braţe ca pe un copil, îi murmură 
niște vorbe liniștitoare. Bunica moare astfel în braţele 
fiicei sale. După ce-și dă ultima suflare, fiica îi 
încrucișează mâinile pe piept și îi pune între degete o 
mică lumânare aprinsă. Ulterior, s-a conchis că a fost 
vorba despre o embolie. Misu asistă astfel la o scenă 
dintre cele rezervate oame- » 
nilor din sistemul spitalicesc, dar și combatanţilor 
aflaţi în diferite războaie. El tocmai a terminat 
facultatea și are indiferența explicabilă a unui tânăr 
sănătos. A iubit-o pe bunica lui, dar pur și simplu nu 
știe să sufere, n-are ni- ciun antrenament în această 
privinţă. în anii următori, scena respectivă devine însă 
un fel de reper moral pentru el. El constată că într-un 
oraș din timpul său o asemenea scenă ar fi aproape 
imposibilă. Orășenii sunt condiţionaţi de niște reguli 
comportamentale aflate mai ales din filme, iar 
atitudinea lor în fata mortii este cea a unor 
participanţi la un proces de tip industrial. Or, cugetă 
nea Mișu după ani și ani, scena respectivă a fost pur 
artizanală, irepetabilă precum o operă autentică de 
artă. Tăria de caracter a mamei, geniul ei, ar fi putut 
să spună, au însemnat mai mult decât trei doctorate. A 
fost empa- tie în stare pură, imposibil de învăţat sau de 
simulat. 

Gândindu-se la moartea bunicii sale, îsi aminti si de 
sfârșitul bunicului, soţul acesteia. Greu de imaginat un 

contrast mai desăvârșit. Cei doi fuseseră cum nu se 
poate mai deosebiți, iar modul cum își interpretaseră 
ultimele acte ale existentelor, tot asa. Maria, bunica, 
fusese o fe- meie extraordinar de generoasă. Mihai, cel 
devenit nea Mișu, aflase personal cât de binefăcătoare 
poate fi bunătatea unui adult pentru un copil. Nu 
numai rudele cunoșteau această bunătate, dar și 
oamenii din sat. în acei ani, când bătaia de joc, în 
numeroasele ei forme, nu era încă practicată la scară 
largă, ca azi, Maria devenise un fel de bunică 
universală. Oamenii îi cereau ajutorul și îl primeau. 
Bunul simţ îi împiedica să devină niște profitori, iar 
inteligenţa nativă a bătrânei participa la păstrarea 
unui echilibru al lucrurilor. Maria era, pur și simplu, 
un om foarte bun la suflet. O expresie în stare să 
dovedească, încă o dată, bogăţia și expresivitatea 
limbii române. Folosind-o, vorbitorul nativ al acestei 
limbi vrea să spună că respectivul e capabil de 
empatie, adică de o solidaritate nemotivată rațional cu 
semenii săi. 

Bunicul Gheorghe, în schimb, era un ins posac, 
uneori chiar abraș; nu semăna chiar deloc cu bunicii 
din filme, îl trata pe nepotul Mihăiţă cu indiferenţă, 
ocazional transformată în ostilitate (doar de limbaj, ce-i 
drept), de parcă acesta ar fi fost un căţel agasant. 
(Ulterior, nea Mișu încercase să-l „psihanalizeze" și 
ajunsese la concluzia că supărarea pe întreaga lume i 
se trăgea de la faptul că, prin forța împrejurărilor, 
cariera lui de ins muieratic și chefliu se încheiase.) în 
vacanţele petrecute în satul bunicilor, Mihăiţă îl 
ocolea, căuta să nu-i stea în cale, cum vine vorba. 
Bătrânul era o figură interesantă, 

de altminteri. Era, pare-se, fiul natural al unui ungur 
înstărit. Mama sa, o femeie focoasă, avea desigur un 
bărbat legiuit, dar călcase strâmb, iar tatăl legal 
închisese ochii, ca un filozof stoic. Gheorghe făcuse 
patru clase de liceu unguresc, cu taxele plătite de tatăl 
lui natural. Vorbea fluent varianta literară a limbii 
respective și avea un scris foarte frumos. Oamenii din 
sat veneau la el, în timpul ocupaţiei horthiste, pentru 
diferite petiţii. Sătenii obișnuiți îl priveau cu mult 
respect, socotindu-l un fel de lider informai. 

Moartea lui n-a fost subită, precum a bunicii, ci s-a 
produs într-un mod mai apoape de unul dintre scena- 
riile obișnuite în sat. într-o iarnă din anii '50, a 
alunecat pe gheaţa formată în jurul fântânii din curte, 
a căzut și a făcut o fractură de col femural. Era 
necesară o operaţie, dar bătrânul de 78 de ani a rămas 
acasă, la pat. Starea lui s-a înrăutățit treptat. în cea 
din urmă zi, înconjurat de numeroasele lui neamuri, a 
avut un comportament neașteptat. Când a simţit că i 
se apropie clipa morţii, le-a ordonat celor de lângă 
patul său să iasă din cameră, să-l lase singur. Aceștia 
s-au conformat. Ultima ieșită, una dintre fiicele sale, 
avea să relateze că a apucat să-l vadă cum se întoarce, 
trudnic, cu faţa înspre perete. Peste câteva minute s- 
au întors toţi și l-au găsit mort. Demnitate, 
histrionism? Nu vom ști niciodată, cugetă muribundul. 

Realitatea are capriciile ei și uneori, rareori, 
îndreaptă lucrurile spre bine, în ciuda aparenţelor. 
Spre mirarea medicilor, nea Mișu avu o recidivă a 
vitalității (expresie 

folosită de el mai târziu) și reuși să învingă boala. leși 
din spital foarte slăbit, dar teoretic sănătos. Urmă apoi 
o perioadă de recuperare, iar rezultatele „nu întârziară 
să apară". Rămase cu un sentiment de nesiguranţă, ne- 
cunoscut înainte de îmbolnăvire. Așteptă zadarnic un 
telefon de la Cerasela, devotata lui prietenă. Ar fi 
sunat-o el, dar existau niște reguli. Stoica nu era 
dispus să le încalce. Nu era vorba despre orgoliul său 
și nici despre vreo aroganță dată de faptul că el stătea 
mai bine decât ea din punct de vedere material. în 
lumea Ceraselei, altfel se petreceau lucrurile. Dacă i-ar 
fi dat telefon, n-ar fi fost deloc sigur că va răspunde ea. 
Nu voia să dea peste un bărbat cu voce groasă, dispus 
să-l ia la mișto sau chiar să-l înjure de mamă după 
primele replici. 

înainte de a ieși din spital, bătrânul Mișu își aminti 
un episod curios, petrecut cu multă vreme în urmă. De 
unde și până unde? Pârdalnica de memorie afectivă, 
cugetă el în șoaptă, profitând de faptul că ocupanţii 
celorlalte paturi din salon păreau a fi adormiţi. Se 
ridică apoi fără mari probleme din pat și se apropie de 
litografia aflată pe un perete. Cum de nu o văzuse până 
atunci? Flori de magnolia. Da, își aducea aminte totul. 
Sau, oricum, avea impresia că revede întâmplările. 

în anii '60, pe când era student la Filozofie, în Iași, 
cunoscuse o studentă de la Chimie Industrială, Gabi Z. 
Era o persoană mică de statură, cu niște ochi splendizi, 
capabili să sugereze nevinovăția fără margini, sans 
riva- ges. Naivitatea lui din acei ani era atât de mare, 
încât nu dădea atenţie altor părţi ale corpului ei, 
mulțumindu-se 

să trăiască o stare de aproape-beatitudine, doar 
privind-o în ochi. Acum, când o evoca, constata că nu- 
și amintește dacă avea picioare frumoase, nu mai știa 
nici cum arătau mâinile ei. Vag, își aducea aminte că 
avea un bazin larg, de persoană menită unor nașteri 
ușoare. Obţinuse câteva întâlniri cu frumoasa Gabi și 
se plimbaseră prin Copou. Nici prin gând nu-i trecuse 
s-o apuce de mână. Se mișcaseră distanţaţi, precum 
doi cai înhămaţi la o trăsură a amorului platonic. în 
cursul uneia dintre acele plimbări, ea avusese o vorbă 
referitoare la viitoarea lui profesie. „Scârţa-scârța, pe 
hârtie", spusese ea cu dispreţ, referindu-se la filozofi, 
ca specie. își aminti un gest romantic. Obţinuse niște 
flori de magnolia și se prezentase la căminul 
studenţesc, unde locuia ea. Gabi nu era acolo și lăsase 
buchetul unei colege. 

în aceeași perioadă, asistase la o întâmplare intere- 
santă. Invitat de nu mai știa cine, ajunsese la o 
petrecere studenţească, în casa unui ieșean. Muzică, 
băutură, fum de ţigări. Frumoasa Gabi era prezentă. 
Printre fete se afla și o ființă deosebită, un adevărat 
personaj. Era îmbrăcată cu un costum negru, mai 
degrabă bărbătesc. Cum în epocă, pe la noi, femeile nu 
prea purtau pantaloni, ieșea numaidecât în evidentă. 
Era tunsă foarte scurt, iar faţa ei exprima o severitate 
distonantă. Dacă ar fi văzut-o peste câteva decenii, 
Mișu ar fi presupus că este o sadică practicantă, iar 
din clipă în clipă va scoate la iveală o cravasă. 
Secvența avusese un climax interesant, rămas 
enigmatic pentru studentul la Filozofie. Pe neaș- 
teptate, persoana în costum negru se apropiase de 
Gabi, 

o luase în braţe și se rotise cu ea de câteva ori, 
dovedind că era și puternică, nu numai periculoasă. 
Gabi, nespus de docilă, participase la scenă cu un 
zâmbet de plăcere amestecată cu o vagă îndurerare. 
N-am priceput ce se întâmplă, dar am simţit nevoia să 
plec, prinse glas nea Mișu, pentru sine. Ceea ce am și 
făcut. 

Cum timpul obișnuiește să treacă repede, sosise și 
încheierea facultăţii. Asta în ciuda faptului că studenţia 
(tinereţea) celui îndrăgostit de Gabi părea a evolua 
foarte lent. Mișu ajunsese la Brașov, în calitate de 
jurnalist literar. După nu multă vreme, aflase că Gabi, 
devenită ingineră, lucrează la Combinatul Chimic din 
Călărași. O căutase. Pe vremea aceea nu existau 
telefoane mobile, monologă din nou nea Mișu. Am 
făcut o comandă și am cerut combinatul respectiv. 
Centralista de la Călărași știa în ce secţie activa Gabi. 
Nu peste multă vreme am auzit-o. Amabilă, deloc 
surprinsă, inginera. 

După câteva replici convenţionale, m-am trezit că o 
invit la Brașov, continuă să șoptească nea Mișu, 
încurajat de faptul că vecinii lui de salon dormeau 
buștean. Unde era sfiala mea de la lași? Unde 
dispăruse atitudinea de adorator inhibat? Omul se 
schimbă. în cazul meu, modul îndrăzneţ se explica și 
prin faptul că tocmai primisem o garsonieră luminoasă 
și spațioasă. Cu mult sânge rece, frumoasa Gabi a spus 
da; desigur, va veni la Brașov. Astăzi, când am aflat 
câte ceva despre femei, consider că reacţia ei a 
dovedit o remarcabilă francheţe. Dacă vreun cuceritor 
începător mi-ar cere sfatul, i-aș spune că femeile 
înclinate spre negocieri prelungite nu sunt 

tocmai creditabile, în ciuda aparenţelor. lar cele 
înclinate spre acceptări abrupte nu au neapărat o 
vocaţie pentru poliandrie. 

A ajuns la Brașov spre seară. Nu-mi mai amintesc 
dacă am așteptat-o la gară. Probabil că da. Revăd, în 
schimb, o scenă petrecută în garsoniera mea, mobilată 
cu o saltea așezată direct pe parchetul impecabil de 
curat {impeccably clean) și două scaune. I-am explicat 
inginerei că urmează să-mi cumpăr mobilă în rate și 
voi intra în normal. Nu m-am grăbit să-i spun că am de 


gând s-o cer de nevastă, deși acesta era adevărul. 
exes Saa Su etA „St ataza idepas să 
mai 1 i 

puţin lungi, întrerupte din când în când de niște noduri 
cu rol de macazuri. Acele noduri schimbă cursul lucru- 
rilor, restul fiind rutină. 

Se întunecase. O întrebase pe Gabi dacă vrea să se 
culce. Unde? Pe saltea, de bună seamă. Avem și 
așternut. O să dormim bine, sper. împreună? Da, cum 
altfel? Cu o indignare estompată, Gabi spusese: „Deci 
de asta m-ai chemat aici!?" 

Niște cuvinte, șopti nea Mișu. Astăzi știu că n-ar fi 
fost cazul să le dau atenţie. Trebuia să-i spun că nu 
sunt un violator și că vom dormi, fără să „facem" 
nimic. N-aș fi minţit, fiindcă am fost și sunt un ins 
capabil de respect. Am reacţionat însă cu totul altfel. 
Cuprins de o revoltă absurdă, i-am spus că o să dorm 
în altă parte. Poate să rămână acolo, iar în ziua 
următoare să plece unde are treabă. Nu are nevoie de 
cheie, fiindcă ușa se încuie singură. Trebuie doar s-o 
trântească. 

Apoi am plecat și dus am fost. Am dormit la niște 
rude. N-am mai văzut-o niciodată pe frumoasa Gabi și 
nici n-am mai vorbit cu ea. 

Un fapt divers, mi se va spune. Un episod anodin din 
existentele unor inși mărunti, de serie mare. Asa este. 
Iată însă că un epilog avea să schimbe lucrurile și să o 
transforme pe inginera mea într-un personaj tragic. Nu 
multă vreme după vizita ei la Brașov, am auzit că a 
murit. A fost otrăvită cu cianură de potasiu, de către 
partenera ei, din gelozie. Este înmormântată la 
cimitirul Bellu. Aceste informaţii mi-au fost date de un 
cunoscut comun din Iași, om de nimic, dar incapabil, în 
opinia mea, de fabulaţii atât de surprinzătoare. 

Am rămas cu un sentiment de vinovăţie incurabil. Aș 
fi putut să-i salvez viaţa, poate, îmi spun. Astăzi, când 
în mai toate filmele comerciale apar cupluri de femei, 
iar mass media vine cu amănunte despre celebrităţi 
les- biene, acest sentiment se acutizează mai des decât 
pe vremuri, când aceste minoritare demne de respect 
rămâneau în culisele vieţii publice. 

în timpul pandemiei, Stoica învățase că oamenii pot 
fi recunoscuţi cu ușurință chiar și atunci când poartă 
mască din motive medicale. După mers, dar mai ales 
după expresia ochilor. Când se întâlni cu Ceri pe 
stradă, îi recunoscu fără nicio problemă ochii de 
vrăjitoare bună, pusă pe acte filantropice cu beneficiari 
bătrâni. Purta haine închise la culoare, la fel ca 
suratele ei măritate, adică aflate într-un concubinaj cât 
de cât stabil. în schimb, fetele dispuse la anumite 
tranzacţii purtau haine de culoare deschisă, de 
preferință roz. 

— Am auzit că ai murit, îi spuse ea în chip de salut. 

Nicio urmă de veselie în privirea ei. De altfel, Stoica 
constatase că era o persoană cu un simţ al umorului 
bine ascuns. La început o crezuse săracă cu duhul. 
Ulterior adunase însă destule dovezi în favoarea tezei 
că de fapt este o persoană inteligentă, dar complet 
străină de etosul europeanului civilizat. 

— Uite că n-am murit, zâmbi el, prietenos. Tu ce-ai 
mai făcut? Ce face fetița? 

— Este bine. 

— Te-ai măritat? 

- Nu. 

— Atunci de ce porți haine negre? A murit cineva? 

— Te-am jelit pe tine. 

Stabiliră o întâlnire peste o săptămână, atunci când 
el avea să-și mai recapete forțele. Indepărtându-se, 
nea Mișu dori să audă din nou sunetele de pasăre 
exotică, trăitoare în jungla amazoniană, emise de ea 
atunci când începea să se apropie de momentele 
culminante. 


9 
Audiatur et altera pars 


Un academician scrie despre textele lui Cutare, 
denigratorul consacrat al românilor. Acesta din urmă 
susține că românii „n-au știut" că sunt români, iar 
construcţia lor naţională a fost de fapt un construct 
artificial, imaginat de o elită. Drept urmare, România 
poate fi dezmembrată sau destatalizată fără remușcări. 
Argumentele academicianului împotriva acestor idei 
sunt convingătoare, dar nu le convin europeiștilor de 
toate nuanțele. 


iC A ~ic 


Desnaţionalizarea nu „doare'", iar destui etnici 
români de azi n-ar suferi după o eventuală 
dezmembrare sau după o destatalizare. De ce? Fiindcă 
patriotismul este o religie populară, iar narcisismul tot 
mai detectabil la omul contemporan este incompatibil 
cu sumisiunea presupusă de orice religie. 


AAA 


Iubirea slugii pentru stăpânul său este posibilă? Da, 
spune istoria. Da, spune psihologia. Astfel ajungem din 

nou la Nietzsche și la ideea lui despre predestinare în 
materie de stăpâni și sclavi. Geniul epocii actuale se 
exprimă și prin escamotarea desăvârșită a respectivei 
relaţii. Omul viitorului va fi un sclav supracompensat. 
El nu va mai avea nicio problemă cu starea sa socială 
reală. 


-A Ar Ar 


Dacă nu e una, e alta. Această modestă zicală se po- 
trivește foarte bine în ceea ce le privește pe bacterii, 
dar și pe virusuri. Aceste mici organisme ne trasează 
destinele, la drept vorbind. 


AAA 


Ideea strategică este înlocuirea identității românești 
cu identitatea europeană. In principiu, nimic rău în 
această scamatorie. Dezavantajele sunt subiective. 


A A -A 


Ideologii democrației fără margini spun că vocația 
omului este libertatea. Poate că au dreptate, dar ce ne 
facem cu vocația pentru slugărnicie, manifestată de 
părinți și de bunici, dar și de stăpânii-sclavi ai unor 
animale de companie? Deducem de aici că în viitor 
familia tradițională va dispărea, iar copiii vor fi 
crescuţi de profesioniști în materie. Sau oamenii vor 
trăi contradicţia » » de a fi sclavi în familie, dar 
stăpâni în societate? Ce-i 

drept, iubirea obsecvioasă pentru propriii copii nu se 
prea observă la oamenii bogaţi. 


WA- -A- -fc 


Micile conflicte interetnice din România s-au estom- 
pat de când s-a accentuat colonizarea de catifea a țării. 


AAA 


Cu cât omul trăieşte mai comod, cu atât este mai în- 
clinat să facă mofturi. Poate că sunt naiv, dar cred că 
doar în austeritate se păstrează scânteia divină din om. 
Nu însă și în sărăcia lucie, mediu propice pentru înflo- 
rirea abjecţiei. 


A- ** 


Patriotismul ar fi o formă de solidaritate afectivă, 
nemotivată rațional, între membrii unei etnii, dar și 
între locuitorii unui anumit teritoriu, asimilati de etnia 
res- pectivă. 


Ar A" TV 


Ne transformăm într-un popor de consumatori. 

Ideea este că românul nu se mai simte solidar cu 
etnia sa. Astfel se explică totul. Valorile statului 
național nu mai există. Această schimbare de 
mentalitate va fi urmată de schimbări geopolitice. Aşa 
este logic să fie. 

Democrația este sentimentală, dictatura, rațională. 
Dacă la noi era dictatură, după primele cazuri de infec- 
tare cu Covid din Italia, granițele ar fi fost închise. în 
schimb, în democrația de la noi se iau tot felul de 
măsuri în stare doar să încetinească instalarea 
epidemiei. Asta nu înseamnă, firește, opţiunea pentru 
dictatură. Realitatea trebuie respectată, oricare ar fi 
aceasta. 


AAA 


în instructivul serial poliţist „Murdoch Mysteries", 
avem o situaţie tipică pentru relaţiile dintre o colonie 
și statul suzeran. în esenţă, este vorba despre o 
suveranitate limitată. La începutul secolului trecut, 
canadienii erau fericiţi în postura de colonizați, așa 
rezultă. Așa a și fost în realitate, probabil. 


AAA 


Am cunoscut semidocţi cunoscători relativ buni ai 
limbii engleze. O categorie interesantă. 


AAA 
China gestionează mai bine epidemia, fiindcă cei de 
acolo nu sunt obsedati de libertatea individului. în ase- 


menea situaţii, dictaturile (fie ele și de catifea) sunt 
mai 

eficiente. Occidentalii, în schimb, se poticnesc într-o 
sută și una de prudente și ezitări. Ce-i drept, intră în 
discuţie și faptul că înclinația spre disciplină este o 
caracteristică a chinezilor. 

Coronavirusul optează pentru o soluţie fascistă: li- 
chidează bătrânii. Cel din respectiva categorie se în- 
treabă dacă norocul lui s-a terminat sau nu. 


A^ x A- 


Săptămâni ciudate, când literatura a devenit ceva și 
mai neînsemnat. Așa o fi poate în timp de război. 

In serialele americane de comedie se fac tot timpul 
aluzii la actul sexual. In al nostru „Las Fierbinţi", la 
furtișaguri. 

In faţa virusului, prostul este prea curajos, 
deșteptul, prea fricos. 


A" A" Ar 
Pandemia arată si latura lamentabilă a societății de 
consum. Este posibil ca peste nu prea multă vreme, 
dacă va apărea insecuritatea alimentară, autarhia din 
vremea lui Ceauşescu să ni se pară un paradis pierdut. 
A A A- 
O specialistă în cartomancie prezice o epocă de 


colaborare şi de estompare a lăcomiei umane, în 
viitorul apropiat. Frumos. 

x A 


Consum si divertisment - aceasta este formula de * 
viată a occidentalului. Pentru aceste mize, el muncește 
din greu. Pandemia modifică drastic această schemă. 
Oamenii trăiesc un război, unde atacatorul este cu 
totul ieșit din comun. Cum după războaie se constituie 
sau se dezmembrează imperii, ne putem și acum 
aștepta la așa ceva. Posibilă poate fi, de exemplu, 
fragmentarea UE. Nu este exclusă nici rarefierea 
puterii cvasiimpe- riale a USA. 


AAA 


în mod tradiţional, apocalipsa se petrece rapid. Uite 
că există și o apocalipsă lentă, poate chiar mai 
diabolică. 


Bjir AA 


Pandemia este analoagă, până la amănunte, cu o in- 
vazie de origine extraterestră. 


AAA 


O varietate a relaţiei universal umane stăpân - slugă 
este cea dintre vedetă și fan. Se pare că avem în ea o 
altă dovadă a faptului că egalitatea perfectă între 
oameni este o utopie. Cei mai multi socotesc că 
împărţirea semenilor lor în vedete și fani (și, desigur, 
în stăpâni și slugi) 

este ceva de la sine înţeles. Fapt este că perechea 
vedetă - fan se regăsește în cele mai diverse relaţii, de 
la cele amoroase, la cele (implicite) din reţelele 
sociale. Cine refuză ambele ipostaze riscă să-și piardă 
relaţiile. 


pa di db e 


Virtutea principală a samuraiului este răbdarea. Nu 
numai a lui. Are nevoie de ea și cel ameninţat de virus. 

Toate se banalizează. Inclusiv morțţile altora. In tim- 
pul războaielor, acest fenomen este probabil evident. 
Zece morţi impresionează mult, dar două sute, mai 
puţin. Un paradox explicabil psihologic. 


HA- -AA 
Instalat în izolare, bărbatul constată cât de impor- 
tantă este atingerea femeii. în definitiv, actul sexual 
este o atingere aprofundată. 
Zarzări înfloriți. Nu le pasă de virusuri. 


AAA 


Este o vreme potrivită pentru filozofare. Mizele 
obișnuite au dispărut. Cum am mai spus, este război. 
Dacă n-a murit încă, omul este obligat să devină mai 
înțelept. 


AAA 

Adevărul supără pe om. O zicală corectă. Cu min- 
ciuni, în schimb, îţi faci prieteni. Asta-i viața. „Fă-te că 
nu bagi de seamă!" ne sfătuiește Graciăn. Are 
dreptate. 

Nu prea există informaţii despre satisfacția trăită de 
mincinos. O pacientă citată de M. Scott Peck spune că 
se simte puternică atunci când îi încurcă pe oameni cu 
minciunile ei. Expresia „satisfacție  diabolică" 
sugerează că este mai mult decât atât. 

Discuţia despre minciună este justificată în aceste 
zile, când unii susțin că vaccinul este izbăvitor, iar altii 
că este malefic, în diferite sensuri. 


AAA 


Pandemia accentuează structura de junglă a lumii 
de azi. Omul, până mai ieri prădătorul suprem, a 
devenit vânat. El înţelege pe pielea lui ce va să zică 
viaţa în permanentă alertă. Este o situație cum nu se 
poate mai con- trariantă pentru occidentalul iubitor de 
comoditate cu orice preţ. Leii sunt învinși de hiene. 


AAA 


Trecerea ireal de rapidă a timpului părea a fi cel 
mai ciudat aspect al vieţii reale. Pandemia este însă 
mult mai ciudată, mai neverosimilă. 

Trăirile deţinutului. Acesta nu se simte prea rău, se 
obișnuiește. Un argument în plus în favoarea tezei că 
democraţia este o utopie. Aceasta fiindcă infractorii 

ajung să stăpânească lumea. Interesantă este și depen- 
denţa instalată după o vreme petrecută în izolare. 
Omului începe să-i fie teamă să iasă din bârlogul său! 
Orice se poate transforma într-un viciu. 


xxx 


Cei din grupul ameninţat de virus au nevoie de un 
noroc cronic, întins pe o mare durată. Nu este ca un 
câștig la loterie. Trebuie să ai noroc iar și iar, luni în 
șir, ani. Așa ceva este improbabil pentru cine locuiește 
într-un oraș mare și într-o lume unde oamenii circulă 
permanent. 

In 1905, în Anglia s-a promulgat o lege restrictivă 
cu privire la imigranţi. Erau respinși săracii, bolnavii și 
bătrânii. Virusul procedează cam la fel. 


AAA 


Pandemia s-a banalizat, intră în rutina cotidiană. în 
emisiunile de știri, noutăţile despre ea sunt date la 
urmă. Din raţiuni economice, nu se mai poate face caz 
de molimă. Dacă nu se produce și nu se vinde, nu se 
mai pot plăti impozite, iar statul se duce de râpă. Vom 
coabita cu virusul. Va face parte din familie, ca un 
animal de companie. 


AAA 

în documentarele engleze, China apare tot mai des. 
Aspecte geografice, istorice, etnografice, puţin sau 
nimic despre regimul politic. America parcă n-ar mai 
exista. La TVRI și 2, posturile publice, teoretic 
noncomerciale, nu se dau seriale americane, dar este 
vizibil unul chinez. Unii români au început să-și trimită 
copiii la studii în China. Simptome ale apropiatei 
modificări în ierarhia mondială. 

Omul trebuie să se deprindă cu ideea molipsirii 
accidentale cu virusul, la fel cum s-a obișnuit cu ideea 
de moarte subită. în final, este chemat să uite de 
virusul Covid 19, să trăiască de parcă acesta ar fi 
rezervat doar altora. 

Câtă dependență, atât sentiment al propriei 
damnări. 

Pandemia arată cât de important este 
divertismentul pentru omul occidental de azi. 


AA 


Ca și cum ar fi fost apăsat un comutator undeva, 
mass media de la noi a schimbat tonul. Virusul este 
prezentat ca un tigru castrat și miniaturizat; a devenit 
o pisică. I-a scăzut virulenta. De la TV mai aflăm că 
dorinţa cea mai * , aprigă a citadinilor este să meargă 
la cafenea. 


A 


Un „istoric' român prognozează autonomizarea 
Transilvaniei. 

Ar Ar Ar 


Virusul este rău, ploaia de zvonuri este rea. Omul 
obișnuit se află la mijloc și îi cere bunului Dumnezeu 
să-i mai dea puţin noroc. 


Ar Ar Ar 


Noua normalitate este formula la modă. Sună mai 
bine decât noua ordine mondială. 

Oamenii sunt mamifere, cultura lor include apropie- 
rea și atingerea. Acum trebuie inventată o cultură a 
distanţării. Simţul tactil va deveni ceva neimportant, 
dispensabil în relaţiile dintre oameni. Va fi exercitat 
mai ales în relaţiile cu animalele de companie. 


Ar Ar Ar 


Pandemia aduce în actualitate naționalismul. Diver- 
+ 
sele state încearcă să depăşească criza pe cont 
propriu. Se va aplica principiul „Decât să moară 
mama, mai bine să moară mă-ta." 


Ar Ar Ar 


Uitându-ne la televizor și constatând la nesfârșit că 
industria media este controlată de o anumită entitate, 
ne gândim că victima poate trăi o anumită admirație 
pentru învingătorul ei. Poate că unor etnii le este dat 
să dispară, cum s-a mai întâmplat în istorie. 

„Yanxi, palatul suspinelor" este un serial chinez din 
deceniul al doilea. Acţiunea se petrece în secolul al 
XVIII-lea. Spre deosebire de filmele occidentale 
similare, unde personajele sunt niște oameni agitati, 
aici lucrurile se petrec lent, ceremonios. Frumuseţile 
feminine sunt ireal de fine. Sexualitatea lor este bine 
ascunsă. Par a fi doar spirit. 

Animalele mari sunt mai predispuse la dispariţie 
decât cele mici. Regula pare valabilă și în legătură cu 
statele. Imperiile sunt mai amenințate. Ele se 
fragmentează, pentru ca apoi să se reconstituie în alte 
forme. România de azi, după un vis de independenţă 
destul de lung, este din nou pe cale de a fi înglobată 
într-un imperiu. Rezultă că imperiile dispar, dar alte 
imperii încearcă să se consolideze. 

Virusul începe să fie conceput ca un nume al mortii, 
devine deci ceva abstract. Vom trăi ca niște cetăţeni ai 
unui oraș bombardat din când în când. Omul poate s-o 
mierlească oricând, dar poate și să scape, dacă are 
noroc. 


A -A" Ar 


Libertatea indivizilor bolnavi de a nu sta în spital și 
de a nu se autoizola a fost decisă de Curtea Constitu- 
țională. Supraviețuirea se joacă la ruleta rusească. 
Acum se va vedea cât noroc au românii. Vom trăi noua 
norma- litate, o situaţie stranie, absolut originală. 

Cu ocazia pandemiei unii constată că omul nu are, 
de fapt, vocaţia libertăţii. Sau, poate mai exact spus, 
atunci când obţine libertatea, nu știe cum s-o 


folosească. 
»' +e 

Pentru ca omului să-i pese de ceilalţi, trebuie să fie 
capabil de respect. în caz contrar, este un practicant al 
bătăii de joc. Dacă îi infectezi pe alţii din nesimţire sau 
din neglijenţă, înseamnă că îţi baţi joc de ei. 

Vom vedea până unde se va ajunge cu politica de fa- 
vorizare a individului în dauna grupului. Aceasta este 
esenţa corectitudinii politice. Se adaugă favorizarea 
minorităţilor. 

Cum ar fi dacă turismul ar deveni imposibil? Depla- 
sarea de agrement este o preocupare importantă 
pentru oamenii cât de cât avuti. 


“fr 


Realitatea zilelor noastre este preponderent imagis- 
tică și verbală, adică mediată. 

Fără tehnologie, omul nu poate vedea de două ori 
aceeași scenă. Asta fiindcă totul se schimbă, 
evoluează. La televizor, în schimb, vezi o reclamă de o 
sută de ori. Ce spune psihologia despre asta? 


AA "fr 


Pandemie. Evenimentele lasă impresia că 
încercările guvernelor de a raţionaliza reacţiile la 
contaminare sunt de fapt lipsite de eficiență practică. 
Ele au însă darul de a-i linişti pe oameni. Pandemia își 
urmează nestingherită drumul ei. 

Sahul nu mai este un model al lumii de azi. Tablele 
îi iau locul. Dai un zar rău, ai mierlit-o. 

ATV 


„Vasta indiferență a lumii." Această expresie lui 
Rene Girard face cât zece cărți despre condiţia umană. 
Trăim iluzia vitală că îi pasă cuiva de noi. Felul cum 
pandemia modifică relațiile dintre oameni e 
deocamdată obscur. Dispar indiferența și ipocrizia? 

Ai grijă ce-ţi dorești, s-ar putea ca dorința să ţi se 
împlinească. Vorba aceasta devine patetică, atunci 
când omul își dorește ca timpul să treacă mai repede. 

Dacă lucrurile vor continua să evolueze în rău, se va 
dovedi că bârfitorii românilor au dreptate, în unele pri- 
vințe. Oricum, pasiunea narcisiacă pentru divertisment 
cu orice preţ pare de proastă calitate. 

Psihologia scepticilor în legătură cu virusul este cea 
a unor inși aflaţi sub ocupaţie străină. Ei se întreabă 
dacă nu cumva ocupanţii au și intenţii bune. 

Cu cât are mai mulţi bani, cu atât omul suportă mai 
greu restricțiile impuse de pandemie. Asta dacă nu 
cumva are o insulă privată. 


AAA 


Narisismul Rare a f boala românilor de azi., Se dyc 
pu uc la mare si aduc de acolo virusul în locurile unde 


trăiesc. Pe de altă parte, statul capătă din turism impo- 
zitele necesare supravieţuirii. Cred că oamenii veseli 
de la mare au pus virusul în categoria altor riscuri. 
îmbolnăvirea este ca un infarct, posibil, dar nu și 
probabil. 

BA A" Ar 


Nu-i da, Doamne, omului atât cât poate răbda. O 
zicală de mare actualitate. 

Jucătorul la Loteria Covid 19 se roagă la Dumnezeu 
să nu piardă. 

O prelungită implicare a norocului în viața cotidiană 
îi dă epocii actuale o notă suprarealistă. Ideea că trăim 
o pedeapsă se bazează pe faptul că virusul lovește în 
trei piloni principali ai societăţii de consum: confortul, 
divertismentul (altul decât cel online) și turismul. 


AAA 


Prezumția de nevinovăție - baza sistemului juridic 
democratic. Prezumția de vinovăţie, baza celui din die- 
taturi. în primul caz, scapă mulţi vinovaţi, în al doilea, 
sunt pedepsiţi mulţi nevinovați. 


AA x 


Cultul mâncării, evident în lumea de azi, este 
periclitat de pandemie. O ameninţare interesantă 
pentru societatea de consum. Se profilează o lume a 
stoicilor. Industria ospitalităţii este în primejdie. 
Oamenii bine plătiți nu mai au un scop în viaţă. Ce vor 
face în timpul lor liber? Se vor refugia în familii 
tradiționale? 


Ar A- A- 

Ipoteza că oamenii răi sunt mai vitali decât cei buni 
poate fi argumentată. Probabil că spun asta sub influ- 
enta unor lecturi din Nietzsche. 

Infractionalitatea ar semnifica dorința obscură de 

1n- > >» 
toarcere la legile junglei. 

Cultul vedetei explică de ce oamenii vor să fie 
cunos- cuți și postează panseuri (imagini) pe rețelele 
sociale. Respectivii vor să devină nişte vedete. 

Când locuieşti într-un mare oraş, ai nevoie de 
turism. Omul de la tară, cel traditional, nu ştie ce este 
acela tu- rism. Asta nu fiindcă ar suferi de vreo 
inferioritate. Pur și simplu, nu acuză nici un pic de 
dromomanie. 


x -AA 


Riscul reintră triumfal în vieţile cotidiene ale oame- 
1 


nilor de azi. Convingerea că propria persoană este în 
afara pericolelor letale trebuie uitată. Se cuvine a fi 
adoptat un soi de fatalism oriental. 

Oamenii de rând dau multă atentie restaurantelor si 
turismului fiindcă le place să fie serviţi și să uite pe 
moment de adevărata lor condiţie socială. Ecouri vagi 
ale saturnaliilor. 


EFR TV 


In pandemie, un bătrân este întrebat ce strategie de 
viață are. Mă străduiesc să apuc primăvara, răspunde 
el. 

Intr-o știre, aflăm că un matematician născut în Ro- 
mânia, trăitor în Austria, a fost premiat. Nu se spune 
despre el că este român. Conceptul de etnie va 
dispărea, cred. Nu va mai fi folosit. Cu o singură 
excepţie. 


AAA 


In unele ipoteze referitoare la epoca post-pandemie 
este respinsă legarea statalității de o etnie oarecare. 
Apartenența etnică a devenit ceva neglijabil, chiar de- 
suet. Totuşi, printre  pronosticurile despre anii 
următori, apare și resurecţia ideii naţionale. 


Ar ArA 


In absenţa unui vaccin eficient, oamenii vor fi 
obligaţi să-și schimbe total modul de viaţă. în varianta 
neplăcută, orașele se vor depopula, industria 
ospitalităţii și turismul vor decădea. Setea de 
deplasare a omului s-ar estompa. în esenţă, 
globalizarea s-ar muta online. 

în lumea de azi problemele strict personale contează 


mai puţin. La fel se Ie mp lă în timp de război. 


ucuria Alee niia jală a fanilor este misteri joasă. Expli: 
tia ei ar citi cârea subiectiva cù nist e oameni 


caos; vedetele. 
ArA A 
O formulare luată din prezentarea unui film 


românesc: „Dragostea de țară devine dragostea pentru 
m." Lapi- 

dar, aproape genial se simplu. Este un fel de panteism 
mutat în relaţiile dintre oameni. In acest fel, cine a 
renunţat la ţara lui obţine nu numai un nivel superior 
de trai, dar și o stare de spirit excelentă. 


A A-A 


Opiniile celor antimască de protecție sunt intere- 
sante. Ei susțin imunizarea naturală. Așa ceva s-a prac- 
ticat în Suedia. Nu știu cu cât succes. Oricum, se pare 
că toţi ne vom infecta până la urmă. 


A Ar Ar 


S-au dat premii pentru cei mai îndârjiți detractori ai 
lui Eminescu. De necrezut, dar real. Tendința suicidară 
a românilor, ca etnie și implicit ca națiune, pare evi- 
dentă. 


ArAA 


Radio România Actualități. Un post interesant. Mu- 
zica dintre diferitele rubrici este exclusiv de tip pop- 
rock. Are anumite merite melodice, dar este de regulă 
cacofonică și indică o pierdere a religiozității. 
Frumosul din muzica clasică sugerează divinitatea. De 
altfel, toate religiile apelează la muzică. Ce-i drept, 
anumite secte neo- protestante din SUA recurg la rock 
and roll, cu rezultate ciudate la vedere. 

Tribalismul interior. Toate puterile globale au 
proiectat o naraţiune a  excepţionalismului său. 
Chinezii și rușii au așa ceva, Imperiul Britanic a avut. 
Americanii, se spune, au distrus narațiunea socială a 
integrării. Narațiunea excepţionalismului american, 
mai aflăm, este astăzi foarte slabă. Drept urmare, 
societatea va deveni mai puţin competitivă, iar 
interesele tribale vor ajunge să domine în politică. 


Ar Ar Ar 


„Sclavia fizică necesită asigurarea adăpostului și a 
hranei. In sclavia economică oamenii au grijă de ei 
înșiși. Este una dintre cele mai ingenioase înșelătorii 
create vreodată în materie de manipulare socială. La 
baza ei este un război invizibil împotriva populaţiei. 
îndatorarea este o armă folosită pentru a cuceri și 
înrobi societăți, dobânda este principala muniţie." Text 
nesemnat, pe net. în același grupaj de texte, se spune 
că intrarea României în UE a fost o greșeală istorică, 
menită să ne transforme în sclavi de felul celor descriși 
mai sus și să-i îmbogăţească pe unii dintre noi, puţini 
la număr. O nouă trimitere la dilema românism- 
europeism. 


Ar Ar Ar 
Covid 19 - boală degenerativă a umanităţii? 
Ar Ar Ar 

Pledoariile în favoarea homosexualității au sens 
fiindcă respectivele persoane nu procreează. Astfel se 
militează indirect împotriva suprapopulării planetei. In 
timpul câtorva generaţii, genul acesta de demersuri va 
duce inclusiv la diluarea rasei caucaziene și în cele din 
urmă la dispariţia ei. 

Pandemia îl obligă pe fricos să-și depășească firea. 
De altfel, între tipurile de personalitate stabilite de 
enea- gramă, există unul caracterizat prin capacitatea 
respectivului ins de a se transforma din fricos în 
curajos. 


AAA 


Istoria pare să se fi accelerat. Este ca un război cu 
invadatori originali. Aceștia au atacat mai întâi fără 
grabă, iar apoi au început să se comporte ca și cum și- 
ar fi pierdut răbdarea. 

Ideea urâtă a momentului este că vaccinul nu este 
prea eficient, fiindcă virusul suferă neîncetat mutații. 
Atunci? Scapă cine poate. Analogia cea mai simplă 
este aceea cu un război sau mai degrabă cu o invazie 
extraterestră. 

Posturile TV comerciale exultă. Audienţa crește și 
încasările din reclame, de asemenea. Micșorarea 
consumului și a producției vor duce însă la scăderea 
preţurilor pentru activitățile promoţionale. Societatea 
de consum se clatină, la fel si modul de viată american. 
Destule automatisme ale lumii occidentale continuă 
din inerție. Vor dispărea destul de repede, dacă virusul 
nu se va vo- 

latiliza prin vreun miracol. Unii văd lucrurile taman in- 
vers. Cred că pandemia va trece relativ repede și se 
vor schimba doar oportunităţile de afaceri. 


AAA 


„Cultura anulării" și mișcarea zvoke. De această 
orientare intelectuală ţine și campania de denigrare a 
lui Emi- nescu, de la noi. Cine se abate de la 
corectitudinea politică este combătut. Se practică 
anularea retrospectivă. Unii cer, de pildă, „anularea" 
lui Beethoven și a muzicii acestuia! De ce? Fiindcă 
proclamă supremaţia albă. Avem astfel și un virus 
ideologic. 


AAA 


în curând se va vedea ce categorie socială va fi 
sacrificată. Primii vor fi probabil bătrânii. 

Analogia cu războiul nu este prea reușită. Asta 
fiindcă în război cei mai mulţi morţi sunt oameni tineri. 

„Fă-mă să simt ceva, orice!' Replică remarcabilă 
dintr-un serial poliţist. 


AAA 


îmbunătăţirea condiţiei de sclav - iată esenţa evolu- 
2,» 
tiei pe Terra, în ceea ce îi privește pe oameni. Se 
adaugă rafinarea metodelor de stimulare a muncii 
eficiente. 
(Cam aşa ar spune un cititor al lui Nietzsche.) 

Problema unor prostituate este că simt plăcere 
atunci când îsi servesc clientii. Acestea nu trebuie să 
zăbo- » 


vească prea mult în meserie. Profesionista ideală este 
frigidă, dar desigur capabilă să simuleze plăcerea. 


AAA 


Logistica presupusă de vaccinarea anticovid pare 
inaccesibilă ţărilor sărace. 

Declaraţiile automate de dragoste din filmele ameri- 
cane sunt echivalentul masturbării reciproce. Oamenii 
spun tot timpul „te iubesc" și-și asigură reciproc 
confortul psihic. 

S-ar spune că Terra devine o planetă a oamenilor 
bolnavi. Industria tratamentelor medicale și cea a 
medicamentelor devin cele mai importante. Lozinca 
„Totul pentru front!", lansată în timp de război, 
reapare într-o altă formă. 

„Americanii nu au inhibiţii." O replică dintr-un film 
englez. 


AAA 


Cuceritorii invocă o ideologie și o superioritate: 
rasa, civilizaţia, etnia. Ce ideologie are actualul 
globalism? Este vorba tot despre o superioritate, dar 
una extrem de rafinată. Observatorul trebuie să 
înţeleagă ce se află sub drepturile individului, sub 
cultul acestor drepturi. 

Sindromul renegatului. Iată titlul potrivit pentru un 
text despre jena de a fi român. 

Xak 


Formula roman ă tiroirs este cea mai nimerită 
pentru un text preponderent eseistic. Fragmentele 
epice ar fi un fel de parabole scrise de un nonmoralist 
sau chiar de un reporter deghizat. Epoca actuală nu 
este a indivizilor, ci a colectivităților si a mentalităților. 
»* >» 


în filmul SF „,Ea" (2013), un om se îndrăgostește de 
o inteligență artificială, acorporală. Nu mă mir că în 
tările occidentale de azi psihiatrii s-au îmbogăţit. 

După pandemie va urma o molimă de depresii, ni se 
spune. 


Ar ir Ar 


Pe un român globalist, dispariția pădurilor din Ro- 
mânia îl afectează la fel de mult precum defrișarea ori- 
cărei alte păduri de pe glob. Această atitudine presu- 
pune renunţarea la alegeri nemotivate raţional. în 
acest caz, mă întreb, de ce omul ar mai avea o 
preferință subiectivă pentru membrii familiei sale? 
Este clar, familia tradițională va dispărea, iar copiii vor 
fi crescuţi de stat. 


Xk 


Se spune „american de origine română", dar „evreu 
american". 


ir ir ir 

„Sângele apă nu se face." O vorbă românească fără 
sens pentru cei cu mentalitatea occidentală de azi. 
Pentru respectivii, contează doar să nu iasă din zona 
lor de confort. Comfortable, uncomfortable - cuvinte- 
cheie pentru cei cu mentalitatea de mai sus. 

Gigantismul duce la dispariție, spun specialiştii în 
evoluția speciilor. Poate că regula este valabilă și în 
materie de geopolitică. 

Concentrarea urmată de risipire și apoi de altă con- 
centrare este principala lege în geopolitică. Imperiu 
urmat de state mai mici (naţionale) și apoi din nou im- 
periu. In cazul românilor, respectiva lege pare aplica- 
bilă. Până acum o sută de ani, ei s-au căznit să se 
adune. Azi se petrece o vizibilă mișcare de 
dezagregare. Să fie sinuciderea lentă a unei etnii? Sau 
o lipsă de vocaţie statală? Să fie ceva ce ţine de destin? 
Sau însuși conceptul de stat naţional a devenit desuet, 
omul de azi fiind preocupat de destinul individului și 
nemaifiind capabil de investiții emoţionale de altă 
natură? Fără componenta ei emoţională, ideea de 
naţiune se curăţă de orice nuan- ţă etnică. întrebarea 
este dacă statalitatea României de azi va rămâne 
intactă sau se va petrece ceva asemănător scenariului 
din „Zeul apatiei', un roman din 1998. Este de 
presupus, mai degrabă, că statele naţionale se vor 
păstra, dar vor fi ca niște cochilii lipsite de conţinut 
viu. Imperiile actuale nu mai au nevoie de acaparări 
teritoriale, stăpânesc în alte feluri. 


ir ir ir 

Nu este ușor de înţeles denigrarea propriei etnii, 
practicată actualmente de unii români. Respectivii se 
dezic de propria etnie, optează pentru poziția de 
cetăţeni ai planetei (sau ai Europei) și consideră că a fi 
român este ceva depășit și chiar infamant. Mecanismul 
psihic pare a fi acela al unei abjurări, al unei apostazii. 

Patriotismul este, la drept vorbind, la fel de irațional 
precum o credinţă religioasă. Abandonarea lui înseam- 
nă, pentru cel în cauză, o eliberare de prejudecăţi, o 
declaraţie narcisiacă de independenţă. Celor agasaţi 
de propria etnie nu li se poate reproșa nimic, prin 
urmare. Nu cumva pot fi analizaţi printr-o extrapolare 
a ideii de trădare? Nu, câtă vreme nu suntem în război, 
iar procesul de fagocitare al unor etnii de către altele 
ține de logica istoriei. Imperiile din trecut au fost 
făcute întotdeauna prin forța armelor. Excepţia sunt 
imperiile religioase, deși și acestea au inclus violenţe. 
Acum funcţionează calea consumerismului, pașnică 
prin excelenţă. 

O statistică recentă arată că islamismul este religia 
învingătoare în actualitate, iar creștinismul pierde 
teren. 

Globalizarea pașnică este o soluţie minunată, dar nu 
se știe cât de realistă. Presupune un salt important în 
materie de mentalitate. Omul tolerant trebuie să fie in- 
teligent și cultivat (sau anesteziat de propria lăcomie, 
cultivată de societatea de consum). Este necesară 
considerarea fără sarcasme a alternativelor, ca atunci 
când se discută despre credinţa religioasă și atitudinea 
atee. Amândouă sunt argumentabile. 

Două ziceri interesante: 

1. Poâte sunt mort, dar disperat în mod sigur nu 
sunt. 

2. Pot să mor, dar nu pot să renunţ. 

Teoria epidemică a criminalităţii se bazează pe 
vocaţia imitativă a omului. Micile delicte generează 
delicte mari, iar dezordinea duce la infractionalitate. 


AA 


în filmele americane recente, ura filială este un loc 
comun aproape indispensabil. Foarte ciudat! Se pare 
că ura este mai comodă și mai energizantă decât 
respectul. 

„Am văzut colonizați fericiţi" - titlu de roman. 

O zicală românească. „Decât cu prostul la câștig, 
mai bine cu deșteptul la pierdere." Apoi, o cugetare 
apocrifă: „Dacă n-am reușit să fim stăpâni, măcar să 
fim niște slugi cu un nivel de trai relativ ridicat, imune 
la umilințe bine rafinate." 


AAA 


Un studiu despre etnocentrism versus globalizare. 
Teza argumentată este că globalizarea este o formă de 
etnocentrism. Așa pare a fi. Acum se încearcă o 
americanizare. Globalizarea nu este ceva nou, mai 
degrabă fiind vorba despre încercări de tip imperial. 
Cineva este leul, altcineva, berbecul. Globalizarea 
ideală ar putea fi înfăptuită doar de bunul Dumnezeu 
sau de niște extra- tereștri absolut imparțiali. Cei 
supuși globalizării poartă dispute între ei. La fel ca în 
lumea slugilor unui vechi 

nobil (sau într-o corporație de azi), cineva ajunge 
majordom, alţii nu ajung. 


AA A- 


O carte despre protocronism. Autoarea nu intuiește 
faptul că patriotul are o structură psihologică 
asemănătoare cu aceea a unui om credincios. lată de 
ce demontarea patriotismului cu argumente raționale 
nu duce nicăieri. Omul credincios nu este un filozof și 
nici un sociolog. El crede, pur și simplu. Teza 
antiprotocronistă este că doar individul trebuie 
protejat în lumea de azi. Nici un grup uman nu este 
îndreptăţit să pretindă o preferinţă în calitatea lui de 
grup. In practica politică și economică, lucrurile nu 
stau așa, firește. Cu toate acestea, unii afirmă că 
patriotismul (adică preferința pentru o anumită 
structură statală sau/și etnie) este demodat. 

Lumea de azi este formată din indivizi cu interese 
schimbătoare, extraetnice. Teoretic, orice segregare a 
unei categorii umane este exclusă. Political 
correctness se bazează pe ideea că umanitatea este 
alcătuită din indivizi absolut egali între ei. 

Colonizarea de catifea. Societatea de consum 
permite așa ceva, prin abundență alimentară și 
divertisment („Panem et circenses!"). 


Ar Ar Ar 


Documentare despre viața animalelor. Faţă de 
aceste făpturi, omul are în plus arta, tehnologia și 
ipocrizia. 

într-o reclamă TV este parodiată aria „Casta Diva", 
din „Norma". Bătaia de joc este cea mai ieftină expri- 
mare a inteligenţei. 

„Este mai dulce să dai, decât să primeşti." 
(Confucius) Cerșetorii intuiesc acest adevăr. 

„My Big Fat American Gypsy Wedding". Acest 
reality show-serial îmi ilustrează conceptul de ţigănie. 
La românii de azi s-a produs o oarecare contaminare, 
dar nu neapărat genetică, ci în materie de mentalitate. 
Țiganii din America de azi au gene inclusiv irlandeze, 
dar asta nu contează. în viaţa lor de grup, bătaia de joc 
este esenţială. Explicaţia ar putea fi lipsa unui stat 
național. Pentru a rezista, membrii unui stat national 
au nevoie de oare- care seriozitate. 

Ideea că omenirea va regresa la un sclavagism 
ultra- tehnologizat. Această soluţie va contracara 
infracţiona- litatea. 

„A murit bunătatea din sufletul ei." O replică din se- 
rialul „Endeavour“, corectă psihologic. Se poate 
analiza și o altă variantă: „A renăscut răutatea din 
sufletul ei." 


AAA 


în lumea occidentală de azi, împărţirea oamenilor în 
stăpâni și slugi este atât de fardată, încât aproape nu 
mai poate fi recunoscută. Consumerismul și mass 
media au grijă de asta. Numeroșii oameni săraci au, în 
schimb, șansa de a întâlni vreun filantrop și își procură 
telefoane mobile (rolul euforizant al acestora este 
imens). 

în ceea ce-i privește pe români, aceștia au șansa 
unor salvări individuale, nu mai mult. Cei rămași în 
teritoriile vechiului lor stat naţional speră să fie trataţi 
cu blândeţe, democratic, de colonizatorii lor. 


Poate că nu este asa. Oricum, este naiv să credem 
că ţara este acoperită de favoruri de către occidentali 
pe gratis. Totul se plătește. România (mai) are resurse 
naturale. De la acestea trebuie să plece analiza. De 
reflectat si la diluarea actuală a ideii de etnie si a celei 
de stat 5 » 
național. 


HArAA 


Civilizația risipei ne-a atins și pe noi. Unii români 
par a fi obsedati de mâncare și cumpără mult mai mult 
decât au nevoie. Mass media se referă obsesiv la 
mâncare, în timp ce mulţi oameni fac foamea sau 
mănâncă alimente găsite la gunoi. 

Occidentalii, modelele noastre, nu mai știu ce este 
austeritatea autoimpusă, spre deosebire de asiatici și 
poate chiar de mahomedani. Obezitatea se află la ea 
acasă în America de Nord și în Europa. Evident, nu 
sistemul politico-social este de vină. 


BArAA 


Dacă patriotismul/naţionalismul au dus la formarea 
statului national, înseamnă că antinationalismul va 
duce la dispariţia acestui stat. Este rău, este bine? 
Poate că e 

vorba despre o mentalitate depășită. Cum în lumea de 
azi lucrurile merg repede, ne vom lămuri relativ 
curând. 


A 


La TLC, un canal TV, documentare despre oamenii 
din America de azi. Unii își caută parteneri de viaţă pe 
tot globul. Practic, îi cumpără. Globalizarea, atât de 
discutată, este americanizare. Bine? Rău? 

Fericirea este o marfă disponibilă. Iată ideea ameri- 
cană. 

Dacă se tot repetă că românii au multe defecte, se 
va ajunge la concluzia că nu se mai pot autoguverna, 
au nevoie de o administraţie alogenă, iar suveranitatea 
nu este pentru ei. 

Autostrada Pitești-Sibiu nu poate fi finanțată din 
cauza unei insecte. Habitatul acestei insecte ar fi 
periclitat. Ar fi prima autostradă între Muntenia și 
Transilvania. 

în 2002, în timpul vizitei în România a lui George W. 
Bush, am văzut cum Colin Powell, secretar de stat al 
SUA, l-a bătut pe umăr pe Ion Iliescu, șef de stat. O 
metaforă a parteneriatului strategic dintre SUA și 
România. 

11 salto mortale este să consideri că americanizarea 
lumii este o fatalitate și să te adaptezi. 


AAA 
Analogia dintre anii '50 și actualitate. Atunci îi „ado- 


ram" pe ruși, azi ne extaziem în faţa stăpânilor de la 
Apus. 

In ambele epoci, patriotismul era pentru români ceva 
deplasat. Bine că azi, dacă nu-ţi place occidentul, nu 
vine Securitatea să te salte. 

Un amic, om destul de inteligent, de altfel, spune că 
englezii sunt niște proști, fiindcă au părăsit UE. Mai 
degrabă el nu este prea deștept, atunci când se 
grăbește cu o astfel de concluzie. UE pare o tentativă 
imperială intens fardată. Războiul continuă și în timp 
de pace. Englezii par a fi simţit așa ceva. 

încerc să înţeleg situaţia actuală a României. Se 
pare că diferitelor etnii li se asigură independenţă 
culturală, dar nu și politică. Există o preocupare 
pentru individ. Egalitatea  șanselor și asistența 
acordată perdanțţilor de diferite feluri. Ciudat este că 
dizolvarea unor valori semnificative până mai ieri se 
produce în feluri nedureroase și neofensatoare. Cred 
că oferirea unor mijloace de obţinere a confortului (fie 
acesta și simbolic faţă de cel real, al oamenilor bogaţi) 
este cea mai rafinată cale de a domina. Cei instalaţi în 
confort sunt anesteziaţi și implicit devitalizaţi. Iată de 
ce cred că occidentul va pierde partida peste nu prea 
multă vreme. 


EAr -Ar -Ar 


Mass media reuşeşte să ne sugereze ideea că 
epidemia de gripă pornită din China este începutul 
sfârşitului. în asemenea ocazii, ne amintim că 
microorganismele sunt stăpânii reali ai planetei, nu 
oamenii. 

„Hienele prosperă în vremuri de haos." O frază 
despre animale împuţinate drastic în ultimii ani, 
precum leii. 

Oamenii bogaţi sunt nespus de sensibili. Una-două, 
le dau lacrimile de mila altora. Cei săraci, în schimb, 
sunt cam insensibili. Asta înseamnă că empatia este un 
lux? 


AAA 


Intr-un articol difuzat de Google, ni se explică de ce 
naţionalismul/patriotismul unor români de azi este 
toxic. Fiindcă antieuropeiștii uită că în România 
domnește corupţia și doar Europa va reuși s-o 
stârpească. Ni se sugerează că românii nu sunt în 
stare să se autoguverneze. 

Am făcut o mică anchetă sociologică și mi-am între- 
bat cunoscuţii ce părere au despre o eventuală autono- 
mie a Transilvaniei. Unii au spus că nu i-ar deranja. In 
general, mi-am dat seama că sentimentul patriotic 
traditional este ceva de domeniul trecutului, la români. 
Stra- nie evoluţie! 

Diverse comentarii online întăresc impresia că în 
Europa de azi contează, în aparenţă, doar bunăstarea 
individului. Cineva se întreabă ce legături civice cu 
ţara lor de baștină mai au românii aflați de ani întregi 
peste hotare. Ce semnificaţie au voturile acestora? 
Probabil că dilema ar putea fi soluționată referindu-ne 
la bunuri aflate cândva în proprietatea statului român. 
Analogia cea mai potrivită este cea cu o ocupaţie. 
Cuceritorii nu mai folosesc forța armelor, ci invazia 
economică. în plus, ei sunt fenomenal de egalitarieni și 
de corecţi. Printr-o scamatorie genială, ocupaţii nu mai 
simt nicio durere 

morală, totul li se pare OK. [ara este a cuceritorilor, 
dar ocupaţii se simt excelent! în istorie există 
precedente, situaţii când civilizaţia a venit de la centru 
către periferii. Ar fi o ipocrizie să spunem că de data 
aceasta nu este vorba despre ideea imperială. Oricum, 
indignarea unora pare deplasată. La fel, entuziasmul 
altora. 

Insul evoluat trebuie să se adapteze, dacă nu 
dorește să fie privit ca o fosilă. Lucrurile se schimbă 
repede. Cancelarul Germaniei a declarat că scopul 
țării sale este transformarea Uniunii Europene într-un 
stat. Tinta Germaniei este obţinerea suveranităţii 
europene. Ţări precum Ungaria și Polonia, unde se 
practică încă suvera- nismul national, vor fi nevoite în 
cele din urmă să ad- mită acest proiect? Sau vor ieși 
din UE? Brexit-ul a arătat că proiectul german de 
imperiu ecologic nu este neapărat „scris" în ADN-ul 
europenilor.  Euroscepticii englezi au preferat să 
rămână la o formă de stat tradițională. De altfel, ei au 
darul de a face opinie separată. Este o vocaţie istorică. 
x 

Viitorul nostru geopolitic nu este nici pe departe 
unul clar. O ciudăţenie a epocii actuale este faptul că 
ambele poziţii pot fi argumentate. Europeismul și 
globalizarea sunt niște idei nespus de generoase și de 
umaniste. Aplicarea lor cere însă niște mutații de 
mentalitate și de performantă intelectuală. Este nevoie 
de niște oameni foarte inteligenţi pentru clădirea unei 
Europe unificate. Respectivii trebuie, în plus, să devină 
imuni la orice localism. Pandemia cere unitate de 
acţiune, dar susținătorii acestei idei generoase uită să 
menţioneze faptul că în 

lume există multi oameni răi si numeroși oameni nu 
toc- 
* >» 
mai inteligenţi. 


Ar Ar Ar 


încerc să înţeleg cultura nord-americană de azi, pri- 
vind filme la TV. Se pare că ura le este rezervată 
propriilor părinţi, de preferință tatălui. în rest, se 
aplică political correctness. Sunt clișee comerciale, dar 
se pare că au și ceva realist. Singura ură categorială, 
ca să zic așa, le este rezervată propriilor părinţi! Nu 
am încă o explicaţie pentru acest straniu simptom 
psihosocial. Să fie vorba despre dezagregarea ideii de 
familie? Sau să fie doar dorința de confort cu orice 
preţ? între nenumărate categorii de oameni diferite 
față de aceea a subiectului, privite cu toleranţă și 
indiferenţă, propriilor părinţi le este rezervată ura. 


Ar Ar Ar 


„Să nu faci din nimic o povară."Așa spune un perso- 
naj dintr-un film bunicel („Puternicii", 1998). Este de- 
viza idealului de comoditate. 


Ar Ar Ar 


Democraţia e alternativa optimă. întrebarea e dacă 
exportul de democraţie derivă sau nu din ideea 
imperială. Trecutele tentative imperiale au aparţinut 
unor dictaturi. 

Mr x x 


Societatea de consum este un magician de geniu. 
Stăpânul de sclavi a devenit, prin metamorfoze 
succesive, angajator, iar sclavul, angajat. între 
angajator şi  corporatistul de rând există o 
camaraderie, se folosesc prenumele, în semn de 
amiciție etc. Poate că sunt sub influenta unor idei 
marxiste atunci când mă refer la ipocrizia acestui 
egalitarism. 

Situația de mai sus se regăseşte, în nişte forme 
didactic de clare, în relațiile dintre capetele încoronate 
de azi și persoanele angajate direct în servirea lor. De 
sărbători, augustele personalități le fac cadouri 
slugilor lor. Metafora cal-călăreţ mi se pare, din nou, 
impecabilă. 


-ir TV 


într-unul dintre sutele de filme americane axate pe 
sărbătorirea Crăciunului, o frumoasă fată iese din 
marea casă a înstăritei sale familii și dansează prin 
prima ninsoare a acelei ierni, cuprinsă de extaz. VVz'e 
schon! O fată dintr-o familie săracă admiră ninsoarea 
cu rezerve. Se gândește că nu mai au lemne de foc și 
nici mâncare destulă. Marxismul este o doctrină 
imposibil de contestat în totalitate. Evident, în filmul 
amintit mai sus nu apare nicio fată săracă si nici vreun 
homeless din milioanele » 
existente. 


'fr -fr & 

Finis coronal opus. Dictonul se aplică și 
rezistentului din timpul ocupaţiei Covid. Acesta trebuie 
să aibă noroc până la capăt. 


AAA 


La învestirea lui Joe Biden, artiștii prezenţi au fost 
doar vedete ale culturii populare. Cancel culture. 


AAA 


în mod tradiţional, românii spuneau „Dumnezeu s-o 
ierte!". Acum spun „Dumnezeu s-o odihnească!", imi- 
tându-i pe vorbitorii de limbă engleză. Servilism neplă- 
cut și abandonare implicită a ortodoxiei. 


AAA 


Când se întâmplă câte o catastrofă, mass media își 
arată fața  dezgustătoare. Vine cu amănunte 
numeroase, știris- tele și reporterii înfloresc. Scârbos. 
Din când în când, relatările despre nenorocire sunt 
întrerupte de reclame euforizante. Privitorii constată 
cât de norocoși sunt ei. 

Realitatea a inspirat toate jocurile. Nu există joc 
fără învingător. Democraţia occidentală promite un joc 
unde nu câștigă nimeni în dauna altuia. Așa ceva nu 
este realist, nici posibil. 


AAA 

Pandemia (o variantă asimetrică/hibridă de război 
mondial) exprimă esența conflictuală a universului. 
Pacea este o utopie, cea mai frumoasă dintre toate. 

Cele mai vechi profesii: 1. Prostituţia, 2. Hoţia. 
Ideea apare într-un serial de știință popularizată. O 
ipoteză ce spune multe despre natura umană. 


XAA 


Despre Noua Ordine Mondială. Instalarea acesteia 
ar duce la reducerea drastică a interesului pentru 
individ şi pentru drepturile acestuia. Ar deveni 
dominantă o idee marxistă: preeminenţa interesului de 
grup. Consu- merismul ar fi abolit, suveranităţile 
diferitelor entităţi regionale ar dispărea. Terra ar 
deveni o imensă colonie locuită de oameni disciplinați. 

Dintr-un documentar despre Japonia contemporană, 
aflăm că instituţia căsătoriei este în declin. O tânără de 
20 ani apelează la o nuntă simbolică. își închiriază o 
rochie de mireasă și apoi își face fotografii, pentru 
reţelele sociale. Declară că n-are de gând să se 
căsătorească, este prea ocupată cu serviciul. în 
Japonia, idealul este să fii angajatul permanent al unei 
corporaţii. Fata declară că lucrează din greu pentru a 
avea o bătrâneţe liniștită. Nu va avea pensie, trebuie 
să strângă bani din timp. O lume veselă! 


Bfr -frA 

După ce am văzut numeroase filme documentare pe 
canalul TV Digi World, conchid că ar fi necesară o mu- 
tație de mentalitate la nivel mondial. In plus, oamenii 
ar trebui să devină mai inteligenţi. Astfel, ar avea o 
șansă în încercarea lor de a rezolva problemele 
planetei. Realitatea arată deocamdată că numărul 
celor răi și/sau proști este enorm. Ar fi necesară o 
responsabilizare colectivă. 


-A- -fr 


Political correctness instituţionalizează ipocrizia. 
Omul spune doar ce se prescrie, dar gândește ce vrea. 


efr -fc -fa 


Se recomandă să le atribuim cunoscutilor noştri 
doar intenții bune. Așa este mai comod pentru noi. Pe 
de altă parte, mă întreb dacă nu cumva trăirea 
resentimentului oferă nişte delicii necunoscute de 
ființele banale și binevoitoare. 


AAA 


Abominabila scenă de la Televiziunea Română, în 
1989, sau 1990, când un jurnalist îl pălmuiește pe Nicu 
Ceaușescu. Respectivul ziarist beneficiase din plin de 
avantaje în vremea lui Ceaușescu, dar schimbase 
brusc foaia. Acest gest de ingratitudine aruncă o 
scurtă lumină 

asupra  nimicniciei umane, materializează acest 
concept. Dacă Borges ar fi fost contemporan cu scena 
amintită mai sus, ar fi inclus-o în „Istoria universală a 
infamiei". 

Principala virtute a samuraiului este răbdarea, zice- 
se. Nu sunt samurai, dar am nevoie de răbdarea unuia, 
în lupta cu virusul. 


ir ir ir 


Numeroase informaţii confirmă faptul că Europa se 
predă de bunăvoie populațiilor venite din lumea musul- 
mană. Probabil că ciclul ei istoric se încheie astfel. 
Este o carenţă de vitalitate tot mai evidentă. Se 
petrece ceva similar cu agresiunea demografică 
practicată de ţiganii de la noi. In esenţă, Europa aplică 
preceptele creștine. In viaţa reală însă cineva câștigă 
și altcineva pierde. Creștinismul are în vedere o lume 
unde toţi câștigă. 

Pe canalul TV Cinemax, filme noncomerciale despre 
lumea de azi. Sentimentele vor deveni un lux, pare-se. 
Marea dilemă: drepturi individuale sau colective. 


ir ir ir 
Intr-un spital din Sibiu, .uno ătrâni bolnavi 
Çovid li Sari dat SE si ar A amani LD ol PAR i 
rfi,» 


fost şi legați de paturi. Dacă este adevărat, se 
anticipează un viitor deductibil. Doar societățile relativ 
bogate își permit luxul de a-i hrăni și îngriji pe oamenii 
neproductivi. 

Oamenilor din neolitic le plăcea să mănânce împre- 
ună, să participe la ospețe. Arheologii au stabilit-o. Se 
pare că respectiva preferință s-a păstrat intactă până 
astăzi. Iată de ce frecventarea restaurantelor și cea a 
diferitelor ospețe private (nunţi, botezuri, aniversări 
etc.) sunt atât de importante. Pandemia loveşte tocmai 
în aceste ritualuri laice. 


ir ir ir 


„Rău cu rău, dar mai rău fără rău." Zicala este utilă 
când încercăm să înțelegem dorința de comoditate a 
occidentalilor de azi si refuzul austerității. 

In povestirea „Nemuritorul", Borges se referă la 
„templul închinat zeilor iraționali, care stăpânesc 
lumea și despre care nu știm nimic, în afara faptului că 
seamănă cu oamenii." Chiar și atunci când ne apar sub 
forma unor oameni foarte bogați sau politic foarte pu- 
ternici, zeii nu conduc lumea după regulile rațiunii. 
Sunt capricioși și impulsivi. 


ir ir ir 


O neașteptată referire la bătaia de joc se află în po- 
vestirea  „Teologii' de Borges, apărută iniţial în 
volumul „El Aleph" (1949/1952). Este amintită o sectă 
derivată din creștinism, „histrionii": „Toate erau 
defăimătoare; 

nu-l defăimau doar pe Dumnezeul creștin, ci chiar și 
pe divinităţile din propriul lor panteon." Respectivii își 
bă- teau joc inclusiv de ei înșiși, ca persoane. Se 
automutilau etc. Se pare că secta respectivă e o 
invenţie a lui Borges, în aceeași povestire se află 
câteva sugestii referitoare la psihologia omului 
resentimental. 

Preferința pentru literatura (cultura) populară se 
poate transforma într-un viciu viager. Teza că un om 
suficient de inteligent poate prefera simultan pop 
culture şi high culture pare a fi falsă. Așa ceva nu prea 
este posibil. 


AAA 


„Dacă importă alimente esenţiale, o ţară este 
săracă." Nu este vorba despre mofturi dispensabile - 
condimente, fructe exotice etc. Ipoteza nu este valabilă 
în cazul unor ţări puternic industrializate, dar fără 
posibilități mari în materie de agricultură, precum 
Elveţia. Va deveni tot mai corectă, dacă pandemia nu 
se va încheia, iar virusul va deveni mai periculos. 
Autarhia va reveni la modă. 


Nu am calificare de economist, dar cred că este 
necesară o ajustare. Afirm deci că ţara săracă importă 
alimente plătind cu bani împrumutaţi sau exploatându- 
și resursele naturale (materii prime) și trimițând forță 
de muncă puţin sau foarte calificată în alte ţări. Cazul 
României de azi pare potrivit pentru a ilustra o 
asemenea situaţie. Constatăm că tara săracă are o 
condiție asemă- » » * nătoare cu aceea a coloniei. 

Industrializarea relaţiilor interumane. Se poate 
vorbi despre așa ceva. Afectele, cu obositoarele lor 
oscilaţii între antipatie și simpatie, trebuie excluse. 

„Fiară sălbatică e limba, dacă apuci a o slobozi, 
foarte anevoie o pui iarăși în fiare." (Baltasar Graciăn) 


Ar Ar Ar 


Despre sociologia alimentaţiei. In ziua de azi, 
atenţia acordată de mass media actului de a găti este 
enormă. Fericirea trece prin stomac. Frustratul om 
occidental își găsește o alinare în actul de a mânca. 
Fără a mă declara un moralist, prefer etosul oamenilor 
din societăţile sărace. Organizează și aceștia ospeţe, 
dar în rest mănâncă pentru a supravieţui, nu fac din 
actul de a mânca bine un scop în viaţă. 

Am văzut un film unde niște lesbiene violează o fată. 
Dizgraţios. Pe de altă parte, diferitele perversiuni 
sexuale sunt favorabile pe termen lung, fiindcă 
respectivii nu  procreează și nu participă la 
suprapopularea planetei. 

Dintr-un serial de pe Digi World, „Socializarea pe 
Internet", aflu că știrile false circulă mai ușor decât 
cele adevărate, precum și că o persoană poate 
contacta indiferent ce altă persoană de pe planetă prin 
șase conexiuni (oameni). A venit vorba și despre 
caracterul molipsitor al mentalităților și al obiceiurilor. 
De exemplu, obezitatea este „molipsitoare". Plauzibil. 
Actualmente, ni se 

spune, asistăm la propagarea unui cult al actului de a 
mânca. 


Ar Ar Ar 


Un clișeu tiranic, apărut în 9 din 10 filme americane 
cu pretenţii de artă. Copilul se supără pe tatăl său pen- 
tru că acesta n-a fost prezent la un eveniment public, 
unde copilul a fost vizibil. 

Patetica dependență de tehnologie a omului 
occiental de azi. Bună, rea? 


A A A- 


Despre bătaia de joc şi opusul acesteia, respectul. 
Despre minciună - formă a bătăii de joc şi marcă a rău- 
tății umane. 

Efortul de a fi bun și sincer. Comoditatea oferită de 
practicarea minciunii. 


A A- A- 


Un serial TV sud-coreean, „Giuvaerul palatului" 
(2003), are acțiunea plasată în secolul al XVI-lea și se 
axează pe obiceiurile alimentare ale epocii. Figura 
centrală este o femeie medic. Observăm că asiaticii 
acordau o mare atenţie alimentaţiei încă de pe atunci. 
In titlu, este poate vorba despre peretele superior al 
cavităţii bucale și nu despre o clădire somptuoasă. 

Dorinţa de a trăi mult ar indica și o dispariţie a cre- 
dinţei în viaţa de apoi. 

Cum vede un stoic actul de a mânca? Mă întreb ce 
spunea Marcus Aurelius despre mâncare. 

Documentarele despre animale sunt minunate. Pri- 
vind animalele, îi înțelegem mai bine pe oameni. Un 
exemplu. Broaștele dintr-o anumită specie se mănâncă 
reciproc. Doar cele mai dure și mai nemiloase ajung să 
se reproducă. Acest comportament are ecouri în jungla 
urbană. „Competitivitatea brutală din lumea reală." 
Afirmația se referă la lumea animalelor. în lumea 
oamenilor, ipocrizia fardează lucrurile, ba chiar le 
schimbă prin ceva asemănător unei serii de operaţii 
estetice. 


AAA 


Poţi cunoaște mai bine un om atunci când vorbești » 
» » cu el la telefon. Dacă nu este un citadin rutinat, îsi 
va trăda mai ușor opinia despre tine decât atunci când 
îți vorbește nemijlocit. Iată de ce relaţiile întreţinute 
prin mesaje scrise sunt de preferat. Iluziile rămân 
intacte. 


în existenţele oamenilor fericiţi nu prea intervine 
neprevăzutul. („Popoarele fericite nu au istorie.") 
Fictivi sau nu, acești oameni nu cunosc însă adevărata 
splendoare a vieţii reale, adusă de întâmplările 
neașteptate. 


AAA 


Etosul tribal, exprimat astăzi de inși dintr-o anumită 
etnie. Respectivilor, ideea de corectitudine, în sensul 

occidental al conceptului, le este străină. Existenţele 
lor sunt însă savuroase sau măcar așa par. Existenţele 
unor asemenea oameni par a fi dictate de fatalitate, 
precum cele ale bacteriilor. 

Pe canalul TV Cinemax pot fi văzute filme realizate 
recent. Acestea te ajută să înţelegi lumea occidentală 
de azi. Personajele caută satisfacția proprie cu o 
disperare bine ascunsă. 


„Am fost, sunt, voi fi", film germano-francez din 
2019. Iubirea dintre un imigrant kurd și o indigenă 
bolnavă de cancer. Fiecare îi dă celuilalt ce are. Ea îi 
oferă civilizație, el, trăiri. Globalizarea este un 
fenomen ciudat. Ni- meni nu pierde, s-ar zice. Evoluţii 
fără precedent în trecutul omenirii. Se naște un 
imperiu, cuceriţii sunt din ce în ce mai fericiți. O 
ciudățenie confirmată de film: în Germania 
contemporană, imigranții sunt discriminați pozitiv. 
Ideea strategică a acestui film realist este că în lumea 
de azi afectivitatea este o mare piedică în calea 
globalizării. Globalizarea democratică este o utopie. 


A -fr 


Experimentul lui John B. Calhoun (1917-1995), 
numit „Utopia șobolanilor", desfășurat între 1968 și 
1972. Accesul nelimitat la alimente și lipsa 
amenințărilor au dus la dispariția populației. 
Asemănările cu evoluţia occi- 

dentalilor sunt frapante. în cele din urmă, șobolanii nu 
s-au mai reprodus. Cei din lumea occidentală de azi nu 
sunt pândiţi de așa ceva. Oamenii din lumea a treia nă- 
vălesc peste ei și sunt prolifici. Va trece o vreme până 
când consumerismul îi va steriliza psihic și pe aceștia. 

în experiment, frapantă este apariţia unei categorii 
de șobolani asemănători cu oamenii atinși de 
narcisism. 

Ce s-ar întâmpla dacă toţi oamenii ar fi mincinoși? 
în primul rând, ar dispărea ideea de credit. Cuvântul 
încredere ar fi scos din dicţionare. 


ir ir ir 


„Vara a venit. Unii ar putea să creadă că salturile 
climatice sunt un fel de răfuială declanșată de o forță 
malefică. S-ar înșela. Natura este indiferenta însăsi. , » 
» 


ir ir ir 


UE îi încurajează pe români să facă agricultură. 
Ideea nu este nouă. Pe vremea lui Hrușciov a apărut 
sub o altă formă, mai brutală. Se recomanda o 
specializare a României în acest sens. 

în emisiunile de știri ale posturilor TV sunt 
preferate mai ales informaţii despre accidente mortale 
și alte nenorociri de tot felul. Dezgustător. Se mizează 
pe necro- filia descrisă de Erich Fromm. Pe de altă 
parte, privitorul mai slab de înger capătă un persistent 
sentiment de insecuritate. Presupun că respectivul 
cumpără mai mult. Acesta ar fi deci subtextul 
strategic. 

BAr x x 


Numeroase filme occidentale contemporane au 
drept personaje centrale oameni din diferite categorii 
de minoritari. Toți sunt nişte nedreptăţiţi. Multi dintre 
aceştia, în mod logic, fac parte dintre ei. 

La TV, un motivational speaker din America. Totul 
este simplu, poți obține orice vrei, spune acesta. 
Povestește și cum a fost împușcat de nişte tâlhari. 
Glonţul a ricoșat din spatele lui... Omul pare a avea 
mult succes. Chiar atât de proști să fie unii? Să creadă 
niște banale variaţi- uni pe tema autosugestiei? 

Un reality show. Zece inși de ambe sexe stau un an 
izolaţi în pădure, pe o insulă. Problema lor principală 
pare a fi faptul că unii dintre ei sunt mincinoși. Iniţial 
au fost 23, dar 13 n-au rezistat. Suferă toți, fiindcă nu 
au divertismente. Au apărut și niște probleme din 
cauza unor tachinerii transformate în certuri. Ca în 
realitatea cotidiană. 

Teribila efemeritate a postărilor de pe Facebook. 
Pre- zenteismul este un simptom al disperării, cred. 
Poate un om aflat în posesia înlesnirilor oferite de 
tehnologie să fie disperat? S-ar spune că da. 


ft ft ft 
Un articol convingător despre slăbiciunile Statelor 
Unite ale Americii, azi. Sună ciudat, într-un peisaj me- 


diatic unde modul de viață american este socotit nec 
plus 

ultra. Obsesia occidentalilor pentru libertăţile individu- 
lui pare din ce în ce mai ciudată. La polul opus se află 
chinezii, preocupaţi de evoluţiile unor categorii 
sociale, cum ar fi tinerii. 

Telefonul mobil are atât de multe funcţii și 
subtilități, încât nu mă mir că unii petrec mult timp 
studiindu-l și asumându-și, în cele din urmă, condiţia 
de sclavi ai lui. 


BA" -A" -A" 


Filme din ţările nordice arată nonstoicismul funda- 
mental al occidentalilor de azi. Nu neapărat 
hedonismul, dar ceva complet străin de stoicism. 

Unii adolescenţi se trezesc noaptea pentru a vedea 
eventualele noi mesaje. Nimic nou. Unii alcoolici dorm 
cu sticla lângă pat și se trezesc din când în când 
pentru a mai trage câte o dușcă. 


Conflictele între state nu lipsesc în lumea de azi, 
dar sunt purtate cu arme neconvenţionale. în 
„războiul" globalizării, mass media nu se mai referă la 
patrioţi, dar nici la colaboraţioniști. » I 


XAA 


Un instructiv documentar despre China de azi, pe 
canalul TV Digi World. Chinezii par să fie stoici 
(austeri) în mod natural, fără efort. Un verb 
sintetizează doctrina stoică: a răbda. 

BMArAA 


Frecvența minciunii în mass media. Natura 
exagerărilor (în rău) practicate aproape automat de 
către jurnaliști. Audienţa crește la știrile despre 
dezastre și primejdii. In timpul dictaturii era exact pe 
dos, la noi cel puţin. 

Convins că aude multe minciuni și exagerări, omul 
obișnuit se află într-o poziţie ingrată. Are nevoie de un 
filtru pentru noianul de informaţii. Să nu cred nimic? 
se întreabă el. Să-l cred doar pe cutare comentator? Să 
evit emisiunile unde se face referire la viaţa reală de 
azi? Să mă uit doar la filme de ficţiune cu subiecte 
plasate acum o sută de ani? 


TVA 


Câţiva ani în urmă, am aflat că talibanii au preluat 
puterea în Afganistan. Americanii au dovedit că modul 
lor de a concepe guvernarea nu este singurul posibil și 
nici neapărat cel mai bun cu putinţă. împreună cu 
aliații lor, au consumat imense resurse materiale, 
precum și vieți omenești. Europa a primit mii de 
colaboraţioniști fugiți din Afganistan de frica 
talibanilor. Aceştia din urmă au argumentat teza că 
sunt reprezentanții legitimi ai poporului afgan. Oricât 
ar suci-o, americanii, exportatori de democraţie, au 
fost și vor fi priviți de către afgani ca niște ocupantți 
străini. 

Afganistanul a fost considerat important, probabil 
fiidcă deţine zăcăminte de metale rare. 

Strategii de supravieţuire. Cu excepţia 
sinucigașilor, fiecare om are una. 


ek -k -k 


Pe fetele femeilor din societățile neevoluate citim o 
>> 


resemnare deplină. în mod aparent ciudat, copiii năs- 
cuti de aceste femei sunt mai sănătoşi, statistic 
vorbind, decât cei ai femeilor emancipate. 

Vladimir Bukovsky compară UE cu Uniunea Sovie- 
tică. Spune că mijloacele imperialiste ale UE sunt 
economice, spre deosebire de cele militare, ale US. La 
acelaşi autor, o idee interesantă: colapsul imperiilor 
începe atunci când expansiunea nu mai este posibilă. 

Aflăm dintr-un film documentar că în China de azi 
autoritatea (guvernul) și familia controlează individul, 
în lumea occidentală, lucrurile stau, teoretic, taman pe 
dos. 


“ir AA 


Cine se uită la emisiunile de știri de la noi conchide 
că lumea este un coșmar. Omul trebuie să reziste, n- 
are încotro. 

Filmele englezești cu oameni bogaţi arată că avuţia 
dă o persistentă stare de euforie, dar promite și 
dezechilibre psihice. 

într-un serial documentar despre România, comen- 
tatorul (de limbă engleză) bagă o strâmbă. Spune că, 
în 


145 


Profetul naiv Voicu Bugariu 


lume. Transilvania este considerată o tară de sine 
stătă- ' » 
toare. II bag În mă-sa. 


Ar -A -A 


Uite că vine echinocțiul de toamnă, iar numărul in- 
fectaților dovediţi crește repede. Se doboară recorduri 
în materie de covizi. 

Transformarea României într-o loterie a 
supraviețuirii devine tot mai evidentă. Este un război 
atipic. Omul trebuie să se adapteze, să accepte ideea 
că insecuritatea sa face parte din joc. 


Ar Ar A- 


La TVR1, un documentar despre consumatorii de 
droguri minori din România. înseamnă că problema 
există. încă una dintre binefacerile aduse de coloniza- 
torii României. Societatea de consum este, într-adevăr, 
ceva dezgustător. 

Personajul de tip raisonneur dintr-un roman ar 
trebui să cugete și asupra filantropiei. Este aceasta un 
act moral și profund uman? Capitalismul îl include, îl 
consideră un ingredient esențial al politicilor sociale. 
Medicina ține de filantropie? Nu, la prima vedere. 
Filantropia este exclusiv actul ajutării celui sărac de 
către cel bogat. 

Cine ţi-a făcut o porcărie, spune Schopenhauer, ţi-o 
va face și a doua oară. O opinie pesimistă. Spre regret, 
sunt nevoit să admit că lucrurile stau chiar așa. 
Strategia 

este să întrerupi respectiva relaţie doar când este 
vorba despre o porcărie, dar nu și în cazul unei 
porcărioare. Micile mizerii trebuie „absorbite" precum 
niște îmbrân- cituri într-o înghesuială. 


Ar Ar Ar 


însemnările de faţă ar putea fi folosite într-un pseu- 
doroman unde fragmentarismul este fățiș. 


Ar Ar Ar 


S-a oferit GRATIS o medalie de oţel, la 140 de ani 
de monarhie în România. Se pare că nu prea au fost 
amatori. Românilor le-a trecut prin minţi ideea 
incomodă că nu sunt în stare să se conducă singuri. O 
idee demodată, fără îndoială. în mod curios, Ungaria 
oferă poziţia contrară. Nu știu câtă dreptate are, dar 
consecvenţa, în general vorbind, merită respect. Un 
autor SF ar putea imagina un roman unde românii din 
Transilvania ar fi atrași de ideea unei administrații 
ungurești! Frisonant. în mod corelativ, ar fi mai puţin 
atrași de ideea de a fi supușii unui imperiu european! 


Ar Ar Ar 


în această pandemie am experimentat îndelung tra- 
iul auster. Omul se poate lipsi de mâncăruri savuroase 
și de divertismente. în actualitate, tocmai acestea par 
a 

fi compensaţiile oferite celor  frustrați de 
industrializarea și tehnologizarea existenţelor. 


AA 


Ideea momentului, nerostită, dar gândită de tot mai 
mulți oameni din România: bătrânii pot fi sacrificați. 
Acest aspect pare a ţine de logica evenimentelor. Inter- 
vin regulile din medicina de dezastru, când amenință- 
rile sunt mai mari decât posibilităţile de răspuns. în 
acest caz, unii nu sunt trataţi, ci lăsaţi să moară. 

Pandemia - această invazie venită din infinitul mic - 
nu dă semne că ar avea de gând să se încheie. Virusul 
capătă statutul unui animal de casă. Face parte din fa- 
milia oamenilor, din viața cotidiană a planetei. Acum se 
vorbește despre noua normalitate, dar lumea face efor- 
turi de a rămâne în vechea normalitate. Va renunţa 
doar » 
dacă va fi constrânsă s-o facă. 

„Nu plânge că s-au dus zilele luminoase, zâmbește 
că ele au existat." (Confucius) 


XAA 


Spectacolul toamnei, derulat lent și rapid (un para- 
dox). îl văd pe fereastră. Frunzele îşi schimbă 
culoarea. Primii îngălbeniți au fost performerii în 
materie de înfrunzit în trecuta primăvară. Nişte 
salcâmi, foarte leneşi astă-primăvară, sunt încă verzi. 
Interesant fenomen, probabil vizibil şi la oameni. Uite 
cazul elevilor emi- 

nenti. Destul de multi dintre ei nu fac ulterior mare 
scofală. 


ir ir ir 


Colonizatorii de azi sunt nemaipomenit de egalita- 
rieni. Ei salvează aparențele cu virtuozitate. Cei 
călăriți sunt trataţi foarte bine. Nu este vorba despre o 
referire la homosexualitate. Ideea este că un cal este 
călărit de stăpânul său. Calul își iubește stăpânul și 
probabil se simte împlinit. A fost cândva un cal liber, 
dar prin îmblânzire și dresaj a devenit un cal docil și 
chiar unul iubitor de stăpân. 


ir ir ir 


US Open, Australian Open, dar nu Romanian Open, 
ci Transylvania Open. Turneul de tenis de la Cluj-Na- 
poca nici măcar nu s-a numit Transilvania, adică pe 
românește. Un simptom, printre altele. 


ir ir ir 


Un om afectat psihic de mass media. In final, el se 
sinucide. 

Admir vitalitatea știristelor de la TV. Acestea trans- 
mit doar știri proaste și sunt din ce în ce mai senine. 
Intr-un fel misterios, știrile despre morţi, crime și 
dezastre le fortifică, le înfrumuseţează chiar. Ceva 
asemănător se 

întâmplă, presupun, cu oamenii lipsiţi de empatie. Ne- 
norocirile semenilor lor nu-i ating absolut deloc. Intră 
în discuţie și reacţia clasică a participanţilor la înmor- 
mântări. O anumită înviorare este trăită de aceștia. Se 
bucură pentru că nu sunt în locul mortului. 


Xk 


Cine Îmi garantează că azi nu este 8 noiembrie anul 
trecut? Nimeni. Probabil că nebunia începe cu 
asemenea întrebări. 


a A a 


Din când în când, am motive să mă întreb ce simte 
batjocoritorul, ce nuanță de satisfacție. Este o victorie 
simbolică asupra batjocoritului? O întrebare asemănă- 
toare poate fi pusă în legătură cu mincinoșii patologici. 
Aceștia ocolesc din principiu adevărul. Mici enigme. 


AAA 
Dintre posibilele definiţii ale luxului, o prefer pe 
aceea referitoare la servitori. Cine este servit în mod 
nemijlocit de mai mulţi alți oameni trăiește în lux. 
AAA 
Sunt româncă pentru că îmi plac plăcintele cu 


prune, muzica populară și straiele tradiționale 
românești. Ge- 

nială este această afirmaţie a unei fetite de vreo zece 
ani. 


la TV. Nici o vagă referire, fie și naivă, la statalitatea 
României. Opinia fetiţei inocente sugerează fără voie 
un viitor apropiat, când românii vor fi doar o etnie 
trăitoare într-un imperiu. 


Ar Ar Ar 


Un documentar despre viața cotidiană dintr-un 
mare oraş indian indică vocația pentru haos a acelor 
oameni bine dispuşi. Asemănarea dintre indienii de 
rând şi țiganii de la noi este vădită. Pare a fi vorba 
despre o repulsie înnăscută pentru civilizația 
occidentală. Evident, nu discut despre țiganii civilizați. 
Dacă lucrurile ar evolua precum în romanul „Zeul 
apatiei" (1998), Muntenia şi Oltenia ar urma să 
semene tot mai mult cu India. 


Ar Ar Ar 


Problema oamenilor foarte bogați pare a fi limitarea 
în materie de satisfacție. Ei pot cumpăra orice, dar au 
doar un corp și o minte. Pot obține orice senzație, dar 
posibilitățile lor în materie de trăiri sunt limitate. Iată 
de ce mulți dintre ei apelează la droguri. Alta pare a fi 
situația celor puţin interesați de senzaţii și de trăiri ali- 
mentate de simțuri. Savurarea puterii sau cea a 
propriei aroganțe pot dura o viață. 


Ar Ar Ar 

Lăcomia pare a fi viciul fundamental al omului. Din 
acest viciu, un filozof stoic ar deriva lipsa de respect 
pentru semeni și, în cele din urmă, pentru planeta Pă- 
mânt. 

Celebrarea actului de a mânca bine este evidentă la 
toate posturile de televiziune. Sunt acte promoţionale, 
dar si semne de decadentă. 


Li 


A dA dA 


Conceptul de etnie intră într-o eclipsă tot mai 
deplină. Testele ADN și cercetările computerizate 
asupra arborilor genealogici arată din ce regiune erau 
strămoșii, fără a indica vreo etnie. Despre un trăitor 
într-o altă ţară decât cea de baștină se spune că s-a 
născut în ţara Cutare, dar nu se precizează etnia lui. 
Excepţie fac evreii. în privinţa lor, regula aceasta nu 
funcţionează, iar etnia este socotită un blazon. Pe bună 
dreptate, nici vorbă. 


AA 


Lumea occidentală de azi este axată pe drepturile 
individului. Trei consecinţe ale acestei orientări sunt 
in- fractionalitatea, criminalitatea si industria sănătăţii. 
Dezvoltarea acesteia din urmă este enormă. Câteva 
realități: înmulţirea farmaciilor și a centrelor medicale, 
amploarea preocupărilor pentru o alimentație 
sănătoasă și pentru o pregătire fizică adecvată. 
Scopurile occidentalului de azi sunt să trăiască mult și 
să fie sănătos. Se 

adaugă preocuparea pentru divertismente. Ideal ar fi 
ca obținerea confortului maxim pentru individ să nu 
afecteze planeta. Deocamdată, așa ceva nu se 
întrevede. 

O dezbatere la TVRI. Doar o percepţie emoţională 
conchide că interesul naţional este lezat de UE. 


-fr -fr 


Preferința occidentalului de azi pentru animalele de 
companie sugerează că sub vocaţia pentru libertate a 
respectivului se ascunde nostalgia poziției de sclav. In 
realitate, omul este sclavul câinelui său și nu stăpânul 
acestuia. Aceasta nu înseamnă că respectivele patru- 
pede nu sunt simpatice. Omul acceptă sclavajul și pri- 
mește în schimb confortul psihologic. 


MIER -FR TÎT 


Tehnologia a micşorat doar în aparență diferențele 
dintre bogaţi și săraci. Săracii de azi au multe compen- 
sații, dar mănâncă prost, beau o apă rea și respiră un 
aer poluat. Accesul lor la asistența medicală de înalt 
nivel este practic nulă. 

Planeta va deveni un justițiar implacabil. Bogății vor 
fi și ei loviți, în cele din urmă, de degradarea mediului. 
Viaţa normală va deveni un lux. Puţini și-o vor permite. 

în pandemie, am avut prilejul să înțeleg mai bine 
mass media, o realitate importantă a lumii de azi și o 
dimensiune a societății de consum. Modul ei de a 
prelucra 

adevărul mă fascinează. Vechea expresie „hienă de 
presă" mi se pare clasicizată. 


Ar Ar Ar 


De ce calul câștigă în competiţia cu tigrul, în 
materie de frumuseţe? Fiindcă amintește de femeie. 
De altfel, unei femei frumoase i se poate spune „iapă, 
fără ca ea să se supere. I se poate spune și „tigresă', 
dar atunci se face aluzie la temperamentul ei, nu la 
înfățișare. 

După ce un an întreg a prezentat lumea drept un 
iad, acum, pentru câteva zile, mass media o arată ca 
pe un rai al alimentelor savuroase, al peisajelor 
mirifice, al generozităţii și filantropiei. Frumosul 
armistițiu al Crăciunului ne amintește că lumea se află 
într-un război perpetuu. 


Ar Ar Ar 


Actualul lider chinez a declarat că ţara sa merge pe 
un al treilea drum, nici comunist, nici capitalist. Este 
un sistem capabil să evite defectele capitalismului: 
infrac- ționalitatea dezlănțuită, deteriorarea omului din 
pricina consumului devenit scop în sine. Liderul a 
amintit de viciile omului din societatea capitalistă. 
a său ar fi capabil să le asaneze. 


d, peria sărbătorilor, oameni. „SE vor simți 


RUN atata distracţie si re axare. 

Stoicul preferă datoria, hedonistul, plăcerea. Voi fi 
întrebat dacă prima opțiune nu este cumva potrivnică 
naturii umane. Se pare că nu. 


A ir ir 


Spre satisfacția diavolului, mass media a revenit la 
prezentarea obsesivă a unor evenimente cu urmări 
rele sau chiar funeste asupra unor oameni. Ideea unei 
pla- nete-spital se impune. Pentru compensare, 
telespectatorii au parte de multe emisiuni pe teme 
culinare. 

Mass media sugerează că europeanul de azi are o 
nevoie obsesivă de divertisment. Sper că în realitate 
lucrurile stau altfel. 


ir ir ir 


Evoluția „perversă" a pandemiei este uimitoare. Va- 
rianta cea nouă duce lucrurile înapoi cu ani, ca și cum 
doar acum ar începe pandemia. Omul trebuie să se 
adapteze din nou. 

Despărţirile tacite, precum aceea din filmul lui 
Antonioni,  „Eclipsa", pare-mi-se, sunt cele mai 
naturale. Este ceva analog despărțţirilor dintre unele 
mamifere, după copulaţie. Fără cuvinte. 


ir ir ir 

Mass media din România o numește pe principesa 
Margareta, fiica fostului rege Mihai I, Majestate. 
Această formulă li se cuvine doar monarhilor. Românii 
se arată a fi niște slugarnici. Se poartă ca și cum 
principesa Margareta ar fi regina României. 

Fă în fiecare zi ceva dezagreabil; astfel vei fi 
pregătit pentru marile încercări ale vieţii. Un sfat bun. 


Vr ir ir 


In mass media de la noi, sintagma „corectitudine po- 
litică" a devenit „corectitudine ideologică". Aferim! 

în Italia, numărul animalelor de companie îl depă- 
șește pe cel al oamenilor. Apelarea la aceste ființe sim- 
patice s-ar fi întețit datorită pandemiei. Asta îmi con- 
firmă opinia că respectivii iubitori de animale au o slă- 
biciune psihică, ceva în genul unei depresii discrete. 
Asta dacă nu cumva sunt deja niște disperaţi învățați 
să se stăpânească. O idee mai blândă este aceea că 
animalele de companie ar fi niște surogate de copii. 


ir ir ir 


Un comentariu de geopolitică vede lucrurile din 
punctul de vedere al Rusiei. Rezultă că americanii sunt 
cei expansioniști, iar rușii doar se apără. Autorul consi- 
deră că un război nuclear este aproape iminent. Intere- 
santă este o idee atribuită lui Putin, referitoare la 
sferele de influență. Rusia ar avea dreptul la aşa ceva, 
la fel ca în perioada postbelică. 

Marea întrebare este când ar interveni militar Ame- 
rica în mod oficial. Ocuparea Ucrainei nu ar duce la 
așa ceva. Ocuparea României și a Poloniei? Probabil că 
America n-ar interveni nici într-o asemenea situaţie. * 


Nu cred că vreuna dintre cele două părţi are mai 
multă dreptate decât cealaltă. Este vorba, în esenţă, 
despre agresivitate, o componentă importantă a 
condiţiei umane. Narațiunea socială a 
excepţionalismului rusesc este axată pe patriotism. 
Este arma favorită a dictaturilor. Să nu uităm nici că 
dictaturile ajung mai devreme sau mai târziu la 
expansiune  miliară sau doar economică, precum 
China. 


AAA 


Vieţașii sunt niște deţinuţi fără speranţa eliberării. 
Intr-o lume stăpânită de virusul Covid 19, condiţia res- 
pectivă devine ceva uzual. Ideea de libertate este 
destul de șifonată. Pe de altă parte, dacă agresiunea 
mass media se domolește, oamenii se pot obișnui cu 
virușii respectivi, pot coabita cu ei. Englezii, 
avangardiști, au ridicat toate restricţiile și au intrat 
deja într-un asemenea scenariu. Unii vor muri, cei mai 
mulţi vor scăpa. Este ceva asemănător cu traiul omului 
obișnuit sub o ocupaţie străină. 


AAA 
în materie de Covid RA trendul actual este spre 
renuntarea a restricții. Oamenii vor face ce doresc. 

strategie le convine tuturor persoanelor nepericlitate. 
Treptat, omenirea nu va mai avea resurse pentru a-i 
proteja pe cei bătrâni și/sau bolnavi. Nu este ceva 
imoral, în societăţile sărace, o astfel de strategie este 
inerentă. Scapă cine poate, iată ideea. 

Se vorbește despre riscul de sănătate. Oamenii sunt 
pe cont propriu. 

Se afirmă că vremea naţiunilor a trecut. Un 
academi- cian român spune că distrugerea naţiunilor 
nu este condiţia succesului european. El le cere 
românilor să aibă mai multă demnitate. 


Ar Ar “if 


într-o carte despre Clubul Bilderberg se spune că 
tot ce se întâmplă important în lume a fost planificat 
de un grup de aleși. îmi permit să cred că rolul 
întâmplării este mult mai mare în această privinţă. 
Ideea valabilă este că lumea merge spre consolidarea 
unei sclavii sofisticate. 


Ar Ar Ar 


Voci autorizate (pe cât este posibil așa ceva) spun 
că vor urma și alte valuri ale pandemiei, iar oamenii 
trebuie să se obișnuiască, să digere această idee. 

Dacă nu se poate, nu mai vreau, spuse înțeleptul. 


Ar Ar Ar 

Protestul global, teoretizat de sociologi, devine o 
realitate. Se protestează împotriva restricțiilor 
sanitare. Oamenii nu suportă să nu se mai distreze 
împreună. 

In lumea occidentală, divertismentul este vital. Oa- 
menii cu anumite venituri au nevoie de petreceri. 

în România, restricţiile se vor ridica atunci când 
auto- ritătile vor decide că transmiterea comunitară a 
virusu- lui a încetat. 

Modesta mea opinie este că Rusia va anexa Ucraina. 
Nu faci asemenea investiţii uriașe în gol, în chip de 
exercițiu menit să intimideze. America si UE vor 
închide ochii, după o repriză de reproșuri. România va 
avea graniţă cu Rusia, ca pe vremuri. 


A^ A A- 


Rusia face politică imperială prin mijloace clasice, 
UE, prin mijloace economice. 


A A- A 


Pe canalul TV Digi Life, un minunat documentar 
despre un hotel de lux din Paris, „Le Bristol". Este un 
hotel unde vin oameni din categoria „Banii nu 
contează". Acolo, cei din clasa de mijloc nu au ce 
căuta. Cina unui rege și a celor patru invitați ai săi 
costă 17.000 euro. Consume- rismul rezervat omului 
obișnuit nu intră în acest hotel. 

Cum am mai spus, trăiesc în lux oamenii serviţi de 
alţi oameni. Documentarul este un mic argument în 
favoarea neomarxismului, doctrina viitorului. 

Luxul mă fascinează și fiindcă se află la polul opus 
faţă de stoicism. 

Trăirea luxului pare a fi suficientă pentru cineva. 
Respectivul nu mai are nevoie de alte trăiri. Le lasă 
oamenilor obișnuiți. în acest context, este interesant 
de stabilit ce simte omul trufaș. 


BAr x x 


Ucraina este transformată într-un agresor! Poate că 
această țară va deveni o parte a Rusiei, pe o cale sau 
alta. Sau un satelit al acesteia. Un geopolitican ar 
trebui să judece această situație prin analogie cu 
începutul celui de al doilea război mondial. Cât de 
departe va putea avansa Rusia, înainte ca Occidentul 
să intervină altfel decât prin sancțiuni economice și 
livrări de arme? 

Mass media nu prea mai dă știri despre pandemie. 
Situaţia reală a acesteia este necunoscută. Se pare că 
s-a ajuns la etapa „Scapă cine poate". 

Revenind la Rusia, observăm că vârsta înaintată nu- 
1 prea recomandă pe președintele acesteia pentru 
rolul de cuceritor belicos. 


Statistica arată că româncele se mărită adesea cu 
străini. Numărul românilor însuraţi cu străine este 
mult mai mic. Este logic să fie așa. întotdeauna, 
popoarele învinse au furnizat neveste învingătorilor. Se 
pare că etnia 

noastră are o tendinţă suicidară. Nu moare nimeni, dar 
etnia se dizolvă. 


ir ir ir 


Atacarea militară a Ucrainei de către Rusia ține de 
logica imperială și este relativ demodată. Agresiunea 
imperială modernă este economică. China ilustrează 
această variantă lipsită de violenţă fizică. întrebarea 
este dacă NATO ar interveni în cazul unei agresiuni 
împotriva României. Istoria arată că dictatorii au 
tendinţa de a nu se opri, în situaţii precum cea de faţă. 

Prostul moare de grija altuia. lată o zicală româ- 
nească destul de cinică, dar realistă. în aceste zile, ro- 
mânii trebuie să si-o reamintească. 


AAA 


Bunătatea și răutatea sunt la fel de abisale. Pot fi 
concepute doar intuitiv. Sau strict juridic, în funcție de 
cutumele epocii respective. 


AAA 


întrebarea este până unde pot să meargă rușii cu 
războiul lor. Oricum, învingătorul ia totul și devine o 
entitate acceptabilă. Istoria prezintă numeroşi 
dictatori deveniti eroi civilizatori. 


J 

Războiul din Ucraina alimentează pesimismul unora. 
Respectivii cred că oamenii nu învaţă nimic din istorie 
și sunt damnati să repete niște scenarii funeste. 

Cine face analiză geopolitică nu trebuie să caute 
adevărul. El analizează șansele de victorie pe termen 
mediu și lung. În cazul Ucraina, Occidentul trebuie să 
se teamă de „barbari'", precum romanii, cândva. 
Civilizaţia și traiul bun îi debilitează pe oameni. Să 
sperăm că avantajul tehnologic va salva Occidentul, de 
data aceasta. 


HAr -jir "Ar 


Trei agresiuni: pandemia, războiul şi mass media. 
La acestea se va adăuga criza de alimente, energie și 
medicamente. 

In final, câștigătorul are dreptate. 

Etniile cu vocaţia dispariţiei le furnizează altora ne- 
veste și prostituate. 

Mass media nu spune adevărul. Omul obișnuit 
trebuie să îl deducă, dacă este în stare. 


MAr -Ar 'Ar 


Guvemul a constatat încheierea pandemiei. Cifrele 
sunt promițătoare. Să sperăm că nu sunt măsluite. S- 
au gândit la psihicul oamenilor. Și pandemie şi 
război... Deodată... Este prea mult. 

Românii sunt atât de ospitalieri, încât în final își vor 
da și ţara. Politic, fiindcă economic au dat-o deja. 

România este prea „vocală" cu referire la războiul 
din Ucraina, în modesta mea opinie. Condamnarea 
Rusiei este justificată, dar nu „lasă loc de bună ziua", 
taie toate punţile posibile. Se uită că America este 
departe, iar Rusia, peste gard. In viaţa cotidiană, dar și 
în geopolitică, nu este tocmai bine să te superi pe viață 
cu vecinii. 

Intr-un mod involuntar comic, posturile de televi- 
ziune nu mai spun absolut nimic despre pandemie. O 
amintesc doar la trecut. Totuși, mor zilnic oameni. O 
ati- tudine bună, în cele din urmă. Ce nu este 
mediatizat nu există. O vorbă a lui Alvin Toffler, din 
„Șocul viitorului" (1970). 


Ar A" ~tr 


Al treilea război mondial are o componentă clasică, 
predominantă fiind însă arma economică. 

Pe de altă parte, în Ucraina pare a se coace 
recurgerea la arme nucleare. Rezistența Ucrainei pare 
destul de enigmatică, dat fiind faptul evident că 
teritoriile ruso- fone vor fi oricum pierdute. 

Analizele geopolitice sunt neputincioase, iar viitorul, 
imposibil de anticipat. 


AAA 
Filozofia politică a lumii occidentale decurge din 


doctrina creştină, în esență. Dacă Occidentul pierde 
par- 

tida geopolitică, creștinismul va ajunge în etapa sa fi- 
nală. 

Asaltul psihologic practicat de canalele TV de știri 
este neîntrerupt. Cine se decide să îl suporte are 
nevoie de psihicul unui cosmonaut. Respectivul trebuie 
să îndure fără probleme fluxul nesfârșit de știri 
proaste. Mass media are un păcat originar: practicarea 
minciunii și a atitudinii părtinitoare, exprimată prin 
exagerări sistematice. 


A Air 


Dacă Rusia ar folosi muniţie nucleară tactică, NATO 
n-ar interveni. Așa spune un comentator american. Mă 
conving tot mai mult că rezistența Ucrainei se justifică 
mai ales emoţional. 

Un scenariu urât. Rușii ocupă Ucraina, iar 
ucrainenii se stabilesc în România, pe locul lăsat liber 
de românii plecaţi în Occident. 

Fabuloasa realitate! O contemplu prin mediocra 
noastră mass media și, alternativ, citesc „Războiul" de 
Gaston Bouthoul. 


ir A ir 


Mass media este împotriva lui Putin și se arată a fi 
un adversar redutabil. 

Mă întreb ce se va întâmpla după ce Ucraina va fi 
distrusă sub raport material. Va obţine o victorie 
morală, vecina noastră? 

Susan Sontag a scris următoarea butadă: „Rasa albă 
este cancerul umanității." Mă întreb ce propunea, în 
schimb. De fapt, poziţia ei a fost antiamericană și anti- 
creștină. 

în geopolitică, tot ce nu reușește este utopie. 

„Războiul este un lux", spune Gaston Bouthoul. 


Ar Ar Ar 


Bătaia de joc - esenţială în definirea condiţiei umane 
- se regăsește în cele mai neașteptate împrejurări. în 
serialele polițiste de pe canalul Epic Drama, dimineaţa 
personajele sunt tinere, seara au îmbătrânit cu zece 
ani, iar în ziua următoare sunt din nou tinere. Un mort 
reapare etc. Este o bulibășeală în materie de 
cronologie. Telespectatorul nu este respectat, adică 
este supus bătăii de joc. 


Ar -A- Ar 


Unii folosesc limba română ca niște patinatori as- 
piranţi. Nu au proprietatea termenilor, nu alunecă, se 
poticnesc, cad. 


Ar Ar Ar 


S-ar putea ca în curând democraţia să devină un 
lux. Asistăm la un hibrid original de război mondial. 

Un film despre Internet. Știrile false se propagă mai 
repede decât cele corecte, ni se spune. Este o afirmaţie 
plauzibilă, cunoscut fiind faptul că mincinoșii sunt mai 
elocvenţi decât purtătorii de știri adevărate. Ei sunt și 
mai carismatici. Satana are atuurile sale. Adevărul iese 
la iveală, în cele din urmă. Ce folos!? 


ir ir ir 


Aforism apocrif. De la ospitalitate la slugărnicie nu 
este decât un pas. 

Este o problemă cu progresul. Este minunat, dar de- 
vine distructiv. Asta fiindcă oamenii nu devin mai inte- 
ligenţi suficient de repede pentru a salva planeta. 


ir ir ir 


Există o latură mizerabilă a justiţiei de tip 
occidental. Omul bogat nu este atins de braţul legii, 
fiindcă avocaţii săi, plătiţi regește, găsesc la nesfârșit 
chichițe juridice. S-ar zice că democraţia occidentală îi 
favorizează pe infractori. 

In serialul de comedie „Las Fierbinţi" se aud niște 
fragmente din „Vals nr. 2" de Șostakovici. Un 
sacrilegiu artistic. Mizerabilă bătaie de joc. 

Pe Internet apar și justificări ale Rusiei. In cele din 
urmă, va avea dreptate câștigătorul. 

Ipoteza că interesele Europei și cele ale Statelor 
Unite diferă. 


Ar Ar Ar 


Societatea de consum instituționalizează minciuna. 

Individului poate să-i pese de: 1. El însuși. 2. 
Familia lui. 3. Tribul lui (în sens larg). Coreligionarii 
săi, de exemplu. 4. Ţara lui. 5. Imperiul unde se află 
fosta lui ţară. 6. întreaga planetă. Ultima variantă este 
destul de utopică, dar optimă. Ea implică un nivel 
ridicat de inteligenţă și de abolire a agresivităţii 
inerente naturii umane. 


ve x -fr 


„Ce ar fi dacă în «bine» s-ar afla un simptom de 
regres, ceva în genul unei primejdii, amăgiri, otrăvi, al 
unui narcotic prin care prezentul ar trăi pe socoteala 
viitorului?" (Nietzsche, Genealogia moralei) O 
afirmație straniu de „ecologistă". Un adversar al 
societății de consum avant la lettre. Menţionez că în 
text nu este vorba despre latura materială a lucrurilor. 

Anticreștinismul lui Nietzsche poate fi interesant ca 
speculație intelectuală, dar devine urât mirositor 
atunci când are loc un război precum cel din Ucraina. 


Ar Ar Ar 

Norocul istoric al României. Dacă războiul ne va 
atinge, va fi un semn că acest noroc apune. Unele etnii 
dispar, asta este realitatea. 

Cu respect pentru formele de viaţă ale altora, spun 
că actul aprovizionării cu alimente pascale pare un 
semn de disperare bine ascunsă. 

Dacă România va dona Ucrainei arme grele, cum se 
vorbește, nu va fi bine. Ungaria nu face o asemenea 
eroare. 


Ar Ar -ir 


Ortodoxia și alte religii încearcă să ne umanizeze 
prin emoţii. Tehnologia, prin inteligenţă. Nu știu dacă 
vreuna dintre acestea va avea succes. 

A" A Ar 

Hristos a înviat! 


AAA 


Narcisistul este bun pentru epoca actuală. Ar fi însă 
cazul ca el să fie atât de inteligent, încât să nu fie doar 
un supravieţuitor, ci și un ecologist, preocupat de pla- 
neta lui. O performanţă dificilă. 


AAA 

Discriminarea pozitivă a minorităţilor este una 
dintre inovațiile frapante ale lumii occidentale de 
astăzi. 


Ar A" A 


Nietzsche scria în 1887 despre  moleșirea 
societăților civilizate și afirma că justiția „sfârșește 
prin a închide ochii pentru a-i lăsa pe cei insolvabili să 
scape, - ea sfârșește, ca orice lucru bun pe lumea asta, 
prin a se autoa- nula". (Genealogia moralei) In 
categoria insolvabililor, el îi înglobează pe toți 
infractorii. Tot Nietzsche, cu afirmația că mila nu se 
potriveşte naturii umane, dă o posibilă explicație a 
preferinței pentru bătaia de joc. Cruzimea ţine de 
natura umană, iar bdj este și o expresie a cruzimii. 


A A- A 


Divertismentul este miza (recompensa) omului de 
azi, după ce acesta a reușit să-și asigure hrana și locul 
de dormit. Săracii ţintesc divertismentele ieftine, 
bogății, pe cele de lux. 

Anumite hotărâri ale justiţiei din ţara noastră nu 
sunt respectate în alte ţări ale UE. Asta arată câtă 
suveranitate și cât prestigiu are România de azi. 


AA-A- 


Rușii ar dori să producă foamete în ţările sărace. Ar 
urma o migrație masivă în Europa. Ţările occidentale 
ar 

fi astfel destabilizate. Diabolic. De pe acum sunt prea 
multi migranţi, dar acest fapt nu este recunoscut 
oficial. 


AAA 


Esenţa etosului ţigănesc tradiţional este lipsa 
respectului pentru ceea ce nu ţine de etnia respectivă, 
dar și pentru ideea de civilizație europeană. Un 
imobilism manifestat de secole.  Respectivii nu 
evoluează decât în domenii colaterale, cum ar fi 
acceptarea unor înlesniri aduse de tehnologie. Există 
și excepţii, desigur. 

în Statele Unite, o fetiță de zece ani cântă foarte 
frumos „Nessun dorma". Publicul din sală începe 
imediat s-o acompanieze cu strigătele de aprobare 
rezervate unui star pop-rock. Reculegerea în faţa 
frumosului le este necunoscută acelor spectatori. Ei 
doresc să participe, să iasă cumva în evidenţă. Fetița 
cântă pe fondul unor urlete generalizate. 


Xak 


Țiganii, spun unii, ne-au schimbat destinul, 
inoculân- du-ne gustul pentru bătaia de joc și implicit 
disprețul față de ideea de respect. Ne batem joc și de 
noi înșine, imitându-i pe ţigani. Aceasta este opinia 
unui personaj. 


e când cup andemi măresc evolutia minunat 
de eni a màr din fata e rostrei mele. oa 
ramuri se * 


luptă pentru ceva echivalent poziţiei de lider. Anul tre- 
cut, una dintre ele părea că a câștigat definitiv partida. 

Era de departe cea mai înaltă. Acum, a doua, derivată 
din ea, tinde să capete supremaţia. Este o uzurpatoare 
și arată multă vitalitate. Actualul lider, uzurpator la 
rândul său, a fost initial o ramură derivată din 
trunchiul principal și nu o prelungire a acestuia. Și la 
plante, cineva pierde, iar altcineva câștigă. 

Dintr-un minunat documentar, aflu că valoarea mo- 
rală esenţială a japonezilor este respectul. Japonia este 
ţara cea mai tehnologizată, dar și cea mai periclitată în 
privinţa natalității. Mulţi tineri sunt workaholics și nu 
au relaţii cu sexul opus. Și-ar putea rezolva problema 
aducând niște ţigani de la noi. Opinia personajului 
amintit anterior. 


AAA 


Corectitudinea este un lux. Bogăţii sunt mai corecțţi 
decât săracii, fiindcă își permit să fie. Săracii corecţi 
sunt niște oameni cu multă vitalitate sau niște asceti. 
Totuși, +, ., - intră în discuţie și tradiţia culturală. 
Oricum, dependenţa corectitudinii de nivelul de trai 
pare un fapt. De altfel, regii sunt cei mai corecţi. Mint 
și ei, dar la niveluri fără sens pentru omul obișnuit. 


AAA 
Numărul jurnaliștilor e foarte mare, dacă îi conside- 
răm și pe cei prezenţi în reţelele sociale. Jurnalistul 


este un emițător de informaţii și de opinii. Zeul tutelar 
al res- 

pectivei bresle e incompetenţa. Există și o minoritate 
mai stimabilă. Respectivii aduc informaţi nude și 
verificate. 

Un titlu pentru un roman despre România de azi. 
„Sindromul renegatului". 


XxXA 


Un documentar despre uņ hotel de lux din Paris, 
Hotel de Crillon, O noapte într-un apartament costà 
7000 de euro. Trăirea luxului este fascinantă. Toți sunt 
fericiti. O 1 1 


cameristă ia 1700 de euro pe lună și primește atenții 
de la conducerea hotelului. Ea se declară foarte 
mulțumită. Se numeşte Karima şi este probabil 
maghrebiană. Condiția ei socială n-o deranjează 
absolut deloc. Hotelul este o fabrică de făcut bani. De 
pe Internet, aflu că proprietarul ei este, după nume, un 
arab. 


BA -A 


Apocalipsa aduce o renunțare progresivă la 
practicarea luxului. Ceasul istoriei va începe să 
meargă înapoi, în această privință. 

Matthew effect. Bogății devin tot mai bogaţi, săracii, 
tot mai săraci. 


Mir AA 


Circulă ideea că pandemia nu se va încheia și va de- 
veni o parte din viața cotidiană. Oamenii ar trebui să 
se adapteze. 

Probabil că la bătaia de joc se ajunge în mod 
necesar, prin deteriorarea inerentă a unei relaţii 
umane. Prin uzură. Omul sfârșește prin a-și bate joc de 
alți oameni, de instituţii, de simboluri etc. Stoparea 
unei asemenea evoluţii cere multă energie, pare-se. 


“fr 


„Vacanţă cu orice preţ." Formulare de la un post TV 
de știri. Pare corectă. Corporatiștii au această miză în 
viaţă. 

Dacă în viitor robotii vor face treaba, nevoia de 
diver- tisment va deveni demenţială. 

Succesul este obţinut atunci când perseverezi în a 
face ceea ce nu-ți place. O zicală interesantă, poate 
chiar corectă. 


EAr -fr -Ar 


Un documentar despre o acțiune anti-Churcill. 
Cancel culture. Ni se spune că a fost rasist, iar statuile 
lui ar trebui să fie puse în muzee, nu în locuri publice. 

In viitorul relativ apropiat, conceptul de rasă nu va 
mai avea acoperire în realitatea socială. Se va produce 
o metisare generală. în acest proces, rasa albă va 
dispărea prima. Trist, vesel? 


BAr -Ar MAr 

Filmul „Ducesa" (2008) prezintă scene cu aristocrați 
englezi de la sfârșitul secolului al 18-lea. A luat 
premiul Oscar pentru costume. Hainele acelor oameni 
erau cumplit de incomode. Fascinant! Idealul 
comodităţii nu apăruse încă, asa rezultă. La omul de 
azi, lucrurile stau ta- man pe dos. Acei aristocrați erau 
stoici fără s-o știe. Se revanșau, ce-i drept, în festinuri 
pantagruelice și prin trăirea aroganţei. Savurau și 
faptul de-a avea multi servitori. 


AAA 


Tensiunea dintre China și Taiwan s-ar putea datora 
naturii imitative a omului. Poate că și războaiele sunt 
molipsitoare. 

în modul său discret și implacabil, timpul verii se 
apropie de sfârșit. Se discută despre energia necesară 
la iarnă și despre noi variante ale virusului. 

America este totuși destul de agasantă uneori, cu 
ambiția ei de a livra tipul său de democraţie întregii 


lumi. Să nu cârtim, totuși! 
. >» 


Pedeapsa cu închisoarea pentru criminali este prea 
blândă. Respectivii n-o duc prea rău în detenție. Se 
acomodează și devin nişte filozofi. Cei vechi vedeau 
altfel lucrurile. Ei chiar pedepseau. 


AAA 
Se discută despre iodura de potasiu, utilă după o ex- 


plozie nucleară. Spre regret, atacul cu arme nucleare 
pare a fi în logica războiului din Ucraina. 

Printr-o scamatorie politică, ţiganii au încetat să 
mai existe în România. Statisticile nu-i înregistrează, 
mass media nu-i pomenește, deci nu există. 

Firmele de servicii funebre au, de ceva timp, vitrine 
cu ferestre mate. înainte erau vizibile numeroase coș- 
ciuge, unele dintre ele somptuoase, cu mânere și orna- 
mentaţii. Totul pentru comoditatea cetăţeanului. Nu 
cumva să-și strice starea de spirit. Ipocrizie. în schimb, 
canalele TV de știri se întrec în a etala știri despre 
accidente. Știristele par pe deplin satisfăcute când 
accidentul s-a soldat și cu morți. Fluxul neîntrerupt de 
știri proaste pare a fi coloana vertebrală a 
respectivelor posturi. Cum am mai spus, în timpul 
dictaturii lucrurile stăteau taman pe dos. Ciudată 
răsturnare! 


Dacă ideea de etnie dispare, „dispar" și etniile. Ro- 
mânii se diluează. Rămâne de văzut cât va mai exista 
România, ca stat de sine stătător. De pe acum, nu mai 
sunt date oficiale despre compoziţia etnică a 
populaţiei. Recentul recensământ n-a mai investigat 
acest aspect. 

Diversele crize par a revigora însă ideea de 
patriotism. 

Canalele TV de ştiri și acatholia (refuzul 
generalului) descrisă de Noica. Știrile sunt axate pe 
morțile unor indivizi, la nesfârșit. Da, oamenii de azi 
tind să nu mai aibă nimic sfânt. 

Un studiu științific conchide că apa de ploaie de pe 
Terra nu este potabilă și va rămâne așa și în viitor. De 
vină ar fi plasticul și alte substanţe sintetice solubile în 
apă. Adevărul este că civilizația umană nu mai speră să 
salveze planeta, căutând să migreze spre alte planete 
locuibile. Rămâne de văzut dacă tehnologia va evolua 
suficient de repede, astfel încât cei foarte bogaţi să 
poată pleca pe alte planete sau pe staţii orbitale. 
înconjurați de înlesniri tehnologice ieftine, cei săraci 
nu vor avea nicio sansă. > 

Nu se mai realizează filme americane de ficțiune 
unde să nu apară și negri. S-a picat în situaţia inversă 
față de segregarea rasială. Cum oamenii imită filmele, 
cuplurile inter-rasiale se înmulțesc. Foarte bine, 
doamnelor si dom- nilor! 


AAA 


Ce fac bloggerii și vloggerii? Creează conţinut. O ex- 
presie interesantă. Spre deosebire de autorii 
tradiționali, aceștia nu mai au treabă cu posteritatea. 

Personajul meu ar trebui să caute o strategie de 
viaţă. Să-și dea un sfat: „Nu intra în panică!" Apoi, încă 
unul, în stil arhaizant: „Aibi noroc!". Are dreptate. Cu 
astea două te descurci. 

Privit din afară, turismul de masă are ceva pathetic. 
(Cuvântul englez înseamnă jalnic.) Poate că percepţia 

mea este aceea a unui ins obosit. La TV, turiștii masaţi 
pe plajele de la Marea Neagră par fericiţi. Good for 
them! 


ir ir ir 


Mai întâi, la TV ni se spune că este o secetă 
cumplită, foarte rea. Peste câteva ore, aflăm că vor 
veni ploi puternice, foarte rele. Automatizare. 

Filozoful privește lumea așa cum este aceasta și în- 
cearcă s-o înţeleagă. Moralistul este nemulţumit de 
lume și în special de natura umană. Critică realitatea, 
încerc să-l imit pe filozof. 

Supermarket-uriie le fac reclamă produselor 
românești. Reclamele nu spun însă că profitul merge la 
investitorii din străinătate. „Fermierii' români sunt 
niște slugi. Există și excepții, dar nu prea 
semnificative. 


ir ir ir 


Și cei mai bogaţi oameni au nevoie de ceva noroc. 
Uite cazul lui Steve Jobs. Omul sărac, în schimb, are 
nevoie de noroc cu carul. 


ăzboiul cibernetic este neîntrerupt, ni se spune. 
Harkey ura si introduc aosul in uhe. Yunt contra- 
» 

caraţi cu greu. Toate sistemele de supravieţuire din 
marile orașe pot fi distruse cu arme cibernetice. 
Chestia asta le dă apă la moară celor porniţi împotriva 


tehnologiei. Aceștia spun că dezvoltarea ar trebui 
oprită, dar cei realiști știu că așa ceva nu se mai poate. 

AAA 


Un personaj constată că întreruperile tacite ale unor 
reiatii umane sunt cele mai reușite, chiar cele mai ele- 
gante. Nu mult timp după ce a lansat această ipoteză, 
el trăiește așa ceva. A avut oare o premoniţie? în 
legătură cu această întrerupere tacită, el se declară 
fascinat atunci când află că o persoană îl ura, dar 
ascundea acest sentiment chiar si fată de ea însăsi. 
Probabil că există oameni ai resentimentului, cum 
afirma Max Scheier, își spune el. Apoi se felicită pentru 
că deţine o anumită tocire a sensibilităţii, inerentă. 
Dumnezeu le-a dat asa ceva oa- menilor ca mine, 
suport relativ ușor despărțirile. Rămân singur, dar nu 
sufăr la fel de mult precum cei abandonaţi în filmele 
comerciale americane, proaste prin definiţie (filmele, 
nu personajele). 


AAA 


Aleksandr Dughin, ideolog de dreapta rus. El moti- 
vează invazia din Ucraina și recomandă constituirea 
unui imperiu euroasiatic, capabil să se opună america- 
nilor. El îmbină geopolitica germană cu panslavismul și 
mișcarea teosofică rusă. în geopolitică este invocat „in- 
stinctul de expansiune". O afirmaţie cu aparenţă rea- 
listă. 

România este perdanta unui război economic, zic 
unii. 

EAr -Ar 


Vrând-nevrând, în timpul pandemiei m-am uitat 
mult la posturile TV de ştiri. Cred că această activitate 
poate să-i inducă omului o depresie psihică. Dar 
ştiristele? Cred că ele nici nu mai bagă de seamă ce 
spun. Pe de altă parte, pe fețele lor se citeşte strania 
satisfacție a datoriei împlinite. Se pare că aşa este 
înţeleasă jurnalistica: o difuzare neîntreruptă de știri 
proaste. 

Un personaj ar trebui să se întrebe dacă dezvoltarea 
tehnologică are un preţ. El ar dori să afle natura și am- 
ploarea acestui preț. 

Un serial cu temă științifică despre poluarea Pacifi- 
cului cu plastic. Idealul occidental al confortului nu 
este OK. Așa rezultă. Milioane de tone de plastic 
pătrund în oceane și devin toxice. S-ar zice că nu este 
nimic de făcut. Plasticul a ajuns și în Antarctica, 
ţinutul teoretic cel mai curat. Sistemul comercial axat 
pe supermarket-uri presupune ambalarea în plastic a 
produselor. Ca și emisiunile de știri, aceste 
documentare despre deteriorarea planetei nu-i 
înveselesc pe privitori. Există totuşi şi o speranță: 
anumiți microbi descompun plasticul din apă. 

Poluarea mediului este o formă a bătăii de joc. Nu 
este respectată planeta. 


AAA 


Lumea occidentală, cu toate înlesnirile și armele ei, 
e foarte fragilă. Războiul din Ucraina ne aminteşte 
asta. 

In aparenţă, dezvoltarea medicinii a creat o lume 
aproape invulnerabilă la boli. Nu este așa. Armele au 
asigurat pacea. Nu tocmai. 'Tragismul, dar și 
grandoarea condiţiei umane. 

Un pronostic pentru Ucraina. Va ceda teritorii, iar 
Occidentul va accepta această situaţie. America i-a dat 
Ucrainei multe miliarde de dolari, fiindcă are mari 
interese în zonă. Aceste interese sunt deghizate într-o 
luptă de principii pentru democraţie și echitate. 

Poate sub influenta unor lecturi din Nietzsche, cred 
că actul filantropic are ceva împotriva naturii și se 
sfârșește prost. Am trăit numeroase împrejurări când 
beneficiarul actului filantropic ajungea să-și urască 
binefăcătorul. Se pare că recunoștința cere un consum 
de energie. Ingratitudinea ar fi comodă, poate chiar 
savuroasă. 


Ar A 


Lumina solară s-a schimbat. E cald, dar o moleșeală 
se simte în aer. Focoasa vară s-a transformat într-o 
„făptură" cu elanuri diminuate. 

într-adevăr, lichelele sunt întotdeauna niște oameni 
simpatici, nespus de comunicativi. Când ai o tranzacţie 
de făcut, preferă-l pe omul posac. Vei avea astfel ceva 
mai multe șanse de a nu fi tras pe sfoară. 


AAA 


Filmul „Once" (2007) arată valorile lumii 
occidentale de azi. Sugerează că am putea trăi într-o 
lume cu oameni 

buni și calmi. Filmele de acţiune, în schimb, îţi spun că 
lumea este rea, iar oamenii sunt agresivi și violenţi. 
Nici una dintre variante nu poate fi realistă. Oricum, 
pare evident că mentalitatea dominantă a omului 
occidental străin de culpele penale e derivată din 
morala creștină. 

De semnalat un fapt interesant. Emisiunile de știri și 
filmele de acţiune (comerciale prin excelenţă) au un 
efect identic: induc depresie și anxietate. 


x -fc Ar 


Un eseist român ne oferă o viziune sumbră asupra 
lumii de azi, găsită într-un text Purana, vechi de 2500 
de ani. El adoptă postura unui moralist dezamăgit de 
natura umană. Aş fi preferat să-i aud părerea de filozof 
neutru asupra lumii de azi, aşa cum aceasta este, mai 
presus de nemulțumirile cuiva. Să ne spună cine va 
câştiga partida acestui început de mileniu. 

In Anglia, oamenii obișnuiți au început să renunţe la 
animalele lor de companie, micul lor lux. 

Rusia + Europa versus America? O posibilitate 
extravagantă, dar permisă de logica istoriei umane. 


AA x 


Drepturile individului nu erau o prioritate înainte de 
lansarea democraţiei de tip american. Asta înseamnă 
că toţi au greșit și doar americanii au avut dreptate? în 
principiu, da. întrebarea este însă legată de costuri. 
Este 

viabilă pe termen lung o cultură bazată pe drepturile 
individului? 

Cred că ar trebui să primeze interesele planetei, nu 
cele ale individului. Problema este că nu există o 
instanță creditabilă, capabilă să stabilească aceste 
interese. O soluţie ar fi un dictator global ecologist. 
Acesta ar putea fi un extraterestru sau o inteligență 
artificială creată de om. Acest scenariu nu e nou, 
numai că, de regulă, dictatorul nonuman începe prin a- 
i lichida fizic pe oameni... 


ek ir-k 


Cei mai mulţi oameni depind de minciunile spuse de 
alţii. Confortul lor psihic este legat de acestea. Nu au 
nevoie de minciuni doar cei absolut siguri de ceea ce 
doresc cu adevărat. Aceștia din urmă, presupun, au 
inteligenţe peste medie. Observăm că oamenii civilizaţi 
și inteligenţi seamănă cu cei primitivi, într-o privinţă. 
Cei dominați de instincte primare știu de asemenea ce 
vor: să mănânce bine și să se acupleze în modurile 
dorite.  Inteligenţii nu dau atenţie minciunilor, 
primitivii le ignoră. 

ir ir ir 

Americanii ar fi provocat declanşarea războiului din 
Ucraina, fiindcă au dorit să epuizeze arsenalul ruşilor, 
să-i lase fără arme moderne. O teorie interesantă, dar 


destul de șubredă. De ce ar fi făcut una ca asta? Cât 
timp au armament nuclear, rușii sunt intangibili. 

Asemănarea virusurilor cu niște extraterestri 
invada- > $ 
tori. Nişte mutații agravante i-ar transforma în stăpânii 
planetei. 


AA 


Legea consecințelor neintenţionate. Existenţa ei 
este dovedită de multe evoluţii istorice. „Unde dai și 
unde crapă." O zicală românească referitoare la 
aceeași idee. Cred că legea operează și în existenţele 
indivizilor. Oricine poate să o descopere în lanţuri de 
mici evenimente din viata lui. în acest context, ne 
amintim că destinele oamenilor depind de cunoscuţii și 
de rudele lor. Ai noroc să dai peste oameni favorabili, 
iese bine. Să nu uităm însă rolul norocului, în general. 
Este foarte important. 


AAA 


România a fost transformată dintr-o ţară industriali- 
zată, într-o ţară de consum. Asta spune un străin 
aclimatizat la noi. Are dreptate. Nu spune „colonie", 
dar o gândește. 

Un istoric zice la TV că englezii sunt un popor capa- 
bil de respect. O idee importantă. Popoarele aplecate 
către bătaia de joc, adică spre lipsa de respect, nu au 
un destin bun. Istoricul spune și că popoarele foste 
imperiale păstrează ceva din vechea structură. De 


exemplu, au servicii de informatii foarte bune. 
» 

„Excelenta stare de spirit a diferiților slujitori din 
tările bogate. Aceștia sunt pur și simplu fericiți. Nici 
vorbă de resentimentul constatat de Nietzsche si Max 
Scheier. Ei > 


tot sclavi sunt, în esenţă, dar distilatele semne de 
bună- voinţă venite de la stăpâni îi fac fericiţi. Trebuie 
să ţinem cont și de faptul că sunt relativ bine plătiţi. 
Teoretic, capitalismul îi face fericiţi pe toţi. 

Idolatrizarea casei lor regale îi face pe englezi un 
popor interesant. Constatăm că brexzf-ul n-a fost un 
accident, ci un semn de orgoliu. Englezii se poartă ca 
și cum ar fi încă un imperiu. 

în relaţiile dintre oameni, recomandabilă ar fi 
neutralitatea binevoitoare. Iubirea se transformă ușor 
în ură și resentiment, este fragilă. Dacă există și 
respect reciproc, este perfect. Iubirea să le fie 
rezervată copiilor, precum era în lumea rurală a 
bunicilor mei. 


ir ir ir 


Pesimismul se „vinde" mai bine decât optimismul. 
Dovadă sunt distopiile, dar și știrile proaste. Asta în- 
seamnă că majoritatea oamenilor sunt pesimiști? Domi- 
narea ştirilor proaste ar fi deci de înţeles. Este o ches- 
tiune comercială. Oricum, acestea nu trebuie luate 
prea în serios, nefiind în mod riguros exacte. 


ir ir ir 

„Cei patru șerpași" (2012), un documentar despre 
oameni aflați la antipodul idealului de comoditate al 
occidentalului. Șerpașii trăiesc în condiţii extreme și 
arată că stoicismul nu este doar o speculație filozofică. 
Vieţile lor arată că dezvoltarea tehnologică este bună 
doar până la un punct. Șerpașii au îmbrăcăminte 
modernă, telefoane mobile și ochelari de soare, dar 
cam atât. Sunt credincioși (budism) și contrazic tezele 
lui Jacques Attali despre robotizarea oamenilor. 


Ar Ar Ar 


Sper că n-am avut „gura pocită" (expresie folosită la 
țară, cândva), atunci când am prezis folosirea 
loviturilor nucleare în Ucraina. Nu se va întâmpla așa 
ceva. 


Axx 


Occidentalii europeni suportă foarte greu războiul și 
lipsurile aduse de acesta. Scopul lor în viață este 
confortul sau, după cum spune eseistul, „timpul 
plăcut". Războiul este un timp cum nu se poate mai 
neplăcut. Popoarele cu foste regimuri politice 
comuniste sunt obişnuite cu timpul neplăcut şi se 
adaptează mai uşor la război. 

Creștinismul şi islamismul promit obținerea 
timpului plăcut după moarte. 


Ar Ar Ar 

„Recuperare identitară". O expresie auzită la TV, cu 
referire la români. Se sugerează fără voie că 


identitatea a fost pierdută. Corect. 


„Viaţa într-un oraș mare este un proces de tip indus- 
trial. lată de ce oamenii dau mare atentie mâncării si 
se- >» * xului. Respectivele activități sunt încă de tip 
artizanal. 


ir ir ir 


Cel mai misterios aspect al războiului din Ucraina 
este, în opinia mea, eroismul soldaţilor ucraineni. Pare 
a se alimenta dintr-o ură ancestrală faţă de ruși. 

Recitesc fragmente din însemnările mele de roman- 
cier lipsit de energie narativă. Personajele au niște ma- 
rote ideologice evidente. Asta este bine. Nu-mi plac 
oamenii cu opinii schimbătoare. 

Repetările obsesive, interminabile, ale unor 
secvenţe TV, de regulă comerciale, sunt agresive. Ai 
spune că sunt arme într-un război psihologic. 

Ideea unei reîntoarceri la sclavagism. Alte realităţi, 
același decalaj colosal între bogaţi și săraci. 
Polarizarea bogăției este un fapt recunoscut. Acest 
fenomen se accentuează rapid. în sclavagism, mulţi 
lucrează pentru puţini. Apropo, industria produselor de 
lux înflorește în timpul interminabilei pandemii. 

în politică, scopul nu este să ai dreptate, ci să 
câștigi. 


ir ir ir 

secPAMeRii find (Spui initalive, eS dea presupuz că 
» i 4 ` i 
pentru prăjituri se aude un fragment din Simfonia a V- 
a de Beethoven. Bătaia de joc este evidentă și probabil 
molipsitoare. 

Bătaia de joc şi practicarea sau visarea luxului sunt 
importante pentru oamenii de azi. Nu au însă sens 
pentru un ins stoic. 

Tenacitatea este bună, dar trebuie să fie cugetată. 
Fiecare obiectiv merită o anumită cantitate de energie. 
Când omul Stabileşte că aceasta a fost consumată, este 
bine să-și oprească eforturile și să-și vadă de treabă. 
Asta dacă nu vrea să se transforme într-un Sisif și să 
adopte postura de damnat. 


Xk 


Lumea oamenilor foarte săraci este ocolită de scrii- 
tori. Cititorii de cărți nu doresc să-și perturbe digestia 
cu informații dizgrațioase despre oameni aflați în sub- 
solurile societății. Li se par mai interesanți cei bogati, 
vedetele. Ar fi tentantă scrierea unui roman pornit de 
la viața unei fete frumoase, o floare răsărită din solul 
imund al lumii din subteran. 


A A -fr 


Fotbalul ilustrează deja globalizarea. Jucătorii sunt 
cetățeni ai lumii. Ai bani, îl cumperi pe aproape oricare 

îți place. Mai există meciuri inter-ţări, dar acestea sunt 
niște excepţii, unde se exersează un patriotism tot mai 
formal. 

Cine este de vină pentru decăderea de facto a 
României? Politicienii sau destinul? 


AAA 


în Coreea de Sud, de Halloween, 151 de oameni au 
murit în înghesuiala de pe o stradă îngustă. O dovadă 
că oamenii nu știu cum să-și gestioneze libertatea. 
Asiaticii cei sobri și-au dat în petic. S-au lăsat 
contaminaţi de gustul altora pentru agitația 
prostească. 


Ar -Ar TA 


Cum am mai spus, escrocii sunt întotdeauna niște 
oameni foarte agreabili. în general, omenii răi au ceva 
fascinant. De menţionat cazul mincinoșilor. Relaţiile cu 
ei 1 » » 


au ceva aventuros, plin de suspans. Cinstiţii, paroliștii, 
punctualii, corecţii pot să pară plictisitori. Un alt exem- 
plu, semnificativ în context. Numeroase soţii adultere 
sunt foarte conștiincioase în rolurile lor de neveste. 

Ignoranţa conferă inocenţă și impunitate. Expresia 
„sfântă ignoranță" este întrucâtva justificată. 

Un roman intitulat „România castrată". Sau mai de- 
grabă „România sterilizată". Sună mai civilizat. 

Nu intru în panică. Intră panica în mine. Un joc de 
cuvinte, nu știu cât de amuzant. 

AirA 


Cultul contemporan al diversităţii ascunde o 
anumită ipocrizie. Conflictele nu sunt abolite, ci 
„distilate" până la cote inimaginabile. Cultul libertăţii 
individuale este într-o situaţie asemănătoare. Sclavia 
sofisticată este o realitate. 

Orice adicție are ceva comic înainte de a deveni tra- 
gică. Se vorbește (se vorbea) despre băutorii de dimi- 
neaţă (Morgentrinkers). Aceștia nu erau consideraţi 
OK. 


ir ir ir 


Știriștii și știristele de la un post TV dau vești foarte 
rele, iar în secvenţa următoare se arată a fi foarte 
veseli. Idioţi? Sau doar anesteziaţi afectiv? Jurnalistul 
TV este un animal foarte ciudat, orice s-ar zice. Este 
unul dintre produsele bizare ale vremurilor noi. 

De ce sunt atât de inaccesibile femeile urâte? 
Fiindcă lipsa cronică de interes a bărbaţilor pentru ele 
le-a înrăit. 


ir ir ir 


Pe vremuri, se spunea că bogat este omul fără 
datorii. Acum, într-o piramidă a puterii, la nivelul cel 
mai de jos sunt situați „sclavii datornici". Românii fac 
parte din această categorie. Am citit că dobânda 
plătită anual de statul român depăşeşte 20 de miliarde. 
Pare plauzibil. 

AAA 


Experiențele mele ciudate (dar nu LGBT) din ultima 
vreme mi-au confirmat teza că prostia omenească este 
ingredientul cel mai toxic din lumea de azi. Am mai ob- 
servat, de asemenea, că proștii sunt norocoși, de 
regulă. Zicala românească („Prost să fii, noroc să ai.") 
se ba- zeaxă pe observaţii corecte. Amintesc și o altă 
zicală justificată: „Decât cu prostul la câștig, mai bine 
cu deșteptul la pierdere." 


AAA 


Observațiile mele empirice îmi sugerează ideea că 
omul devine mai bun (rău) la suflet pe măsură ce înain- 
tează în vârstă. Se fortifică o structură iniţială. La cei 
educati, semnele sunt ascunse, deși evoluţia are loc. 


AAA 


în discuţia despre minciună trebuie introdus și co- 
merţul - esenţa societăţii de consum. Obţinerea 
profitului cu mijloace exclusiv oneste este o utopie. Un 
exemplu. Practic, toate reclamele exagerează, în bine. 
Asta atunci când nu mint de-a dreptul. 

Oamenii de caracter au o anumită rigiditate psihică. 
Nu cumva aceasta este un neajuns în lupta vieţii? Gela- 
tinoasa meduză este, pare-se, cel mai de succes animal 
de pe Terra. 

Păstrarea identității naţionale este o problemă și 
pentru alte ţări din Europa. Realizatorii unor 
documentare despre invazia africanilor conchid, 
diplomatic, că este o situaţie complicată. Nici rea, nici 
bună. 

Ideea că dezvoltarea devine toxică de la un anumit 
punct pare logică, deși contrazice mentalitatea domi- 
nantă de azi. 


Ar -Ar 


Viaţa este o cursă. Este o alergare, dar și o capcană. 

Cei bogaţi văd lumea cu ochii lor, cei săraci, la 
televizor. O mică diferenţă. 

Marii autori nu fac partizanat politic în scrierile lor. 
Le lasă această activitate jurnaliștilor deveniți 
prozatori de mâna a doua. 

Optimiștii cred că artificialul va câștiga lupta cu 
naturalul, iar omenirea se va reconstrui cu succes. 
Pesimiștii sunt sceptici în această privinţă. 

Religiile au și avantaje. Ele promit fericirea după 
moarte, iar credincioșii nu mai caută cu atâta 
disperare să fie îndestulati în lumea reală. Consumul 
este astfel temperat, iar planeta suferă mai puţin. 
Marelui Borges i-a scăpat această nuanţă. El și-a 
exprimat disprețul faţă de oamenii credincioși. 


Xak 


Lumea fotbalului este deja globalizată. Diferitele 
echipe de la CM sunt formate din etnii diferite, fără le- 

gâturi cu profilul tradiţional al ţărilor respective. Se in- 
tonează imnuri naţionale, dar acestea sună bizar 
atunci când îi privești pe jucători. 

CM sugerează și nevoia disperată de idoli a 
oamenilor. 

Sindromul jenei de a fi român. Fără patimă, constat 
că este ilustrat de nu puţini conaţionali ai mei. Prenu- 
mele date copiilor sunt poate cea mai evidentă dovadă. 


HA- -A- -A 


Indigenii pierd partida cu alogenii. Este o lege, 
pare-se. America și Australia sunt cele mai izbitoare 
exemple. Şi românii, ca etnie și nucleu al unei 
statalități, pățesc la fel. 


AAA 


în episoadele mai recente ale serialului „Las Fier- 
binţi" nu se mai fac atât de multe referiri la vocația (in- 
ventată) a românilor pentru hoție. Cineva l-a tras de 
mânecă pe scenarist, pare-se. Cretina bătaie de joc la 
adresa românilor s-a estompat. în schimb, sugestia că 
românii sunt de-o prostie rară funcționează încă. 

în discuția despre alogenii de la noi este necesar să 
amintim zelul neofitului, sârguința arătată adeseori de 
oameni transplantati în ţări străine. 

Guvernul dă ajutoare oamenilor săraci, din bani îm- 
prumutaţi cu dobândă mare. 

La noi, se menționează uneori încheierea 
pandemiei. De fapt, nu este așa. Molima continuă. 

it -k it 


Omul liber în stil american este prizonierul nivelului 
său de trai. 

Un oficial american a declarat că România este cel 
mai de nădejde partener strategic al țării sale. Se con- 
firmă vocația de vasal a României. Totul merge strună 
în parteneriatul strategic americano-român. Este 
necesar doar ca numărul militarilor americani de la 
noi să crească, să ajungă la nivelul zecilor de mii. 


x -jir -fr 


„Noi suntem români/ Noi suntem aici în veci 
stăpâni." Aşa sună versurile unui cunoscut cântec 
patriotic. Români suntem, nu și stăpâni. 

Sindromul nemulțumirii de-a fi român este real. » 


fr -fr 


Mass media de la noi nu prea mai aminteşte de 
Covid 19, deși acesta continuă să se manifeste într-o 
veselie. Se pare că la nivel european s-a emis o 
asemenea directivă. S-a considerat că strategia 
vaccinării și a purtării măștii trebuie abandonată. 
Scapă cine poate, ni se sugerează în mod tacit. 

O vânzătoare dintr-un magazin chinezesc de la noi 
purta mască de protecţie. Nici unul dintre dienţi n-o 
imita. Respecta politica „Zero Covid!", aplicată în ţara 
ei de baștină! 

Un personaj din proiectatul meu roman îl admiră pe 
Petre Ţuţea. L-am cunoscut personal pe TȚutțea, la o 
masă din cantina (restaurantul) Uniunii Scriitorilor, pe 
Calea Victoriei. Era un ins monologal, nici nu auzea 
replicile interlocutorilor săi. îmi plac la el gândirea 
contradictorie şi renegările ideologice. Era un 
admirator al liberalismului, dar și al lui Ceaușescu. 
Dacă dictatorul ar fi făcut autostrăzi, ar fi fost mai 
bine. Tutea n-a emis această idee, dar ar fi putut s-o 
facă. Om sincer de felul lui, el a ilustrat faptul că 
ideologiile de stânga și cele de dreapta sunt la fel de 
argumentabile. Opţiunea ireductibilă pentru una dintre 
aceste două posibilități implică o doză de ipocrizie sau 
una de limitare intelectuală. 


ir ir ir 


Opoziția Austriei față de intrarea României în 
spaţiul Schengen a fost interpretată și ca un act de 
aroganță. Micuța Austrie a păstrat ceva din 
mentalitatea imperială. 

S-ar putea ca Europa să constate că alianța sa cu 
Statele Unite nu e atât de reușită cum pare. Varianta 
aceasta este absurdă, la prima vedere, dar poate fi 
argumentată. 

Există o generalizată deteriorare morală a omului de 
azi? 

Creșterea violenţei în fotbalul românesc. Jucătorii se 
calcă reciproc pe picioare și se lovesc cu coatele în 
capete. Cu nu mulţi ani în urmă, aceste manifestări nu 
existau. 

pi di id 


Delirul argentinienilor după câștigarea Cupei Mon- 
diale la fotbal a avut legătură cu mentalitatea tribală. 
Dacă Franţa, cu echipa ei de africani, ar fi câștigat, 
francezii s-ar fi bucurat cu mai multă moderație. Nu 
este o ipoteză rasistă. Trebuie însă să admitem că 
mentalitatea tribală nu poate fi înlocuită atât de 
repede pe cât și-ar dori-o globaliștii. 

La TV se recomandă niște „excursii culinare". Actul 
de a mânca bine încearcă să combată depresia cronică 
a omului dependent de tehnologie. 


MArAA 


La TV, se vorbește în mod maniacal despre 
mâncare. Sper că pe oamenii reali nu-i obsedează 
masa de Crăciun. Fără a o face pe moralistul 
nemulțumit de condiţia umană, nu pot să nu presupun 
o anumită disperare și un presentiment al catastrofei. 
Să sperăm că totul va fi OK, în sensul că nu va cădea 
bomba peste noi, vreun șoc electromagnetic nu va 
provoca un blackout, iar virusul nu va suferi o mutație 
și mai periculoasă. 


AAA 


In China au fost raportate zeci de milioane de noi 
cazuri Covid într-o zi. Pandemia devine ceva fără 
precedent în istoria cunoscută a umanităţii. Regula 
este ca 

mutaţiile virusului să producă variante tot mai puţin 
periculoase. Dacă această direcţie se va inversa, va fi 
neplăcut. 

La atât de multe îmbolnăviri, nu mai poate fi vorba 
atât despre asistență medicală, cât de selecţie 
naturală. S-ar zice că o forță ocultă dorește 
împuţinarea oamenilor. 

Aflu că există numeroase lucrări axate pe legătura 
dintre hedonism și disperare. Ambele manifestări ar fi 
legate de secularizarea lumii contemporane. Omul ar fi 
adus la disperare de ideea că viaţa de apoi nu există și 
ar dori s-o trăiască cât mai intens pe cea existentă. 
Con- sumismul ar fi o formă de hedonism. Ca să vezi! 
Pe de altă parte, stoicismul respinge hedonismul pe 
criterii morale, nu religioase. 


AAA 


Vârsta filozofării este bătrâneţea. Un personaj din 
romanul meu ar trebui să amintească acest adevăr 
banal. 

Ar fi interesant ca alt personaj să constate că a avut 
parte de întâmplări inaccesibile, în mod normal, celor 
din grupul său social. întâlnirea dintre culturi funda- 
mental diferite între ele dă rezultate uimitoare. Iată de 
ce „mezalianţele" (cu sau fără semnele citării) par a fi 
savuroase prin natura lor. Cuplurile interrasiale, azi la 
modă, de exemplu, par a fi în principiu niște promisiuni 
de succes. La fel, cele aparent dezastruoase între per- 
soane din clase sociale mult diferite între ele ca 
standing. 

ir ir ir 


In China, numărul infectatilor cu Covid ar fi de ordi- 
e)» 


nul sutelor de milioane. Sunt multi morti, dar nu există 
date oficiale despre numărul lor. Pe tot globul virusul 
Covid a fost retrogradat, dar face multe victime în con- 
tinuare. 

Intre epoca elenistică și cea actuală ar exista niște 
asemănări. Posibilul meu personaj, un filozof stoic de 
jucărie, ar putea să vină cu această paralelă și să ceară 
renunţarea la hedonism. 

Urmărind produsele industriei americane de diver- 
tisment, am putea crede că în respectiva ţară nu există 
aroganță și umilinţă, ci doar camaraderie și simţ al 
umorului. Poate fi asa, dar numai în filme. 


ir ir ir 


Prioritatea acordată libertăţii individuale dezvoltă 
egoismul și pare incompatibilă cu viziunea ecologică 
asupra lumii. Individul ar trebui să renunţe de 
bunăvoie la unele dintre avantajele sale, în favoarea 
planetei. Asta cere multă inteligenţă. Infracţionalitatea 
și poluarea - iată cele două consecinţe rele ale 
libertăţii individuale. , $ 
Jacques Attali așteaptă apariţia unor transumani, capa- 
bili de altruism. Este realistă această posibilitate? Sau 
doar o utopie, printre altele? 

Atitudinile cele mai umile le-am întâlnit la oamenii 
cei mai orgolioși. 

Un domeniu unde prostia în acțiune este didactic de 
clară: jurnalistica. 


A" A ar 


Multe reiatii dintre oameni, dacă nu cumva chiar 
toate, ajung la bătaia de joc. La fel se întâmplă, pare- 
se, în relațiile indivizilor cu diferite instituții. Respectul 
se erodează, se uzează, iar bătaia de joc este aria de 
final. 


A- s A 


De la postul TV CGTN - China 24, aflăm că în ţara 
respectivă accentul s-a mutat de la prevenția Covid la 
tratamentul acestuia. Se confirmă ideea rezonabilă că 
protejarea întregii populații este o utopie. 


Ar Ar A" 


Cartea prințului Harry a arătat că structurile 
politice si sociale sunt demolate din interior. Prințul 
arată că nu 1 » deține esprit de corps și, în termeni 
populari, este o coadă de topor. Oricum, instituţia 
regalității pare destul de șubrezită în prezent. 

Un personaj declară că a moștenit vocaţia pentru 
corectitudine de la tatăl său, iar de la mama lui, 
sistemul imunitar, stoicismul și disprețul binevoitor al 
ţăranului român tradițional pentru  mofturile 
„domnești". 

Dintr-un serial de comedie american aflăm că 
femeile transformate în bărbaţi obţin organe genitale 
din teflon. Ca să vezi! 

Marșul umanităţii spre artificialitatea deplină pare 
de neoprit. Se va încheia printr-o apocalipsă sau prin 
înlocuirea ființelor biologice cu inteligenţe artificiale. 


AA 


Tatăl personajului amintit mai sus constată 
„comoditatea anonimatului". Are dreptate, cred. Omul 
occidental de azi face eforturi de a părăsi anonimatul, 
de a deveni o vedetă. Cum scopul strategic al 
occidentalului este tocmai comoditatea, lucrurile se 
complică. O interpretare unificatoare ar fi următoarea. 
Omul caută incomoda notorietate și banii aduși de 
aceasta, pentru a obţine comoditatea maximă în viaţa 
sa privată. 

Autorul de literatură proastă poate avea mult 
aplomb scriptural, ca să zic așa. în acest fel, își 
salvează oarecum textele. Ceva asemănător se 
întâmplă cu femeile urâte, dar tupeiste. Unii bărbaţi le 
consideră atrăgătoare. 


AAA 


Am citit despre islamofobie, orientare existentă în 
Suedia. Un politician de dreapta a dat foc unui 
exemplar din Coran, în mod public. Musulmanii au 
organizat proteste ample. Huntington a avut o bună 
intuiție. Societatea de consum nu reușește să șteargă 
suficient de repede animozităţile stârnite de opţiunile 
religioase. 

fr -fc -A 


O femeie a fost ucisă de câinii maidanezi din Bucu- 
rești. Este exclusă lichidarea respectivilor câini. Crești- 
nismul este o religie pentru hadâmbi, spun 
musulmanii. Nu ader la religia lor, dar le dau dreptate 
în legătură cu anumite aspecte. 


Din motive comerciale, horoscoapele europene con- 
temporane sunt din ce în ce mai complezente. Se 
consideră că destinatarii lor nu trebuie iritați. 
Aspectele nefavorabile sunt atenuate. Citirea (sau 
ascultarea) unui horoscop trebuie să fie confortabilă 
pentru toată lumea. Mai demult, horoscoapele erau 
mult mai dure. Unora li se spunea că au probleme 
mari. 


Multe acțiuni â contrecoeur mai duce omul la bun 
sfârșit! Altfel, ajunge rău. Renunțarea este bună 
pentru a fi înfățișată în literatură. înfrângerea ei este 
bună în realitate. (Am scris aceste cuvinte despre 
renunțare în calitate de ghost writer.) 


-fr -fr 


Serialul „Doi bărbați și jumătate", vizibil aparent 
pentru totdeauna pe canalul Comedy Central, este axat 

pe actul sexual. Personajele, cu un nivel de trai ridicat, 
își bat joc de acest act, dar îl și practică în mod 
frenetic. Conchid că la bătaia de joc se ajunge din 
pricina sărăciei, dar și a bunăstării. 

Punctualitatea este politețea regilor, se spune. De 
acord, dar omului obișnuit nu-i este ușor să fie 
punctual. Este necesar un efort, iar unii nu sunt în 
stare să-l facă. Asta nu înseamnă că sunt niște oameni 
răi. De altfel, în vieţile celor obișnuiți, de rând, 
punctualitatea este privită poate cu respect, dar și cu o 
anumită neplăcere. Neglijenţa este considerată, pe 
bună dreptate, o trăsătură umanizatoare. Omul nu este 
un ceas elveţian. Rămâne în urmă. 


A -fr 


Intr-un film instructiv, o văduvă trecută de 60 vrea 
un orgasm și angajează un gigolo (sex worker). într-o 
lume secularizată, individul stoarce cât mai mult 
posibil de la simţurile sale. Omul contemporan nu 
crede în lumea de apoi și speră că tehnologia o să-i 
aducă nemurirea. 

încălzirea globală este rea, dar și mai rea ar fi 
răcirea globală. 


Hjir AA 


în India, 14 februarie a fost denumită, oficial, Ziua 
îmbrăţișării vacilor. Astfel, guvernul se opune stilului 
de viată occidental. Ca si indienii, nu cred că America 
de- ..: 
ține adevărul absolut. 

Un personaj deloc entuziasmat de realităţile din Ro- 
mânia de azi. Spiritul epocii le cere românilor un servi- 
lism bine rafinat faţă de stăpânii reali ai ţării. 


AAA 


Anumiti moraliști au afirmat că omul nu este o ființă 
recunoscătoare, prin natura lui. Câinele, da. Așa stând 
lucrurile, filantropii nu sunt simpatizaţi. Beneficiarii 
așteaptă alte și alte danii. Așa se ajunge la o situaţie 
interesantă. Dacă nu-i dai nimic, cel aflat în impas te 
va privi cu indiferență. Dacă îi dai, dar apoi nu-i mai 
dai, își va bate joc de tine, te va dispreţui. Românul are 
o vorbă pentru asemenea situaţii: „Facere de bine, 
futere de mamă." 


AAA 


Văd la TV numeroase fragmente din filme americane 
făcute în ultimii ani. Prezenţa afro-americanilor și a 
problemelor acestora sunt obsesive. Se produce o 
discretă segregare caraghioasă a albilor. Nu-i rău. în 
trei-patru generaţii, albii vor deveni rari în America. 
Fenomen bizar și, desigur, demn de respect. De ce? 
Fiindcă este real. (Cuplurile de homosexuali sunt 
formate, în filmele recente, dintr-un negru și un alb. 
Evident, fetița este albul. O mică metaforă.) 


AAA 

Personajul meu constată că omul de azi acceptă 
mărfuri și servicii (în sens larg) totalmente inutile, 
devenind apoi dependent de acestea. Aici este hiba 
capitalismului și a economiei de piaţă. Omul acceptă 
un noian de lucruri inutile și, în final, distrugătoare. 

Gender fluid - o consecinţă a libertăţii individului. 

Bogăţii (de azi) se gândesc la imortalitate. Ar fi 
realizarea supremă a omului liber. Ei aleg nemurirea 
pământească. 

Cine dorește o vacanţă fără stres poate alege să nu 
se mai uite la programele de știri de la TV. 


AAA 


Personajul meu va observa că marșul lumii de azi 
spre deplina artificialitate este tot mai rapid și devine 
vertiginos. înlocuirea omului de către inteligenţa 
artificială sau de către extratereștri pare de neocolit. 
Normalitatea biologică le rămâne sportivilor, înainte 
ca și aceștia să se protezeze cine mai știe cum. Şi 
bogății, desigur, vor rămâne biologici o vreme. 
mob SZW puterea, rajiloaeslor dle, transpori pare „az 8, d 
me l l . 
procesul va continua la fel de impetuos și va duce la 
colonizarea Universului. Nu cumva este o utopie 
această expansiune? Oricum, procesul nu poate fi oprit 
decât de un cataclism generat de natură sau de om 
însuși. 


AAA 

Cu cât este mai evoluată tehnologic, o societate este 
mai aproape de sfârșitul său. 

Fără supărare (No  offence!), dar umorul 
standardizat din serialele americane de comedie, 
realizat de inși robo- tizaţi, agitaţi și adesea 
supraponderali, mă întristează. 

Cum spuneam, bogății vor pierde ultimii contactul 
nemijlocit cu naturalul. Săracii, adică aproape toţi cei- 
lalți oameni, vor vedea naturalul pe diverse ecrane. 


AAA 


Printre cusururile societăţii de consum se află și 
ideea că individul este buricul pământului. 


AAA 


Pe reţelele sociale, mulţi oameni își publică panseu- 
rile, devenind niște autori. Ei riscă, fiindcă își scot la 
iveală anvergura intelectuală. Dacă tăceau, ar fi rămas 
niște promisiuni. Așa, mulţi dintre ei își divulgă banali- 
tatea. Și-o expun. 


XAA 


Personajul meu este un pesimist, de felul lui. El 
crede că accelerarea dezvoltării nu este neapărat 
singura cale. Spusele lui sună destul de ridicol, 
recunosc. Ce să-i fac, dacă așa vede el lucrurile!? 

Persoane importante din Europa se pronunţă împo- 
triva oamenilor longevivi. Sunt necesare politici de 
mic- 

șorare a șanselor acestora, spun respectivii. Longevivii 
sunt un balast nedorit. Political correctness are 
anumite limite, constatăm. în anumite ţări occidentale, 
ultrademocrate de felul lor, se practică o discretă 
discriminare a bătrânilor. Bătrânii sunt mai reușiţi 
dacă mor la vârste avantajoase pentru societate. 


Ar 


O oprire a alimentării. cu ă iluștrează_ ideea. că 
orașe na D se 


S sunt mașini de trait. considera că in viitor 
marea D)» il A A 
majoritate a oamenilor. vor, trai. in orașe, Acesta 
cursul Îucruri or. Modul industrial de viată ia Scul 
celui arti- » 


zanal. Definitiv. 

în istorie observăm că, de regulă, alogenii câștigă 
partida. Japonezii știu asta și nu prea admit imigranți. 
în schimb, actualul occidental european dă semne că 
se va is- lamiza și va deveni mulatru. Nimic rău în asta. 
Destin. 


AA Ar 


Un roman despre românii de azi. Este cinstit să scrii 
despre ceea ce cunoști cel mai bine. 

Iată câteva idei. România castrată. Sau sterilizată, 
mai elegant spus. Slugi libere. Adică libere să-și aleagă 
stăpânii. Cal și călăreț. Cu referire la iubirea 
încălecatului pentru stăpânul său. Cel mai frumos și 
teoretic mândru animal, la concurenţă în materie de 
slugărnicie cu interesatul câine. Sclavie sofisticată. 
Colonizatori civilizaţi. 

Nu este vorba despre „etnicism" și „suveranism". 
Doar fapte. O Românie fără români și cu o suveranitate 
fantomatică n-ar fi, în sine, o catastrofă. Mai 
importantă este planeta. 

Nimeni nu este vinovat, dacă n-a fost încălcată 
legea penală. Destinul istoric este adevăratul decident. 

Hologram 


20 


10 
Tribulaţii de atelier 


Aflat încă în căutarea unei structuri de roman SF, 
Condor Stoica îi schimbă numele virusului. îl denumi 
Covid 24. Era de fapt vorba tot despre Covid 19, dar 
modificat prin mai multe mutații. 

Stoica nu se jena, nici măcar în faţa lui însuși, de 
faptul că se transformase într-un autor din specia celor 
incapabili să treacă la fapte, împotmolit pentru 
totdeauna în etapa preliminariilor, a fișelor de 
personaje, a însemnărilor, a schemelor narative. Avea 
si niște scuze, de ni- meni cerute. Principala era 
constatarea că interesul pentru literatura de ficțiune 
se micșorase în chip catastrofal, iar rolurile de scriitori 
erau interpretate mai nou de niște persoane cu totul 
stimabile, desigur, dar părând atinse în mod 
iremediabil de puerilitate. S-ar fi spus că virusurile, 
războiul psihologic și, nu în ultimul rând, evoluţia 
geopolitică au împins spre derizoriu temele tradițio- 
nale ale literaturii de ficţiune, inclusiv ale sefeurilor. 
Ce importanță mai au meditaţiile despre condiţia 
umană și ce viitor să mai prevezi, atunci când viitorul 
îti cade în cap zi după zi? 

Asa stând lucrurile, autorul nostru alese să scrie 
doar pentru sine însuși. Să producă însemnări bune de 
folosit 

într-un viitor roman, pagini de jurnal intim și mai ales 
reflecţii despre ce ar putea să fie romanul său. 

Cineva ar fi putut să-l întrebe din ce trăiește, că 
doar nu era rentier. Condor Stoica ar fi răspuns cu 
bonomie că este ghost writer, la fel ca și înainte de 
pandemie. Cum așa, mai există oameni preocupaţi de 
literatură? Oho, există chiar mulţi. Şi au bani să te 
plătească? Se pare că da, din moment ce reusesc să 
mă descurc. Am si clienti din străinătate. Le trimit 
texte scrise în limba română, iar ei au grijă să angajeze 
niște traducători suficient de buni. Și cum procedezi? 
ar fi insistat insul atins de o improbabilă curiozitate. 
Păi, cum!? Omul îmi trimite un text lamentabil sub 
toate raporturile sau, în anumite cazuri, un fel de 
sinopsis, o înșiruire de clișee luate din filme văzute la 
televizor. Are și el orgoliul lui de autor... lar eu, 
martirul de serviciu, trec la fapte și mă străduiesc să 
obțin numărul de cuvinte stabilit. Această activitate 
are ceva dezolant, nici vorbă. Omul se obișnuiește însă 
cu multe, dacă nu se lasă pradă depresiei. Pe de altă 
parte, mă consolez cu ideea că activitatea de ghost 
writer este o formă de stoicism, de renunțare la tot 
felul de nuanţe ale orgoliului de autor. Este o formă de 
industrializare, nimic mai mult. Scrierea literaturii 
tradiționale era, prin excelentă, un act artizanal. Uite 
că lucrurile s-au schim- bat, începând să semene tot 
mai mult cu procedurile din industria imaginilor 
vandabile, a cinematografiei și a televiziunii. Cine mai 
are orgolii de autor? Poate vreun troglodit sortit 
eșecului. In rest, oamenii sunt gata să colaboreze, iar 
dacă vorbele lor sunt modificate de alţii, să nu se 
supere „nici că cât" (vetustă expresie rurală). 

Se pare că s-au cam înșelat acei băieți deștepţi și 
extrem de bine informati, cugetă Condor Stoica, autor. 
Uite că au trecut nişte ani, iar virusul nu dă niciun 
semn că ar avea de gând să dispară. Dimpotrivă, ai 
spune că își bate joc de oameni și de tehnologia lor 
atât de avansată. 

își aminti cu veselie amară de o predicție referitoare 
la sfârșitul pandemiei. Se spusese că molima va înceta 
dintr-odată, în mod miraculos. Foarte bine, dar când se 
va produce acest fericit eveniment? 

în timpul scurs de la începutul pandemiei nu se 
schimbase nimic în viața lui personală. Era în 
continuare un tată singur. Nici în această privință nu 
imitase filmele de la Hollywood. Nu cunoscuse o 
chelneriță frumoasă si nici o doamnă cam de vârsta lui, 
doritoare mai de- grabă de convorbiri online, decât de 
întâlniri romantice. De altfel, profesia de chelner 
devenea treptat ceva de domeniul trecutului. 
Restaurantele și cafenelele, esențiale pentru citadinii 
secolului 21, dispăruseră aproape în totalitate. Nu 
numai din pricina agresivității tot mai accentuate a 
virusului. Se instalase o oarecare criză alimentară, iar 
oamenilor nu le prea mai ardea de șuete purtate cu 
prietenii, la o bere. 

Ideea de a-și „reface viața" i se părea lui Stoica, în 
acele vremuri atroce, aproape ridicolă. Alții nu vedeau 
la fel lucrurile. Stoica îi considera temerari sau chiar 
disperaţi. Aceștia erau deciși să conserve normalitatea, 
asa cum aceasta era înțeleasă cu ani în urmă, înainte 
de 

începutul pandemiei. In această privinţă, dar și în 
general vorbind, își spunea Stoica, mă feresc de 
judecăţi critice sau măcar ironice. Este vreme de 
război, la urma urmelor, iar oamenii nu pot fi estimaţi 
după criterii obișnuite. în noua normalitate (o 
sintagmă aparent neutră, dar capabilă să îngrozească), 
omul vede altfel lucrurile. Preceptele moralei creștine 
rămân valabile, cel puţin pentru spaţiul nostru 
cultural, dar în materie de viaţă personală, omul 
începe să aibă alte priorităţi, dar și niște libertăţi 
suplimentare. 

La modă este azi sexul online, constată pentru sine 
Stoica. Am văzut așa ceva în niște filme SF, dar iată că 
se poate și în realitate. Partenerii se dispensează de 
simţul tactil și de olfacţie. Totul se petrece virtual, cu 
menţiunea că excitarea centrului respectiv din creier 
produce orgasme efective. Există oameni pasionaţi de 
așa ceva. Pe reţelele sociale abundă elogii ale 
procedeului. întregul proces mi se pare o mare 
porcărie, dar poate că într-un viitor oarecare (dacă voi 
mai avea un viitor) voi apela la așa ceva. 

Gândea în acest fel și regreta că nu este în stare să 
încropească un sefeu tradiţional, condimentat cu scene 
horror. 

Privea pe o fereastră a apartamentului său de bloc 
și se complăcea în reflecţii lipsite de orice legătură cu 
modul industrios de a proceda al unui autor de 
literatură comercială. în urmă cu vreo trei ani, îl 
contactase un ins necunoscut, doritor de profit prin 
literatură. Acesta îi propusese să scrie o carte potrivită 
pentru a fi transfor- 

mată într-un scenariu de film. Contra cost, desigur. 
Respectivul, un ins volubil, deţinător al unei companii, 
deci patron (manager? antreprenor?), îi spusese că nu- 
1 interesează absolut deloc literatura română și are de 
gând să publice respectiva „elaborare" în America. Am 
un traducător și sunt prieten cu un editor din State, 
spusese el, nonșalant. Am publicat deja patru cărți, 
scrise de mine personal. Și, aţi obținut profit din aceste 
cărți? dorise să afle Stoica. Nu, am scos tiraje foarte 
mici și am plătit eu. Și atunci? Dacă scot mai multe 
cărți și îmi fac publicitate, într-o bună zi, cineva bine 
situat în industria cinematografică va dori să facă un 
film după una dintre ele. După câteva zile, Stoica 
primise un text de vreo jumătate de pagină, unde era 
rezumat primul capitol al viitoarei cărţi, format din 
câteva clișee luate de prin filme comerciale. El trebuia 
să amplifice textul, pentru ca insul cu pricina să vadă 
cum scrie. In forma finală, cartea trebuia să aibă 
80.000 de cuvinte. încă din primul capitol apăreau 
două execuţii, precedate de schingiuiri. Mai întâi, 
Stoica decisese că intrarea într-o asemenea aventură 
intelectuală sordidă ar însemna o lipsă de respect 
pentru el însuși. Apoi, acceptase. Nu-și permitea să re- 
nunţe la banii respectivi. 

Amintindu-și dizgraţiosul episod, se întrebă dacă 
respectivul autor prin interpuși a reușit să ia bani pe 
scenariul de film obţinut din textul său. Mai degrabă 
nu, conchise. După cum văd eu, scenariile horror nu 
mai au căutare. Producătorii de filme au realizat în 
cele din urmă că oamenii s-au săturat de morti veniti în 
casele » » 

vadă în emisiuni 

Lui Stoica îi era imposibil să renunţe la proiectul de 
a scrie un nou roman. Se întâmplau multe, iar el, cu o 
mare doză de naivitate, se gândea că opinia lui este 
necesară. Cui? Nu putea să răspundă la această 
întrebare. 

Un roman al indiferenţei? Interesant. Privind pe fe- 
reastră spre strada pustie, se gândi că numitorul 
comun al contemporanilor lui este indiferența. Să fie o 
manifestare mai specială și ţine de simţul umorului? 
Uite cazul românilor. N-au dat semne că le-ar păsa 
prea mult de faptul că Transilvania a devenit 
autonomă. Este de presupus că peste nu prea multă 
vreme va deveni un stat independent, iar pe hărţi, 
România va apărea în forma de potcoavă de dinainte 
de Marea Unire. Ce puteau să facă? Anesteziaţi de 
lupta aparent pierdută cu virusul, s-au resemnat si au 
ridicat din umeri, n-au recurs la seppuku, precum niște 
samurai. Trebuie să te adaptezi sau să crăpi, după cum 
spune pe Facebook un cunoscut al meu, deţinător al 
unor mostre de înţelepciune populară. 

Stoica avea destule motive pentru a fi trist. Lupta cu 
toate mijloacele împotriva încercărilor depresiei de a-1 
ocupa și stăpâni. O considera un colonizator blând și 
egalitarian, dar implacabil. Făcea zilnic gimnastică. 
Plimbările ieșiseră din programul său. Ar fi putut să le 
mai facă în anumite condiţii bine stabilite, pe trasee 
draconic delimitate, dar era cam neplăcut să porți 
mască și să întâlnești din când în când câte un om cu 
priviri de animal hăituit. 


lor prin ecranele, televizoarelor. Le este suficient să-i 

Analiza argumentele aflate de la televizor, din inter- 
minabilele discuţii purtate de experţi atinși, tot mai vi- 
zibil în ultima vreme de o ciudată lașitudine, de un fel 
de descurajare. Privindu-i pe acești oameni, își spuse, 
teoria mea cu indiferența generalizată capătă noi argu- 
mente. Acești sociologi și medici lasă impresia că își 
mai dau cu părerea numai pentru că așa cere situaţia, 
dar de fapt nu prea le mai pasă de ceea ce se întâmplă. 


214 


11 
Ariana 


într-o seară de 21 decembrie, la ușa apartamentului 
meu s-a prezentat o femeie la treizeci și cinci de ani, 
însoţită de o fetiță de vreo zece ani, cu niște priviri 
adorabil de nevinovate. în prealabil, au sunat la 
interfon, iar apoi au păstrat tăcerea. Deși seara nu se 
prea face așa ceva, am deschis ușa de la intrarea în 
bloc. îmi plac întâmplările neașteptate, iar nea Mișu, 
mentorul meu, mi-a spus cândva că vocaţia mea reală 
este cea de aventurier. 

Mânat de un demon al ospitalităţii nemotivate, le- 
am invitat prin gesturi înăuntru, rămânând tăcut. 
Eram îmbrăcat în treningul meu preferat, bleumarin, 
cam ponosit. Mașinal, după ce am deschis ușa de la 
intrarea în bloc, mi-am pus masca. Mi-a trecut prin 
minte gândul absurd că nu am o ţinută potrivită. 

Femeia avea o alură de intelectuală: ochelari, păr 
nevopsit, șaten, machiaj discret al ochilor, mâini 
îngrijite, cu unghii tăiate scurt. Era suplă și se mișca 
într-un fel ce sugera o bună condiţie fizică. Parcă văd 
că face yoga și este vegană. Purta o mască obișnuită, 
de culoare albastră, iar fetița avea una colorată, cu 
imagini ale unor animale simpatice. O fi conformă 
masca fetiţei? 

De parcă aș fi făcut un legământ al tăcerii, le-am 
arătat celor două vizitatoare cuierul din hol. Doamna 
mamă 

(după toate aparențele) a ajutat-o mai întâi pe fetiţă să- 
și scoată geaca, iar apoi a oferit vederii un bust 
feciorelnic, acoperit de un pulover gri. Obișnuit să 
observ amănuntele, poate din cauza profesiei mele sau 
mai degrabă fiindcă sunt realmente interesat de 
semenii mei, am constatat că femeia nu poartă sutien 
și am fost obligat să-i cresc raf/ng-ul. Nici măcar o 
bustieră! Tare de tot! 

Am intrat în camera de zi. Le-am arătat 
vizitatoarelor cele două fotolii. S-au așezat, fără vreun 
zâmbet. Am constatat că sunt neobișnuit de serioase. 
Când mergi în vizită ești zâmbăreţ, de regulă. Ele, nu. 

— Cu ce vă pot fi de folos, stimată doamnă? am 
întrebat, ceremonios, după ce m-am așezat pe un 
scaun. Prin minte mi-a trecut un fugar regret. Ce bine 
ar fi fost să fi avut și o fată! 


De parcă scena s-ar fi petrecut într-un serial de tele- 
viziune sud-coreean, dintre cele urmărite de mine, fe- 
meia a rămas tăcută și m-a privit intens. Mi s-a părut 
că ochii minunati ai fetitei devin si mai strălucitori. Ce 
se, x K 
petrece aici, domnule? O invazie a ficţiunii în realitatea 


mea banală? 

Nu am doar o vocaţie de aventurier, după cum a 
spus unchiul meu, ci si una, contradictorie, de filozof 
stoic. Am ciudatul obicei de a savura situaţiile 
plictisitoare. Omul de azi, gândesc uneori, nu suportă 
să nu aibă un oarecare profit, fie și unul de natură 
informaţională. Detestă profund să se plictisească. Iată 
de ce industria divertismentului este (sau mai degrabă 
a fost) atât de prosperă. Eu văd altfel lucrurile. 

— Numele meu este Ana, a spus în sfârșit femeia. 
Ea este Ariana, a adăugat ea, arătând înspre fetiţă. 
Este fiica mea. 

Rămânând foarte serioasă, Ariana s-a ridicat din fo- 
toliu și a schiţat o reverență. 

— Văd că are umor, fiica, am spus. 

— Intr-adevăr. Uneori are chiar prea mult. 

Ana are un glas extraordinar. Foarte plăcut la 
ureche. Dacă n-aș fi un ins sobru, aș spune că este o 
voce sexy. 

— Eşti cumva cântăreaţă de operă? am renunţat eu 
la maniera protocolară. 

— Am studiat canto, dar acum am altă profesie. 

A urmat o scurtă tăcere. Mi-am amintit o spusă a 
unchiului Misu, anume că în relaţiile dintre bărbaţi si 
femei contează foarte mult începutul, primele minute, 
prima impresie. După cum știi, a perorat cândva 
acesta, există o întreagă literatură despre seducţie. 
Femeile trebuie asediate, ca niște cetăti medievale. Ele 
cedează, de regulă, în cele din urmă. Situaţia aceasta 
este demodată, am replicat eu. Acum, după cum vezi 
prin filmele de la televizor, femeile au devenit foarte 
active, ca să nu spun altfel. Ele îi abordează pe 
bărbaţi. Nici vorbă să se lase greu, ca pe vremuri. Ai 
dreptate, a spus nea Mișu. Eu mă refer la o revelaţie 
posibilă. Omul poate intui din primele minute cum va 
decurge relaţia cu partenerul respectiv (femeie sau 
bărbat), indiferent cine ia iniţiativa. Excepţie fac 
prostituatele. De ambe sexe. Acestea aplică niște 
reţete infailibile și pot să te inducă în eroare. 

Ei bine, simt că această femeie e foarte compatibilă 
cu mine, iar o eventuală relație dintre noi ar decurge 
foarte armonios. 

Fără să fie, după toate aparențele, o profesionistă, 
Ana s-a comportat în continuare cu o ciudată familiari- 
tate, defel deplasată, în ochii mei. De unde până atunci 
s-a ţinut dreaptă, așa cum se învăţa la pension, pe vre- 
muri, s-a relaxat și a arătat-o cu degetul pe Ariana. 

— Este fiica ta. Ce spui de asta? 

— Ca-n filme? 

- Da. 

Detest locurile comune ale literaturii și ale vieţii, 
deși le folosesc. Când am auzit afirmaţia vizitatoarei 
mele, am simtit o vie, absurdă, satisfacţie. în loc să mă 
încrunt sau să zâmbesc dispreţuitor, cum ar fi făcut un 
personaj din filmele comerciale, m-am bucurat, am 
zâmbit. Cele două s-au contaminat numaidecât de buna 
mea dispoziţie. Am citit asta în privirile lor. 

— Mi-era teamă că n-o să-ți mai aduci aminte de 


mine, Păi zis Ana, cu ochi zâmbitori. 


nici nu-mi aduc. Nu cred că te-am mai văzut 
meod i IN viata mea. 


Ana n-a părut defel ARI de spusa mea. 

— Bine, dar nici nu vezi cum arăt, a zis ea, mai 
degrabă amuzată decât supărată. 

— Am o memorie auditivă destul de bună, am răs- 
puns. Când eram student, îmi înregistram cursurile și 
apoi le ascultam. 

— Le înregistrai chiar tu? 

— Nu, bineînţeles că nu. Le citea o prietenă cu glas 
de înger. Ea avea o anumită infirmitate și, după cum 
știi, presupun, Dumnezeu le dă unor asemenea femei 
glasuri foarte plăcute. 

— în acest caz, a continuat Ana, imperturbabilă, îţi 
voi arăta si fata. Dacă ești de acord. Eu nu insist. Ca să 
fii sigur că nu cumva te înșeli. 

Cu mania mea de a mă dedubla și de a mă privi ca 
și cum n-aș fi fost un actor în propria sa existenţă, ci 
un spectator din sală, am constatat că între noi s-a 
instalat foarte repede o vădită intimitate. De parcă am 
fi fost amanți câțiva ani. 

— De acord, am spus. Scoate-ţi masca, te rog. 

O femeie frumoasă, nici vorbă. Caracterolog înrăit, 
am constatat că activitatea intelectuală era predomi- 
nantă la ea. Ce bine! Nu este vreo senzuală 
preocupată, dincolo de toate studiile ei, de sex. Asta 
simplifică mult lucrurile. Pe de altă parte, sunt obligat 
să declar că n-am mai văzut-o niciodată în viata mea. » 

In mod absurd, am dorit ca din trecutul meu să 


răsară amintirea menită să confirme spusele femeii. 
Cum meseria de  literat/sefist mi-a dezvoltat 
capacitatea de a fabula, mi-am imaginat numaidecât 
un scenariu. Eu, Condor Stoica, merg în alt oraș, la o 
întânire a sefiștilor. înainte de pandemie, firește, cu 
vreo zece sau unsprezece ani în urmă. Mă cazez la un 
hotel de lux. Urmând reţetele din filmele comerciale, 
seara mă duc la bar. O femeie singură, cu înfățișarea 
unei intelectuale frumoase. Cumva are vreo legătură 
cu mișcarea sefistă? Nu, dar agreează genul, îl găsește 
interesant. Cum a observat cândva nea Mișu, relaţiile 
reușite au întotdeauna un început foarte lin, ca să zic 
așa. în ciuda aparenţelor, femeia, Ana, nu-l ţine pe nu 
în braţe, nu are o mie și una de ezitări atunci 

când este vorba să înceapă o relaţie nouă. Se poartă, la 
drept vorbind, ca o prostituată, fără a fi așa ceva, 
firește. Nu se negociază la infinit, precum femeile 
onorabile dintr-un serial poliţist cu acţiuni plasate pe 
la anul 1900. Are de gând să vină cu mine sus, pentru 
a discuta netulburaţi despre literatura SF? Da, dom'le! 
Sunt silit să-i acord nota maximă. O găsesc perfectă. 
Ajungem în cameră. In acest punct al scenariului, 
lucrurile tind să se încurce. S-o trimit pe frumoasa Ana 
(cu gândul) în baie, iar ea să reapară curând, 
impecabilă, desăvârșită? Cu niște sâni și niște șolduri 
graţioase, de ai zice că este întruparea unei zeități a 
tinereţii? Nu, dom'le! Nu apelez la un loc comun atât 
de uzat. 

Când mi-am încheiat scurta reverie, am observat că 
Ana mă privește cu niște ochi sclipitori, de parcă mi-ar 
fi citit gândurile. După o grimasă repede reprimată, am 
spus, păstrând tonul prietenesc, atât de repede 
dobândit: 

— Da, Ana. Nu-mi amintesc de tine, dar Ariana este 
o fetiță adorabilă, iar tu, o femeie frumoasă. Să nu 
cumva să crezi că sunt vreun ticălos, incapabil să-și 
asume propriile fapte. Nu te-am mai văzut niciodată, 
pur și simplu. 

Cele două m-au privit lung. In privirile lor n-am 
putut citi nicio urmă de reproș. 

— Poţi să mă dai în judecată, am continuat, 
prietenos. Proba ADN nu dă greș. 

— Nu fac așa ceva, a spus Ana. Mi se pare de prost 
gust. 

Din glasul ei, am înţeles că trăiește o stare de 
seninătate imposibil de clintit. Am admirat-o și am 
regretat că nu sunt realmente tatăl fetiţei. 

— Aș putea să văd faţa Arianei? am întrebat. 

M-am simţit contaminat de calmul ei. Ana și-a privit 
întrebător fetita, fără nici un cuvânt. Nu-i dă vreun 
ordin, nici măcar o sugestie. Asta îmi place. 

Fără să se grăbească, fetița și-a scos masca. O faţă 
de înger. Mi-am amintit de un articol al meu, scris 
pentru o publicaţie virtuală după o călătorie în 
Maramureș. Acolo am afirmat că privirile, ochii 
copiilor sunt cele mai frumoase lucruri de pe această 
lume. Ariana îmi confirma faptul că nu m-am înșelat. 

— Am zece ani, a spus ea, serioasă. 

Apoi și-a aranjat din nou masca în poziţie regula- 
mentară. 

Aversiunea mea față de locurile comune nu s-a ate- 
nuat cu trecerea timpului. Recunosc, supraviețuirea în 
lumea reală presupune un anumit conformism. Cine 
este prea original o sfârșește rău. Este bine să fii 
paradoxal în literatură, dar nu și în viaţă. Un precept 
enunțat de nea Mișu, incontestabil. Cu toate acestea, 
privindu-le pe cele două musafire ale mele, am simţit o 
vie satisfacţie, totalmente nepotrivită la un om prudent 
și doritor să-și conserve cât mai bine forma de viaţă. 
Ce-ar fi să le propun să se mute la noi? Sunt trei 
camere, în definitiv. Gigi s-ar muta în locul meu, iar eu 
as dormi în camera de zi. Acolo este o dormeză 
perfectă. Nu sunt vreun mofturos. 

Tocmai atunci s-a auzit cum Gigi descuie ușa. Venea 
de la înot. Se transformase într-un adolescent înalt și 
suplu. Sportul respectiv i-a modelat corpul, dar și min- 
tea, spiritul. Reușește să evite hachiţele arătate de 
mulți 

copii de vârsta lui. Nu face mofturi, nu se supără, nu 
trântește ușa. Nu vine cu pretenţii absurde. 

După ce am făcut prezentările, am urmărit, foarte 
curios, reacţiile celor doi copii. Printr-un miracol, mi- 
am zis, ar putea fi frate și soră. Este posibil așa ceva? 
în definitiv, de ce nu? Cuiva i se poate întâmpla să 
sufere de amnezie lacunară si să nu o știe. Lumea de 
azi e atât de 1» 
întoarsă pe dos, încât omul nu se mai miră de nimic. 
Dacă s-au întâmplat atâtea lucruri incredibile, de ce n- 
ar fi fost și în trecutul meu o aventură amoroasă 
ștearsă complet din memoria mea, precum desenul 
făcut de un copil pe nisip, la marginea mării, atunci 
când un val îl atinge? 

Sunt un ins impulsiv, de felul meu, dar reușesc să- 
mi stăpânesc destul de bine acest cusur. Uneori însă 
meteahna iese brusc la iveală. Așa s-a întâmplat și 
atunci. Cu ochii la cei doi copii, m-am pomenit vorbind: 

— Ce spui, Gigi? Ai vrea ca Ana și Ariana să se mute 
la noi? 

Adolescentul a răspuns imediat, de parcă ar fi 
anticipat întrebarea: 

— Da, bineînţeles. 

Tăcere. Ce s-ar întâmpla într-un film comercial? m- 
am întrebat. Acolo, parcă văd, adolescentul ar strâmba 
din nas, cel puţin la început. Ar cere amănunte. Cum, 
să renunţe la camera lui plină de postere? 

în realitate, s-a auzit vocea cristalină a fetiţei: 

— Pe noi nu ne întrebi? 

Tăcere. Cei doi adulţi s-au privit cu seriozitate. Sunt 
eu chiar atât de curajos? Sau dau doar o dovadă că 
uneori sunt impulsiv până la prostie? 

—  Intuiţia, am spus, după o scurtă tăcere. Mă 
încred în ea. Mă refer la intuiţia lui Gigi. 

Ana și-a înclinat capul de mai multe ori, fără grabă, 
a încuviinţare. 

— Este o idee, a spus în cele din urmă. 

Scena avea o puternică originalitate. Am savurat-o, 
uitând că sunt unul dintre personajele ei. 

S-a trecut imediat la lămurirea unor aspecte 
tehnice. Avea Ana o sursă de venit? Nu de alta, dar eu, 
cu câștigurile mele modeste de ghost writer n-aș face 
faţă. Desigur, dacă unul dintre manuscrisele mele ar 
avea succes comercial, lucrurile s-ar schimba. O 
asemenea posibilitate era însă mai degrabă teoretică. 
Etalându-mi detaliile eșecului ca scriitor, am simtit o 
ciudată satisfacție. Bine, dar am văzut niște cărți ale 
tale, pe unele le-am și citit, a spus Ana. Da, numai că 
erau apărute în tiraje simbolice. De fapt, nici nu erau 
cărți. Dar ce? Nişte obiecte tipografice. 

A ieșit la iveală faptul că Ana este specialistă în IT, 
își poate practica meseria de acasă și este plătită 
destul de bine, oricum mai bine decât mine. 

— Bine, am spus eu, nedumerit, dar ce vei face cu 
locuinţa ta? 

— Stăm cu chirie, deocamdată, a explicat Ana, 
netulburată. Am pierdut apartamentul la divorț. 

Situaţia a evoluat pe niște căi originale. Am 
constatat încă o dată, în sinea mea, că invazia 
literaturii în realitate nu este doar o butadă. N-am 
simţit nevoia s-o întreb pe Ana dacă este dispusă să 
participe la plata diferitelor facturi. Mi s-a părut că 
asta este de la sine înţeles. 

12 
Un scenariu 


Ana și Ariana s-au mutat la cei doi Stoica, dovedind 
o fenomenală naturaleţe, de parcă s-ar fi întors din 
străinătate la propria familie, după niște ani de 
absenţă. Bărbaţii norocoși dau peste femei dintr-o 
categorie nu prea bine reprezentată. Acestea au darul 
de a se purta într-un fel special, ca și cum ar ști, graţie 
unei intuiții supranaturale, ce se așteaptă de la ele. 
Stoica se gândise la asemenea lucruri și încercase să 
găsească algoritmul femeii perfecte. își amintise de 
referirile la sufletele pereche, ivite în filmele 
comerciale zise romantice, adică de dragoste. Cutare 
este my soulmate. Psihologia admite o asemenea 
posibilitate. 

își adusese aminte de spusele lui nea Mișu despre 
geniul ţigăncilor în materie de comportament conjugal. 
Ele sunt mieroase, domnule, a spus unchiul Mișu. Au 
geniul sumisiunii, nu contrazic, nu fac scene, nu cer 
independenţă. Uneori, merg la produs fără știrea 
bărbaţilor lor, dar asta este o altă socoteală. îmi 
amintesc de un personaj secundar al lui Marin Preda, 
cred că din „Moromeţii", volumul al doilea. Unul dintre 
fiii lui Ilie Moromete este însurat cu o ţigancă. Preda 
era un practicant al bătăii de joc, dar avea și sclipiri de 
psiholog. Când se referă la fe- 

meia respectivă, constată că știa din instinct să-i ia pe 
bărbaţi, să se facă mică în faţa lor și astfel să-i 
manipuleze. 

A întrebat-o pe Ana dacă este ţigancă. Nu avea 
deloc înfățișarea așteptată, dar există și ţigani 
genetici, ca să zică așa. Aceștia nu amintesc defel tipul 
somatic respectiv, dar moștenesc genele vreunui 
strămoș. Ca și cum ar fi intuit la ce se gândea Stoica, 
Ana a spus, senină, că nu are cunoștință de vreun 
strămoș ţigan. Totuși, a adăugat ea, nu poţi să știi 
niciodată în ce parte „te-ai aruncat". Este expresia 
bunicii mele dinspre mamă. Se referă la un strămoș 
obscur. Nu-ţi trece prin minte că am putea să ne 
înţelegem foarte bine? Ba îmi trece, a răspuns autorul 
fără succes, oarecum stânjenit. Numai că toată po- 
vestea pare prea frumoasă pentru a fi și reală. Ana s-a 
mulţumit să zâmbească enigmatic. De când se mutase 
la familia Stoica, renunţase la mască. O punea doar 
când ieșea din apartament. Bărbatul o privea cu tot 
mai multă plăcere. 

Cât despre fetița Ariana, ce-ar fi putut să mai zică?! 
Era un înger în toată regula. Frumoasă, graţioasă, 
nevinovată... Cu trecerea timpului, își dădea seama că 
era și foarte inteligentă. Se înţelegea bine cu Gigi. 
Urmărindu-i cum discută folosind cuvinte din jargonul 
adolescenților sau joacă vreun joc online, Stoica se 
gândea că lumea lor este cu desăvârșire enigmatică 
pentru adulţi. Aceștia din urmă încearcă să-i înţeleagă 
și să adopte faţă de ei o atitudine de camaraderie, dar 
este evident că o anumită incompatibilitate nu poate fi 
depășită. Resursa este inteligenţa. Dacă toți 
participanţii o au, lucrurile pot să 

meargă bine. Nu știu cât de inteligent sunt eu, cugetă 
Stoica, dar garantez că membrii familiei mele sunt 
peste medie, în această privinţă. 

Cât privește, relaţia lui cu Ana... Realitatea imită cli- 
șeele din filmele comerciale și din literatura populară. 
Ana s-a dovedit genial de naturală și în această 
privinţă. Nu i-a făcut avansuri, n-a cochetat cu el, nu s- 
a înarmat cu vreun parfum afrodisiac. în schimb, într-o 
noapte s-a pomenit cu ea în camera de zi, unde dormea 
pe o canapea de felul celor din serialele americane de 
comedie, unde personajele stau și se uită la televizor. 
L-a trezit din somn cu blândeţe și i-a spus că nu are 
nicio îndatorire faţă de ea, sub raport sexual. Nu 
trebuie să-mi dovedești că ești vreun mascul feroce, i-a 
spus cu glasul ei atât de plăcut. Vreau doar să stau 
lângă tine, să vedem dacă se recunosc corpurile 
noastre. 

într-un roman popular, altfel ar fi decurs lucrurile. 
în realitatea lui, Stoica a fost plăcut surprins de replica 
ei. I-a mângâiat cu plăcere pulpele subţiri și fesele 
ferme. A invitat-o să vină lângă el. Se molipsise de 
naturaleţea ei, asta era clar. 

Secvența a continuat în modul cel mai plăcut cu pu- 
tință. S-au înţeles la fel de bine precum niște vechi 
amanți. Intr-un mod providenţial, fiecare știa ce 
așteaptă celălalt de la el. Asemenea potriviri nu prea 
sunt probabile în lumea reală. Poate doar o prostituată 
de lux retrasă din activitate, pentru un măritiș 
avantajos... Doar una ca ea, ajunsă la virtuozitate în 
materie de simulări, ar reuși așa ceva. Nu cred că este 
cazul Anei, deși femeile sunt inepuizabile în materie de 
surprize. 

Un demon al analizei l-a îndemnat pe Condor să ad- 
mită că povestea lui de dragoste este cam siropoasă. 
Era cazul s-o includă printre preliminariile utopicului 
său roman? A conchis că totul este în ordine, din 
moment ce însemnările lui erau mai degrabă un jurnal 
intim. Oricum, dacă aș povesti o asemenea întâmplare 
într-o ficțiune, aș fi acuzat de prost gust. Cum, nene, 
vii cu asemenea chestii neverosimile într-o vreme când 
familia tradițională și iubirea între oameni de sexe 
diferite sunt niște reminiscenţe plictisitoare? Dacă ai fi 
avut o relație cu un bărbat, de preferință provenit 
dintr-o altă rasă și ați fi înfiat un copil dintr-o a treia 
rasă, alta ar fi fost socoteala. Aţi fi avut un oarecare 
haz. Dar așa... 


AAA 


La începutul celui de al patrulea deceniu al 
secolului, lumea este pe deplin obișnuită cu ideea 
virusului atotputernic, invincibil. Priorităţile oamenilor 
s-au schimbat. Anumite lucruri, foarte importante cu 
vreo zece ani în urmă, au devenit minore, dacă nu 
chiar ridicole. 

Dorința de confort și cea de divertisment a celor cu 
un nivel de trai suficient de ridicat n-au dispărut, dar 
nu prea mai pot fi satisfăcute. Marea realizare a 
capitalismului, consolidarea unei clase de mijloc, a fost 
torpilată de virus. Imensa industrie a ospitalităţii și a 
divertismentului, înfloritoare până nu cu multă vreme 
în urmă, s-a subţiat și aproape a dispărut. Pentru a te 
distra trebuie să fii foarte bogat. Vremea când oricine 
are niște 

bani și este îmbrăcat decent poate să meargă la o 
cafenea sau la un club accesibil celor din categoria sa 
socială a trecut, s-a sfârșit ca un vis frumos. Epoca lui 
„Scapă cine poate" a ajuns la deplină maturitate. 
Sistemul medical a încetat să mai fie democratic. Nici 
măcar în teorie, un om obișnuit nu mai are parte de 
îngrijire specializată, fiind obligat să apeleze doar la 
propriul său sistem imu- nitar. Dacă se infectează, 
scapă sau crapă. Simplu. Mutaţiile virusului sunt 
perfide. Cândva, prin anii 2020, s-a considerat că 
lucrurile merg spre bine, mutaţiile produc variante tot 
mai puţin periculoase, dar n-a fost așa. Ca un 
conducător de oști priceput, virusul a venit mereu cu 
atacuri în direcţii neașteptate. O vreme, industria far- 
maceutică a reușit, mai mult sau mai puţin, să rămână 
în cursă. In câţiva ani însă n-a mai fost vorba despre 
vaccinuri fabricate în proporţii de masă. Cum 
productivitatea la nivel global a scăzut considerabil, 
nici n-ar mai fi avut cine să le cumpere. Drept urmare, 
industria farmaceutică s-a restrâns tot mai mult și a 
început să lucreze doar pentru grupul oamenilor foarte 
bogați. 

Cine sunt acești privilegiați? Mulţi vin cu presupu- 
neri, dar opiniile lor nu devin publice. Jurnaliștii de in- 
vestigaţie au dispărut. Probabil că serviciile secrete ale 
diferitelor entităti statale știu cum stau lucrurile, dar 
nu spun. 

Televiziunea, regina mass media, a arătat cât de 
repede poate să decadă o instituţie aparent de 
neclintit. Cei mai mulţi plătitori de reclame au dat 
faliment. Cum economia de subzistență nu are nevoie 
de clipuri publicitare, 

posturile comerciale au devenit nerentabile și au 
dispărut. Accesul la Internet a devenit destul de 
problematic, dintr-un motiv  prozaic. Diversele 
receptoare nu mai au preţuri accesibile, nu oricine 
poate să aibă un telefon sau un laptop, iar energia 
electrică nu mai este la discreţie, precum cândva. 

Omul obișnuit, rămas în viată datorită norocului 
său, vede uneori câte un reprezentant al bogaţilor. Pe 
stradă, într-un costum de cosmonaut, însoţit de mai 
mulţi bodyguards îmbrăcaţi de asemenea în costume 
speciale. Cea protejată (de cele mai multe ori este 
vorba despre o femeie) nu iese în evidenţă prin nimic. 
Un eventual lunetist n-ar ști pe cine să împuște. De ce 
respectivele privilegiate nu stau în insulele lor din 
Pacific sau în feudele lor din Scoţia? Femeile sunt și 
rămân misterioase, indiferent cum se schimbă 
lucrurile în lume. 


Societatea de consum are regulile ei de funcționare. 
Una dintre acestea este legată de practicarea luxului, 
visul oricărui om atins de morbul dorinţei de succes, 
adică de a obţine sume mari de bani. O minoritate are 
» 


acces la lux, marea majoritate nu are, dar nutrește do- 
rința de a ajunge, cândva, la respectivul nivel de trai. 
Dorinţa de lux este probabil esenţa psihologică a socie- 
tăţii de consum. Astfel se explică și simulacrele de lux, 
rezervate celor săraci, dar și celor din clasa de mijloc. 
Ei bine, virusul le-a interzis celor situaţi mai jos de 
nivelul celor foarte bogaţi accesul la aceste simulacre. 
Tehnic vorbind, acest acces nu mai este posibil. 
Sărăcia este prohibitivă, iar fericiţii corporatiști ai 
anilor trecuţi, capabili 

să-și petreacă vacanţele în Grecia, sunt de domeniul 
trecutului. Criza alimentară i-a scutit doar pe cei foarte 
bogaţi, posesorii unor reţele de aprovizionare proprii. 
Ceilalţi s-au descurcat cum au putut. Dificilă a fost și 
este viata orășenilor. Industria alimentelor nu mai 
functio- nează. Există doar artizani ai alimentaţiei, dar 
aceștia sunt foarte scumpi și lucrează doar pentru cei 
bogaţi. Umblă vorba că se moare de foame, dar 
guvernele nu recunosc așa ceva. De fapt, populaţia 
planetei se împuţinează. 

In această brave new world, omul obișnuit este 
treptat redus la rolul de larvă. El constată că până și 
condiţia de sclav tradițional este mai bună decât a lui. 
De ce? Fiindcă sclavul se poate acomoda în cele din 
urmă cu stăpânul său. Acesta din urmă conchide că un 
sclav viu este mai bun decât unul mort. Virusul nu este 
însă rezonabil, încercarea de a te adapta la capriciile 
lui mortale este istovitoare si fără de sfârsit. 

Coronavirusul se opune globalizării. Vremea când 
un număr nesfârșit de vehicule brăzdau pământul, apa 
și aerul planetei a trecut. Roata istoriei a început, lent 
și apoi tot mai repede, să se învârtească în sens invers. 
Astfel, are loc o dezindustrializare. De unde până nu 
demult totul tindea să devină parte a unei industrii, 
acum se petrece o revenire la artizanat. Industria 
turismului și cea a ospitalităţii sunt pe cale de 
dispariţie. Dacă nu ești foarte bogat, stai acasă. în Evul 
Mediu, scrie Fustei de Coulanges, călătoria departe de 
locul natal era considerată o nenorocire. Ulterior, cum 
știm, lucrurile au înce- 

put să stea taman pe dos. Printre membrii clasei de 
mijloc, călătoria a început să fie asociată cu fericirea și 
cu succesul. îţi petreci vacanţa în Maldive sau în 
Seychelles? Ești un învingător în lupta vieţii. Anii din 
urmă au întors cursul lucrurilor, iar turismul a devenit 
tot mai mult un cuvânt din dicţionar, aproape un 
arhaism. Cei bogaţi îl mai practică, probabil, dar 
activitățile acestora nu mai sunt mediatizate. Cine știe 
ce fac bogății nu-1 informează pe omul de rând. 

Un fenomen foarte interesant a început în anii 2020, 
iar apoi s-a amplificat. Mai ales în Occident, identitatea 
etnică a devenit irelevantă (cu o excepţie), iar 
invocarea ei a început să fie considerată retrogradă. 
Oamenii s-au amestecat, iar referirile la originile cuiva 
invocă aria geografică de provenienţă, nu și etnia. Nu 
se afirmă că statele naţionale sunt perimate, dar 
aceasta este ideea. Ideea imperială se înfăptuiește, în 
primul rând, la nivelul mentalităților. Pentru a deveni 
cetățeanul disciplinat al unui imperiu, fie acesta și unul 
guvernat de sofisticate reguli aparent democratice, 
individul trebuie să fie curățat de ideea unei 
apartenenţe etnice. Războiul purtat cu mijloace 
economice și psihologice este la modă. Supermar- 
ketul și televizorul sunt (au fost) armele principale ale 
acestuia. 

Românii au avut parte și de agresiuni tradiţionale. 
în timpul războiului din Ucraina, ei s-au gândit la ce 
este mai rău și au sperat că norocul lor istoric nu s-a 
terminat. lată însă că lucrurile au luat-o razna. 
Perspectiva unui război nuclear i-a anesteziat pe 
strategii europeni 

ai NATO. Cum? Să riscăm distrugerea frumoaselor 
noastre orașe? Se pare că dorința de confort cu orice 
preţ a fost mai puternică decât angajamentele militare 
anterioare. A intervenit și ideea incomodă că interesele 
Statelor Unite în Ucraina sunt de o cu totul altă natură 
decât acelea ale UE. Rușilor li s-a permis să se extindă. 
Lucrurile au mers relativ repede. Republica Moldova, o 
anexă a Rusiei, s-a unit cu provincia românească omo- 
nimă. Numai Dumnezeu știe cum, dar rezultatele unui 
referendum au indicat această opţiune populară. Tot 
cam pe atunci, Dobrogea și litoralul românesc au trecut 
la Ucraina, alt satelit al Rusiei. Să fi fost opţiunea lipo- 
venilor din Delta Dunării? în dezastrul prelungit al pan- 
demiei, aceste seisme geopolitice au trecut aproape 
neobservate. 

Un episod nespus de neplăcut pentru românii tradi- 
ţionali, adică pentru cei imuni la narcisismul secolului, 
a fost transformarea Transilvaniei într-o entitate statală 
autonomă. A fost vorba tot despre un referendum. S-a 
încălcat astfel constituţia României, iar UE ar fi trebuit 
să intervină. Spre regretul unora, așa ceva nu s-a 
produs. Pandemia și expansiunea rusească sunt 
probleme reale, cu o mult mai mare pondere decât 
separarea unei provincii românești. De altfel, în 
deceniul al treilea al acestui secol, UE a devenit o 
entitate șubredă. Retragerea Regatului Unit din 
Uniunea Europeană, Brexit-ul, a devenit oficială în 31 
ianuarie 2020. O realitate întărită ui-, terior de 
atitudinile eurosceptice ale Ungariei și Poloniei. 

în geopolitică, câştigătorul are întotdeauna 
dreptate. Reduși la un teritoriu mic, românii au avut, 
în schimb, ocazia să filozofeze asupra unor concepte 
precum adevărul istoric şi dreptul ginţilor. 
Teoreticienii ideii de nedreptate istorică au avut ocazia 
să-și etaleze indignările. Ce folos? Etnia românească s- 
a transformat repede într-o amintire frumoasă. Risipiţi 
prin Europe și cine mai știe pe unde, foștii români au 
avut Însă ocazia să recupereze  mâncărurile 
traditionale ale bunicilor lor. » 

Asta nu înseamnă că teritoriile restrânse ale 
României au rămas nepopulate. O, nu! Printre munţii 
apocaliptici de gunoaie venite din cele mai neașteptate 
locuri ale planetei, au continuat să viețuiască oameni 
specializaţi în practicarea bătăii de joc. Această 
atitudine, aflată la antipodul respectului, oferă o 
modalitate de supravieţuire. Cine o adoptă reușește să- 
și bată joc inclusiv de sine însuși și astfel să obţină o 
interesantă imunitate la diversele maladii psihice 
aduse de vremuri. Spre surprinderea moraliștilor, 
avocaţii acestei atitudini, apăruţi ca întotdeauna când 
este vorba de a apăra o minoritate, au descoperit că 
bătaia de joc este înrudită cu orgoliul nobiliar! 
Practicarea ei presupune o anumită indiferenţă faţă de 
propria suferinţă! De fapt, în cazul nostru pare a fi mai 
degrabă vorba despre o anesteziere adusă de 
promiscuitate, dar asta contează mai puţin. 


Efc -A -A- 


— Impresionante și frisonante scenarii, îi spuse 
Stoica singurei sale admiratoare, Ana. Cineva ar putea 
să-l am- 

plifice și să-i adauge niște conflicte de doi bani, așa 
cum sunt adesea cele din romanele SF. Nu cred că voi 
face așa ceva. Eu cred că literatura trebuie să 
ochească mai sus. Faptul că, de regulă, nu reușește să- 
și nimerească ţinta este o altă discuţie. 

Ana se arăta sincer interesată de preocupările 
literare ale lui Stoica. Acesta, cu abilităţile lui de 
psiholog sau doar fiindcă era cam îndrăgostit de ea, nu 
reușea să găsească nicio notă falsă în comportamentul 
ei. 

— Totuși, unele conflicte din literatura SF mi se par 
autentice, spuse ea. 

— Desigur, dar atunci ies din perimetrul genului 
respectiv. 

Ea se mulţumi să zâmbească enigmatic. Ştia, 
Condor „al ei" avea niște marote de autor. 

Privind-o cu plăcere și bucurându-se de norocul de-a 
fi alături de ea zi de zi, Stoica se gândi că tribulaţiile 
lui de atelier literar sunt puţin importante. 

Lumea de azi, cugetă el, a transformat literatura de 
ficţiune într-o fantomă aproape invizibilă. Narcisismul 
este generalizat, iar literatura se referă la alţii. Cui îi 
pasă? Cred totuși că mai există încă destul de multi 
oameni cumse- « $ 
cade pe lumea aceasta. Vor reuși aceștia să echilibreze 
acțiunea răului, asa cum au făcut-o de atâtea ori în 
istorie? 

își aminti de atitudinea românilor faţă de refugiații 
ucraineni, în 2022. O extraordinară ospitalitate. 
Adevărul este că suntem probabil cel mai primitor 
popor din lume. Nu mă sfiesc să fac o asemenea 
afirmație. întrebarea este ce se ascunde sub această 
atitudine. Spre ce se îndreaptă un popor atât 

de ospitalier? Spre ce viitor? In timpul războiului din 
Ucraina s-a aflat că America nu prea primește 
refugiați. înseamnă că americanii sunt răi? Nu cred. 
Sunt doar mai circumspecti. 

Se gândi că tot prin 2022, oamenii mai atenţi la 
ceea ce se întâmplă în lume observaseră că procesul 
de glo- balizare, variantă modernă a ideii imperiale, 
intrase într-o eclipsă. BRICS, alianță economică între 
Rusia, China, India, Brazilia si Africa de Sud înființată 
mai demult, în- cepuse să fie mai activă. Cine o 
conduce? China va fi curând cea mai mare putere 
economică, iar Rusia deține superioritatea în domeniul 
armamentului nuclear. 

13 
Holograma 


La trei luni de la instalarea la noi a Anei și a Arianei, 
am avut parte de o nouă surpriză. De data aceasta, una 
tehnologică. In camera de zi, dormitorul meu și uneori 
al Anei, a apărut o hologramă, suspendată în aer ca un 
balon magic. Avea diametrul de vreo treizeci de centi- 
metri și reprezenta un coronavirus. Era o imagine a fu- 
nestului Covid 19, mărită de sute de mii de ori. Sfera 
părea făcută dintr-un material spongios, cenușiu, iar 
excrescenţele sale roșii aminteau prin structură de 
broccoli. Nu sunt fricos de felul meu, dar când am 
văzut imaginea tridimensională am simţit că pe spate 
îmi curge deodată o sudoare rece. Era cea mai odioasă 
apariție posibilă. Atârnată în aer, în dreptul ferestrelor 
de la balcon, holograma părea că tremură ușor, 
aproape imperceptibil. 

Am avut impulsul de a lovi imaginea, de a arunca în 
ea vreun obiect aflat la îndemână. Cum se poate așa 
ceva? Mintea mea de sefist nu admitea că vreun 
miracol este posibil. Totul trebuie să aibă o cauză 
explicabilă științific. Da, numai asa. Altfel, o luăm 
razna cu totii. 

M-am stăpânit și am încercat să fiu raţional. Este o 
farsă, mi-am spus. Nu văd ce altceva ar putea să fie. 
Cineva își bate joc de mine. Fostul soţ al Anei, un ins 
resen- 

timental? într-un film comercial, cu totul altfel m-ar fi 
terorizat un astfel de om. Tehnologia aduce însă și 
astfel de surprize. Poate că nu peste multă vreme vor 
apărea androizi specializaţi în crime la comandă. 
Aceștia își vor ucide „ţintele' în modul cel mai 
economicos cu putinţă, după ce le vor spune mai întâi 
că nu e nimic personal. 

Apariţia s-a produs într-o după-amiază de sâmbătă, 
pe când eu, în faţa calculatorului, lucram la una dintre 
lamentabilele, dar vitalele mele colaborări literare. 
Toată lumea era acasă. M-am ridicat de pe scaun și, 
fără să-mi iau ochii de la funesta imagine, am ieșit din 
cameră mergând cu spatele. Fetele și Gigi erau în 
bucătărie. I-am chemat. Ulterior, Ana avea să-mi spună 
că aveam glasul schimbat. Adevărul este că nu-mi 
amintesc să mai fi fost vreodată la fel de înspăimântat 
în viața mea de adult. 

Ana era în rolul de gospodină perfectă. Purta o 
rochie cu mâneci scurte și un șorţ afrodiziac. (Atunci 
când îţi place o femeie, nu-i mai găsești nici măcar un 
singur defect.) 

Nu era nevoie de explicaţii. Holograma era mai 
grăitoare decât o sută de romane horror. 

— Tare de tot, a spus Ana, străduindu-se să 
găsească un ton glumeţ, dar nereușind să-și 
stăpânească un ușor tremolo. 

Copiii, în schimb, n-au arătat prin nimic că oribila 
apariţie îi afectează în vreun fel. Gigi a avut chiar un 
ușor chicotit, semnalând că imaginea îl amuză. Ariana, 
cu seriozitatea ei obișnuită, nu s-a grăbit să-și arate 
părerea. S-a apropiat mai mult decât ceilalţi de 
hologramă 


237 


Profetul naiv Voicu Bugariu 


și a rămas nemișcată, cu ochii ţintă la imaginea 
marelui dușman. 

După o vreme, Ana a adoptat rolul de mamă cura- 
joasă și capabilă să ţină ridicat moralul familiei sale. 

— Nu cred că trebuie să ne speriem prea tare, a 
spus ea. Este o hologramă, ca într-un film. Nimic mai 
mult. 

— Da, desigur, am mormăit. Nu știu cum a fost rea- 
lizată și, drept să-ţi spun, nici nu mă prea interesează. 
Aș vrea doar să dispară cât mai repede. Pare luminis- 
centă. Cum să dorm la noapte? 

— Poţi să pui ceva în dreptul ei, a intervenit Ariana, 
cu vocea ei suavă. 

— Cum? a întrebat Gigi. Este prea sus. Un paravan? 

Apoi, temându-se să nu pară ironic, a adăugat: 

— Poate că ai dreptate. Am văzut așa ceva într-un 
film. O doamnă se schimba în spatele unui paravan. 
Era destul de înalt. Ar merge, dar n-avem. Oare se 
găsesc de cumpărat? 

— Pe Internet se găsește orice. 

Ariana a început să-și butoneze telefonul; încrun- 
tându-se într-un mod adorabil. Peste puţină vreme a 
anunţat, cu o voce pozată de actriţă nimerită în dome- 
niul reclamelor din raţiuni financiare: $ 

— Paravanele sunt disponibile în diverse variante. 
Vă oferim unul cu motive japoneze, înalt de doi metri. 

— Asta ar fi bun, a zis Gigi. Nu cred că holograma 
este mai sus de vreun metru și optzeci. 

— O primim în familie, ca pe un câine? 

— Poate că noaptea are bunul simţ de a se retrage, 
a intervenit Ana. 

Făceam noi glume, dar holograma era într-adevăr 
înspăimântătoare. Aveam nevoie de o acomodare. 

Nu intenţionam să fac cercetări. Ana era însă mai 
curioasă și a început să dea telefoane pe la prieteni 
mai mult sau mai puţin competenţi în domeniu. între 
două convorbiri, ne-a spus ce a mai aflat. 

Holograma este o imagine tridimensională și 
trebuie să aibă o sursă apropiată. Altfel nu se poate. 
Așa ceva nu apare din nimic. O altă posibilitate este ca 
la noi în casă să existe un fel de releu. Acesta 
retransmite o imagine generată undeva departe. Avem 
noi în casă un asemenea device? L-a instalat cineva, 
vreun agent secret ultracalificat în asemenea chestii? 
Doar pentru a-și bate joc de noi? 

Un asemenea scenariu ar fi mers într-un film de 
acţiune. Acolo, Ana ar fi fost de fapt o spioană pericu- 
loasă, ascunsă până la noi ordine. Când i-am spus că 
așa ar putea să stea lucrurile, a râs: 

— Eşti tare de tot! Eu și spioană... Ariana, fiica lui 
Mata Hari! 

Românii sunt niște oameni cu mult simţ al umorului. 
Se pare că istoria lor i-a obligat să dezvolte această 
calitate. Noi, familia hibridă din București, nu puteam 
face excepţie. încercam să rezolvăm încă o situaţie 
urâtă, detașându-ne de ea, privind lucrurile din afară, 
ca și cum n-am fi fost actori, ci spectatori. Ana și 
Ariana, o dovedeau încă o dată, se pricepeau la așa 
ceva. Am avut noroc cu fetele astea. 

Când s-a înserat, holograma a început să arate ca 
un felinar funest, suspendat în aer, iar regizorul 
spectaco- 

lului a dovedit că este un om de bun simt. înainte de a 
face noi rost de un paravan sau de a găsi o altă soluţie 
de a izola holograma, arătarea a dispărut dintr-odată, 
ca și cum n-ar fi fost. Dezbaterile noastre au reînceput. 

— O să apară din nou mâine dimineaţă, a spus 
Ariana cu multă seriozitate. 

— De unde știi? s-a interesat Ana, cu vocea ei culti- 
vată, atât de plăcută, exprimând de această dată o cu- 
rioasă resemnare, ca și cum ar fi știut deja răspunsul. 

— Ştiu, a zis Ariana. Mi-a spus o păsărică invizibilă. 

O glumă dintre cele produse adesea de fetița 
noastră. A mea? De data aceasta, nimeni n-a râs. 

Mi-a trecut prin minte că fata este cu adevărat fiica 
mea. Ca și Gigi, avea anumite aptitudini paranormale 
sau, oricum, ieșite din comun. Așa să fi fost? 

A doua zi, la ora nouă fix, holograma a reapărut. Tă- 
cută, nemișcată, dar vag vibratilă, amenințătoare ca 
orice lucru insolit ivit din senin, capabil să perturbe ru- 
tina unor oameni obișnuiți. Era o zi de duminică, în- 
treaga familie era prezentă. Ne-am așezat în poziţii fa- 
vorabile și am contemplat-o fără cuvinte. Fiind sfârșit 
de săptămână, nu aveam pe cine să contactez. Să sun 
la 112 și să spun că un intrus ne-a invadat locuința? 
Nu, așa ceva nu se făcea. 

După câteva minute, s-a auzit glăsciorul de înger al 
Arianei: 

— Vrea să ne transmită ceva, a spus cu un ton 
neutru. 

Era probabil una dintre glumele ei, de regulă 
reușite. Ana a privit-o oarecum mustrător. Nu e 
momentul pen- 

tru umor, i-au transmis ochii ei. De data aceasta însă 
Ariana nu glumea. 

— Nu glumesc, a spus Ariana, în continuare foarte 
serioasă. 

Tăcere. Nimeni n-avea nimic de comentat. M-am 
gândit că ar exista un argument în favoarea ei. Dacă 
am un băiat cu puteri paranormale de vindecător, de 
ce n-aș avea și o fată medium? (între timp, calitatea lui 
Gigi de a vindeca durerea de cap și de genunchi 
dispăruse. Mai încercase s-o ajute pe doamna 
Mardare, dar fără succes.) Mi-am amintit că asemenea 
puteri apar la copii cam pe la unsprezece-doisprezece 
ani, iar apoi se estompează și dispar. Ariana era în 
grafic, dacă într-adevăr nu fabula. — IEN 
gunt tatal reitet dar în natatiuniea vA să At să 
ce nu făceam testele ADN? în anumite privinţe este 
bine ca omul să nu sape prea adânc, așa mi-a spus nea 
Mișu, cândva. De exemplu, a zis acesta atunci, omul nu 
trebuie să tocmească un detectiv particular, pentru a 
afla dacă nevasta lui îl însală sau nu. De ce? Fiindcă îsi 
li- » e vrează astfel o stare de spirit proastă. în plus, 
statistica spune că în cele mai multe cazuri soțiile au 
anumite aventuri. Nemaipomenit de fidele sunt doar 
frigidele, în plus, tot statistic judecând, o femeie se 
poartă mai bine cu soțul ei dacă are un amant. Sau 
chiar mai mulți. Așa a lăsat Dumnezeu. Lasă-i pe 
filozofi să caute adevărul. Uite cazul unui amic al meu, 
om foarte cumsecade. A divorțat fiindcă soţia îi vorbea 
foarte urât și era nespus de geloasă. Dar amicul 
dumitale mai avea și alte femei? 

am întrebat. Nu, nici vorbă. Era fidelitatea 
întruchipată. Atunci? N-a mai putut suporta agresiunea 
verbală, ca să mă exprim mai pretenţios. A „băgat" 
divorţ. Era clar, nea Mișu credea că doamna respectivă 
ar fi fost o soţie desăvârșită, dacă s-ar fi „scăpat" din 
când în când cu alt bărbat. 

Depășind asemenea gânduri, am intrat în joc. 

— Da, am spus. Ce vrea să ne transmită? 

— Nu sunt cuvinte clare, dar știu despre ce este 
vorba. Ne spune că greșim. 

Cu greu m-am stăpânit să nu spun vreo glumă potri- 
vită momentului. Aș fi avut destule la dispoziţie. Ştiam 
însă că Ariana era foarte sensibilă și nu voiam să-i cau- 
zez vreo traumă aparent neînsemnată, dar capabilă să- 
i zdruncine încrederea în sine însăși sau altceva de 
acest fel. De fapt, dacă mă gândesc bine, acum, când 
scriu rândurile de faţă, găsesc o altă explicaţie. Nu 
voiam s-o con- trariez pe Ana. îmi plăcea tot mai mult 
și, nu fără o anumită umilinţă, recunoșteam acest fapt. 
Trebuia să vorbesc cu Ariana folosind cuvinte simple, 
deși ea îmi dovedise de mai multe ori că este în stare 
să deducă sensurile unor vorbe din context. 

— Cum greșim? în ce privință? 

— Nu greșim noi, cei de aici. Toţi oamenii greșesc. 
Asta vrea să ne spună. 

— Toţi oamenii de pe glob? 

— Da. Nu iubesc planeta. 

Brusc, aversiunea mea fată de locurile comune m-a 
lovit precum un mic tsunami. Nu era posibil! O holo- 

gramă ecologistă! Ridicol! Cele două noi venite în 
familia mea m-au privit cu seriozitate, de parcă ar fi 
citit în mintea mea. Trebuia să arăt că nu am nici o 
prejudecată și sunt dispus să cred spusele fetiţei: 

— Interesant, am zis. Este foarte posibil să ne 
transmită cineva un mesaj rezonabil. 

Ariana ne-a lăsat apoi impresia că face eforturi de 
a-și transforma gândurile în cuvinte: 

— Parcă ar fi vorba despre ceva greu de atins. 
Oamenii sunt făcuţi într-un anumit fel. Nu pot fi 
schimbaţi, dar virusurile îi vor obliga s-o facă. 

Am privit-o în ochi pe Ana. Ce mai era și asta? Un 
mesaj din partea virusurilor? Era prea ridicol, dar... 
Aveam nevoie de părerea ei. Nu aveam de gând s-o 
supăr. Oricât de inteligentă ar fi fost, era totuși 
subiectivă în ceea ce o privea pe fiica ei. A noastră? 

mi ORAS StBica era, un, erp dispus să adrgită existenta 

I ar d 
multă carte, privesc cu milă atitudinea lui și o 
consideră un semn de naivitate, dacă nu chiar unul de 
prostie. Când discuta cu unul dintre aceștia, Stoica 
venea cu o teorie oarecum științifică. Spunea că 
miracolele sunt niște evenimente improbabile, dar nu 
imposibile. Suna plauzibil, dar era o minciună, dacă 
ascultătorul nu era un om credincios. Intr-o lume tot 
mai dominată de tehnologie și de consumerism, orice 
referire la miracole suna a religiozitate. Or, omul 
religios era demn de respect, desigur, dar... 

în zilele următoare, holograma deveni un membru al 
familiei. Cel puţin așa o caracteriză Gigi, un băiat 
glumet de felul lui. Apărea dimineaţa, la ora nouă fix și 
dispărea la ora zece seara. Părea evident că era 
generată de undeva din vecinătate. Asta dacă nu 
cumva în casa lui Stoica, bravul ghost writer, fusese 
instalat vreun dispozitiv de retransmitere. 

Intrigându-i pe apropiații săi, Stoica nu dorea să 
afle adevărul științific despre hologramă. Un autor de 
sefeuri este, în mod traditional, un ins încrezător în 
stiintă si în tehnologie. Normal ar fi fost ca și Condor 
să cheme niște 

specialiști. Aceștia s-ar fi lămurit imediat și ar fi 
clarificat lucrurile. Unii chiar își spuseseră părerea, la 
telefon. Ideea dominantă era că holograma este rodul 
unei farse. Cineva dorise să folosească tehnologia 
pentru a se distra. De ce nu mi-a trimis imaginea unei 
femei frumoase, se interesase Stoica. De ce o 
asemenea imagine  sinistră? Fiindcă se poartă 
agresiunea împotriva psihicului, îi explicase nea Mișu, 
atoateștiutor ca întotdeauna. Uită-te la televizor! 
Colecţionează știri proaste cu o adevărată voluptate. 
Este o chestiune de marketing. Omul îngrozit cumpără 
mai mult. Asta, pe de o parte. Pe de alta, se știe că 
audiența crește atunci când vine vorba despre neno- 
rociri. Asta ţine de natura umană. De ce oare? se 
interesase Stoica, făcând-o pe naivul. Ştii că mie îmi 
place Nietzsche, spusese nea Mișu. Ăsta are și idei 
trăznite, caraghioase chiar, dar uneori o nimerește 
foarte bine în materie de psihologie umană. Altfel nici 
nu se poate. Nu poţi să fii un scriitor mare, el tocmai 
asta a fost, dacă nu ai intuţii corecte cu privire la 
natura umană. Ştiu câte ceva despre el, spusese 
Stoica. Probabil că te referi la aversiunea lui faţă de 
milă și acceptarea ideii că omul este o ființă crudă, 
capabilă să savureze răul făcut unor semeni ai săi. Da, 
ceva în acest gen, a convenit nea Mișu, cuprins brusc 
de o tristeţe ciudată. Holograma aceasta este în mod 
evident un act de agresiune, operat de un om rău. 

Dacă așa stau lucrurile, cugetă Stoica, înseamnă că 
acest animal de casă nu prea are ce căuta aici. Gustul 
meu pentru originalitate trebuie să aibă niște limite. 
Dacă aș 

locui singur aici, aș avea tot dreptul să savurez această 
mică porcărie, dar nu stau singur. Și apoi este vorba 
despre copii. Am eu dreptul să-i expun acestei 
agresiuni? 

Oricum ar fi fost, Gigi și Ariana nu păreau deloc 
afectaţi de prezența hologramei. După secvenţa din 
prima zi, când fetița crezuse că primește un mesaj 
telepatic, nu se mai întâmplase nimic de acest fel. 

Lucrurile se schimbară începând din a cincea zi. 

15 
El Aleph 


De când m-am apucat de literatură, am trăit o 
nemulțumire legată de performanţele mele. Acum știu 
că este un simptom al tulburării de personalitate 
narcisice, dar asta nu mă încălzeşte. Ce fel de 
nemulțumire? Ei bine, una legată de faptul că am fost 
obligat să apelez la formule narative prestabilite, 
descoperite de alții. De asemenea, m-a nemulțumit 
faptul că ideile mele au suferit întotdeauna o curioasă 
denaturare, atunci când le-am „plantat" în minţile 
diferitelor personaje. Poate că ar fi fost mai bine să mă 
apuc de poezie, îmi spun uneori. Aş fi putut astfel să- 
mi exprim nemijlocit gândurile. Am publicat cândva 
niște poezii și cred că n-au fost rele. De aici și până la 
construirea unei staturi de poet este însă o cale lungă. 
N-am perseverat și fiindcă mi s-a părut prea simplu. 
Proza presupune niște eforturi, cere Sftzfleisch. Cum 
am obiceiul să nu mă feresc de provocări, ba chiar să 
le caut, a fost firesc să aleg varianta cea mai dificilă. 
Rezultatele „au întârziat să apară" și am eșuat într-o 
postură de instalator literar, ca să zic așa. M-am 
specializat în repararea unor construcţii literare 
comise sau doar schiţate de altii. A fost rău, chiar 
infamant? N-as spune. Pentru asemenea verdicte este 
necesară o instanţă. 

Or, absolut nimănui nu-i pasă de nimeni. Excepţie fac 
mamele, desigur. Poate și alte categorii de oameni. 
Singura persoană interesată de munca mea, în mod 
sincer, îmi place să cred, este Ana, providenţiala 
mămică picată din cer. Ei îi plac „elaborările" mele. 
Zice că un lucru bine făcut are o valoare în sine. Așa o 
fi. 

Cele de mai sus au sens, fiindcă trăiesc un fel de ilu- 
minare, de parcă aș fi drogat. Simt că mi s-au clarificat 
ideile și gândesc într-un mod atât de coerent, încât pot 
să-mi lămuresc toate dubiile. Sună cam ridicol ceea ce 
spun, dar este real. Pentru a ilustra această situaţie, 
apelez la un citat dintr-o povestire a lui Borges, E] 
Aleph. Acolo, naratorul vede un obiect miraculos, 
capabil să înfăţișeze simultan toate locurile din lume: 
„Am văzut marea, zorii, după-amiaza, mulţimea din 
America, un păianjen de argint în centrul unei 
piramide negre, un labirint distrus (era Londra), 
nesfârșite priviri apropiate scrutându-se în mine, ca 
într-o oglindă, am văzut toate oglinzile de pe lume și 
nici una nu mi-a surprins chipul, [...] am văzut 
ciorchini, zăpadă, tutun, panglici de metal, aburi de 
apă, convexe deșerturi ecuatoriale și fiecare firișor de 
nisip...". In ElI Aleph, enumerarea continuă, 
amenințând să devină interminabilă. Ei bine, pentru 
mine, holograma este un fel de EI Aleph. Nu văd 
obiecte, precum naratorul lui Borges, văd idei, dacă 
mă pot exprima astfel. Nu-mi pasă dacă vor interesa pe 
cineva amănuntele acestei revelații. Este suficient că 
mă interesează pe mine. Rândurile de față nu sunt 
destinate publicării, dar sentimentul de libertate trăit 
în timp ce le 

scriu face toţi banii. Apoi, faptul că nu va trebui să mă 
gândesc la așteptările nimănui! Este minunat, ce să 
mai discutăm. 

Bine, nene, îmi va spune cineva, eventual nea Mișu. 
Și cam ce idei „vezi'? înţeleg lumea de azi, voi 
răspunde cu promptitudine. Nu mi se mai pare un 
haos, precum cu puţină vreme înainte. înţeleg 
resorturile. Bine, să auzim, ar spune nemilosul nea 
Mișu. 

Știind că unchiul meu este un om cu o mare curiozi- 

» 
tate intelectuală, nu m-aș teme că în timp ce eu 
vorbesc, el se gândește la ce va mânca la cină. l-aș 
spune că gândurile mele despre lume sunt interesante, 
poate, dar nu cred că pot rivaliza cu viitorologii 
consacraţi în materie de predicții. Va afla cum văd 
lucrurile și în această privinţă, dar mai întâi mă voi 
referi la România si la români, în ce situaţie se află, de 
fapt, ţara unde s-au născut strămoșii mei? (în 
continuare, folosesc prezentul istoric. în realitatea 
strictă a prezentului, multe dintre realităţile evocate 
au evoluat. Turismul de masă, de exemplu, a devenit o 
amintire. Ca și „ideea europeană"...) în ultimele zile, 
am înţeles că lucrurile stau în mod riguros pe dos faţă 
de epoca dictaturii lui Ceaușescu. în timpul dictaturii, 
puţini români munceau în străinătate. Și mai puţini se 
stabileau peste granițe. Acum avem vreo nouă 
milioane în aceste situaţii, dacă nu cumva mai mulţi. 
Azi, datoria externă a ţării este spre opt sute de 
miliarde (euro), înainte era zero. Erau alimentare 
goale, sunt su- permarketuri (cu capital străin) pline. 
Eram autonomi în materie de alimente esenţiale. Azi 
suntem departe de 

a mai fi. în schimb, ironie a soartei, avem acces la 
nenumărate alimente exotice, fără sens pentru omul 
obișnuit, dar interesante pentru cei cu bani. Cei din 
aparatul de partid o duceau bine, dar n-aveau 
proprietăţi semnificative. Azi există un grup de oameni 
foarte bogaţi și o masă importantă de oameni aflaţi sub 
limita sărăciei. Transilvania era pământ românesc. 
Azi... Oamenii își făceau concediile la mare, la munte 
sau la bunici. La ţară. Azi merg cine mai știe unde, cu 
avionul sau cu mașinile. Pe scurt, furia turismului de 
masă nu exista la noi. Azi există din plin. Sunt și alte 
aspecte, evidente. învățământul... Sistemul medical 
privat, eficient, accesibil doar unei minorităţi. Nici la 
stat nu este rău, dar acolo omul cam moare. Intri în 
spital cu o boală oarecare. Dacă nu iei Covid, te răpune 
o infecţie nosocomială. Flota... Industria... Patrimoniul 
cultural... Pădurile, vândute ca lemn brut... Dezgolirea 
munţilor... Serialul „Las Fierbinţi", conceput pentru a 
deveni o imagine pentru români, unde aceștia sunt 
prezentaţi drept hoţi, corupti, beţivi, miștocari, curve, 
retardaţi. în schimb, corpora- tiștii, în calitatea lor de 
slugi ale unor multinaționale cu capital străin, o duc 
bine, ce să zic. își petrec vacanţele în Grecia și au 
acces la sistemul privat de sănătate. Există și oameni 
realizaţi, adică îmbogăţiţi; ei sunt foarte importanţi, 
fiindcă oferă locuri de muncă. Unii dintre ei sunt 
filantropi. Greierele valoroase pleacă peste hotare și 
duse sunt. Gunoaiele, venite din cele mai neașteptate 
locuri ale planetei, munţii de gunoaie. Cine le aduce 
face bani. Există și multe lucruri bune, evident. Totuși, 
trans- 

formarea românilor în niște slugi bine tratate este un 
fenomen tot mai vizibil. Atitudinea colonială clasică a 
fost înlocuită cu tot ce decurge din ideea de 
„parteneriat". Slugă, stăpân? Ce mai este și asta? voi fi 
întrebat de vreun europeist bine aranjat sub raport 
material, datorită modului său obsecvios de a se 
comporta faţă de egalitari- enii stăpâni reali, eventual 
un corporatist pornit împotriva credinţei creștine. Eşti 
depășit, domnule! Astăzi există doar angajatori și 
angajaţi, atât. Esenţa este următoarea, spun eu. In 
timpul lui Ceaușescu aveam un viitor, dar nu aveam un 
prezent. Astăzi (mai) avem prezent, dar nu avem viitor. 
Are loc un război economic, unii vor pierde, iar alţii 
vor câștiga. Cât privește războiul informaţional... După 
câte văd eu, nu prea suntem printre câștigători. 

Sunt cumva un nostagic al comunismului? In nici un 
caz. Românii nu pot să-și rezolve problemele apelând 
la formule politice din trecut. Ei trebuie să găsească o 
formulă de supravieţuire, ca naţiune și ca stat mai 
mult sau mai puţin suveran. 

Ajungem astfel la un aspect straniu, greu de înţeles 
pentru unii autori de nivel academic sau doar jurnalis- 
tic. In contextul lumii de azi, românii par... slugarnici 
sau, dacă preferaţi un termen mai puţin „atingător", 
obsecvioși. Un exemplu. O numesc Majestatea Sa pe 
principesa Margareta. De ce? A fost cumva 
încoronată? Nici unui principe moștenitor din lume nu 
i se spune așa. Și mai este un aspect jenant. Ilustrul 
său tată a abdicat, totuși. Forţat, ni se spune. Potrivit 
dreptului dinas- 

tic, principesa este o persoană particulară. Desigur, ru- 
dele sale ilustre și activităţile sale filantropice amelio- 
rează imaginea României. Alte exemple de slugărnicie. 
Româncele nu au nicio problemă în a deveni servitoare 
în diferite ţări occidentale, iar prostituatele românce 
luptă pentru primul loc în materie de reprezentare în 
Europa. In general, românii acceptă foarte ușor să fie 
servitorii cuiva, se pare. Este bine, este rău? Nu-i 
treaba mea să dau note. Poate că la mijloc este 
destinul istoric. Imaginând expresia „prost de bun", un 
român anonim, trăitor cine știe când, s-a gândit, poate, 
la românii lui. Poate că românii, cu toleranța lor dusă 
până peste toate limitele, n-au făcut decât să fie niște 
creștini de treabă. Poate că ne este dat să ilustrăm 
eșecul bunătăţii, ca strategie de viaţă și mai ales de 
supraviețuire. Fenomenala noastră complezenţă apare 
și în rebotezarea ţiganilor. Doar noi le spunem rromi, 
nu cumva să se simtă ofensaţi. Acestea sunt amănunte, 
dar prin acumularea lor, se desenează o mentalitate 
slugarnică. Evident, în vremea noastră este desuet să 
mai vorbești despre etnii, altfel decât atunci când este 
vorba despre feluri de mâncare, îmbrăcăminte și 
muzică. Cu toate acestea, prolificitatea țiganilor de la 
noi e remarcabilă, iar agresiunea lor demografică este 
un fapt. Mi se va spune că soliditatea instituţiilor din 
România de azi, adică din Europa, garantează că 
lucrurile vor merge din ce în ce mai bine. Desigur, 
desigur. 

în legătură cu ţiganii, cei dispăruţi „din scripte", aș 
menţiona o carte din 1998, „Zeul apatiei'. Este un 
sefeu, 

semnat de autorul romanului „Sfera", deja menţionat 
în însemnările mele. Acolo se propune un scenariu 
pentru anul 2057. Nu se vorbește despre Uniunea 
Europeană. România avea să adere la acest organism 
politic în 2007. Vine vorba, în schimb, despre o 
Românie emasculată, redusă la Muntenia și Oltenia și 
părăsită de marea majoritate a românilor. Tiganii, 
existenţi încă, au rămas pe loc, iar diferite ţări bogate 
le furnizează mijloace de trai mai mult decât decente. 
Le cer o favoare minoră: să nu iasă din locaţia lor, 
pentru a merge la cerșit sau (Horribile die tu!) la furat 
prin Europa. Există, în roman, anumite mijloace 
interesante de acţiune psihologică. Astfel, cetățenii 
Rominiei (noul nume al ţării) pot să frecventeze niște 
vircluburi, unde li se oferă, pe gratis, acces la realităţi 
virtuale agreabile. Se sugerează că sunt folosite și alte 
mijloace cu efect centripet. Tonul romanului este unul 
tragicomic. Moștenitorii lui Decebal practică bătaia de 
joc, în stilul cunoscut, dar ni se sugerează și că dispa- 
riția României traditionale are si o dimensiune tristă. 
De 1 » » 

altfel, în roman, niște români din Franţa încearcă un 
fel de coup d'etat, dar sunt paralizaţi de mila creștină 
pentru țigani. Adevărul este că ţiganii, în ficţiune și în 
realitate, nu sunt mai vinovati decât cetăţenii de alte 
etnii. Nimeni , » 

nu este vinovat, dacă nu încalcă legea penală. (Ţigănia 
este însă rea, aducătoare de haos și semnifică un mod 
de comportament, o mentalitate, în cele din urmă. Este 
un cuvânt inventat de români și se pare că nu are echi- 
valent în alte limbi. Ar exista totuși ceva asemănător în 
limba ungară. Am crezut un moment că gypsy style ar 

însemna ceva analog, dar m-am înșelat. Expresia en- 
gleză se referă la un stil vestimentar. Nu vreau să fiu 
acuzat de rasism sau de xenofobie. Așa că mă grăbesc 
să spun: ţigănia poate fi practicată de un român cu in- 
diferent ce origini etnice. în opinia mea, resortul 
acestei forme românești a bătăii de joc este lipsa 
respectului. Un exemplu. Când oamenii aruncă din 
mașini gunoaie la marginile pădurilor practică ţigănia.) 
M-a atras la acest roman și titlul. Cum adică zeul 
apatiei? Ce înseamnă asta? Autorul nu este explicit în 
această privinţă, dar părerea mea e că a sugerat un fel 
de moleșeală istorică a românilor. Aceștia, în roman, 
si-ar fi cedat tara fiindcă o apatie ciudată i-ar fi 
împiedicat să fie mai energici. Nu cumva vedem și în 
actualitate ceva asemănător? 

Virusul, cu diabolica lui invulnerabilitate, a plasat 
însă dilemele de felul celor de mai sus pe un plan 
secundar. Oamenii se gândesc cum să supraviețuiască 
ei, împreună cu familiile lor. Așa se întâmplă în cazul 
unor catastrofe. Astăzi, ce-i drept, nu se produce 
erupția unui megavulcan și nici nu avem o invazie 
extraterestră. Pandemia, cu blândeţea ei satanică, 
precum și războiul schimbă priorităţile. La asta se 
adaugă schimbările climatice, exagerate sistematic de 
mass media. 

Românii tradiționali, câţi vor mai fi fiind, au de 
luptat nu numai cu tendinţele imperialiste ale unora și 
ale altora, dar și cu faptul că realitatea pătrunde în 
minţile lor prin intermediari. Mass media este o 
realitate interesantă, cu legile ei de fier. Prima lege 
este exagerarea în rău. A doua este respectarea unor 
directive primite de la spon- 

sor. Eminenţele cenușii aflate în spatele posturilor TV 
nu sunt niște mincinoși porniţi să schimbe cu 
brutalitate adevărul. O, nu! Cu subtilitate, ei măsluiesc 
însă realitatea. Ce-i drept, omul obișnuit poate să afle 
și părerile contrare celor promovate de mass media. 
Internetul, câtă vreme nu va fi cenzurat, prezintă 
opinii lansate de con- spiraţioniști. Aceștia spun că 
totul este o minciună. Pe românii tradiționali nu-i 
interesează însă atât de mult știrile despre Oculta 
Mondială și despre Marea Rese- tare. Ei se întreabă ce 
se va alege de ţara lor, în cele din urmă. Un 
corporatist standard, desigur, nu are asemenea 
preocupări. Atunci când vine vorba despre dizolvarea 
statalității în România, el ridică din umeri și spune că 
doar libertatea individului contează. Or, el personal o 
are. Ce sens are să-și mai bată capul!? Preopinentul lui 
nu se lasă și evocă niște discursuri ale premierului po- 
lonez, unde se spunea că, în Uniunea Europeană, unii 
sunt mai egali decât alţii, adică Germania și Franța 
cam dictează cum trebuie să meargă lucrurile. 

în încheierea gândurilor despre viitorul României, 
mă refer la „efectul Matei". Este un mecanism inspirat 
de „Evanghelia după Matei": „Căci celui ce are i se va 
da; dar de la cel ce nu are, și ce are i se va lua". Acest 
mecanism ar duce la avantajarea celor deja avantajaţi 
și la deteriorarea situaţiei celor aflaţi deja într-o 
poziţie rea. în Biblie este vorba în special despre 
avantaje și dezavantaje spirituale, dar teoria rămâne 
interesantă și cu acoperire în lumea reală de azi. Este 
evident că un anumit efect de avalanșă se manifestă și 
în acumularea de bogăţie 

dar și în amplificarea sărăciei. Poate că României îi 
este rezervat un scenariu de tipul din rău în și mai rău. 
Sau poate că nu, ci dimpotrivă... 

Sunt multe semne că viitorul nu este roz pentru noi, 
ca popor, dar poate fi mai reușit dacă fiecare luptă pe 
cont propriu pentru un loc sub soarele european. 
Totuși, este poate recomandat să nu vedem lucrurile în 
negru. Să ne amintim de legea consecinţelor 
neintenţionate și să apelăm la o vorbă populară. Tot 
răul spre bine, se spune. Poate că sub aparentul 
dezastru al României de azi se ascund cine mai știe ce 
evoluţii minunate... >, 

M-am referit mai pe larg la situația României, 
fiindcă o cunosc mai bine. De când a apărut hologramă 
văd lucrurile mai clar sau măcar am această impresie. 
Nu mi-am clarificat însă o chestiune. Românilor li s-a 
tot sugerat, ba chiar li s-a spus de-a dreptul că ideea 
lor de ţară suverană și independentă este ceva de 
domeniul trecutului. Interesante au fost si sunt încă 
demersurile unor inte- * 
lectuali. Ei au venit cu argumente sofisticate, dar 
având același scop: dizolvarea atitudinii patriotice, 
chiar plasarea acesteia în zona  derizoriului. 
Denigrarea lui Eminescu, încercările unor intelectuali 
români de a-l transforma într-un poet mai degrabă 
minor din secolul al 19-lea. Interesantă este și plasarea 
lui Constantin Noica, un filozof remarcabil, printre 
spiritele de planul al doilea. De ce? Fiindcă a elogiat 
spiritul românesc și a susţinut că românii au avut și au 
ceva de spus în cultura universală. 

în fine, o idee de titlu pentru romanul meu în 
sertare, ă tiroirs, probabil niciodată scris. Să se 
numească „Slugi 

libere". Adică libere să-și aleagă stăpânii. Sau „Slugi 
fericite?" 

Opinia lui nea Mișu: „Sper că nu ai de gând să 
publici asemenea idei. Ai merge împotriva curentului, 
ca să nu folosesc o expresie românească... Aceea cu o 
anumită acțiune executată împotriva vântului... 
Gândeşti ca un om bătrân, lucru foarte curios. De 
parcă ai fi unul din generația mea. Trebuie să vezi 
ansamblul problemei. L-ai citit pe Jacques Attali. Ei 
bine, acesta spune că în viitor cel mai mare succces îl 
vor avea țările cele mai » 
permisive față de migranți. Ce spui de asta? Este o 
afirmație aparent enigmatică, dar poate că are 
anumite justificări. Adepții acestei orientări amintesc 
de succesul Statelor Unite, o tară formată din oameni 
veniti din toate părțile lumii. Melting pot, 
multiculturalism. Pe de altă parte, nu ştiu dacă istoria 
se poate repeta, în această privință. Oamenii se 
schimbă. Cei din vremurile când America s-a 
consolidat aveau o anumită structură psihică. Erau 
esențialmente religioşi, chiar dacă aveau zei diferiti. 
De asemenea, americanii erau galvanizați de 
misterioasa energie a cuceritorului. (Unii pretendenți 
la pământuri româneşti au venit pe aici recent, dacă 
judecăm la scara duratei lungi. Elocvenţa lor nu este 
mică. Cu cât mint mai mult, cu atât devin mai 
vehementi.) Să nu uităm că americanii au luat 
teritoriile de la amerindieni cu japca. Cu narcisismul 
lor, oamenii de azi evoluează altfel." 

Este clar că ambele teze pot fi susținute cu 
argumente plauzibile. 

Un nou influencer? 


Condor Stoica avea motive să se îndoiască de sine. 
Nu cumva clarviziunea lui era o iluzie caraghioasă? 
Poate că îl lovise maladia Alzheimer!? 

— Aia e altfel, îi spuse Ana. Atunci numai luciditate 
nu ai. 

— Aș vrea să-i cer sfatul doctorului Neuman, spuse 
Stoica. Ce zici? 

Ariana, martoră la acest schimb de replici, ridică o 
mână, ca la scoală. Adultii făcură semne afirmative, la 
unison. 

— Ar trebui să vadă și holograma, spuse fetița, cu 
multă seriozitate. Să vadă dacă nu cumva îl 
influenţează și pe el. 

Stoica ezită. Ana, citindu-i gândurile, spuse: 

— Ai dreptate să te îngrijorezi. II rugăm să-ţi pună o 
mască din alea speciale, profesionale, de cosmonaut. 
El are cu siguranţă una. 

— Da, asa ar fi bine. Nu știu însă dacă o să vrea să 
vină. De câţiva ani, nu dă consultaţii decât online. 

— Sunteţi prieteni, spuse Ana, va veni. 

— Nu tocmai prieteni, dar este un om foarte amabil. 
Sunt șanse să accepte. Holograma este bizară, orice s- 
ar 

spune. lar ideea că intră în contact cu minţile 
oamenilor este tare de tot. 

Ana făcu semne afirmative, iar Ariana o imită cu se- 
riozitate. Condor constată încă o dată că paternitatea 
lui ar trebui inventată, dacă nu era reală, în ceea ce o 
privea. 

Măștile speciale deveniseră pe nesimţite o parte din 
viața oamenilor, a europenilor, cel puţin. Ele includeau 
și un sistem de alimentare cu aer respirabil. Unii le 
ridiculizau și preferau să participe la loteria 
supravieţuirii. Purtau măști conventionale, deși mai 
evoluate decât cele de la începutul deceniului, iar alţii 
nu purtau nido mască. Guvernanțţii nu mai interveneau 
în jocul mortal cu virusul. Timpul dovedise că o 
strategie coerentă de prevenire nu poate fi aplicată și 
se transformă într-un șir de exerciţii sterile. Oamenii 
erau pe cont propriu. Sistemul medical funcţiona, 
desigur, dar se practica în mod uzual așa-numita 
medicină de dezastru. Unele categorii sociale, cum ar 
fi oamenii trecuţi de o anumită vârstă nu mai erau 
asistați altfel decât prin recomandarea unor 
medicamente, de regulă inaccesibile din pricina prețu- 
rilor prohibitive. Se născuse o situație analoagă celei 
dintr-un război traditional, cu bombardamente, molimi, 
lipsă de apă, de alimente şi aşa mai departe. Unii 
scăpau, alții, nu. Trecuseră timpurile când omul dădea 
telefon la 112, iar ambulanța sosea. Aparatele de 
respirat erau destul de scumpe, dar accesibile unor 
oameni din clasa de mijloc. Cei săraci puteau spera 
doar la vreun act filantropic. Mass media nu scotea o 
vorbă despre faptul că unii erau lăsați să moară. De 
altfel, nimeni nu putea fi 

acuzat. Statele preferau să salveze oameni din catego- 
riile productive, copiii și tinerii. Nu existau posibilităţi 
materiale pentru mai mult decât atât. 

îi telefonă psihiatrului și îi relată toată tărășenia. 

Cu o oarecare vreme înainte, Neuman îl căutase și îi 
povestise despre un pacient al lui, un ins cu dublă per- 
sonalitate. Respectivul credea, cu argumente, că în el 
se manifesta, din când în când, un extraterestru. 
Acesta, alien-ul, scrisese un text interesant. în mod 
normal, pacientul, locotenent-colonel în retragere, n-ar 
fi putut să scrie așa ceva. Ciudatul ins sfârșise în mod 
tragic. Deși era un om sănătos și sportiv, făcuse un 
stop cardiac și murise. Nedumerirea doctorului 
Neuman nu fusese mică. Dorind s-o depășească, îl 
sunase pe Stoica și îi ceruse părerea. în mod oarecum 
neașteptat, psihiatrul era amator de sefeuri, iar cărțile 
lui Stoica îi plăcuseră fiindcă dovedeau anumite 
cunoștințe de psihologie ale autorului. Astfel se explica 
faptul că între cei doi se născuse un fel de amiciţie, 
puţin probabilă, cunoscut fiind faptul că medicii au un 
esprit de corps special, nutrind în secret convingerea 
că fac parte dintr-o elită a elitelor. Subiectivul Condor 
Stoica avea impresia că medicii au un soi de aroganță, 
bine distilată. Se înșela. Doctorul Neuman o dovedea. 


Cert este că începuseră să vorbească din când în 
când la telefon. Cazul colonelului cu dublă 
personalitate apăruse de parcă vreo forță ocultă ar fi 
dorit ca amiciţia dintre cei doi să se cimenteze. Venise 
si momentul când doc- » 
torul îi propuse lui Condor să-i spună Marcel. Un argu- 

ment era faptul că aveau vârste apropiate. Da, dom'le, 
de ce nu!? Probabil că interminabila pandemie crease 
mai multe asemenea reiatii. Amenințaţi de virusuri si 
> » » 0 de război, bombardaţi neîncetat cu știri 
proaste de mass media, bieţii români, atâtia câţi mai 
rămăseseră în tară, aveau nevoie de prieteni. 

Pe scurt, Marcel se oferi să vină de îndată ce 
Condor va avea timp pentru așa ceva. 

— Şi doamna, desigur, completă politicos psihiatrul. 

— O întreb chiar acum. 

Ana nu avea nimic împotrivă. 

Vizita se produse în ziua următoare. Neuman apăru 
la ora cinci fix (după-amiaza) și ieși numaidecât la 
iveală faptul că face parte din  „partidul'" 
ultracorecţilor, al le- galiștilor fanatici. Deși Stoica 
uitase să-i adreseze vreo rugăminte în acest sens, el 
era echipat cu un costum complet anticovid. Pe Marte 
o fi bun? se întrebă naivul Condor. Medicul avea și 
sacul special, recomandat de specialiști, dar nu și de 
oficialități. Sacul, cum avea să iasă imediat la iveală, 
primi salopeta medicului, înainte de a fi închis ermetic. 
Urmă dezinfectarea mâinilor, aproape maniacal de 
minuțioasă. 

Familia Stoica asistă cu blazare la operațiile respec- 
tive, executate de Neuman cu mişcări precise, în holul 
apartamentului. 

Purtau toți măşti conforme şi se gândeau că 
medicul nu era, în definitiv, decât politicos. Dacă te 
duci în vizită, nu e firesc să-i protejezi pe amfitrionii 
tăi? Ba da. Unii își băteau joc de respectivii rigoriști. 
Era o nouă formă a dis- 

preţului pentru vaccin și măști de protecţie, la modă în 
primii ani ai pandemiei. Cine privea cu atenţie 
lucrurile și reușea să distileze ceva adevăr din 
minciunile emise de mass media își dădea însă seama 
că purtarea costumului de cosmomaut nu era chiar o 
prostie, din moment ce oamenii bogaţi o practicau. Pe 
planetă se murea „la greu" din cauza virușilor, deși un 
consens misterios prevedea că asemenea știri 
neplăcute nu trebuie răspândite. 

Neuman se transformă repede într-un domn 
elegant. Păstrase aparatul de respirat, iar faţa de om 
amabil i se vedea printr-o mică fereastră, ca la 
cosmonauți. 

— Puteţi să vă scoateţi măștile, spuse el, după ce 
saluturile de bun venit se încheiară. Eu nu prezint nici 
un risc. Virusul are bunul simţ de a se transmite de 
preferinţă prin aerul expirat. 

Vocea lui ușor modificată de microfon răsuna destul 
de ciudat. 

— Gigi este plecat, veni Stoica cu o explicaţie de 
nimeni cerută. 

— Asta nu înseamnă că virusul nu se transmite si 
alt- fel, continuă medicul. De pildă, prin atingere. 

Condor constată că amicul său are simțul umorului. 
Uneori, banalitățile sunt foarte amuzante. 

în camera de zi, holograma era la locul ei, vag vibra- 
tilă, părând în același timp înfricoșătoare și inofensivă. 
Dacă nu cumva mă înșel, Marcel, cu aparatul lui, este 
mai ameninţător decât ea. 


Se așezară în semicerc si câteva minute nu vorbi ni- 
* » 


meni. în cele din urmă, Stoica spuse, cu o voce destul 
de alterată: 

— Ei, ce spui? Cum ţi se pare? 

Medicul era în elementul lui atunci când i se cerea 
părerea. De data aceasta însă nu se grăbi să răspundă. 
Se mulțumi să schițeze un gest de nedumerire, flutu- 
rându-și palmele. 

— Nu știu ce să zic, spuse în cele din urmă, cu o 
voce ciudat de ezitantă. Mi se pare ceva mult prea 
bizar. Nu seamănă cu nimic cunoscut de mine. Tu ce 
zici? 

— Păi, ce să mai spun, șopti Stoica. Pot să zic doar 
că mi se pare o apariţie supranaturală, iar noi ne aflăm 
într-un fel de templu privat. 

— Spuneai la telefon că ai simţit un fel de potenţare 


a intelectului. De parcă te-ai fi drogat. Așa a fost? 


Stoica, o privi rugător pe Ana. Aceasta pricepu ce-i 
cere si interveni: » 


— Condor îmi dă mandat să vorbesc în numele lui. 

Neuman, deloc amuzat, clătină aprobator din capul 
său monstruos. 

— Nu vreau să vă fac concurenţă, începu Ana. 

Pieptănată retro, cu cărare la mijloc și coc, era 
adorabilă. 

— Marcel, interveni medicul în stil american. 

— Marcel, se conformă Ana. Nu pretind că mă 
pricep la psihologie, dar de când a apărut holograma, 
Condor este un alt om. 

— Cum adică? Doar sub raport intelectual sau și..., 
se interesă Neuman. 

Vocea lui răsuna cumva metalic. 

Din intonatie, ceilalți pricepură că glumește și 
zâmbiră. Aluziile sexuale erau la modă, într-o lume 
unde legătu- 

rile oamenilor cu condiţia lor naturală erau din ce în ce 
mai slabe. Nimeni nu se supără. Mintoasa Ariana avu 
și ea un mic zâmbet complice. Treburile oamenilor 
mari nu i se păreau neobișnuite, ci doar diferite de 
cele ale copiilor. Un alt semn că mentalităţile se 
schimbau rapid. 

Ana se mulţumi să zâmbească „enigmatic". 

— Mai bine spune dacă nu cumva simţi deja o oare- 
care schimbare, îi întrebă Stoica pe Neuman. 

Medicul se ridică din fotoliu și se apropie de holo- 
gramă. O clipă, ceilalți crezură că o va intersecta și 
trăiră o mică teamă superstițioasă. Medicul trecu pe 
sub hologramă. O clipă, capul său intersectă imaginea 
virusului și dispăru. Se întoarse în același fel și-și reluă 
locul. 

— Sper că n-am comis un sacrilegiu, spuse el. 

Din glasul lui răzbătea veselia. 

— N-ai simţit nimic? îl întrebă Stoica. 

— Ce să simt? 

Neuman părea din ce în ce mai bine dispus. 

— Noi am simţit, interveni Ana, cu amabilitate. 
Poate că ni s-a părut. 

în loc să răspundă, psihiatrul își îndreptă bustul și 
rămase complet nemișcat. Ceilalți,  politicoși, 
așteptară. 

După vreo trei minute de tăcere deplină, vocea 
musafirului se auzi, întrucâtva alterată de o răgușeală 
ciudată: 

— Aveţi dreptate. Mi-e greu să recunosc, dar simt 
ceva cu totul necunoscut. 

— Vezi? Vezi? se precipită Stoica, redevenit pentru 
o clipă adolescent. Sunt eu sefist, dar nu nebun. 

Medicul nu era dispus să vină cu amănunte. Se mul- 
tumi să le spună că se va gândi. Discutară apoi despre 
niște evenimente politice recente. Nici unul dintre ei 
nu avea preferințe în materie de partide politice. La 
această atitudine contribuia, de bună seamă, faptul că 
viaţa politică din România devenise pe nesimţite o 
parodie în toată regula. Aparenţele erau salvate, într-o 
oarecare măsură, dar teritoriul împuţinat și plecarea 
celor mai mulţi români pe alte meleaguri schimbaseră 
lucrurile. Numai cine voia să se îmbete cu apă rece 
mai credea că suntem o tară si nu o entitate hibridă, 
un fel de colonie încrucișată cu un teritoriu ideal 
pentru refugiații de cine mai știe unde. 

Pe la ora șase, medicul plecă, promițând că va mai 
veni „în vizită la hologramă". Din glasul lui, cei de faţă 
își dădură seama că a intrat într-o stare de spirit nu 
tocmai bună. Stoica se miră, fiind convins de faptul că 
amicul lui este un ins foarte stăpân pe sine. De data 
aceasta, s-a transformat din medic în pacient. 


Holograma asta este dată naibii, ce să zic! | 
Peste.vreo două ore Neuman tejefonä.şi îi spuse l 


Stoica că este neliniștit SI i-ar ine să'se afle mai 
mult în preajma hologramei. 

— De ce, domnule? 

— Păi, mi-a dispărut starea aceea favorabilă. Aș 
vrea neapărat s-o recapăt. 

— Şi? Vrei să te muţi la noi? Nu avem spaţiu. 

— Nu, domnule! Nici vorbă de așa ceva. M-am 
gândit la cineva de la tine din bloc. Să mă ia în gazdă 


pentru un timp oarecare. 

Bunul Condor avea de ce să se mire. Un psihiatru 
de succes să stea în gazdă, ca un student?! Repede 
însă își depăși uimirea și căută în minte o soluţie. 
Repede apăru un nume. Doamna Mardare! Sigur că 
da! Avea trei camere, iar fiica ei plecase în străinătate, 
ca majoritatea celor din generaţia ei. Lucra la Londra 
și vorbea din când în când cu părinţii săi prin Skype. 
Spre regretul acestora, din ce în ce mai rar. Nici nu se 
gândește să mai vină în România, domnu' Condor, se 
plângea buna doamnă Mardare, atunci când Stoica, 
politicos de felul lui, o întreba ce mai face Felicia, fiica 
din Regatul Unit. 

— Am o vecină cumsecade, îi spuse lui Neuman. O 
să discut cu ea. 

— Dacă nu te superi, te rog să vorbești chiar azi, in- 
sistă medicul, cu voce de om mai mult decât neliniștit, 
aproape disperat. O să-i plătesc cât cere. 

Cred și eu că o să-i plătești, cugetă Stoica, devenit 
doar pentru o clipă niţel răutăcios. Ai niște tarife mări- 
cele, iar epoca actuală este „ideală' pentru cei mai 
slabi de înger. Una-două, pică în depresie. Ce fac ei? 
Se duc la psihiatru. 

— Bine, o să mă ocup, promise Stoica. Numai să fie 
bine. îți întrerupi consultaţiile? Şi apoi, se va afla. Ce 
vor spune pacienţii tăi? N-o să-i pierzi? N-o să creadă 
că tu însuţi apelezi la un drog ceva mai special? De 
unde până atunci îi tot sfătuiai să nu devină niște 
personalități adic- tive? 

— Nu-mi pasă. Cei inteligenţi nu se vor supăra, 
după ce află despre ce este vorba. 

Neuman avu un râs scurt. 

— îmi dau seama că aș putea să mă diagnostichez 
singur, continuă el. Cu timpul, îţi vei da seama că 
merită experienţa. 

Stoica știa deja că luciditatea aparent indusă de 
hologramă este ceva nespus de preţios. Dacă un 
psihiatru acceptă asta, înseamnă că este vorba despre 
un lucru important. 

Doamna Mardare îl primi cu un zâmbet de om cum- 
secade, vizibil doar prin expresia ochilor. Purta o 
mască conformă, aparent pentru întâia oară folosită. 
Soţul său, un om blând, era de asemenea mascat în 
mod regulamentar. Stoica le spuse despre ce este 
vorba și preciză că medicul este un om foarte serios. 

— Chiar dacă va sta doar câteva zile, o să vă 
plătească pentru o lună întreagă, încheie el. 

Cei doi soţi se priviră. O clipă, ei formară împreună 
cu Stoica un grup de bucureșteni nemișcaţi. 

Se pare că soţii Mardare se înțelegeau fără cuvinte, 


fiindcă vocea groasă a bărbatului se făcu auzită: 


— pa domnu' Stoica, îl primim. Va sta în camera 
fetei. Că si asa... >», 


E trist din cauza Feliciei. Condor căută informaţii 
cu telefonul său și află repede preţul pieţei pentru 
situații asemănătoare. Era bunicel. Soţilor Mardare li 
se păru decent. Nu era vorba despre o închiriere, ci 
despre o găzduire. Cu totul altceva. Suma obținută de 
soții Mardare este $ ® impozitabilă? Mă voi interesa. 

Scrupulosul Stoica ceru apoi să vadă camera. Părea 
în regulă, deși era de presupus că medicul trăia la 


niște 

standarde mai ridicate. Cine mai știe ce-o fi în mintea 
lui? Poate vrea să facă un experiment, să vadă cum 
este să locuiești într-un bloc modest. Are scuza că l-a 
influențat holograma. Ca și pe mine. Este absurd, dar 
real. N-are rost să-mi bat capul. 

întors în apartamentul lui, Stoica îi telefona lui 
Neuman. Acesta se arătă mai bucuros decât ar fi fost 
normal și se arătă dispus să se mute chiar în aceeași 
seară. Cu greu, Condor îl convinse să amâne 
operaţiunea pentru dimineaţa următoare. 

— Bine, spuse psihiatrul, dar să știi că nu mi-e ușor. 

Din nou, Stoica realiză absurditatea situaţiei, 
nevero- similitatea ei. Dacă aș băga așa ceva într-un 
roman, ar râde și curcile de mine. Sindrom obsesiv- 
compulsiv, parcă așa îi zice. Suferea de așa ceva 
personajul Monk, din serialul polițist. Neuman poate 
să-și pună singur acest diagnostic. Cine mai știe ce-o 
mai fi și cu holograma asta... 

A doua zi, pe la ora opt și jumătate, psihiatrul se 
prezentă la noul lui sediu. Nu părea defel afectat de 
vreo suferinţă fizică sau psihică. 

— Pur și simplu, am nevoie să stau în preajma holo- 
gramei, îi spuse el lui Stoica, după ce se salutară. 

— Da, te înţeleg. Numai să „bată" până la tine. 

Medicul se încruntă, îngrijorat: 

— Ai dreptate. Nu m-am gândit la asta. 

— Vom vedea curând, spuse Stoica, decis să nu se 
mai mire de nimic. 

Ieși curând la iveală faptul că medicul suferise o 
transformare interioară. Intenţiona să se transforme 
într-un creator de conţinut digital, nici mai mult, nici 
mai puțin. 

Perplex, Stoica asistă în următoarele zile la 
transformarea camerei închiriate într-un soi de studio 
de televiziune. Modest, desigur, dar capabil să plaseze 
pe Neuman în postura de vlogger. 

Pentru psihiatru, banii nu erau o problemă, aşa că 
achiziționarea echipamentului decurse fără nicio difi- 
cultate. Un microfon lavalieră profesional, un stabiliza- 
tor de mişcare (trepied), un ring light, adică o lampă 
circulară, o cameră video performantă, un laptop 
scump, un software de editare. în fine, era necesar un 
fundal menit să-l reprezinte pe creatorul de conținut. 
Pentru acesta din urmă psihiatrul apelă la un specialist 
în domeniu. Acesta îl sfătui să-și procure doar un 
green screen. N-aveti nevoie de mai mult, domnu' 
doctor. 

— Soții Mardare sunt de acord cu toate astea? se in- 
teresă, destul de blazat, Stoica. 

— Bineînțeles. Au fost chiar entuziasmați, fiindcă 
am de gând să le cer părerea, iar apoi să public 
opiniile lor despre lumea de azi. De multe ori, părerile 
oamenilor obișnuiți sunt foarte interesante. 

Te pomenești că și doamna Mardare s-a ascuţit la 
minte, cugetă Stoica. Nu că ar fi proastă, dar nu este o 
teoretici- ană. lar domnul Mardare a păţit ceva 
asemănător! Sunt în vecinătatea hologramei? Sunt. 

După două zile de la instalare, psihiatrul produse o 
primă conferință vizibilă pe Internet. Spre mirarea lui 
Stoica, probabil și a altor cunoscuţi ai medicului, tema 
dezbaterii avea niște legături destul de vagi cu 
psihiatria tradițională, practicată cu mult succes de 
Neuman până 

atunci. Nu era vorba, adică, despre suferințele 
individului, ci mai degrabă de condiţia umană. 

împreună cu o Ariana mai serioasă decât oricând, 
Stoica urmări expozeul psihiatrului, ba chiar îl 
transcrise, graţie unei aplicaţii ingenioase. 

— Asa ceva ar da bine în romanul meu... Ce zici? o 
întrebă ulterior pe Ana. 

— Ca un citat mai lung? | II pn anl 
lase” Ran S dur: eu furadeile nimănui, Numai pă mă 
este » i 1 
corect. 

După cum era de așteptat, psihiatrul își dădu acor- 
dul. Da, Stoica putea să folosească textele lui, chiar 
fără să le citeze sursa. 

— Așa era pe vremuri, în unele culturi, îi spuse Con- 
dor partenerei sale. Nu se știa ce sunt acelea drepturi 
de autor. După ce era lansată, o idee devenea folclor, 
bun al tuturor. 

— Ca la bancuri? întrebă Ariana, prezentă la 
discuţie. 

— Da, scumpo, exact așa. 

Cum să facă? Se decise să elimine unele pasaje, 
pentru a nu lungi textul prea mult. în retorică, 
repetările nu deranjează, ba chiar dau bine. în proză, 
altfel stă socoteala. Sau poate ar fi mai bine să rezume 
ideile doctorului? Alese varianta cea mai plăcută. Să-i 
povestească mai întâi Anei și doar apoi să se decidă ce 
păstrează pentru romanul său. Privirile ei de cadână 
sobră îl stimulau peste poate. Voi profita de faptul că 
ea nu a văzut încă fil- mulețul. 

— Uite, Ana, cum stă socoteala, începu el, după ce 
ea se declară interesată. Prietenul nostru este un 
globalist. Tonul său este civilizat și prevenitor, cum era 
și de așteptat. în primul episod se referă la o carte 
despre viitor, apărută în 2006. Ia idei din această 
carte. Nu știu cât de mult te interesează geopolitica... 

— Mă interesează, spuse Ana, serioasă. 

Stoica observă cât de mult îi seamănă fiica ei (a 
lor?), în anumite momente. 

— Eu sunt autor de sefeuri, continuă Stoica. Acest 
gen literar se ocupă de viitor, dar de unul unde nu mai 
vine vorba despre naţiuni și popoare. Există și excepţii, 
firește. Şi la noi au apărut câteva cărţi despre viitorul 
României, ca tară. 

Ana îl încurajă din priviri să continue. 

— Neuman consideră că etniile nu au viitor. Vor fi 
dizolvate de schimburile frenetice între populaţii, faci- 
litate de tehnologie. Sunt de acord cu el, dar consider 
că o anumită etnie este scutită de acest proces aparent 
neplăcut. Mass media are grijă de asta. 

Ana tăcu, încurajator. Stoica observă, a suta oară, 
că ochii ei sunt neobișnuit de limpezi. 

încurajat de prezenţa celor două și stimulat (1?) de 
prezenţa hologramei, Stoica se lansă într-un monolog. 
Interesant? Cine știe... Le vorbi „fetelor" despre ideea 
imperială, prezentă de multă vreme în istoria umani- 
tăţii. Observă că libertatea individului, tot ce poate fi 
mai opus acestei idei, a fost promovată de ceea ce 
autorul cărţii din 2006 numește „democraţie de piaţă". 
Din 

când în când, Condor își scoase la iveală și propriile 
opinii despre aspectele discutate. Acest autor francez, 
evocat atât de „evlavios" de Marcel, este de fapt un 
marxist, ținu el să precizeze. Mai întâi, el spune că 
unicul drum posibil al umanităţii este capitalismul și 
singurul ţel rezonabil al acesteia este libertatea fără 
margini a individului. Ulterior ajunge însă la concluzia 
că trebuie altceva. Se contrazice și nu recunoaște că 
apelează la idei din morala creștină. Creștinismul si 
comunismul au unul si $ » » , același ideal utopic. 
Obţinerea unei egalităţi între oameni, precum și 
apariţia unui om nou, capabil de altruism. Creștinul 
perfect devine, la autorul respectiv, transu- manul. 

Reproducând asemenea idei, indigeste pentru 
cineva neinteresat de problemă, Stoica avea anumite 
îndoieli. Cele două erau persoane foarte inteligente, 
dar nu cumva filozofia omului plasat dincolo de limitele 
sale cunoscute este prea abstractă? Oricine știe ce 
este acela un om cumsecade și-și dă seama că ar fi de 
dorit ca toţi oamenii să fie ca el. Privind însă la 
televizor și la diferite alte ecrane unde se pot vedea 
frânturi din lumea reală, se constată că oamenii sunt 
de fapt răi și lacomi. Există niște minorităţi stimabile, 
ecologiștii. Majoritatea zdrobitoare însă... 

Condor, transformat într-un referent devotat, 
povesti despre răul din lume, înmulţit în societatea de 
consum. Aminti ipoteza că democraţia de piaţă, 
aparent formula ideală pentru umanitate, se dovedește 
la un moment istoric dat, destul de fragilă. Autorul 
respectiv conchide 

că piaţa va învinge democraţia. Ce se va întâmpla 


atunci? Vor înflori dictaturile de diferite nuanţe. 
» 


Ana și Ariana îl ascultau cu atenţie și păreau real- 
mente interesate. Mai sunt și minuni pe lumea asta, 
cugetă Condor. Sau sunt eu un ticălos de sexist și le 
creditez din capul locului cu niscaiva inferiorităţi 
intelectuale!? Nu. Atunci? Se pare că există o muzică a 
cuvintelor lipsite de înțeles. Este clar că Ariana nu 
pricepe despre ce este vorba, dar savurează melodia. 

Când Stoica lăsă impresia că a încheiat, Ana îl 
întrebă: 

— Și? Ce propune doctorul nostru? 

— Recomandă ca oamenii să depășească răutatea și 
prostia. Să devină altruiști. 

— Prostia este greu de depășit, se auzi glăsciorul de 
înger al Arianei. Dumnezeu i-a făcut pe unii proști. Așa 
mi-a spus bunica. 

Cei doi adulţi se priviră surprinși și mândri. în acel 
moment, Stoica se simţi un tată „cu acte". Se gândi că 
n-ar avea rost s-o felicite pe fetiță pentru inteligenţa 
ei. Cel mai potrivit era s-o trateze ca pe un adult. Cel 
puţin în acele momente. 

— Ai dreptate, spuse posibilul tată. Prostia este o 
boală fără leac. Iar când respectivul este și pus pe 
fapte, adică e un om activ, e de rău. 

Mama si fiica încuviinţară cu seriozitate. » $ 

Lucrurile evoluează imprevizibil în ziua de azi. Un 
exemplu. In ultimele zile, holograma sau întâmplarea 
m-au ajutat să înțeleg mai bine lumea actuală. Cel 
puţin, așa am impresia. Nu există deocamdată o 
instanță capabilă să ratifice această convingere a 
mea... Dacă vreodată romanul premeditat de mine va fi 
scris și va fi editat, voi afla, poate, cum îmi văd alţii 
interpretările. Sunt curios, de exemplu, să aflu părerea 
altora despre bătaia de joc, dar și despre industria și 
consumatorii produselor de lux. Holograma mi-a 
„Șoptit' că aceste două fenomene sunt niște chei 
pentru înţelegerea oamenilor de azi. 

Vă rog să admiteţi, apoi, doamnelor și domnilor, că 
principalele resorturi ale istoriei umane sunt dorința 
de putere și de expansiune teritorială (mai nou, econo- 
mică). în acest context, sunt interesante vocaţiile de 
stăpâni ale unor grupuri umane, dar și cele de slugi, 
ale altora. Bătaia de joc este rezervată slugilor, gustul 
pentru lux, stăpânilor. 

Ideile acestea și altele de felul lor mi-au tot bâzâit 
prin minte și am ajuns la concluzia ciudată că n-ar fi 
rău să-l imit pe doctorul Neuman, să devin un ins 
doritor de faimă online. Acest proiect contrazice stilul 
meu de 

viaţă, străin de autopromovarea frenetică practicată de 
cei mai mulţi dintre colegii mei de breaslă. Aceștia reu- 
șesc să mă surprindă, prin eforturile lor aparent dispe- 
rate. De ce vorbesc atât de mult și de des pe reţelele 
sociale despre propriile lor proiecte literare și despre 
micile lor succese? Ca să-și vândă mai bine cărţile, de 
bună seamă. Nu ar fi cazul să-i lase pe criticii literari 
să decidă, cum se întâmpla pe vremuri, când oamenii 
obișnuiți nu aveau atât de multe metode de a se face 
auziţi și văzuţi? Sau să apeleze la niște profesioniști în 
materie de promovare? Se pare că respectivii știu că 
intervenţiile lor  autolaudative nu prea măresc 
vânzările. Atunci? Ei bine, vorbitul despre sine însuși 
este savuros.  Practicându-l, oamenii trăiesc o 
satisfacţie destul de mare. în conversațiile cotidiene, 
cele mai multe dintre ele telefonice, mai nou, omul știe 
că nu poate să vorbească despre el însuși prea mult, 
dacă nu cumva este un naiv incurabil, fiindcă riscă să-l 
piardă de mușteriu pe interlocutor și acesta să nu-i mai 
răspundă pe viitor la telefon. Pe Facebook însă această 
primejdie nu există. Hârtia, fie ea și virtuală, suportă 
orice și oricât. Când te saturi de laudele de sine ale 
cuiva, poţi să renunţi la ele, în mod discret. Insul res- 
pectiv nu va afla niciodată că textele lui nu sunt pe pla- 
cul tău. 

Lucrurile s-au precipitat, ca să zic așa, iar planurile 
mele de a deveni un emul al doctorului Neuman au 
căzut. Doamna Mardare, foarte comunicativă de felul 
ei, a vorbit cu cine mai știu eu cine despre hologramă 
și vorba s-a dus. Din aproape în aproape, avidele fete 
de 

la un post de știri au aflat. Am fost contactat de una 
dintre ele. Văzându-i chipul fără vârstă pe micul ecran 
al telefonului, mi-am amintit de ea. Era una dintre 
stiris- tele transformate de meseria lor în niște roboti 
volubili, gata oricând să vină cu o noutate rea sau să 
organizeze un talk-show zadarnic despre o trecută sau 
viitoare anexiune teritorială (sau economică), iar apoi 
să-și agaseze inerlocutorii cu întrebări agresiv-naive și 
simplificatoare, de om străin de istorie și de 
geopolitică. Altfel, o persoană extrem de agreabilă, n- 
am ce zice. Voia să facă o scurtă prezentare a 
hologramei. 

„Aș dori să vin până la dumneavoastră. S-ar putea?" 
Paralizat de propria mea politeţe, n-am fost în stare s-o 
refuz și nici că negociez vreun preţ. Am reușit totuși s- 
o rog să poarte, ea și cei din echipa ei, măști profesio- 
nale. Ca si alte vedete din branșa ei, făcea abstracţie 
de virus. Era un comportament ordonat nu se știe de 
cine, sau era poate doar o emanaţie a epocii, capabilă 
să producă o mutație de mentalitate. Virusul își făcea 
de cap în continuare, iar tulpinile noi erau rele, 
agresive, nu rareori letale. Cei din mass media nu-i mai 
dădeau atenţie, se făceau că plouă, cum se spunea 
cândva. 

După o scurtă ezitare, cu vocea ușor acrită, cuvenită 
unui ins practic anonim: 

„Da, desigur. Vom purta măști." 

Echipa de la postul de știri a apărut a doua zi, la ora 
cinci după-amiaza, cum am convenit. Punctuală 
cucoana, n-am ce zice! 

Independent de mine, doctorul Neuman aflase de 
această vizită și s-a prezentat, ușor stânjenit, dar cere- 

monios ca întotdeauna. Mi-a cerut scuze pentru că 
vine neinvitat de mine. l-am spus că totul este în 
ordine. Chiar era totul OK. Ansamblul situaţiei era atât 
de bizar, încât niște amănunte nu mai contau. 

în apartamentul meu modest s-a produs o oarecare 
înghesuială. Scosesem niște mobile din camera cu 
holograma şi se făcuse ceva spaţiu, dar tot 
„strâmtoare" rămăsese. Ce să-i faci!? Asta-i situaţia. 
Ana și cei doi copii plecaseră imediat după sosirea 
echipei de filmare. Din nou, partenera mea își dovedea 
flerul, scutindu-i pe copii de o situaţie confuză, idioată, 
de fapt. 

Doamna a început numaidecât să ne spună ce avem 
de făcut și unde să stăm. în camera mea de zi erau 
șapte persoane. Foarte multe. Echipa de la postul de 
știri număra trei persoane, soţii Mardare erau și ei 
prezenţi, tot neinvitati de mine. în mod evident, trăiau 
momentul de glorie al existenţelor lor. Asta ce citea pe 
feţele lor de oameni cumsecade. 

Personajul principal, văd că am uitat de el, era holo- 
grama. La locul ei, parcă mai strălucitoare cu o nuanţă 
decât de obicei, enigmatică, nemotivată, un fel de OZN 
intrat în viata cotidiană. € 

Scena mi s-a părut foarte potrivită pentru a fi intro- 
dusă în romanul meu. Eram însă eu în stare să mă de- 
tașez suficient de mult pentru a prinde adevărul ei? M- 
am întrebat ce se va întâmpla în viitor cu logoreica 
doamnă, atunci când influenţa hologramei va începe să 
se facă simțită și asupra ei. Va scăpa ea oare de 
aparent definitivul ei amatorism? Va reuși să nu-i mai 
întrerupă 

prostește pe invitaţii săi, oameni totuși avizaţi în anu- 
mite domenii? își va economisi ideile naive de jurnalist 
cu un discurs agresiv? 

în seara zilei următoare, am văzut un filmuleţ cu ho- 
lograma „mea". Pe ecran, știrista transformată în 
reporter purta o mască profesională. La fel, doctorul 
Neuman. Ceilalţi, adică eu si soţii Mardare, măști 
obișnuite, dar conforme. M-am ascultat spunând 
câteva vorbe despre ciudata apariţie și am fost 
oarecum surprins să constat că vocea mea este cu totul 
alta decât aveam eu impresia. Cunoșteam fenomenul, 
dar mi-am permis o nouă mică mirare. în definitiv, am 
filozofat în sinea mea, oricât de evoluaţi am fi, tot 
propria persoană ni se pare a fi lucrul cel mai 
interesant din univers. 

Figura centrală a filmuleţului n-a fost holograma, ci 
doamna reporter. Ea a produs niște opinii despre pute- 
rea științei contemporane. Oarecum distorsionată de 
microfonul măștii, vocea ei de robot volubil a reușit, 
încă o dată, să mă calce pe nervi. Această doamnă știa 
foarte bine două lucruri: să lanseze întrebări brutal- 
naive și să-l întrerupă pe vorbitor. Ideea ei era că holo- 
grama este un fenomen oarecare, o fotografie mai spe- 
cială, iar presupusele ei calităţi psihotrope sunt o 
invenţie. Cu o oarecare tristeţe, am băgat de seamă că 
activitatea mea de autor nu a fost menţionată. Doamna 
si cei 1 » 
din redacţia respectivă nu auziseră de cărțile mele sau 
poate le socotiseră prea neînsemnate. Ce mai contează 
literatura de ficțiune în zilele noastre? Doctorul Neu- 
man a avut parte de ceva mai multă atenţie decât 
mine. 

Doamna reporter a făcut un efort vizibil și a reușit să 
nu-l întrerupă vreme de circa două minute, atunci 
când acesta a vorbit despre psihologia de masă. 
Adevărul e că amicul știa cum să capteze atenţia unui 
auditoriu, iar ceva din atitudinea lui prevenitoare avea 
darul ciudat de a fi cumva ameninţător. Nu veţi 
îndrăzni să mă contra- », 

ziceţi, spunea ceva din personajul interpretat de el. 

Reportajul respectiv a fost difuzat într-o emisiune 
axată pe  ciudăţenii greu de explicat științific. 
Comentatorul, un domn trecut bine de optzeci de ani, 
bonom, le-a explicat telespectatorilor că o hologramă 
nu poate să fie transmisă la o prea mare distanţă și, 
prin urmare, în apartamentul meu există un releu, un 
dispozitiv capabil să reproducă semnalul. De ce nu a 
fost găsit acest dispozitiv? Fiindcă nu a fost căutat. în 
încheiere, s-a stabilit că holograma nu are nicio 
putere. Acesta este un basm urban, a conchis, 
îngăduitor, moderatorul. 

Un simplu fapt divers, printre altele. Cu toate aces- 
tea, s-a dovedit încă o dată că oamenii au reacții 
imprevizibile. Imaginile hologramei n-au fost imediat 
uitate, precum nenumărate alte evenimente pe 
moment fascinante. S-ar fi spus că holograma, prin 
cine mai știe ce mijloace paranormale, a reușit să 
inoculeze un virus psihologic. Am fost nevoit să-mi 
probez, iar și iar, darul de a fi un om politicos și 
respectuos. Nu numai că nu mi-am închis telefonul, 
dar am și răspuns la întrebările unor necunoscuţi. 

In definitiv, mi-am spus, este un noroc, pentru un 
autor de proză. Am parte de conversații cu oameni de 
tot felul și pot să-i înţeleg pe contemporanii mei. 

Am primit telefoane de la cele mai surprinzătoare 
personaje cu putinţă. Am avut chiar prilejul să 
dovedesc că pot să mă exprim într-o engleză 
rudimentară. Cunoscând lumea prin mass media, ai 
tentaţia că crezi că doar oamenii notorii contează, iar 
restul sunt niște spectre, desigur cumsecade. Anonimii 
sunt adesea foarte interesând, în realitate. M-am 
convins de acest fapt. 

Ar fi fost bine, poate, să înregistrez convorbirile, iar 
apoi să folosesc diferite replici într-un roman al oame- 
nilor anonimi și al raporturilor acestora cu holograma. 
N-am făcut-o, fiindcă mi s-a părut incorect. Furtul inte- 
lectual este însă ceva uzual, face parte din joc. Cine își 
mai bate capul cu paternitatea unui text vizibil pe 
Internet? Am citit texte foarte interesante, semnate de 
inși cu totul necunoscuţi. Cui îi pasă de ele? în schimb, 
dacă respectivele idei sunt reluate și fardate un pic de 
un ins notoriu, altfel stă socoteala. Numele respectiv 
este citat cu respect. Uite cazul lui Mihail Sadoveanu, 
un scriitor român, probabil necunoscut de generaţia 
tânără. Se spune că romanul „Baltagul“, cel mai reușit 
text al lui, a fost scris de un profesor de ţară, anonim. 
Acesta a venit cu unicul exemplar al manuscrisului său 
la maestru, pentru o părere autorizată. Senin, 
maestrul a publicat cartea în nume propriu și a obţinut 
un meritat succes. Nu există dovezi că lucrurile s-au 
întâmplat așa. Povestea ilustrează însă mecanismul 
menţionat de mine mai sus. 

Mi-a telefonat și un specialist în domeniu. Spunea 
că meseria lui este să genereze și să transmită 
holograme. 

Ar putea oare să-mi facă o vizită? Nu l-am refuzat, dar 
i-am spus că nu locuiesc singur, iar virusul este un 
mare pericol. Așa că îl rog să mă mai sune peste o 
vreme oarecare. M-am gândit că nu pot să-mi 
transform apartamentul într-un loc de pelerinaj sau 
într-unul de documentare științifică. Nu era corect 
pentru familia mea. Și apoi, i-am spus omului, riscând 
ca el să mă creadă ţicnit, ce contează cum a apărut 
holograma? Important este că există. 

Cum interesul pentru hologramă n-a dispărut, ba 
chiar a dat semne că se amplifică, doamna reporter a 
reacţionat. în mod curios, tonul ei s-a schimbat. A 
căpătat niște accente mieroase! De parcă subsemnatul 
ar fi fost vreo vedetă, vreun cântăreţ de manele 
celebru și nu un biet truditor cu creierul, pentru alţii. 

„Aș yrea să organizez un talk-show, domnu' Stoica. 
Ce spuneţi, doriţi să participaţi?" 

„Despre hologramă?" 

„Da." 

N-am fost prea surprins de inițiativa ei. O așteptam. 
Discuţiile online deveniseră ceva uzual. Era normal să 
se ajungă la așa ceva. Urma să mă înregimentez și eu 
în vasta armată a celor vizibili la televizor, măcar 
pentru câteva minute. Spunându-i că accept, m-am 
gândit că în cele din urmă toţi oamenii vor deveni niște 
jurnaliști. Din moment ce îţi spui opiniile la televizor, 
ești un fel de ziarist, nu? Oricum, ieși din anonimat, 
măcar pentru un timp foarte scurt. 

Doctorul Neuman avea să fie un participant impor- 
tant. Micile lui produse cinematografice, vizibile pe 
Inter- 

net, avuseseră ecou, se pare. Și nu numai la nivelul 
pensionarilor binevoitori, dispuși să admire orice nu 
contrazice morala tradițională. Unul sau mai mulți 
oameni de televiziune  ciuliseră urechile la 
consideraţiile psihiatrului. Nasurile lor fine mirosiseră 
o sursă de mărire a profiturilor. Pe scurt, apartamentul 
meu tindea să devină un fel de Maglavit, iar holograma 
(sau subsemnatul!?) un fel de Petrache Lupu. Bună 
treabă! 

Nu puteam permite înmulţirea prezenţelor fizice. în 
schimb, cu amabilitatea mea socotită de unii (nu și de 
Ana) patologică, eram dispus să facilitez contacte 
online. Nu puţini au fost amatorii de așa ceva. Mi s-a 
sugerat chiar să fac din toată povestea o afacere 
lucrativă, să înscriu o firmă, să percep taxe și să 
plătesc impozit. Un avocat necunoscut, foarte amabil si 
el, s-a oferit să mă ajute, pe gratis! 

Revenind la talk-show, menţionez un amănunt poate 
interesant. Discutând amănuntele, foarte sfios, cu 
înfipta doamnă de la postul de știri, l-am propus pe nea 
Mișu. 

„Să participe și el, doamnă, dacă nu vă supăraţi. Nu 
a publicat cărți și nici nu este profesor universitar, dar 
are idei foarte interesante despre hologramă. Și 
despre pandemie." 

Spunând aceste vorbe, știam că pe ecranul doamnei 
nu apare doar figura mea de om indecis, dar și holo- 
grama. Nu cumva era în stare să influențeze oamenii 
doar prin simpla ei imagine? 

După o scurtă ezitare, cu o expresie de om suferind, 
repede ștearsă, doamna a acceptat. 

„Da, de ce nu? Dacă are idei interesante..." 

„Vă mulţumesc. Când va fi talk-show- ul, deci?" 
„Poimâine, vom înregistra. II vom difuza curând." 
„Credeam că va fi ceva spontan. Pe viu, ca să zic așa." 
Doamna, lovită de o amabilitate stranie, necuvenită 
unui necunoscut ca mine, aproape mieroasă: 

„O, nu! Noi am dori să fie așa, dar nu se poate. 
Subiectul este sensibil, vă daţi seama." 

Nu-mi dădeam deloc seama de ce ar fi sensibil subi- 
ectul. în fond, holograma era o ciudăţenie. Cât privește 
capacităţile ei paranormale... Dacă nu există dovezi 
științifice, se poate discuta doar despre mitologie 
urbană. 

Constat că nu am spus nimic despre opiniile docto- 
rului Neuman. Subtitrate în limba engleză! în esenţă, 
pledoariile lui sunt acelea ale unui europeist pe cale de 
a se transforma într-un globalist. El se consideră, pe 
bună dreptate, român, dar socotește că patriotismul, 
așa cum îl văd și eu, este ceva de domeniul trecutului. 
Nu este productiv, pur și simplu. Etnicism? Puah! Nu 
știu dacă sub influenţa hologramei sau doar datorită 
talentului său oratoric, opiniile sale sunt foarte 
credibile. Obișnuit fiind să ascult cu mare atenţie 
părerile altora, chiar dacă îmi contrazic propriile 
convingeri, l-am urmărit cu tot respectul, încercând să- 
mi depășesc toate eventualele prejudecăţi. 

Poate că pandemia, cu efectele ei psihotrope insidi- 
oase, m-a „scrântit" un pic, dar am avut neta impresie 
că amabilul psihiatru îmi vorbește mie personal. 
Greșești, dragă prietene, parcă îmi spunea el, în lumea 
de azi con- 

tează în primul rând drepturile individului. Patriotis- 
mul tău este de fapt o derivație din mentalitatea 
tribală. Pui un anumit grup uman înaintea altora și ai 
înclinația de a-l favoriza. Nu este corect, trebuie să 
recunoști. O să-mi spui că propria familie este tot un 
grup și nu ai cum să nu o favorizezi. Lucrurile se vor 
schimba si în această privinţă, poate nu foarte curând, 
dar nici prea departe în timp. Cum, l-am întrebat doar 
din priviri, să mă transform într-un robot corect? Așa 
ceva nu se poate, doctore! Nu se poate încă, parcă ar fi 
spus el. Noile vremuri cer așa ceva. Glia strămoșească, 
atașamentul subiectiv faţă de ceea ce s-a știut până azi 
că înseamnă o ţară - idei și atitudini depășite. Contează 
soliditatea și reziliența instituţiilor democratice. Și, 
desigur, libertatea individului, precum și 
corectitudinea politică (ideologică). România este de 
fapt o colonie? Libertatea obținută de români este 
aceea de a-și alege stăpânii? Nonsense. 

N-aș vrea să se înţeleagă că psihiatrul a etalat 
asemenea idei. După cum amabilele cititoare și 
generoșii cititori vor binevoi să observe, i le-am 
atribuit eu, propunând niște extrapolări logice. De 
fapt, doctorul Marcel s-a referit la binefacerile 
participării României la structura  suprastatală 
europeană și implicit la drumul planetei către 
globalizare. 

El a vorbit despre contradicția dintre familia 
tradițională și omul viitorului. Unde este problema? Ce 
cusur are familia? Este perfectă, evident, a precizat 
psihiatrul. Numai că preferința exagerată pentru 
anumite persoane se află în contradicție cu 
corectitudinea ideologică. îmi 

dau seama că ceea ce spun sună comic, s-a grăbit el să 
precizeze, dar ajungem la această concluzie, dacă 
judecăm nepărtinitor. Omul viitorului va fi un ins 
perfect imparţial, va fi deasupra condiţiei umane 
cunoscute, va fi aproape un zeu al echităţii. El nu va fi 
un patriot, ci un bun cetăţean al planetei. Cunoscutul 
sentiment de apartenenţă nu va dispărea, dar va 
apărea în forme schimbate. Individul se va considera 
un membru al comunității mondiale. Tradițiile locale 
nu vor fi abandonate, ba chiar dimpotrivă. Ele vor fi 
însă, adaug eu, mai ales de domeniul mâncărurilor 
apetisante și al veșmintelor pitorești. » 

Judicioase considerații! O spun/scriu fără nicio 
ironie, întrebarea este însă cât de realizabil este un 
asemenea proiect uman măreț. 

Talk-show-ul a avut loc și a fost interesant pentru 
improbabilii, dar nu imposbilii telespectatori interesaţi. 
Dincolo de posibilele ei calități paranormale, 
holograma era nespus de stranie. Putea fi considerată 
un fapt divers, dar unul nemaipomenit de ciudat. 
Moderatoarea, ființa cu debit verbal de cascadă, s-a 
trezit că lucrurile o iau razna. Jurnalistul de știință, 
venerabilul octogenar sprinten la minte, a spus un fel 
de cuvânt introductiv, repetând că holograma nu este 
mai mult decât un obiect virtual bizar. La aceste 
cuvinte, imaginea hologramei, prezentă pe un ecran 
mare, a părut că devine mai strălucitoare, iar 
vorbitorul s-a poticnit, dacă pot spune astfel. Apoi â 
dres-o și a spus că, în definitiv, cunoașterea științifică 
e departe de a fi lămurit toate aspectele neobișnuite 
ale lumii. 

Singurul specialist de acolo a fost, la drept vorbind, 
doctorul Neuman, prietenul meu. El putea să se 
pronunţe cât de cât autorizat despre capacităţile 
psihotrope ale hologramei. De altfel, dacă mă gândesc 
bine, organizarea talk-show-ului a fost la fel de bizară 
precum holograma. Cum permiseseră așa ceva șefii 
moderatoarei? Regula era ca dezbaterile să pornească 
de la probleme de interes public. Faptul că de fapt 
discuţiile respective erau niște mori capabile doar să 
macine în gol era o altă chestiune. Cui îi păsa? 
Jurnalistica, a cincea putere în stat, era o realitate, iar 
rolul ei, teoretic cel puţin, era important. Ii trăgea de 
mânecă pe oamenii puternici și îi împiedica să facă 
rău. Unii jurnaliști, fără îndoială, erau utili societăţii și 
democraţiei. Marea masă a respectivei bresle era însă 
o  colecţionară de fapte diverse. Interesante, 
neinteresante? 

Bizareria dezbaterii s-a accentuat atunci când discu- 
ţia despre capacităţile psihotrope ale hologramei s-a 
transformat într-una despre situația României în lume. 
De unde și până unde? La diferitele posturi de televi- 
ziune din ţară era de la sine înţeles că europeismul 
este ideologia optimă, iar orice altceva nu este decât 
un marxism deghizat, demn de milă, dacă nu chiar de 
dispreţ. Atunci când am spus că românii de azi sunt 
niște sclavi datornici, moderatoarea m-a lăsat să 
vorbesc, deși filozofia postului său i-ar fi cerut să mă 
întrerupă. Nu s-a impacientat nici când am spus că 
generațiile viitoare vor fi bune de plată și că tot ce este 
de valoare în ceea ce a fost până mai ieri România nu 
ne mai aparţine, la drept 


286 


Profetul naiv Voicu Bugariu 


vorbind, decât în mod formal. Evident, excepţie fac 
unele bunuri culturale cu valoare simbolică, cum ar fi 
mănăstirile vechi sau castelele. 

Combătându-mă, doctorul Neuman a arătat o diplo- 
maţie remarcabilă, determinându-mă să cuget că ar fi 
putut face o carieră de om politic. Lururile nu stau 
chiar așa, a spus el, cu un abia vizibil zâmbet 
îngăduitor. în lumea de azi, valorile sunt fluide si ideea 
că România este de fapt o colonie este extravagantă. 
Investiţiile străine sunt favorabile, iar faptul că 
românii muncesc în străinătate nu este defel infamant. 
Vremurile când între nobili și iobagi era o distanţă 
enormă au trecut pentru totdeauna. Angajatorul este 
un element în angrenajul de producţie, iar atitudinea 
lui faţă de angajat este una de corectitudine și de 
camaraderie. Fondurile europene se dovedesc 
providenţiale pentru România. în câteva decenii vom 
ajunge să avem un nivel de trai la fel de ridicat ca al 
occidentalilor. Ne aflăm pe singurul drum posibil. 

Nu puteam să-l întrerup, aș fi încălcat regula 
jocului. Aș fi avut însă ce să-i spun despre eșecurile 
guvernelor de după 1989. Ascultându-l, am realizat 
încă o dată cât de antinomică este alternativa 
suveranitate - integrare. 

Opinii simpatice au avut și soții Mardare. Niciodată 
n-aș fi crezut că modeștii mei vecini de palier sunt în 
stare să vorbească atât de coerent și dezinvolt. In 
esenţă, ei s-au declarat mulţumiţi de viaţă, părând 
aproape euforici. 

Eu îl știam pe domnul Mardare drept un om cumse- 
cade, sobru, tăcut, „de casă", adică gospodar. Eram cu 
el 

în reiatii de bună ziua, cum vine vorba. Deși soţia sa 
îmi făcea curăţenie, nu progresasem deloc spre niște 
relaţii mai amicale. Să mă invite vreodată la o bere? 
Nici vorbă. In fața camerelor de luat vederi și a 
imaginii bizare a hologramei, din el a ieșit un alt om. 
Ce schimbare, domnule! A înflorit, literalmente! O 
privea pe doamna Mardare cu niște ochi drăgăstoși, 
ceva de speriat! In nemernicia mea, mi-am închipuit 
numaidecât că explicaţia este de natură sexuală. I-a 
revenit potenţa, intactă, ca pe vremuri! Noroc că 
moderatoarea l-a întrerupt, lăsându-mi impresia că o 
face cu un oarecare efort de voință. Oricum, cine l-a 
auzit a înţeles că holograma are darul de a-i face pe 
oameni fericiţi, de a le împrumuta un ultraoptimism 
invidiabil. Ce pandemie? Ce dizolvare a ţării? Ce 
anexări teritoriale? Ce aservire economică? Astea sunt 
aspecte secundare, părea să spună domnul Mardare, 
cu toată ființa lui. Principalul este că eu mă simt 
excelent. 

Nu-mi rămâne decât să rezum opiniile unchiului 
meu înțelept, nea Mișu. îmi dau seama că nu voi putea 
să le inserez în proiectatul meu roman. De altfel, 
întreaga dezbatere nu are ce căuta într-un roman 
comercial. Unde sunt conflictele, domnule? Unde sunt 
victimele, cadavrele?  Atrocităţile?  Suspansurile? 
Criminalii în serie, vicioșii siniștri, violatorii? Copiii 
sacrificați în mod sistematic de niște oameni bestiali, 
precum în cărțile unui autor de la noi, foarte mândru 
de elaborările sale? Femeile criminale, capabile să 
scoată inimile din victimele lor încă vii, cu mâinile 
goale? 

Nea Mișu, paradoxal ca în multe alte dăţi, s-a lansat 
într-un elogiu al gândirii lui Petre Ţuţea. 
Moderatoarea, paralizată de nu ştiu ce toxină 
enigmatică emisă de hologramă, nu l-a întrerupt. 
Adevărul este că unchiul meu este un ins carismatic si 
un vorbitor foarte bun. Să aduci » 
astăzi vorba despre românism la un post TV de la noi 
altfel decât disprețuitor și reprobativ pare totalmente 
imposibil. Ei bine, nea Mişu s-a referit la românismul 
lui Ţuţea și a spus că această atitudine ideologică este 
una dintre mai multele posibile. De asemenea, el s-a 
referit la legătura dintre ortodoxie şi valorile 
româneşti tradiționale. Una dintre cărțile postume ale 
lui "Ţuţea se numește „între Dumnezeu și neamul meu". 
Un globalist se va declara indignat sau doar 
dispreţuitor, la vederea unor asemenea texte. Nea 
Mișu, om inteligent de felul lui, n-a spus că este un 
adept înfocat al ideilor lansate de Petre Ţuţea. A spus 
însă că patosul acestuia are ceva seducător și că 
renunţarea la valorile tradiţionale legate de 
apartenenţă etnică presupune o mutație în materie de 
inteligență. Să fii patriot este comod, doamnelor și 
domnilor, a spus el. Este și uman, dacă-mi permiteti. 
Trebuie să ţinem seama și de calităţile de vizionar ale 
filozofului fără operă scrisă. „Robește-mă, Doamne, ca 
să mă simt liber." Acesta este un citat din Imitatio 
Christi, preferat de el. Sună bine, ce să zic. Pe mine 
mă interesează însă mai mult valoarea psihologică, 
dincolo de sensul teologic. Se poate să fii rob și să te 
simţi bine? Se pare că da. Actul de a servi pe cineva 
are, se pare, ceva euforizant. Românii de azi 
experimentează așa ceva și 

uite că nu se decid să se revolte împotriva stăpânilor 
lor. Aestia din urmă, fie ei oameni sau instituţii, fac în 
asa fel încât jocurile economice, politice și sociale să 
pară agreabile și avantajoase pentru toată lumea. Asta 
este trucul genial al noilor stăpânitori. 

Auzindu-l cum vorbește și amuzându-mă întrucâtva, 
am intuit că va urma o răsturnare a argumentaţiei. Nu 
m-am înșelat. Nea Mișu a avut și are încă o vocaţie de 
sofist. Spre ușurarea participanţilor la discuţie și în 
primul rând a fiinţei transformate într-un robot elegant 
(moderatoarea), unchiul meu a început să facă elogiul 
necondiționat al europeismului și să-l transforme pe 
cel mai înainte lăudat într-un gânditor minor, de 
interes pur local. Al naibii, nea Mișu! Mi-am amintit de 
o carte despre protocronismul românesc, unde mișună 
ironiile și sarcasmele. Acolo vine vorba despre 
Constantin Noica. Autoarea, un om de știință aparent 
serios, reușește să-l „scoată" drept un autor minor. De 
ce? Fiindcă Noica face elogiul românilor și al gândirii 
acestora, considerând că ni se cuvine un loc meritoriu 
în istoria universală. 

Veni o zi, cândva în anii de după 2020, când Condor 
Stoica, autorul fără succes, avu ceea ce pe vremuri s- 
ar fi numit o epifanie. Precum personajul lui Matei 
Căli- nescu, din „Viaţa și opiniile lui Zacharias 
Lichter", își dădu seama că deţine adevărul, „este ars 
de flacăra revelaţiei-.' și dorește să-și informeze 
semenii despre asta. Holograma era de vină, nici 
vorbă. 

O secvență  măruntă veni să  catalizeze 
transformarea lui interioară. Un amic îi trimise un mic 
film documentar despre viaţa cotidiană din Tibet. Erau 
înfățișaţi niște locuitori ai unui tinut muntos. Casele 
acestora erau ase- » » zate pe niște pante abrupte, iar 
la ele se ajungea pe niște scări aproape verticale, 
asemănătoare spalierelor pentru gimnastică, lungi de 
cel puţin o sută de metri. Oamenii se cățărau fără 
fasoane, deloc incomodaţi de poverile purtate în spate. 
Unii duceau câte un copil. Odraslele aveau priviri 
senine, nu arătau prin nimic că s-ar teme. Intr-o 
secvenţă separată erau arătaţi doi copii, probabil frați. 
Cel mai mare, în vârstă de cel mult cinci ani, gătea 
pentru cel mai mic. Acesta din urmă, având cel mult 
trei ani, privea liniștit cum celălalt pune într-o tigaie 
aflată pe un foc de lemne diferite ingrediente și apoi le 
amestecă. 

Acești oameni trăiesc la antipodul comodităţii, în 
condiţii de neînțeles pentru occidentalii de azi. 
Stoicismul tibetanilor este natural, nu deprins din 
cărţi. Ei se simt bine luptând clipă de clipă pentru 
supravieţuire. Minunat filmuleţ! Acești oameni le sunt 
cumva inferiori occidentalilor, fiindcă nu au parte de 
înlesnirile aduse de tehnologie? se întrebă Stoica, cu 
glas tare. Ana, prezentă la scenă: 

„Nu le sunt inferiori. Sunt două moduri de viaţă di- 
ferite, nimic mai mult." 

Stoica încuviinţă. Din principiu, n-o contrazicea ni- 
ciodată pe partenera lui. Avea însă o cu totul altă 
părere. 

In săptămânile următoare, vocaţia de profet (cu sau 
fără semnele citării) îl acapară tot mai mult pe bunul 
Condor. își dădu drumul, ca să spunem așa, în materie 
de autopromovare. Avea destule mijloace, slavă 
Domnului! începu să-și publice panseurile pe 
Facebook, dar și pe Twitter, platforma de social media 
preferată de oamenii cu ștaif. își arnenajă, cu bani de 
împrumut, un mic studio, asemănător celui al 
doctorului Neuman, psihiatrul transformat în creator 
de conţinut, devenit vecin al său. Față de acesta, 
Stoica socotea că deţine un avantaj. în spatele său, 
privitorii vedeau imaginea hologramei, vag vibratilă, 
cumva amenințătoare, pe când în cel al psihiatrului era 
doar un ecran verde. 

Ariana era de părere că malefica (sau benefica) 
sferă avea darul influenţării psihice. Lansase această 
teorie cu vorbele ei de copil, dar se făcuse înțeleasă. 
Hipnoză de masă? Ideea ca holograma să apară alături 
de Stoica îi 

aparținuse. Ar trebui ca holograma să se vadă tot 
timpul, să fie alături de tine, spusese ea, cu glăscior de 
înger. De ce? Așa mi-a spus mie o păsărică. Era lucru 
dovedit, fetita avea intuitii bune. Stoica se conformă. » 
» 


Totul mergea strună. Timidităţile „tradiționale" ale 
lui Condor dispărură ca prin farmec. își descoperi o 
elocvenţă reală, dacă este să ne luăm după Lzfe-urile 
primite încă de la primele apariţii pe „sticlă". Cu 
puţină vreme înainte, s-ar fi crucit la spectacolul 
oamenilor dispuși să devină fanii cuiva. Ce se 
întâmplă? Zace în fiecare om un supus, fie și simbolic? 
lar unora, puţini la număr, le este dat să devină 
stăpâni, după cum spune Nietzsche? Stoica își punea 
asemenea întrebări oarecum naive, mai mult din 
obișnuinţa profesională de a reflecta asupra psihologiei 
umane și nu fiindcă noile sale preocupări l-ar fi 
stânjenit în vreun fel. 

După primele sale producţii online, fanii lui 
observară că Stoica înlocuiește patriotismul românesc 
tradițional (numit mai nou suveranism) cu un soi de 
ecologism planetar, oarecum înrudit cu acela practicat 
de cunoscuta Greta Thunberg. Spre deosebire de 
cunoscuta ecolo- gistă, Stoica privea soarta întregii 
planete dintr-o altă perspectivă. Atrăgându-și ironiile 
unora, dar și încuviinţările altora, el îndrăznea să 
meargă fățiș împotriva curentului și declara că 
tehnologia nu va salva în mod necesar umanitatea de 
la diferite dezastre posibile. „în mod aparent 
paradoxal, stagnarea poate fi bună, iar progresul 
tehnologic poate să devină nociv, de la un anumit 
punct." 

Asta își dă foc la valiză, comentă pe Facebook, cu 
umor gros, unul dintre membrii grupului respectiv. 
Cum să te ridici împotriva tehnologiei? Eşti cumva 
adeptul ideologiei amish? 

Stoica îi mulţumi respectivului pe aceeași reţea so- 
cială, pentru că îi adusese aminte de un aspect intere- 
sant al lumii de azi. Apoi încropi un comentariu axat pe 
ideile respectivei secte. Nu aduse vorba despre 
neopro- testantism, în general, nici despre anabaptism. 
Bunul Condor se arătă foarte interesat de ideea opririi 
în timp. Un grup de oameni fără mașini și cu acces 
foarte limitat la electricitate! Fascinant! Cumva era 
vorba despre niște persoane deficiente mintal? Nu, 
adepţii și practicanţii doctrinei amish aleseseră să se 
oprească, în linii mari, la nivelul tehnologic din secolul 
al XVIII-lea. Nu mă interesează câtă dreptate au 
neoprotestanţii în raport cu dreapta credinţă creștină. 
Reţin doar faptul că niște oameni au conchis că 
tehnologia poate să devină nocivă, de la un moment 
dat, peroră Stoica, spre surprinderea urmăritorilor lui. 
Acești oameni au probleme (de exemplu, 
cosangvinitatea, apărută datorită izolării), dar sunt 
interesanți pentru că îndrăznesc să conteste 
dezvoltarea tehnologică fără margini și să ducă niște 
existente austere, străine de comoditate. 

Unde erau planurile lui Condor de a scrie un sefeu 
inteligent și plin de găselnițe luate, cu decență, din 
cărți anterioare ale genului? Nu dispăruseră, dar se 
transformaseră în niște fantasme agreabile, ca și cum 
ar fi fost vorba despre iubiri din tinereţe. Stoica 
rămânea în con- 

tinuare un autor de sefeuri, dar respectivul gen 
cultural i se părea amatoristic, chiar pueril. Da, dacă 
ar fi fost în stare să scrie un roman având drept 
personaj central întreaga umanitate, ar fi fost 
mulțumit. Așa ceva nu se putea, dacă nu voia să 
încalce codul său personal, bazat pe seriozitate. Avea 
nevoie de prea multe date. înțelese că un roman 
despre viitorul apropiat al planetei sale ar putea fi 
realizat doar de o echipă formată din genii, capabilă să 
integreze un ocean de informaţii. Asta dacă nu se 
dorea o însăilare de extrapolări despre lipsa de apă 
potabilă și/sau de alimente din viitor, o catastrofă 
climatică sau niște extraterestri având forma unor 
insecte 1 » 

foarte mari. Sau, și mai bine, vreo lume postapocalip- 
tică, rezultată în urma unui război purtat cu arme nu- 
cleare și/sau chimice. 

Veni și ziua când producţiile lui Condor Stoica deve- 
niră lucrative. (Cu un sentiment de jenă combătut de 
sofismul scopului nobil, proaspătul influencer admise, 
în sinea lui, că promovarea unor produse nu este ceva 
prea reprobabil.) Sefistul constată că oamenii sunt 
interesaţi de viziuni ale viitorului și, se pare, de vocile 
croncăni- toare ale unor pesimiști. Se strădui să 
transpună în cuvinte cât mai bine găsite ceea ce 
pretindea că i se transmite de către hologramă. Banii 
erau buni, desigur, mai ales că mica lui industrie de 
texte  rescrise intrase într-o recesiune tot mai 
accentuată. Nu reușea să se dedubleze. Să rămână un 
ghost writer conștiincios, dar să producă și micile sale 
predicții prăpăstioase, însoţite de filozofări absurde 
pentru specialiști, dar atrăgătoare pentru marele 

public. După cum observă unchiul său, noutatea adusă 
de Condor era faptul că nu-i critica pe oamenii politici 
și nici pe presupușii omnipotenţi aflaţi în spatele aces- 
tora. De fapt, Condor nu critica pe nimeni cu tot dina- 
dinsul. în schimb, îsi arăta amărăciunea fată de 
anumite defecte ale naturii umane. „Este un demers 
pueril, la prima vedere. După cum știm, poporul nu 
este niciodată vinovat. De vină sunt conducătorii sau 
fatalitatea. Cu toate acestea, discursul tău are succes, 
se pare. Nimeni nu se consideră un atom dintr-un 
conglomerat de atomi. Se simte un unicat, iar ideea de 
popor sună abstract." Aceste cuvinte ale lui nea Mișu i 
se păreau lui Condor nespus de rezonabile, dar ce 
folos?! Ce să fac, dacă îmi este dat să merg împotriva 
curentului? îi spuse Anei. Aceasta, cu geniul ei de a fi 
tăcută în anumite ocazii, se mulțumi să încuviințeze, 
prin mișcări lente ale capului. 


ekirir 


Doamnelor și domnilor, azi mă expun ironiilor 
dumne- voastră. Voi oferi o explicație nestiințifică. De 
ce a apărut holograma, vizibilă si în aceste momente în 
spatele meu? Este vorba cumva despre ceva mai mult 
decât o imagine tridimensională a virusului? Se pare 
că da. Fetița mea, Ariana, a afirmat de la început că 
holograma are ceva de spus, metaforic vorbind. Este 


emisarul unei entităti conștiente de sine însăsi. 
9 >» 
Nu se știe de ce, m-a ales pe mine și m-a făcut 


emisarul ei. In aparițiile mele anterioare, m-am ferit să 
indic sursa ideilor mele despre lumea de azi. N-am 
făcut-o, fiindcă am crezut că 

am devenit brusc mai deștept și am început să înțeleg 
mai bine ce se petrece pe planetă. Acum, cu oarecare 
umilință, spun că holograma și entitatea aflată în 
spatele ei au o viziune globală și una a viitorurilor 
posibile. Poate că a fost creată de niște extratereștri, 
de niste fiinte binevoitoare, transformate în 
supraveghetori ai oamenilor. 

Cred că nimeni nu se mai îndoiește, nu este vorba 
despre o pandemie oarecare si nici de un virus capabil 
să apară și să dispară periodic, după ce a făcut un 
număr „rezonabil" de victime. S-au scurs ani de când a 
început totul și nu sunt semne că vom renunța curând 
la măștile noastre de cosmo- nauti. Guvernele au decis 
să nu prea mai aducă vorba despre virus. Nici mass 
media nu mai face caz de el. într-un mod curios, a 
apărut un consens universal. Să lăsăm virusul în pace, 
scapă cine poate. Ce rost mai are să-i neliniștim pe oa- 
meni? Nu mai există nici o evidență transparentă a 
deceselor. Curios, nu? Șacalii de presă vorbită nu mai 
par interesaţi de cine moare prin spitale sau acasă la el 
(respectiva casă poate fi și o cutie de carton). 

Aici este cazul să amintesc, în treacăt, despre 
război. Departe de a șefi încheiat, acesta nu mai 
stârnește atenția mass media. Se pare că și în privinţa 
lui funcționează un mecanism asemănător. Pur și 
simplu, este pus între paranteze. 

Holograma, forța aflată și la figurat în spatele meu, 
îmi „spune" să le cer oamenilor să se schimbe. Să nu 
mai fie atât de risipitori și de hedoniști. Dacă ei 
reușesc această performanţă, pandemia și războiul se 
vor termina. Nici mai mult, nici mai puțin. Cine le va 
opri? Nu știu, dar le va opri, iar lucrurile se vor 
normaliza. 

Despre profit și dezvoltare, doamnelor și domnilor. 
S-a spus că lumea este intrată pentru totdeauna pe 
calea capitalismului, a liberalismului și a priorității 
acordate drepturilor individului. Această cale 
presupune o ură fundamentală faţă de stagnare și faţă 
de recesiune economică. De ce? Fiindcă oamenii 
trebuie să producă și să consume din ce în ce mai mult. 
Această deviză a societăţii și culturii occidentale, 
devine treptat a întregii lumi. Cum știm însă, în 
această evoluție globală, ca în oricare alta din trecute 
perioade istorice, există învingători și învinși. România, 
de exemplu devine o ţară fără români, dar perfect 
democrată din toate punctele de vedere. Din fericire și 
spre stupoarea unor naivi, capitalismul este un chirurg 
genial. El extirpă și înlocuiește fără ca pacientul să 
simtă vreo durere. Conștiinţa tribală, sursa printre 
altele a patriotismului, dispare. Omul globalist este 
preocupat de problemele planetei si nu de locul său de 
baștină. 

într-o asemenea lume, unde  devoltarea este 
considerată vitală, pare cu totul deplasat să vorbești 
despre stagnarea terapeutică, dacă-mi permiteti 
această expresie. 


efr -fr -fr 


Doamnelor si domnilor, m-am angajat fată de mine 
însumi să nu fac speculații de geopolitică, să le las în 
seama viitorologilor si a autorilor de sefeuri. lată însă 
că am ajuns într-un punct unde mă văd silit să schimb 
macazul. De ce folosesc această expresie nepotrivită 


a iza mie capete dată pile te e i ara E Pa a Ie a 

să vă propun un scenariu aproape comic prin lipsa lui 
de legătură cu ideile globaliștilor. Precizez încă o dată 
că joc rolul de emisar al entității reprezentate de 
hologramă și nu mă voi sfii să o recunosc. 

Entitatea respectivă îmi sugerează ideea că există 
un viitor posibil unde alianțele politice actuale se 
schimbă. Pare exclus, pare ridicol, dacă privim 
lucrurile din perspectiva simplificatoare a unui 
jurnalist. 

Esenţa schimbării va fi ieșirea Europei de sub 
umbrela americană. Limba engleză va fi în continuare 
o lingua franca, dar îndeplinirea visului american nu va 
mai fi idealul europenilor. Ce se va întâmpla cu 
România, după ce Uniunea Europeană se va dizolva, 
urmând astfel destinul tuturor imperiilor? Nu stiu 
amănuntele, dar românitatea va deveni ceva de 
domeniul istoriei. Nimeni nu va avea de suferit, 
proprietatea privată va fi sacrosantă, iar deposedările 
vor fi la fel de legale precum cele de azi. Unii, mulţi, se 
vor trezi în condiția de stăpâni ai forței lor de muncă, 
dar nu mai mult. Lumea întreagă le va sta la dispoziție, 
dacă au calificări potrivite. Limba română va fi vorbită 
o vreme, tot mai alterată de împrumuturi din engleză, 
iar apoi va intra în categoria limbajelor naturale 
moarte, precum dalmațiana. 

Printre alte schimbări, va dispărea și inestimabilul 
parte- neriat strategic al României cu Statele Unite. 
Foștilor jandarmi ai omenirii nu le va mai păsa de 
Europa, vor avea propriile lor probleme 
(înfracționalitatea, sărăcia unor întinse grupuri sociale, 
războiul economic, cataclismele de diferite feluri). 
Fantomatica Românie îi va interesa cu atât mai puțin. 

Doamnelor si domnilor, acest viitor este unul dintre 
cele posibile. în el, libertatea individului va atinge un 
punct de 

unde nu se mai poate urca, iar procesul își va schimba 
sensul. Vor apărea dictaturi atât de sofisticate, încât 
nu vor semăna cu nimic cunoscut până atunci. Niște 
filozofi vor descoperi că omul nu are, la drept vorbind, 
vocația libertăţii, iar sclavajul sofisticat este cel mai 
prielnic mediu pentru el. Nu vă spun noutăți, lumea 
sugerată de mine nu vă este necunoscută, știți ce 
înseamnă să fii sclav și spectator al vieților celor 
bogați și puternici. 

Marxism? Nu. Vechile ideologii nu mai reușesc să 
explice natura acestui viitor. Muncitorii și patronii nu 
mai sunt niște dușmani, dimpotrivă. Sunt cei mai buni 
prieteni, cel puțin în aparenţă. Sintagma „exploatarea 
omului de către om" este un nonsens. Angajatorul nu-l 
folosește pe angajat, ci îl salvează de la sărăcie lucie. 
Egalitatea sanselor? Da, asta are sens. Fiecare angajat 
ar fi putut să fie un angajator, dacă ar fi fost în stare. 

Condimentul surprinzător al acestui scenariu este 
pronosticarea unei alianțe între Germania și Rusia! 
Una economică a existat deja. Prin urmare, nu pare cu 
totul fantezist să apară și una militară! Cine este 
dușmanul comun? Cine se află în spatele simpaticilor 
americani? De ce aceștia au susținut cu atâta frenezie 
Ucraina în războiul cu Rusia? Asta nu o mai știu. Nu mi 
s-a sugerat nimic și tac. 


x -A- x 
în domeniul fragilei și efemerei lumi digitale, o anu- 
mită notorietate se dobândește și se pierde la fel de re- 


pede. Ideea este ca scurta sau mai lunga „glorie" să se 
lase cu nişte câştiguri băneşti semnificative. 

Există însă și cazuri când o personalitate afirmată 
altfel decât prin politică sau prin televiziune devine 
realmente celebră, adică este cunoscută în niște arii 
culturale largi. Condor Stoica trăi așa ceva. Din motive 
aparent misterioase, micile lui discursuri deveniră 
niște evenimente sau, cel puţin, destul de multi le 
considerară asa ceva. Primi numeroase telefoane de la 
necunoscuti, unii dintre aceștia părând realmente 
emoţionaţi de șansa unei convorbiri cu o vedetă. Vorbi 
și cu niște oameni relativ importanți. I se propuse un 
ciclu de conferinţe. în ciuda aparent eternizatei 
pandemii și a epidemiilor de gripă, oamenii erau 
dispuși să se înghesuie în niște săli de spectacol și să-l 
asculte pe un vorbitor. 

Când îi ceru Anei sfatul în această privință, Condor 
avu o mică surpriză. Femeia se mulţumi să ridice din 
umeri și să spună că nu se pricepe la respectivul 
domeniu. Fostul ghost writer observă ceva nou în 
atitudinea ei. O interesantă nepăsare, de parcă ei doi 
ar fi fost niște actori dintr-un film cu un cuplu aflat 
într-un impas deocamdată latent. 

Acceptă. Ajunse în niște localităţi mai mult sau mai 
puţin importante şi susținu câteva conferințe. 
Răspunse la întrebări venite din public și se descurcă 
binișor. leși însă destul de repede la iveală o anumită 
lipsă de ca- rismă. Curios lucru, dar aplombul dovedit 
de Condor în apariţiile sale de pe ecrane dispăruse. 
Ce-o fi? Organizatorul crezu că este o indispoziţie 
trecătoare sau mai degrabă demodatul trac. Este ceva 
trecător, conchise el. Cine se mai teme în ziua de azi 
să vorbească în public? 

Timiditatea se mai află doar în filmele cu personaje din 
secolul trecut. Toți doresc să devină niște vedete. 
Stoica înţelese însă, după vreo câteva prestații palide: 
de vină era holograma. Doar în prezenţa ei devin 
elocvent și credibil, îi spuse organizatorului. Acesta 
avu un surâs de iniţiat, lăţit cu decenţă pe faţa lui de 
om bine hrănit. Nu cred că se poate așa ceva, nu te 
supăra. Condor nu-l contrazise, conștient fiind de 
faptul că teoria lui cu rolul psihotrop al hologramei 
este absurdă. Nu veni cu știrea puerilă că holograma 
are și darul de a-i mări performanţa intelectuală, cu 
condiţia să se afle prin apropierea sa. 

Organizatorul era un ins practic. El realiză repede 
că apariţiile fizice ale lui Condor Stoica nu sunt 
profitabile. Oamenii nu voiau să scoată bani din 
buzunare, mai simplu spus. Drept urmare, îi spuse 
angajatului său (așa ceva era Condor, la urma urmelor) 
că fac o pauză. Să așteptăm ca apariţiile tale pe sticlă 
să devină și mai populare. în sinea lui, Condor se 
bucură. Conferinţele i se păruseră de la bun început 
niște prostii. Ideile nude trebuie să circule, domle, 
atât. Dacă ar fi putut să ia cu el holograma (altă 
naivitate!), s-ar fi schimbat socoteala. Poate că ar fi 
fost mai „percutant". 

Reveni la lumea digitală. Aici totul părea să meargă 
strună pentru el. 

Dobândi o dezinvoltură de jurnalist cu inteligenţa to- 
cită de repetarea unor știri false sau îndoielnice. Nu 
mai avu dubii cu privire la propriile opinii sau, cel 
puţin, lăsă această impresie. Marii oratori nu sunt 
niște ezitanţi 

dispuși să analizeze și opiniile contrare. Ei lasă 
impresia că deţin niște certitudini. 

Faptul că opiniile lui păreau copilărești sau, cu 
indulgență, adolescentine ar fi trebuit să-l plaseze în 
categoria largă a caraghioșilor neavizaţi. Nu se 
întâmplă așa. Numeroși oameni, unii dintre ei cu studii 
superioare, îl găsiră interesant. Din motive obscure, 
discursul lui deveni treptat tot mai dramatic. Apelă și 
la prezentarea unor intervenţii formate din fragmente. 
Oamenii se pot lipsi de sosul frazelor gata făcute, îi 
spuse Anei. Fanii săi declarară că procedeul nu le 
displace. 


AAA 


Una dintre caracteristicile nebuniei este că, odată 
ce a fost pusă în mișcare, merge până la capăt. Marșul 
umanității spre artificialitatea deplină pare de neoprit. 
Se va încheia printr-o apocalipsă sau prin înlocuirea 
ființelor biologice prin inteligente artificiale. 

Cândva, tatăl meu constata „comoditatea 
anonimatului". Avea dreptate, cred. Omul occidental 
de azi face eforturi de a părăsi anonimatul, de a deveni 
o vedetă. Cum scopul strategic al occidentalului este 
tocmai comoditatea, lucrurile se complică. O 
interpretare unificatoare ar fi următoarea. Omul caută 
incomoda notorietate și banii aduși de aceasta, pentru 
a obține comoditatea maximă în viaţa sa privată. 

Numeroase comentarii, poate exagerate, 
semnalează colonizarea atipică a Marii Britanii de 
către musulmani, în zilele noastre. Pe vremuri, englezii 
erau orgolioșii colonizatori. Azi, 

cu o stranie umilinţă, fac tot ce pot pentru a nu-i 
supăra pe musulmani. Le dau și țara lor, numai să fie 
mulțumiți. Eu văd în asemenea fenomene semnele unei 
apocalipse a creștinismului, dar și o inversare a 
istoriei. Ora istorică a Europei creștine pare a fi trecut. 

Am aflat de islamofobie, orientare existentă în 
Suedia. Un politician de dreapta a dat foc unui 
exemplar din Coran, în mod public. Musulmanii au 
organizat proteste ample. Huntington a avut o bună 
intuiție. Societatea de consum nu reușește să 9 » « 
șteargă suficient de repede animozitățile stârnite de 
opțiunile religioase. 

Bătaia de joc indică o pierdere a religiozităţii. Ai 
zice că unii sunt damnați să-și bată joc de tot și de 
toate, inclusiv de ei înșiși. Sărăcia duce de asemenea la 
practicarea bătăii de joc. Și bogății ajung la bătaia de 
joc. Cum spun românii, aceștia nu mai știu ce să facă 
de bine și renunţă la respectul pentru altii. » 

într-o lume secularizată, individul stoarce cât mai 


mult posibil de la simţurile sale. Omul contemporan nu 
crede în lumea de apoi și speră ca tehnologia să-l facă 
nemuritor. 


ir ~tr ir 


în India, 14 februarie a fost denumită, oficial, Ziua 
îmbrățișării vacilor. Astfel, guvernul se opune stilului 
de viață occidental. Ca si indienii, nu cred că America 
deține adevărul absolut. 

Este greu să introduci un personaj literar deloc 
entuziasmat de realitățile din România de azi. Spiritul 
epocii le cere 

românilor un servilism bine rafinat faţă de stăpânii 
reali ai tării. 


EA- -A -A 


Văd la TV numeroase fragmente din filme 
americane făcute în ultimii doi-trei ani. Prezența afro- 
americanilor și a problemelor acestora sunt obsesive. 
Se produce o discretă segregare caraghioasă a albilor. 
Nu-i rău. în trei-patru generații, albii vor deveni rari în 
America. Fenomen bizar si, desigur, demn de respect. 
De ce? Fiindcă este real. (Cuplurile de homosexuali 
sunt formate, în filmele recente, dintr-un negru și un 
alb. Evident, fetița este albul. O mică metaforă.) 


EA- -A- -A 


Personajul meu constată că omul de azi acceptă 
mărfuri și servicii (în sens larg) totalmente inutile, 
devenind apoi dependent de acestea. Aici este hiba 
capitalismului și a economiei de piață. Omul acceptă 
un noian de lucruri inutile și, în final, distrugătoare. 

Gender fluid - o consecinţă a libertății individului. 

Cei bogaţi (de azi) se gândesc la imortalitate. Ar fi 
realizarea supremă a omului liber. Ei aleg nemurirea 
pământească. 


WA- 'fr -A- 


Personajul meu va observa că marșul lumii de azi 
spre deplina artificialitate este tot mai rapid și devine 
vertiginos. în- 

locuirea omului de către inteligența artificială sau de 
către extratereștri pare de neocolit. Normalitatea 
biologică le rămâne sportivilor, înainte ca și aceștia să 
se protezeze cine mai știe cum. Și bogății, desigur, vor 
rămâne biologici, o vreme. 

Dezvoltarea mijloacelor de transport pare azi o 
dimensiune esențială a evoluției umane. Se consideră 
că procesul va continua la fel de impetuos și va duce la 
colonizarea Universului. Nu cumva este o utopie 
această expansiune? Oricum, procesul nu poate fi oprit 
decât de un cataclism generat de natură sau de om 


însusi. 
* 


x A A- 


Cu cât este mai evoluată tehnologic, o societate este 
mai aproape de sfârsitul său. 

Fără supărare (No offence!) dar umorul 
standardizat din serialele americane de comedie, 
realizat de insi robotizațti agitati si adesea 
supraponderali, mă întristează. 

Bogăţții vor pierde ultimii contactul nemijlocit cu 
naturalul. Săracii, adică aproape toți ceilalți oameni, 
vor vedea naturalul la televizor. 


A A- A" 


Printre cusururile societății de consum se află și 
ideea că individul este buricul pământului. 

Se pare că ne aflăm în al treilea război mondial. 
Nota distinctivă a acestui război ar fi agresiunile 
economice, mai eficace decât cele militare. 

19 
Cuvinte despre fapte 


Am crezut că nu voi mai fi în stare să mă mir, după 
cele întâmplate în ultima vreme. Apariţia hologramei și 
mai ales cea a Anei mi s-au părut o culme a imprevizi- 
bilului. Realitatea este însă inepuizabilă și mi-a păstrat 
câteva surprize. 

Am asistat la transformarea mea într-un clovn al 
micii lumi virtuale din România. Câţiva fani 
necondiționaţi au rămas de partea mea, dar 
majoritatea celorlalţi urmăritori ai mei au început să-și 
bată joc de mine și, în mod implicit, de hologramă. 
Porecla „Profetul naiv" s-a dovedit a fi cea mai blândă 
dintre cele găsite de inter- nauții cei ingenioși. 

Nu mi-a păsat. Am continuat să produc mici confe- 
rinţe, iar ascultătorii lor n-au fost puţini. Cum știm din 
istorie, un nebun cu darul oratoriei reușește să 
subjuge foarte multi oameni. în asemenea situatii, am 
constatat, în treacăt fie spus, vocaţia oamenilor pentru 
supunere. Libertatea individului este perfect de bună, 
nici vorbă, dar ce te faci când individul se simte mai 
bine atunci când altul ia marile decizii pentru el? 

lată tezele mele. Dezvoltarea tehnologică 
fulminantă nu este în mod necesar bună. Este o iluzie 
să credem că 

va eradica sărăcia din lume. Fără să fii vreun filozof, îţi 
dai seama că actualmente polarizarea bogăției se 
accentuează. Cei bogaţi devin din ce în ce mai bogaţi, 
iar cei săraci tot mai săraci. Un exemplu. Medicina a 
făcut și face progrese impresionante, dar cei săraci nu 
pot beneficia de serviciile ei. Nu propun revoluţii 
marxiste, fac doar apel la mai puţină ipocrizie. In acest 
context, mi se impun două idei. Prima, se referă la 
legea consecinţelor neintenţionate, adesea ilustrată în 
istorie. Unde dai și unde crapă, cum spune românul. A 
doua, tulburătoare, se referă la evoluţia lucrurilor 
omenești. Cum totul ia sfârșit, prin grăbirea cursei 
către viitor, finalul este tot mai aproape. 

Capitalismul este cea mai bună cale posibilă. 
Aceasta este o axiomă, cel puţin în spaţiul cultural 
european. De asemenea, se admite că stilul de viață 
american este cel mai reușit, cel mai uman. OK. Numai 
că există niște amă- nunte. Societatea de consum, 
descoperită în America, are trei zei tutelari: vânzarea, 
cumpărarea și profitul. O armată de oameni inteligenţi 
sunt angrenaţi, direct sau indirect, în acţiuni de 
marketing. Acestea, prin natura lor, conţin exagerări 
sau chiar minciuni. Misiunea lor este să-l determine pe 
omul obișnuit să cumpere lucruri de fapt inutile, 
adesea dăunătoare pe termen lung. Cazul 
autoturismelor este cel mai grăitor. Au oamenii nevoie 
de această frenezie a deplasării, descoperită de ameri- 
cani? Evident că nu. Atunci? Omul este o ființă imita- » 
tivă, iar statutul său social depinde de mașina sa. De 
aici, o monstruoasă aglomerare de autovehicule pe șo- 

selele lumii. Alte două descoperiri ale partenerilor 
noștri strategici sunt turismul de masă, industria 
divertismentului şi ruda acesteia, industria 
ospitalităţii. 

O discuţie interesantă este cea despre drepturile ne- 
ţărmurite ale invidului. Cârcotașii descoperă că 
efectele respectivei politici pot fi paradoxale, nu numai 
salutare. Ar fi de menţionat aici asa-numita dictatură a 
minorită- ţilor. Dacă toți oamenii ar fi buni și corecti, 
treaba ar merge strună. Există însă multi oameni răi. 
în calitate de indi- vizi cu drepturi depline, aceștia sunt 
tratați cu mănuși. Infracţionalitatea în America, de 
exemplu, este imensă, iar sistemul juridic, cu 
numeroasele lui șanse acordate răufăcătorilor, este pe 
măsură. 

Nu. punem în dişcutie corectitudinea aceştui sistem 


si nici frumusețea lui morală. intrebarea este unde se 
va >» » 


ajunge. Va dispărea răul din lume, iar toţi oamenii vor 
deveni peste noapte foarte inteligenţi și curaţi la 
suflet, astfel încât să-și gestioneze cu măsură propriile 
libertăţi? 

A venit vorba și despre expresia românească „a nu 
avea nimic sfânt". Mulţi dintre oamenii angrenaţi în 
cursa  frenetică pentru dezvoltarea tehnologiei, 
productivităţii și consumului par a o ilustra. Nu m-am 
transformat într-un propagandist religios, dar am 
constatat câteva fapte. Mai întâi, caracterul de religie 
laică al încrederii în tehnologie. Respectivii consideră 
că dezvoltarea fulminantă a performanţelor știnţifice și 
tehnice va duce în mod necesar la fericirea tuturor 
oamenilor. Sărăcia va dispărea ca si cum n-ar fi fost, 
infractionalitatea va fi strunită cu mare eficienţă, iar 
problema poluării planetei va fi 

soluţionată prin colonizarea altor planete, din ce în ce 
mai îndepărtate de Terra. Acest scenariu n-are vreo le- 
gătură cu profilul psihologic al omului credincios tradi- 
tional, un om decent și cu o vocaţie de stoic. (Unii 
filozofi creștini au fost influenţaţi de doctrina stoicilor.) 
Afirm cumva, precum preoţii cândva, că descoperirile 
tehnologiei și ale științei au fost inspirate de diavol? 
Sunt drăcovenii? Nu, doamnelor și domnilor, nu! Spun 
doar că omul credincios tradiţional nu este atât de 
grăbit, de agresiv și de frenetic în actul de a consuma, 
precum cel fără nimic sfânt. Scenariul unui om al 
viitorului pe deplin încrezător în tehnologie, la fel cum 
un om vechi credea în zeul lui nu este singurul posibil 
și nici în mod necesar cel mai bun. Pe scurt, o lume 
complet secularizată nu este în mod necesar cea mai 
bună cu putinţă. 

In fine, din aproape în aproape, ca să zic așa, s-a 
ajuns la natura hologramei și a forței aflate în spatele 
afirmațiilor mele. Nu trăim o vreme a oracolelor și a 
profeților. Personajele din respectiva categorie nu pot 
fi decât ridicole. Cu toate acestea, mintea umană are 
încă o componentă iraţională. In viitor n-o va mai avea, 
probabil. Iată de ce unii dintre ascultătorii mei au fost 
dispuși să-i acorde hologramei un statut paranormal. 

Oratorii sfârșesc prin a spune ce se așteaptă de la 
ei, se știe. Este o chestiune de marketing. Am spus 
prin urmare că o entitate asemănătoare unei divinităţi 
s-ar putea ascunde în infinitul mic și nu doar în cel 
mare, numit Univers. Cum s-ar manifesta acesta? în 
primul rând, ne-ar da un semn că există și că aroganţa 
noastră de 

fiinţe inteligente nu este tocmai bună. Acest semn este 
pandemia, fenomenul intrat în viețile noastre 
cotidiene. Sunteţi inteligenți, ni s-ar sugera, dar 
trupurile voastre sunt vulnerabile şi trebuie să se 
alimenteze. Când veți deveni pe deplin artificiali, va fi 
altă socoteală, veți avea nevoie doar de energie, 
electrică sau de alt fel. Deocamdată însă nişte virusuri 
pot să vă omoare fără probleme, iar medicina voastră 
robotizată este neputincioasă. Ce spuneți de asta, 
consumatorilor? In naivitatea mea, reușesc să ajung la 
o singură concluzie. Anume că o anumită entitate 
paranormală, situată dincolo de rațiune, este dispusă 
să ne pedepsească, dacă nu schimbăm ceva în cursa 


noastră către confort si artificialitate. 
» 

Un final 


Veni vremea când Condor Stoica, „Profetul naiv", 
suferi o nouă zdruncinătură, ca să spunem așa. Ana îl 
părăsi, cu aceeași cunoscută naturaleţe. Primise o 
ofertă tentantă dintr-o ţară europeană și voia să 
schimbe peisajul. Este mai bine și pentru Ariana, 
argumentă ea. Realitatea relaţiei lor rămase bizară 
până la capăt. Nu avu loc vreo explicaţie și nici vreun 
schimb de argumente. Nimeni nu avu ceva de reproșat 
celuilalt. Se vor vedea și se vor auzi, pe ecrane, 
desigur. Stoica trăi un amestec de stupefacţie și 
indiferență, dacă așa ceva este posibil. Ana și Ariana 
pleacă! Da, dom'le. 

Gigi, devenit un tânăr arătos, bun pentru un rol în 
vreun serial de televiziune, nu-l părăsi fizic, dar deveni 
un flatmate politicos și indiferent. Se gândea să plece 
în străinătate și să muncească pentru a-și plăti studiile. 

Dispăru și holograma, iar Stoica, atins de o intere- 
santă (pentru el însuși) lasitudine, constată faptul în 
trecere. Abandonarea activităţii lui de vlogger devenit 
influencer i se păru în logica situaţiei. Ultimele lui 
filmuleţe conţinură niște bizare retractări, de nimeni 
așteptate. Vă rog pe toţi să-mi scuzaţi rătăcirile. Este 
evident că doar prin dezvoltarea tehnologică fără 
limite vom atinge fe- 

ricirea. lar hedonismul, doamnelor și domnilor, este o 
atitudine foarte umană, perfect justificată de limitarea 
existenţelor noastre. De să nu ne distrăm, dacă avem 
bani pentru a plăti? De ce? Stoicismul este o filozofie 
interesantă, nici vorbă, dar unde să căutăm satisfacția, 
dacă nu în vieţile noastre reale? Și apoi, modul de 
viață american... Cine sunt eu ca să afirm că este 
lamentabil, în multe dintre aspectele sale? România 
fără români este ceva rău? Poate că nu. Vremurile s-au 
schimbat. Iar „industrializarea" vieţii cotidiene nu este 
o nenorocire. » 

După ce se combătu pe el însuși o vreme, Stoica își 
anulă prezența online. Redeveni cel de dinaintea holo- 
gramei, iar nu peste multă vreme primi niște comenzi, 
în definitiv, viaţa de ghost writer nu este atât de rea. 
Dimpotrivă. 

Epilog 


Iarnă. O mierlă 
Zăbovește pe creanga Unui măr tăcut. 

Sfera 


de Voicu Bugariu 


„Și dacă universul 
nostru 
este doar o părticică 
din 
Marea Creație, care, 
uneori, ni se relevă 
în 


„închisă într-un recipient 
sferic, materia multicoloră se 
ii zbătea fără zgomot, schimbân- 
du-și fulgerător nuanțele. 

Sfera avea diametrul de vreo trei metri. în interiorul 
ei, 
un haos multicolor și luminiscent se agita în salturi 
bruște, 
ca o respiraţie aritmică. Nici o legătură vizibilă nu 
părea a 
uni sfera cu exteriorul. Era fascinant s-o privești, să 
ur- 
mărești volutele capricioase ale culorilor, să suporţi cu 
ochii întredeschiși incandescenţele ivite brusc, pentru 


ra 

